
I. 


Un jurnalist scriă pe la 1889: „Am stat douăzeci de mi- 
„nute pe trotoar în Oxford Street 1), ca şi țăranul lui Hora- 
„fiu care, ca să treacă un fluviu, aşteptă să se scurgă toată 
„apa. Dar vai! fluviul de trăsuri curgeă mereu! In fine, un 
„grup de lucrători, care trecea pe lângă mine, crezi că a 
„găsit o trecere și se aruncă în şivoiu. Mă repezii după el 
„Şi ajunsei viu, nevătămat pe cealaltă parte, cum nici nu mă 
„aşteptam“. Montesquieu în „Lettres persanes", cu mai bine 
de 100 de ani mai înainte, descriă tot aşa de plastic circu- 
laţia la Paris. Cum ar descrie astăzi, în „secolul iuţelii“, o 
vie imaginaţie circulaţia Parisului, a Londrei, a Berlinului, a 
Noului-York ? 

Astfel de oraşe sunt auriculele și ventriculele civilizaţiei. 
Pulsaţiile lor se resimt numai decât în toate celelalte vase ale 
aglomeraţiunilor de oameni ; în aceste camere trebuesc să se 
producă forțe care să invingă orice rezistenţă, toată inerția 


1) Londres et la vie à Londres, par F. de Bernhardt. 

omenirii, pentru a puteă aveă mișcarea, viața popoarelor de 
astăzi, adică pentru a puteà să se propage dumina inteligen- 
telor, să poată circulă bogăţia prin folosința țațională a mun- 
cii. Dar o folosinţă raţională a muncii înseamnă maximum 
de profit în minimum de timp. Facem abstracţie de intensi- 
tatea muncii, căci, fără îndoială, nicăeri nu se munceşte mai 
intens decât în oraşele mari; vreau să zic, locuitorul oraşului 
mare caută să nu piardă nici un moment din timpul stabilit 
pentru îndeplinirea unui anumit scop. 

Și, la strălucirea luminii şi bogăției „oraşelor mondiale“, 
bogat şi sărac aleargă, ca şi fluturii de noapte în jurul fla- 
cării, iar oraşul, ca şi micul bulgăre de zăpadă rostogolit 
pe câmpul alb, creşte foarte mult chiar în timpul unei vieți 
de om ! Ape noi se adaogă izvorului ce abia şopteşte, încât 
valea nu-l mai cuprinde şi murmurul devine vuiet; milioa- 
nele de oameni înfrigurați de afaceri — afaceri ce se tes 
chiar în jurul a continente întregi —- nu mai încap pe stra- 
dele înguste, care erau bune sute de ani mai înainte, pe când 
nu se puteă prevedeă exuberanța de astăzi. Acum nu mai e 
loc pe solul orașelor mari, dar curând nu va mai fi nici în 
atmosfera, nici în subsolul lor! Din lipsa spaţiului pentru 
circulație, numărul accidentelor se înmulțesc din zi în zi, 
aşa că bilanțul anual al victimelor numai din un oraş ca 
Londra ori Paris, se poate compară cu acela al unei bătălii 
sângeroase : la Londra, înainte de invenţia automobilelor, tri- 
butul circulației eră de 2—3 mii victime anual. Ce frumoasă 
cifră trebue să aibă acum înscrisă în registrele ei poliția din 
Londra, acum când tracţiunea animală mai că dispare, când 
în tot momentul automobilele storcosesc câte un individ la 
câte un colţ de stradă, accident repede înregistrat şi, şi mai 
repede uitat ! 


www.dacoromanica.ro 


CIRCULAȚIA REPEDE ÎN ORAȘELE MARI 5 


Circulaţia intensă ziua ca şi noaptea şi noaptea ca și ziua, 
circulația repede care oboseşte nervii, distrează ochiul şi în- 
tunecă spiritul, este caracteristica oraşelor mari. ` 


**x 


Pentru a face faţă cerințelor circulației, s'au căutat amelio- 
rări ale acesteia în timp ca şi în spațiu. In timp, circulația 
se ameliorează, mărind până la o limită admisibilă iuțeala 
vebiculelor şi a pietonilor — ceeace atrage şi avantagii eco- 
nomice pentru orăşan, căci în astfel de oraşe nu este per- 
mis a stă pe loc fără nici o ocupație—adică mărind debitul 
stradei. Prin invenţia a diferitelor mijloace de transport, care 
au viteze normale diferite, pentru a nu se produce pertur- 
bări, s'a simţit nevoia să se specializeze străzile pentru anu- 
mite feluri de transport. Vom vedeă în ce constă această 
specializare. 

In spațiu putem îmbunătăţi circulația oraşelor prin mai 
multe mijloace : prin lărgirea şi rectificarea străzilor, prin ra- 
ționalizarea reţelei de artere de circulaţie, prin descentrali- 
zarea afacerilor orașului 1) şi mai ales prin întrebuințarea 
căilor de comunicaţie subterane ori aeriene. 

Insă cea mai de seamă îmbunătăţire a circulaţiei se face 
tot prin lărgirea şi îndreptarea străzilor. Ce este Parisul 
acum, dar ce ar fi fost dacă un Haussmann nu ar fi avut 
energia ca să taie acele bulevarde de respiraţie ? Ce ar fi în 
partea centrală a Londrei, dacă incendiul din 1666 nu ar fi 
redus în cenuşe 400 de străzi, 13.200 de case şi 89 biserici 


1) Aceste moduri de afaceri pe care le procură gările, ministerele, 
bursele de comerţ, băncile, casele mari de comerţ şi industrie, diferite 
clădiri publice, etc., ar fi bine să fie aşezate pe un mare bulevard cir- 
cular, de un diametru bine ales. Ring-ul Vienei poate servi ca exemplu 

ale „cetăţii fără margini“. Nu tot străzile trebue să pri- 
mească toate vebiculele care transportă mărțuri, materiale 
şi alte produse în toate direcţiile; nu tot străzile trebue să 
primească pe toți pietonii şi pe cei ce intră și pe cei ce 
ies din metropolitane? Negreşit că strădulețele strâmte 
Şi şerpuite, colțurate, în fine, cum a dat Dumnezeu, ar înă- 
buși cu totul circulația unui oraș mare, mai ales la orele de 
sfârşire a lucrului, când adevărate „Swy Scrapers“ varsă 
populaţia lor de funcţionari și funcţionare, ce se înghesuie, 
gesticulează, se îmbrânceșşte, fără nici o intenţie rea, ci nu- 
mai pentru a puteă ajunge la timp acasă !!). 

Cu toate acestea, aceste lărgiri de drumuri, pentru a fi 
suficiente tuturor nevoilor, cer o cheltuială enormă, fără a 
puteă permite, totuşi, în cele mai multe cazuri, o mare iu- 
țeală de transport. In orașele mari industrialo-comerciale, 
unde suprafața ocupată de populaţie ajunge la zeci de mii 
de bectare şi unde 'se cere o precizie cronometrică la lucru, 
o socoteală simplă arată că mai eftin și mai sigur pentru 
circulaţie este să construim căi pe sub pământ sau în aer, 
pe sub străzi sau deasupra lor. 

lată dar cum s'au născut trenurile subterane şi aeriene în 
oraşele mari: ele au urmat nevoii de a circulă repede și si- 
gur, liberându-se de strâmtoarea străzilor şi de cbeltueli 
exagerate pentru exproprieri de clădiri. Dacă în unele oraşe 
aceste trenuri subterane ori aeriene (métropolitain, Tub, Un- 
derground, Untergrundbabn, Hochbabn) au fost impuse mai 
mult de circulația repede (Berlin, Paris) şi mai puţin de 
strâmtoarea străzilor, în alte oraşe, din contră, îngustimea 
şi neregularitatea străzilor, împiedecând orice circulaţie puțin 


1) America to Work by John Fraser. 

mai intensă, impun construcţia liniilor subterane mai din 
vreme. Din cauza îngustimei şi neregularității străzilor s'au 
impus căi subterane în Neapole şi Genua 1) (în construcţie) ; 
tot îngustimea și lipsa de orice plan a străzilor în Bucureşti 
va impune şi în acest oraş, mai înainte de timpul normal, 
căi de comunicație subterane sau aeriene, mai ales când şi 
municipalitatea arată puţină prevedere pentru viitorul circulaţiei. 


x * x 


Deşi linii aeriene ori subterane de comunicație urbane nu 
sunt de loc la noi, deşi va mai trece mult timp până să ne 
gândim serios la un „metro român“, deşi multora acest mijloc 
de locomoțiune le este familiar, totuşi mă voi opri mai mult 
asupra acestor mijloace de transport. 

Mai totdeauna metropolitanele sunt în parte subterane, în 
parte aeriene şi nu fără motiv. Condiţiunile terenului, poziția 
străzilor şi mai ales partea financiară, hotărăşte sistemul. Este 
o tendință destul de pronunţată pentru liniile subterane: că- 
lătorul cu trenul aerian este prea iniţiat în viața intimă a 
bieților locatari, cărora la tot momentul le trece necontenit în 
mod asurzitor câte un şir de vagoane, iar estetica străzilor 
sufere prea mult prin prezenţa viaductelor care, oricât de or- 
namentate ar fi, tot poartă cu ele ceva sombru, căci sunt 
prea rigide și opresc lumina. Cu toate că liniile subterane 
sunt mai costisitoare, cu toate că ele privează pe călător de 
priveliștea străzilor şi de un aer mai curat?) totuşi ele sunt 


1) Genie Civil (13 Sept. 1913). 

2) După cum se ştie şi din o notiță din «Natura», aerul din metro- 
politane se confinează foarte repede şi trebue ozonizat. La Paris şi la 
Londra vagoanele au bune ozonizatoare, pe când la Berlin nevoia lor 
pare că nu se simte prea mult, cu toată dragostea pe care o are ger- 
manul pentru ţigări. 

mai totdeauna preferite în centrul oraşelor, pe când pe la 
periferie, unde inconvenientele liniilor aeriene se poate uşor 
face să dispară în bună parte, alternarea sistemelor este o 
idee nimerită şi pentru schimbarea aerului ori a priveliştei 
ochiului şi pentru eftenirea costului de transport. 

Atât sistemul aerian, cât şi cel subteran, poate avea va- 
riante: aşa, se poate întrebuință forța motoare a aburilor, a 
aerului comprimat ori aceea a electricităţii; poate că linia ae- 
riană să suporte vagoanele deasupra ori dedesubtul ei (adică 
vagoanele să fie suspendate) ş. a. clasificări mai de detaliu. Se 
întâmplă destul de rar ca să se întrebuinţeze linie aeriană sus- 
pendată, deşi sistemul are avantajul că permite iuţeli mai mari 
ca cele obişnuite la celelalte sisteme aeriene şi nici mult loc nu 
ocupă în profilul străzii, calea având o singură şină. O ast- 
fel de cale aeriană s'a construit pe valea râului Wupper în- 
tre oraşele Barmen şi, Elberfeld şi a dat bune rezultate. Ex- 
proprierile au fost aici minime. Pe acelaş principiu s'au con- 
struit tramvaie suspendate în Berlin şi în Damburg; cadrele 
de susţinere a căii sunt însă diferite. 

Mai întrebuințate sunt liniile aeriane care sunt susţinute de 
viaducte. Insă la început forţa de tracţiune a procurat-o vaporii 
de apă, de oarece când s'a inventat acest mijloc de locomo- 
țiune, electrotecnica nu realizase mari progrese. Pentru că 
am ocazie să arăt încă odată că orice invenţie vine la loc u 
şi timpul când ea este necesară, voi face în trecere un scurt 
istoric al metropolitanelor. 

Perţecţionările aduse de Stephenson locomotivei pe la 1830, 
au dat un mare avânt de atunci încoace construcţiei de căi 
ferate în Anglia unde, afară de linia Liverpool-Mancbester, 
pe care locomotivele „Northumberland“ şi „Rocket“ o par- 
curgeau cu iuţeala, prodigioasă pe acea vreme, de 50 km. pe 

oră, se construiră o serie de linii ce legau Londra cu diferi- 
tele oraşe: Birmingham, Bristol, Southampton, etc. Gările di- 
feritelor linii însă au fost risipite pe suprafața oraşului, iar 
legătura între ele era foarte rea. Se simţi atunci mai târziu 
din ce în ce mai mult lipsa de legătură între gări. Pe de altă 
parte străzile Londrei deveniseră prea încărcate de circulaţie, 
iar fumul locomotivelor o plagă, aşa că se impunea o legă- ` 
tură subterană a diferitelor cartiere ale Londrei. Incă dela 
1853, celebrul inginer englez John Fowler 1) a început să se 


1) John Fowler (1817—1898) autorul metropolitanului Londrei şi con- 
structorul celui mai mare pod din lume, «Firth of Forth» din Scoţia. 
Fowler a arătat din copilărie aplicaţiuni spre tecnică şi dorința de a 
deveni inginer. Deşi studiile lui tecnice-teoretice nu au fost ordonate, 
totuşi prin talentul şi practica ce a avut-o în diferite construcțiuni de 
linii ferate, a făcut ca să i se încredinţeze lucrări grele fiind chiar 
foarte tânăr. Lucrările le-a dus toate la un perfect sfârşit, clasându-l, 
în ce priveşte practica, drept primul inginer. Mai ales aveă o admira- 
bilă metodă pentru a convinge pe alţii. Când era vorba să înţeleagă 
ceva, el singur spunea, că înţelege numai decât, ori nici odată. Fu 
ales pe la 1866 preşedinte la «/nstitution of Civil Engineers. şi a fost 
cel mai tânăr preşedinte (de 48 ani) ce a fost vre-odată ales de acea 
instituţie. 

Fowler a întreprins o călătorie şi în Egipt unde a avut de executat 
multe lucrări de bidraulică şi căi ferate, pe când lucra şi lui Garibaldi 
un proect de secarea Companiei italiane, proect ce nu a fost exe- 
cutat. Cea mai mare operă a lui Fowler este podul Firth of Forth pe 
care l-a construit împreună cu Baker. Podul are o deschidere intre 
picioarele cele mai depărtate de 521 m. şi o lungime de 2.466,14 m. 
Trenul trece la 47,7 m. deasupra apei. Podul terminat la 1890, a costat 
82 milioane lei. Pentru meritele lor, Baker şi Fowler fură ridicaţi la 
rangul de + Baronet». «L'Institut de France», a acordat celor doi con- 
structori englezi premiul Poncelet, pe care numai lui Lord Kelvin îl 
mai acordase. Fowler a fost unul din puţinii oameni ce se pot numi 

ocupe cu această problemă foarte dificilă. El începu lucrările 
pe la 1860, după ce fu o aprigă dezbatere în parlament a 
chestiunii metropolitanului, pentru societatea „Metropolitan 
Railway“. Prima linie fu inaugurată la 10 Ianuarie 1863, când 
a luat parte la serbare şi Gladstone, alături de Fowler. Odată 
construită această linie, s'a produs o adevărată revoluție în 
circulația interurbană. Se construi o a doua linie „Metropo- 
litan District Railway“, dar un transport pe acea vreme cu 
metropolitanul era o adevărată excursie de plăcere întrun 
ținut infernal: întuneric beznă, mirosuri insuportabile, uruit 
îngrozitor, în fine, totul concură şi reuşea de minune să facă 
pe călător să sufere cu fiecare din simţurile lui. 

Germanii imitară şi ei mai târziu pe englezi, construind în 
Berlin aşa numitul »Stadtbabn“. Deosebirea este că linia nu 
este subterană, ci aeriană, calea fiind susţinută de viaducte 
de fer ori zidărie, cum se vede de altfel şi dealungul cheului 


din Liverpool, unde un »Overbead Railway“, conduce pe vi- 
zitatorul portului. Dar în oraşele mari cu mare industrie, 


unde fumul este o calamitate 1), îndepărtarea generatorilor 
de fum este imperioasă. Din această cauză „Stadibahn“-ul 
berlinez este în faza electrizării. Aceeaş soartă o va avea şi 
cel vienez. 

Inţelegem dar, de ce apariţia societăţii „London Central 
Railway“ fu un rival de moarte pentru celelalte două socie- 
tăți mai vechi: «tubul» acesta nou cu tracţiune electrică avea 


fericiţi, căci el a reuşit în orice a întreprins, făcând onoare poporului 
englez: la Londra sub pământ şi la Firtþ of Fortb deasupra apei 
(Din: Buch berühmter Ingenieure). 

1) In Paris, de exemplu, sunt aproape 2 milioane de coşuri de fum, 
care produc anual cam 160.000 kgr. de funingine, ce se depune pe 
căile respiratorii şi obiecte. 

toate calitățile opuse defectelor celorlalte două invenții infer- 
nale. Celelalte două societăți trebuiră să adopte şi ele trac- 
țiunea electrică şi mijloace de ventilație, aşa că pentru lon- 
donezi transportul cu „tubul“ devenì cel mai simpatic trans- 
port. Metropolitanul cu tracțiune electrică se răspândi repede 
şi astăzi o mulțime de oraşe mondiale au un metropolitan 
electric: Parisul are un metropolitan model mereu în mă- 
rire, Berlinul şi Hamburgul asemeni; Neapole, Genua, Co- 
lonia îl au în construcție ori proiectat; New-York, Phila- 
delpþia, Chicago, Boston, asemenea. Chiar Budapesta are un 
crâmpei de metropolitan, dar, fără să o fac din... chauvinism, 
mărturisesc că acel metropolitan a fost construit lucrându-se 
mai mult cu spirit de grandomanie, decât de... negustorie. 
CINCINAT I. SFINŢESCU 


Inginer. 
ta 


DEPĂRTAREA STELELOR 


Cine nu cunoaște frumoasele versuri ale lui Eminescu : 


La steaua, care a răsărit, Poate de mult s'a stins în drum, 


E-o cale-atât de lungă, In depărtări albastre, 
Că mii de ani au trebuit Şi raza ei abia acum 
Luminii să ne ajungă. Păru vederii noastre. 


Sunt aceste versuri simple visări de poet, ce caută să gbi- 
cească secretele naturii, convins fiind, că ea trebue să fie aşa 
cum mintea omenească și-o poate închipui, mai frumoasă şi 
mai măreață ? Sau conţin ele adevăruri ştiinţifice, adevăruri 
bine dovedite prin sute de experiențe şi cercetări stărui- 
toare ? 

Astronomia ne arată că poetul sa inspirat aci dela con- 
statările reci ale ştiinţei celei mai exacte. Și dacă suntem 

oarecum desamăgiţi de faptul că versurile acestea nu conţin 
nimic misterios şi nu sunt datorite numai imaginaţiei neîn- 
grădite de poet, nu simțim oare o satisfacţie deplină cuge- 
tând că mintea omenească s'a ridicat până la asemenea ches- 
tiuni şi le-a rezolvat cu succes? 

Cum poate astronomul să măsoare distanţa ce ne desparte 
de o stea ? lată întrebarea la care mă voi încerca să răs- 
pund. Nu o voi face însă înainte de a fi rugat pe cititor 
să-mi acorde binevoitoarea sa indulgență, sperând că inte- 
resul, ce prezintă chestiunea în sine, îl va face să ierte im- 
perfecţiunile explicaţiilor mele. 

Ca să afle depărtarea unei stele, astronomul nu e nevoit 
să plece de pe Pământ și să măsoare, cu vre-un lanţ me- 
tric, distanța ce străbate până la ea. Astfel procedează in- 
ginerul, când are de măsurat distanța între două puncte ne- 
despărțite de nici un obstacol. Dar nici chiar inginerul nu 
procedează întotdeauna în chipul acesta. 

Să ne închipuim că un geograf român ar voi să măsoare 

Z lărgimea Dunării între punctul "a 
A de pe malul românesc şi punctul 
b de pe malul bulgăresc (Fig. 1). 
Câtă caznă i-ar trebui să facă 
această măsură cu lanţul ! Crebue 


Oc Ce dar să ocolească dificultatea şi iată 
DN me cum procedează în acest scop. 

Fig. 1. Alege un alt punct a' pe ma- 

lul românesc — pe care presu- 

punem că se află — şi măsoară cu lanțul distanța aa, pe 


care o ia ca bază a operaţiunilor sale. După aceea profită 
de faptul că punctul b e văzut din a şi a' în direcțiuni di- 
ferite şi aşezându-se mai întâi în a apoi în a' măsoară un- 

gbiurile a'ab şi aa'b cu ajutorul unui instrument special. 
Cunoscând aceste trei cantităţi—baza şi cele două ungbiuri— 
poate calcula distanța ab cu ajutorul trigonometriei. 

Cam în acelaş fel procedează şi astronomul, când are de 
măsurat distanța dela Pământ la o stea. Problema pur teo- 
retică se pune în mod absolut identic; dar câte dificultăți 
nu trebuesc învinse spre a se ajunge la soluţiune! Geograful 
de adineauri şi-a putut alege în voe baza aa'. Dacă însă 
ar fi fost obligat să se mărginească la o bază mult mai 
mică, a c de pildă, ar fi întâmpinat mari greutăţi. Direcţiunile 
a b şi cb, în care se vede punctul b din extremităţile acestei 
baze, nu mai diferă decât prea puţin şi ar trebui ca măsu- 
rile să se facă cu o preciziune extremă. Dar preciziunea 
aceasta i-ar fi foarte greu geografului să o obțină cu instru- 
mentele sale imperfecte şi cu bietele sale simțuri omeneşti. 
Cu cât distanța de măsurat e mai mare, cu atât mai mare 
trebue să fie şi baza aleasă. 

Ce se fac însă bieţii astronomi, care au de furcă cu dis- 
tanțe de trilioane de kilometri, pe când infimul glob pămân- 
tesc nu le poate oferi decât baze de câteva mii de kilo- 
metri. Pe Pământ nu pot alege ei decât cel mult una din 
extremităţile bazei, iar cealaltă extremitate trebue s'o caute 
la distanţe colosale. In imposibilitatea de a plecă ei înşile la 
drum, astronomii s'au gândit că e mai bine să rămână pe 
loc şi să profite de mişcarea de revoluţie a Pământului în 
jurul Soarelui. Mulțumită acestei mişcări, dacă ne aflăm azi 
întrun punct A al spaţiului (Fig. 2), ne vom află peste şease 
luni întrun punct A“, diametral opus pe orbita descrisă de 
Pământ în jurul Soarelui. Distanţa A A' o cunoaştem. Alte 
observaţiuni şi alte calcule, făcute de astronomi, ne-o de- 
termină cu toată preciziunea dorită. Distanţa aceasta de a- 

proape 300 milioane de kilometri, deși încă prea mică, 
este totuşi o bază acceptabilă pentru unele măsuri. Cu 
ajutorul ei, cu instrumente de o perfecțiune extremă şi cu 
multă, foarte multă caznă, astronomul îşi poate atinge scopul. 
y : Ce are el de făcut spre a măsurà 
distanța AB dela Pământ până la steaua 
B ? Are de măsurat baza A A' şi un- 
g»iurile A' A B şi A A' B. Baza am spus 
că o poate calcula ; dar unghiurile cum 
va reuşi să le măsoare ? Geograful de 
adineauri vedeă din a atât punctul b 
cât şi punctul a“. Puteă, așezându-se 
în a, să îndrepteze mica sa lunetă şi 
spre a' şi spre b şi să măsoare în 
chipul acesta unghiul a'ab. Aceleaşi 
înlezniri le aveă în a'. Astronomul însă 
nu vede nici din A punctul A”, în care 
se va găsi peste 6 luni, nici când va 
A ajunge în A' nu va vedeă de acolo 
punctul A, în care se va fi aflat cu 
Fig. 2. cele 6 luni mai înainte. Unde îsi gă- 
seşte el reperul, ca să poată măsură 


cele două unghiuri ? 

Primul gând al astronomilor a fost să se folosească de 
Soare ca reper. Acest astru, însemnat cu S pe figura 2, se 
vede şi din A şi din A'. Observând dar şi poziția Soarelui 
şi pe aceea a stelei B, în momentul când Pământul trece 
prin A, se poate determină ungbiul S A B, adică tocmai unul 
din unghiurile căutate. In acelaş chip se ajunge la determi- 
narea celuilalt unghiu. Incercările astronomilor însă nu au 
reușit. Baza fiind prea mică, preciziunea ce se cere la mă- 

sura unghiurilor este enormă şi instrumentele de observaţie 
nu pot fi destul de stabile ca să se atingă o asemenea pre- 
ciziune. Munca fu zadarnică, cum zadarnică a fost şi când 
s'au încercat bazele ce se puteau alege pe globul pământesc. 
Dificultatea vine de acolo că unghiurile de măsurat fiind prea 
mari nu se poate observă de odată şi Soarele şi steaua. 

Astronomii insă nu sau descurajat. Ei au căutat alte re- 
pere mai bune şi le-au găsit tot pe bolta cerească în alte 
stele. Unele din aceste astre sunt mai apropiate de noi, altele 
sunt însă extrem de depărtate. Pentru cele din urmă, baza 
de care dispunem este absolut insuficientă. Distanţa de 300 
milioane de kilometri străbătută de Pământ în 6 luni de zile 
nu mai poate modițică de loc direcţiunile în care vedem 
aceste corpuri depărtate. Să presupunem dar că steaua B 
este una din cele mai apropiate de Pământ şi că în vecină- 
tatea !) ei vedem pe bolta cerească o altă stea D, din cele 
mai depărtate. Din cele două puncte A şi A vom vedea 
steaua B în două direcții deosebite A B şi A'B, pe când 
steaua D o vom vedeă — din cauza enormei sale depăr- 
tări. în aceeaşi direcție, aşa că razele ei luminoase DA şi 
şi D' A' vor fi paralele. 

De astădată unghiurile DAB şi DA'B' sunt destul de 
mici. Putem observă deodată şi steaua B şi steaua de re- 
per D, fără a mai deplasă luneta. Unghbiurile acestea mici 
pot fi măsurate mai uşor şi diferenţa lor ne dă tocmai un- 
ghiul AB A’, sub care se vede din B diametrul AA al or- 
bitei terestre. Unghiul acesta se numeşte paralaxa stelei. 
Cunoscându-se paralaxa A B A", baza AA’ şi numai o va- 
loare apropiată a unghiului B A A' — valoare dată, cum s'a 


1) Vecină!atea aceasta e un efect de perspectivă. 

arătat mai sus, de observaţiile Soarelui — se poate calculă 
prin trigonometrie distanța căutată A B. 

In realitate însă problema e mult mai complicată chiar şi 
în partea ei teoretică. Stelele au diferite mişcări, unele reale, 
numite mișcări proprii, altele numai aparente. Soarele însuşi, 
ca orice stea, are o mişcare proprie târându-ne după sine 
şi pe noi. De toate aceste mişcări trebue să se ţină seamă. 
Unele sunt cunoscute, altele nu. Pe cele necunoscute trebue 
să găsim mijlocul de a le ocoli şi aceasta nu se poate face 
decât prin ingenioase metoade de observaţie şi de calcul. 

Să mai vorbesc de dificultăţile de ordin practic ale pro- 
blemei ? Spre a da cititorului numai o idee vagă despre ele, 
îi voi spune că, în cazul stelei celei mai apropiate, astrono- 
mul se găseşte în situația unui inginer ce ar aveă de mă- 
surat o distanță de 280 de metri cu o bază de 1 milimetru. 
Iar dacă ar fi fost vorba de stelele cele mai depărtate, a 
căror distanță o putem măsura cu oarecare siguranţă, ar fi 
trebuit să comparăm pe astronom cu un inginer ce ar aveă 
de măsurat distanțe de peste 10 kilometri cu aceeaşi bază 
meschină de 1 milimetru. Inginerul căruia i-am cere să facă 
asemenea minuni ne-ar privi cu compătimire. 

Se înțelege uşor că toate aceste dificultăți vin din faptul 
că baza de care dispunem este încă prea mică. Astronomii 
au găsit că mişcarea de translație a Soarelui în univers le 
poate oferi o bază mai mare. Soarele se mişcă şi ne târăşte 
după sine pe căi colosale. Decât, ca să străbatem o dis- 
tanță destul de mare nu ne mai ajung 6 luni. Ne trebuesc 
sute de ani. Şi afară de aceasta numai posibilitatea de a avea 
o bază convenabilă nu e de ajuns, trebue s'o putem mă- 
sură cu precizie şi mai trebue să dispunem de observaţiuni 
astronomice ale stelelor ce ne interesează, observaţiuni făcute 

la cele două extremităţi ale bazei. Dar strămoşii noştri de 
acum câteva sute de ani nu ne-au putut lăsă astfel de ob- 
servații. Abia de câtva timp preciziunea astronomiei a ajuns 
destul de mare ca să poată atacă asemenea probleme. Tot ce 
pot face astronomii din ziua de azi e să înceapă lucrarea, 
lăsând urmaşilor lor grija de a o termină. Și iată unul din 
motivele pentru care se înbamă ei cu atâta dezinteresare la 
lucrări lungi şi penibile, ce nu le aduc nici un profit perso- 
nal, nici măcar bucuria de a cunoaște rezultatul muncii lor. 

Până atunci însă curiozitatea nu dă pace omului şi dacă 
nu poate face măsuri mai precise, se mulţumeşte cu simple 
evaluări. Aceste evaluări se fac pe diferite căi, dar mai cu 
seamă cercetările de statistică stelară par a avea cei mai 
mulți sorți de izbândă. Deşi foarte ingenioase şi interesante, 
aceste lucrări ar fi prea lungi să le expun acum. Mă voi 
mărgini numai să spun că ele ne conduc la distanțe fan- 
tastice. 

A exprimă asemenea distanţe prin numere de kilometri, ar 
însemnă să pierdem vremea scriind cifre după cifre, cifre 
care ar jucă înaintea ochilor noştri fără să mai spună nimic 
lămurit minţii noastre mărginite. De aceea, astronomii s'au 
mulțumit cu noţiunea de paralaxă aşa cum am definit-o mai 
sus. Spre a se da însă o formă mai concretă rezultatelor 
găsite, s'a imaginat o nouă unitate de măsură anume anul- 
lumină. Această unitate e distanța parcursă de lumină întrun 
an cu iuțeala de 300.000 kilometri pe secundă. Aşă, când 
zicem că depărtarea cutării stele e de atâţia ani lumină, în- 
ţelegem că lumina ne vine dela ea în acelaş număr de ani. 

In tabloul următor dau depăriările câtorva stele din cele 
mai strălucitoare și mai apropiate : 


„Natura“, Anul IX, No 1 2 

Numele stelei Mărimea Paralaxa  Ani-lumină Trilioane de klim. 
a Centaur . . . 0,2 0,75 4,3 41 
Sirius <... 16 0”37 8,8 83 
Procyon . . .. 05  0°”33 9,9 93 
Aldebaran . . . 1,1 0”,29 11,3 106 
Hercule . . . . 3,0 0”,17 19,2 181 
Ursa mare. . . 3,5 0”,09 36,3 343 
Polara. .... 2,1  0”,07 46,6 440 
a Auriga . 1,0 0,03 70,3 640 
Groombridge 1822 1,8 0,016 201,6 1920 


Sa mai putut evaluă că, în mijlociu, stelele de mărimea 
a 6-a cele mai slabe, ce se pot vedeă cu ochii liberi se 
găsesc la 234 ani-lumină, iar cele de mărimea 11-a, ce se 
pot vedeă încă cu o lunetă modestă, se găsesc la 987 ani- 
lumină. 

Dacă stelele cele mai apropiate şi cele mai strălucitoare 
se găsesc la asemenea depărtări, unde trebue să se găsească 
celelalte, cele pe care le pot vedeă numai vre-o câţiva fe- 
riciţi muritori ce dispun de lunete colosale ? Nu aveă drep- 
tate poetul când spuneă că „mii de ani au trebuit luminii 
să ne-ajungă“ ? 

Și dacă ne mai gândim la stelele timporare, la acele fai- 
moase „novae“, ce apar pe bolta cerească, strălucesc câtva 
timp şi apoi se sting „în depărtări albastre“, nu dăm din nou 
dreptate poetului ? 

G. DEMETRESCU 


dela Observatorul astronomic din București 


— o 

De câtva timp se vorbeşte şi la noi foarte mult de ener- 
gie. Energia poporului nostru, pusă la încercare în împre- 
jurările cunoscute de astăvară, a întrecut aşteptările tutulor. 
S'a pomenit acum în urmă de energia unora şi de lipsa de 
energie a altora din cei care trebuiau să canalizeze torentul 
de entuziasm al țăranilor noştri, mândri şi voioşi. De acest 
fel de energie, foarte însemnată din punctul de vedere națio- 
nal, nu ne putem ocupà aici. Ea e strâns legată de anumite 
însuşiri sufleteşti care se pot recunoaşte, se pot admirà, dar 
scapă unei cercetări ştiinţifice riguroase. 

In adevăr, cutare fluviu — Ronul de pildă — ale cărui ape 
vijelioase vin cu furie la vale, poate fi oprit în cale-i, iar 
din căderea apelor lui se poate scoate un număr hotărât de 
cai putere O uzină poate transformă energia mecanică a 
acestei căderi în energie electrică, apoi, cu cabluri şi trans- 
formatoare, forma cea nouă de energie poate fi transportată 
la depărtări mari, unde are să fie întrebuințată cu folos. Coate 
aceste schimbări, prefaceri şi mai ales foloase ale energiei 
culese sunt sigure, precise. Știința abstractă ne dă mijloacele 
de a le calculà, iar ştiinţa tecnică dă putinţa de a le înfăp- 
tui. Pe când, pentru energia sufletească a oamenilor dintr'o 
ţară — energia intelectuală şi energia morală — fie ea cât de 
bogată şi de aleasă cum e la noi, nu sau găsit încă ingi- 
nerii specialişti, îndemânateci și pricepuţi; care să aibă da- 
rul de a scoate din ea cel mai mare folos pentru binele 


obştesc. 


1) Unele din ideile acestui articol au fost scoase din volumul Die 
Mühle des Lebens al lui W. Ostwald. 

Așa în cât, de oarece noțiunea de energie a rupt zăga- 
zurile strâmte dar precise ale ştiinţei şi s'a revărsat asupra 
unora din câmpurile sociale — nu fără folos —, e bine să ne 
dăm seama de ea mai de aproape. Când ideea ştiinţifică de 
energie, deşi precisă totuşi delicată şi mai ales abstractă, va 
fi pentru cât mai mulţi deplin lămurită, ea va puteă atunci 
servi ca temelie sigură şi pentru alte scopuri decât cele ştiin- 
țifice. De aceea, mă voi mărgini să dau aici, pe cât voi pu- 
teă, o idee despre energie din punct de vedere ştiinţific. 


[E x 


Energia e, din punct de vedere ştiinţific, ceeace valoarea 
e din punct de vedere economic. După cum nu se poate 
face o operaţie economică fără ca să fie vorba de schimbul 
unei valori în altă valoare, tot așa nu se poate petrece nici 
un fenomen în natură fără ca unele energii să se schimbe 
în alte feluri de energii. După cum valoarea e o noțiune 
abstractă, care se înfăţişează în schimburile economice sub 
diferite forme, tot aşa și energia e o idee abstractă pe care 
omul de știință o recunoaşte în fenomenele naturii sub for- 
mele cele mai variate. Neapărat, analogia, în oare-care mar- 
gini, poate fi dusă departe; ceva mai mult, se poate zice că 
noțiunea de valoare intră în noțiunea de energie: mau va- 
loare decât lucrurile care ne dau energie. 

Energia ca şi valoarea e, în general, legată de corpuri, de 
materie, fără să se confunde cu ele. Apa care învârteşte roata 
unei mori e aceeaşi înainte și după ce a învârtit roata morii, 
cu toate acestea fiecare își dă seama că morarul a între- 
buințat cevă ca să poată măcină grâul şi porumbul. Acel 
cevă e legat de apă, căci dacă apa seacă moara nu mai 
merge ; dar nu e numai apa. Lacurile au apă foarte multă» 

dar pe lacurile admirabile ale Elveţiei se văd cutreerând va- 
poraşe pline de turiști, se mai văd oglindindu-se cerul al- 
bastru şi vârfurile albe ale munţilor acoperiţi iarna şi vara 
cu zăpadă, dar nu se văd nicăiri mori. Ceeace învârteşte 
roata morii şi macină grâul e puterea căderii de apă, e nu- 
mărul de cai-vapori care traduce ştiințificeşte acea putere, 
e energia acelei căderi de apă. Şi acest număr de cai-vapori 
depinde de numărul de metri cubi de apă care cade într'o 
secundă (debitul căderii) şi de înălţimea dela care cade apa- 
Dar, să precizăm puţin. In orice maşină lucrează anumite 
forțe, ca să vorbim ca oamenii tecnici, care deosibesc ideea 
de forță de ideea de putere. Intr'o cădere de apă, forța e 
greutatea apei. Ronul are un debit care variază între 110 şi 
330 metri cubi, adică într'o secundă lucrează o forță de 110 
până la 330 tone. Insă, precum în lumea morală inteligența 
mare valoare decât dacă produce cevă, tot aşa în lumea fi- 
zică forţa nare însemnătate decât prin munca, lucrarea sau, 
cu un cuvânt cam barbar dar des întrebuințat, prin travaliul 
pe care-l face. Travaliul socotit în kilogrammetri e produsul 
forţei exprimate în kilograme prin lungimea străbătută în di- 
recţia forţei şi arătată numericeşte în metri. Căderea a 110 
tone de apă dela înălțimea de 70 m. pe care o va avea Ro- 
nul la zidul de oprire, care e vorba să se construiască în 
curând, va produce un travaliu de 110.000X70= 7.700.000 
kilogrammetri. Aceasta e munca pe care o va produce că- 
derea de apă întro secundă, aceasta e energia apei în mo- 
mentul căderii. Cu alte cuvinte, energia e putința de a face 
muncă sau travaliu. Energia e provizia de muncă pe care o 
avem la îndemână şi o putem întrebuinţă cum vrem. 
Pentru ca o maşină să poată lucră trebue să se întrebuin- 
teze o astfel de provizie, trebue să i se deă energie. La 

rândul ei maşina dă energie sub o altă formă, care se poate 
întrebuință cu mai mult folos. Intr'o pârghie, cu forţa redusă 
a muşcbilor mei pot ridică o greutate mare, dar drumul pe 
care-l face braţul meu la capătul cel lung al pârghiei e mult 
mai mare decât înălțimea la care am ridicat eu greutatea. 
Dacă se socoteşte travaliul pe care-l fac eu la un capăt al 
pârghiei, adică energia pe care o dau acestei maşini simple, 
şi travaliul pe care-l face maşina la celălalt capăt ridicând 
greutatea la înălțimea cea mică, se găseşte egalitate. Şi aşa 
se întâmplă în orice altă maşină. Maşinile prefac energiile, 
dar nu le nimicesc. O maşină nu poate dă mai multă energie 
decât s'a pus în ea, după cum dintr'un butoi nu-se poate 
scoate mai mult vin decât sa pus în el. 

In vremurile de altă dată—uneori şi acum, dar mai rar— 
s'au găsit oameni să caute, cu o stăruință demnă de scopuri 
mai bune, o maşină care să lucreze fără energie din afară. 
Vizionarii aceştia, care uneori au avut norocul să găsească 
altcevă decât ce căutau, erau convinşi, că maşinile pe care 
și le'nchipuiau ei, au să meargă cu siguranţă ; iar când rea- 
lizarea arătă contrarul, atunci credeau că o schimbare de 
nimica toată va aduce mașina să meargă singură fără sfârşit. 
Acel „nimica toată“ se înfăţişă la orice „perpetuum mobile“, 
încât lumea s'a încredințat că o maşină nu poate lucră fără 
energie, după cum nu se poate cumpără marfă fără bani. 
Adevărul adevărat e că o maşină nu dă aceeaşi cantitate de 
energie ca aceea care s'a întrebuințat ca să fie pusă în miş- 
care, ci o cantitate mai mică, de oarece o bună parte din 
energie se pierde pe drum, în frecările organelor maşinii sau 
în alte chipuri. 

In afară de energia mecanică — energia care poate pro- 
duce travaliu—mai sunt şi alte feluri de energii. Toată lumea 

ştie că cele mai multe fabrici, locomotive întrebuințează căr- 
buni, care ard cu ajutorul aerului. Cărbunii se compun chi- 
miceşte din carbon, o mică cantitate de hidrogen şi câteva 
alte elemente de care nu ne ocupăm. Când cărbunii ard, car- 
bonul din ei se combină cu oxigenul din aer și dau bioxid 
de carbon. In această operaţie greutatea totală nu s'a schim- 
bat: greutatea corpului celui nou, a bioxidului de carbon, 
e cât a carbonului şi oxigenului luate împreună. Se petrece 
aici uu fenomen la fel cu cel dintr'o cădere de apă. Și acolo 
greutatea apei eră aceeași înainte și după cădere. Moara în- 
trebuințase energia căderii. In cazul de faţă se întrebuințează 
energia chimică a cărbunilor. Bioxidul de carbon mai are 
energie chimică, dar mai puțină decât cărbunii din care a 
luat naștere. Prin trecerea cărbunilor în bioxid de carbon se 
desface energia, precum se capătă energie prin căderea apei 
dela o înălţime la alta. Această nouă energie e căldura, care 
poate produce travaliu ca şi energia mecanică, şi anume se 
întrebuințează, se consumă o cantitate hotărâtă de căldură 
pentruca să căpătăm o cantitate hotărâtă de travaliu. Şi în 
cazul de față se petrece faptul că nici odată nu se poate 
preface toată căldura în travaliu, ci o parte se pierde şi nu 
se poate întrebuinţă. 

Lucrul esenţial e că o parte din căldură, dată de arderea 
cărbunilor, se poate transformă în muncă mecanică, pe care 
o putem întrebuință cum vrem, după natura maşinii. Tot car- 
bonul din cărbunii arşi în cuptorul mașinii iese pe coş, sub 
formă de bioxid de carbon dacă sa combinat cu oxigenul 
şi a liberat energia de căldură de care eră trebuință, sub 
formă de funingine dacă a scăpat acestei operaţiuni. Funin- 
ginea nu e deci numai o parte neplăcută a fumului, ci şi o 

pierdere de energie, căci dacă ar fi fost arsă, ar fi dat mai 
multă căldură sub cazanul maşinii. 

Carbonul, care cuprinde energia, trece prin maşină fără 
să-şi schimbe cantitatea, ca şi apa prin moară. Insă sub for- 
ma de bioxid de carbon, după ce şi-a dat energia chimică 
sub formă de căldură, nu mai are nici o valoare, ca şi apa 
după ce-a căzut la vale. Adevărata valoare în carbon o are 
energia scoasă sub formă de căldură prin arderea cărbunilor 
şi pe care apoi fabrica o transformă în felurite feluri de 
travaliu. Carbonul în sine mare prin urmare nici o valoare, 
căci nimeni nu întrebuințează fumul de bioxid de carbon 
eşit pe coşurile fabricilor, pe când pentru energia de căldură 
scoasă din arderea carbonului se fac toate sforțările să fie 
culeasă, prinsă şi întrebuințată cât mai bine. 

Aceste exemple, şi altele asupra cărora vom reveni în nu- 
merele viitoare, arată ce noțiune esenţială e energia. Se poate 
vorbi de energia corpurilor, cum se vorbeşte de massa lor. 
După cum massa corpurilor nu se schimbă, orice prefacere 
ar suferi ele, tot aşa şi energia rămâne neschimbată. E ade- 
vărat că energia nu e materială, că mare greutate şi nu ocupă 
spațiu; dar asta nu însemnează că nu e reală, căci orice 
fabricant o cunoaşte bine și ştie ce valoare are, şi orice in- 
ventator caută s'o întrebuințeze cu cât mai mult folos. 

G. ȚIȚEICA 


Ie 


CĂRĂBUȘUL AURIU 


Când scriu cele dintâi rânduri ale acestui capitol, mă 
gândesc la abatoriile din Chicago, îngrozitoare măcelării, unde 
pe fiecare an se tae un milion optzeci de mii de boi, un mi- 
lion şeapte sute cincizeci de mii de porci, care intră vii pe o 

parte a maşinii şi ies pe cealaltă parte prefăcuţi în cutii cu 
conserve, untură, cârnaţi, şunci ; îmi vine gândul ăsta pentrucă 
şi cărăbuşul etot atât de îndemânatec când e vorba să ucidă. 

Intr'o încăpătoare colivie de sticlă, am douăzeci şi cinci 
de cărăbuşi aurii. Stau nemișcați, îngbemuiți supt o scându- 
rică pe care le-am botărât-o ca adăpost. Cu pântecele la ră- 
coare, în nisip, cu spinarea încălzită de căldura adăpostului 
lovit de soare, ei pirotesc şi mistue. Norocul îmi aduce pe 
neaşteptate un alai de omizi, care s'au scoborât de pe un pin 
şi acum caută un loc priincios de îngropăciune; semn pre- 
vestitor al gogoşilor subpământene. lată o foarte bună turmă 
pentru abatorul cărăbuşilor: 

O prind şi o duc în colivie. Indată alaiul se face la loc; 
omizile, ca la o sută cincizeci, merg în rând şerpuit. Ele trec 
pe lângă scândurica de adăpost în şir ca şi porcii din Chi- 
cago. Acum e clipa potrivită. Dau drumul fiarelor mele, adică 
ridic adăpostul lor. 

Somnoroşii se deşteaptă numai decât, mirosind prada cea 
bogată care trece în şir pe lângă ei. Unul se repede, alţi 
trei îl urmează, prin toţi trece un fior; cei îngropaţi în nisip 
ies afară, toată ceata de ucigași se năpusteşte asupra turmei, 
care trece. Atunci văzui o privileşte de neuitat; mușcături 
cu fălcile, de ici, de colo, dinainte, dinapoi, din mijloc, pe 
spinare, pe pântece, la întâmplare. Pieile cele păroase sunt 
sfâşiate; măruntaele se scurg ca nişte pârâiaşe înverzite de 
frunzele de pin, mâncarea omizilor; înjunghiatele se svâr- 
colesc, luptă cu şoldurile, care se închid şi se deschid, se 
încleştează în picioare, scuipă, muşcă. Cele neatinse sapă cu 
desnădejde ca să se ascundă în pământ. Nici una nu isbu- 
teşte. Nu s'a afundat pe jumătate şi cărăbuşul aleargă, o trage 
afară, o spintecă. 

Dacă măcelul nu sar întâmpla într'o lume de fiinţi mute, 
ai auzi şi aci vaetul înspăimântător din abatorul dela Chicago. 
Trebue să ai urecbia închbipuirii ca să poţi auzi gemetele sfâ- 
şietoare ale spintecaţilor. Această ureche eu o am şi mă 
apucă mustrarea de cuget că am pricinuit atâtea nenorociri. 

De pretutindeni, din grămada morţilor şi a celor ce şi 
dau sufletul, fiecare apucă, fiecare sfâşie, ia o bucată pe care 
o înghite mai la o parte, departe de curioşi. După o îmbu- 
cătură, alta e tăiată în grabă, apoi alta, asta cât timp mai 
sunt omizi spintecate. In câteva minute din întreaga ceată de 
omizi au rămas numai câteva ciopârţituri, care mai tremură 
câtva timp. 

Omizile erau o sută cincizeci: ucigaşii sunt douăzeci şi 
cinci. Asta face şase jertfe de fiecare. Dacă insectele ar omori 
într'una, aşa cum fac lucrătorii în abatorii şi dacă ceata 
spintecătorilor ar fi de o sută, număr neînsemnat față de 
numărul celor ce înjunghie ca să facă şunci, totalul jerifelor, 
după zece ceasuri de măcel, ar fi de treizeci şi şase de mii. 
Niciodată abatorul dela Chicago nu a ajuns suma asta. 

Repeziciunea cu care se împrăștie moartea e şi mai iz- 
bitoare dacă ne gândim la greutăţile atacului. Cărăbuşul nu 
are roata, care prinde porcul de un picior, îl ridică şi îl aduce 
supt cuțitul spintecătorului, nu are nici scândura mişcătoare, 
care pune fruntea boului supt maiul care-l va dobori; el. 
trebue să năvălească asupra prăzii, să o stăpânească, să se 
păzească de căngile şi colții ei. Apoi pe măsură ce scoate 
măruntaele le şi mănâncă. Cât de mare ar fi măcelul dacă 
insecta ar ucide într'una ? 

Ce m'a îndemnat să stârnesc uciderea omizilor călătoare, 
pe carele pusei față în faţă cu nişte spintecărori, tocmai când 
ele, liniștite, mergeau să se îngroape? Oare pentru ca să 
am priveliştea unui măcel neînfrânat ? De sigur că nu. Mi-a 
fost în totdeauna milă de o vietate ce sufere, şi viața celei 
mai neînsemnate e vrednică de cruţare. Am fost abătut dela 
această milă de către cerinţele ştiinţii, cerinţi uneori neîn- 
durate. 

Vream să cunosc obiceiurile acestui gândac, paznic al 
grădinilor noastre, şi numit din pricina aceasta de popor 
„grădinarul“. Porecla aceasta întru cât e meritată? Ce vâ- 
nează cărăbuşul ? Ce anume spurcăciuni plivește din răzoa- 
rele noastre? Experiența cu omizile călătoare făgădueșşte 
să mergem mai departe *pe această cale. 

In mai multe rânduri, pe la sfârșitul lui April, am la în- 
demână cete de omizi, mai mult ori mai putin numeroase. 
Le culeg şi le duc în colivia de sticlă. De îndată ce masa e 
servită, cheful începe. Omizile sunt spintecate, fiecare de un 
singur sau de mai mulți mâncăcioși în acelaş timp. In mai 
puţin de un sfert de ceas nimicirea este complectă. Din toată 
turma mai rămân numai câteva ciuntituri, care sunt apucate 
cu gura și mâncate la adăpost, supt scândură. 

Cu prada în dinţi, bine căptușşitul o ia la picior, doritor să 
se ospăteze în linişte. In drum se întâlneşte cu tovarășii pe 
care ispita bucății ce atârnă de colții fugarului, îi face îndrăz- 
neţi. Ei sunt doi, ori trei şi caută să jăfuiască pe adevăratul 
proprietar. Fiecare înhaţă de bucată, trage, înghite fără prea 

multă gâlceavă. La drept vorbind nu are loc nicio bătae şi 
niciun schimb de ghionturi, cum fac dulăii, când se ceartă 
pe un os. Cotul se mărgineşte la încercări de furtișag. Dacă 
proprietarul nu se dă, mănâncă liniștit dimpreună cu el, fălci 
lângă fălci, până ce bucata rupându-se, fiecare se retrage 
cu ce i-a rămas în gură. 

Părul pe care îl au multe omizi nu le face scârbă. Totuşi 
există o omidă, tare păroasă, cu o coamă şerpuită, jumătate 
neagră, jumătate roșie, de care lacomul pare că se teme. Mai 
multe zile dearândul, ea rătăcește prin colivie în tovărășia 
spintecătorilor. Cărăbușii parcă nici nu ştiu de ea. Din vreme 
în vreme unul din ei se opreşte, dă ocol jivinei păroase, o 
cercetează, apoi încearcă să pătrundă în lână. Respins de 
învelișul gros şi des al perilor, se retrage fără să muşte. 
Mândră și neatinsă, omida trece mai departe legănându-și 
coama. 

Dar asta nu ţine mult. Când îl apucă foamea şi când e 
ajutat și de îndrăsneala pe care i-o dă prezenţa tovarășilor 
lui, lașul se hotărăşte la un atac serios. Ei sunt patru, tare 
zoriți împrejurul omizii, care bărțuită şi din faţă şi pe la 
spate, cade înfrântă. I se scot măruntaele și e înghițită cu 
lăcomie parcar fi o omidă fără nici o armă de apărare. 

După cum mă ajută întâmplarea pun la îndemâna mena- 
geriei mele de cărăbuşi, fel de fel de omizi, goale ori pă- 
roase. Coate sunt primite cu multă plăcere, numai să fie de 
o mărime potrivită cu statura ucigașului. Dacă sunt prea mici, 
ele sunt dispreţuite, ca unele ce nu ar da o îmbucătură care 
să-l îndestuleze. Dacă sunt prea mari, ele sunt peste puterile 
cărăbuşului. 

Omida fluturelui zis spbinx şi aceea a fluturelui ochi de 
păun i-ar fi pe gust; dar la cea dintâi mușcătură, acestea, 
răsucindu-și puternicile lor şolduri. asvârle cât colo pe nă- 
vălitor. Se mai năpusteşte de câteva ori, mereu e aruncat da 
berbeleaca. Atunci insecta renunţă la atac, din neputinţă şi 
cu părere de rău. Prada e prea voinică. Am ţinut cincispre- 
zece zile două omizi de acestea în fața fiarelor mele şi nu 
li s'a întâmplat nimic. O lovitură repede a corpului încordat 
impunea respect fălcilor ucigaşe. 

lată deci o notă bună pentru cărăbuş: nimicitor de omizi 
nu prea mari. Un cusur vine însă și strică acest merit: in- 
secta nu e agățătoare, ea vânează pe jos, nu pe sus prin 
frunziş. Nu am văzut-o niciodată cercetând crăcile vre-unui 
arbust, oricât de mic. In colivia mea, nu dă nici o atenţie 


www.dacoromanica.ro 


28 NATUEA 


prăzii ademenitoare, care stă agăţată de o tufă de cimbru, 
la o înălțime de o palmă. E păcat! Dacă insecta ar şti să 
se cațăre, să facă plimbări pe sus, cu câtă repeziciune o 
ceată de trei sau patru ar curăți varza, de pildă, de viermii, 
care sunt omizile fluturelui alb. 

E lucru dovedit; aprig nimicitor de omizi, cărăbuşul auriu 
merită cu prisosinţă titlul de grădinar ; el este paznicul nea- 
dormit al răzoarelor înflorite. Dacă cercetările mele nu adaogă 
nimic nou la vechiul său renume ele ne vor arătă, în cele 
ce urmează, insecta noastră supt o înfăţişare ce nu se putea 
bănui. Mâncâul ăsta furios, căpcăunul, care nu iartă nici o 
pradă potrivită cu puterea lui, este şi el mâncat la rândul 
lui. Și de către cine? De ai lui. 

Intro zi la umbra platanilor din fața casei mele, văd pe 
unul trecând foarte grăbit. Drumeţul e bine-venit, va spori 
populaţia coliviei mele. Când îl apuc băgai de seamă că are 
vârfurile elitrelor puţin stricate. Să fie oare din pricina unei 
lupte cu un duşman? Nimic nu mă desluşeşte în privința 
asta. Lucrul de căpetenie e să nu aibă vre-o rană prea mare. 

Il inspectez, nu-i găsesc nici o vătămătură, şi îl introduc 
în casa de sticlă în tovărăşia celor douăzeci şi cinci de chi- 
riaşi ai mei. 

A doua zi mă duc să văd oaspetele de eri. Murise. In 
timpul nopții tovarăşii lau atacat, i-au golit pântecele, rău 
apărat de elitrele ştirbite. Treaba a fost făcută curat de tot, 
fără a-l ciunti. Picioare, cap, piept, toate sunt la locul lor, 
numai pântecele cască o gură largă pe unde s'a făcut golirea 
măruntaelor. In fața ochilor vezi un fel de scoică de aur, 
formată din cele două elitre alăturate. 

Intâmplarea asta mă miră, pentru că eu veghbez, cu multă 
băgare de seamă, ca nu cumva merindele să lipsească în 
colivia mea. Melcul, găinuşa, călugărița, râma, omida şi alte 
bucate căutate, vin, rând pe rând, în sala de mâncare în can- 
tități mai mult decât îndestulătoare. Prin urmare atunci când 
mănâncă pe unul de ai lor, a cărui armură stricată întrun 
loc îngădue un atac uşor, cărăbuşii mei nu o fac împinşi 
de foame, 

Oare la aceste animale e obiceiul să dea gata pe răniți şi 
să curețe pântecele oricărui betegit? Mila nu e cunoscută 
la insecte. In fața unui scbilod, care se sbate cu desnădejde, 
nimeni din neamul lui nu se opreşte, nimeni nu încearcă să-i 
vină în ajutor. Intre mâncătorii de carne lucrul poate deveni 
tragic. De multe ori câţiva drumeţi aleargă în spre bolnav. 

Oare pentru a-l mângâia ? Nu, de loc, ci pentru a-i încercă 
gustul şi dacă-l găsesc pe plac, să-l mântue pentru totdeauna 
de boală, mâncându-l. 

Este deci cu putinţă, ca şi cărăbuşul cu elitrele ciuntite 
să fi ispitit pe camarazi, cu pântecul lui în parte desvelit. 
Aceştia văzură în tovarăşul lor beteag o pradă bună. Jude- 
caţi pe deasupra ai crede că între ei sunt legăturile cele mai 
pacinice. In timpul mesei, nu se întâmplă nici o bătae între 
meseni, cel mult dacă unul fură îmbucătura din gura altuia. 
Orice semn de gâlceavă piere când, după asta, stau şi mistue 
supt adăpost. 

Pe jumătate îngropaţi în nisipul răcoros cei douăzeci şi 
cinci de supuşi ai mei mistue şi pirotesc unii lângă alţii, fie- 
care în gropiţa lui. Dacă ridic adăpostul, se deşteaptă, o iau 
la picior, aleargă încoa, aleargă încolo, se întâlnesc mereu, fără 
să-şi facă vreun rău. Deci pace desăvârşită şi sar păreă veş- 
nică; când la începutul lui Iulie, o inspecţie îmi arătă un cărăbuş 
răposat. Animalul e întreg, dar prefăcut cu multă grije de cu- 
rățenie într'o scoică de aur: se repetă întâmplarea cu cără- 
buşul scbilod de adineauri. Cercetez moaştele, şi afară de o 
spărtură mare în pântece, toate sunt la locul lor. Insecta eră 
deci în bună stare când ceilalți au golit-o. 

La câteva zile după asta, încă un cărăbuş ucis în felul 
celor răposaţi ; nici una din bucăţile țestului nu a fost clin- 
tită din loc. Aşez pe mort pe pântece, pare neatins, îl pun 
pe spate, e gol şi nu mai are nici urmă de carne în testul 
lui. Puțin mai târziu altă moaşte goală, apoi alta şi alta, aşa 
că menageria scade mereu. Dacă nebunia asta a măcelului 
mai ține, colivia o să rămână goală. 

Oare cărăbuşii mei, istoviți de bătrâneţe, pier de moarte 
firească și cei ce supraviețuesc le jefuesc cadavrele, sau îm- 
puținarea lor se face în paguba celui mai frumos şi a celui 
mai tânăr ? Să fac lumină în această afacere nu e tocmai 
lesne, căci operaţia spintecării se petrece mai ales noaptea. 
Veghbind niţel mai de aproape ajung în două rânduri, ziua 
nămiaza mare, să-i prind tocmai când se ucideau. 

Către mijlocul lui Iunie, chiar sub ochii mei, o femee de 
cărăbuş își face de lucru cu un bărbat, care se cunoaşte 
după aceea că e ceva mai mic. Operația începe. Ea se nă- 
pustește asupra nenorocitului, îi ridică vârful elitrelor, îl în- 
bață de capătul pântecelui dela spate. Scobeşte cu înfocare, 
mestecă. Cel înbăţat, cu toată voinicia lui, nu se apără, nu 

se întoarce. Crage şi el în direcție opusă ca să scape din 
colții cei grozavi, înaintează sau dă înapoi după cum târăște 
sau e târât, — aci se mărginește toată împotrivirea iui. Lupta 
ține un sfert de ceas. Drumeţii care trec se opresc şi parcă 
îşi zic: „In curând va veni şi rândul meu“. In sfârşit, opin- 
tindu-se cu putere bărbatul scapă și fuge. Dacă nu ar fi 
ajuns să scape, fioroasa cumătră i-ar fi golit pântecele. 

Câteva zile mai târziu sunt de față la o scenă de acelaş 
fel; dar de astă dată cu desnodământ. Cot o femee muşcă 
dintr'un bărbat. Muşcatul o lasă să-și vadă de lucru. Face 
numai câteva sforțări zadarnice să scape, în colo nici o 
altă împotrivire. Pielea e străpunsă, rana e lărgită, mărun- 
taele sunt smulse şi înghiţite de dumneaei care, cu capul 
băgat în pântecele soțului, golește totul. O tremurătură din 
picioare vestește sfârşitul nenorocitului. Cârnăţăreasa nu se 
nelinișteşte din pricina asta, ea scormoneşte mai departe, cât 
îi îngădue trecătorile dela gât. Din răposat rămân elitrele 
adunate ca o luntre, precum şi partea dinainte a trupului. 
Moaştele golite sunt părăsite pe loc. 

Aşa trebue să fi pierit cărăbuşii, toți bărbaţi, ale căror res- 
turi le găsesc în colivie, așa o să piară și cei care mai trăesc. 
De pe 1a mijlocul lui Iunie și până la întâi de August din 
populația de douăzeci și cinci de cărăbuşi dela început, mai 
rămân cinci femei. Toți bărbaţii, în număr de douăzeci, au 
pierit, spintecaţi şi goliţi de tot cuprinsul. Şi de către cine? 
Negreșit de către femei. 

Lucrul acesta se dovedeşte mai întâi prin cele două asal- 
turi la care norocul m'a făcut să fiu martor ; în două rânduri, 
la lumina zilei, am văzut femeia brănindu-se cu bărbatul ei, 
după ce i-a deschis sau a încercat să-i deschidă pântecele 
pe sub elitre. Iar cât priveşte nimicirea celorlalţi, dacă ob- 
servaţiunea directă îmi lipsește, am o mărturie de mare preţ. 
O văzurăm care: cel apucat nu răspunde, nu se apără, se 
opintește numai să fugă, trăgându-şi trupul pe cât poate. 

Dacă ar fi vorba numai de o simplă bătaie sau o ceartă 
obişnuită, dintre acelea în care te vâră vrăjmăşiile vieţii, cel 
înfășcat s'ar întoarce de sigur, pentru că e în stare să o facă; 
dintr'odată s'ar repezi şi ar răspunde la muşcătură. Puterile 
îi îngădue o luptă, ce s'ar întoarce în folosul lui și cu toate 
acestea se învoeşte, ca un neghiob, să i se mestece mărun- 
taele. 

Pare că o scârbă de neînvins îl împiedecă să se burzu- 

luiască şi să muşte şi el din aceea care-l mănâncă. Această 
îngăduință ne face să credem că sunt la insecte anume da~ 
tine cărora bărbatul nu se poate împotrivi. 


MARIN DEMETRESCU 


Profesor la Liceul Carol I din Craiova. 


(Din Biblioteca Cosinzeana No. 1: Din moravurile şi pornirile in- 
sectelor, traducere din J. H. Fabre, de M. Demetrescu). 


i-a 


DELA NOI 


1. Popularizarea științei prinde din ce în ce mai mult rădăcini la 
noi. De opt ani încoace toate încercările făcute pentru răspândirea 
Ştiinţei — afară de una singură — au izbutit. Rând pe rând au apărut, 
Natura, Revista ştiinţifică Adamachi, iar acum de curând Ziarul Călă- 
toriilor publicat de Universul a devenit, sub conducerea pricepută și 
entuziastă a D-lui V. Anestin — un cunoscut amator de astronomie de 
mâna întâi — Ziarul ştiinţelor populare. Sub această din urmă formă 
serviciile pe care le va aduce ştiinţei vor fi imense. In afară de arti- 
colele şi notițele variate şi interesante, Ziarul ştiinfelor populare, cu 
mijloacele speciale de răspândire pe care le are, a reuşit să provoace 
şi o colaborare activă a cititorilor săi pe de o parte prin întrebările 
pe care aceştia le pun, pe de alta prin informaţiunile interesante refe- 
ritoare la anumite fenomene locale observate de ei. Această publicaţie 
săptămânală va formă astfel mulți amatori de ştiinţă. 

2. Tot din initiativa D-lui Anestin s'a înființat o societate pentru răs- 
pândirea ştiinţei: Prietenii ştiinfei. Ne mulțumim să înscriem această 
ştire, de oarece societatea e încă în faza de formaţie, rămânând să 
dăm maî multe amănunte când societatea îşi va începe activitatea. 

3. In acelaş şir de idei avem plăcerea să anunțăm şi publicarea unei 
biblioteci de popularizare: Biblioteca Cosinzeana. Am primit la redacţie 
volumele: Din moravurile şi pornirile insectelor (traducere din J. H 
Fabre), Inceputurile omenirii, Lecturi geologice, alcătuite toate de D-l 
Marin Demetrescu, profesor la Liceul Carol I din Craiova. Scrise într'o 
limbă frumoasă, după cum cititorii pot constată din bucata scoasă din 

volumul întâi şi publicată în numărul de față al Naturii, tipărită cu în- 
grijire şi cu ilustraţii, cu prețuri reduse — cele mai mari volume costă 
50 bani—, aceste însuşiri vor face ca volumele «Bibliotecii Cosinzeana» 
să se răspândească repede. Pentru o mai deplină caracterizare a acestei 
publicaţiuni, scoatem din programul ei următoarele rânduri : 

«Ştiinţa a ajuns să nu mai fie proprietatea numai a câtorva spirite 
«alese, care se îndeletnicesc cu ea; în timpurile din urmă ea s'a sco- 
«borât din înălțimile în care-şi frământă preocupările şi îmbrăcând 
«veştmântul de nevoie, vrea să pătrundă în marea mulțime a cititorilor 
«de tot felul. «Biblioteca Cosinzeana» îşi ia sarcina să-i înlesnească 
«acest drum printre cei ce doresc să stăpânească o cultură întreagă. 
«Poate că urmărind acest scop, publicația de faţă va atinge şi altul: 
«acela de a pregăti şi la noi câţi mai mulţi cercetători în domeniul 
«științelor pozitive». 

G. T. 


ZI 


NOTIȚE 


SPRE ȘTIINȚĂ — Reproducerea acestor Notiţe este îngăduită numai cu ară- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse 


Bureţi de hârtie se prepară amestecâud terciul din care se fabrică 
hârtia cu clorură de zinc. Pasta făcută astfel se spală cu băgare de 
seamă cu alcool şi se apasă cu o presă pe a cărei față de apăsare sunt 
o mulțime de vârțuri sburlite de metal. Acestea străbat în pastă şi 
formează porii şi găurile corespunzătoare bureţilor de mare. Bureţii 
făcuţi astfel nu se strică când se moaie în apă; ei se umflă şi se fac 
moi şi plăcuţi la pipăit. Pe lângă aceasta nici nu putrezesc 


Dr. Th. (Die Naturwissenschaften, 23 Mai 1913). 

I. 


In vorbirea noastră, noaptea este simbolul morții, al 
neştiinţii. Vorbim în termeni poetici de noaptea uitării şi de 
noaptea ignoranței. E în noi sădită adânc credința că numai 
ziua este timpul cunoştinții, al puterii şi al siguranței. 

Ca şi omului primitiv, răzleţit şi vecinic ameninţat în 
codrii lui străvechi, dintr'un vechi instinct atavic, şi nouă 
ne este frică şi urât de noapte, căutăm adăpost în faţa fo- 
cului, în faţa luminii lămpilor ; înecăm oraşele şi locuinţele 
noastre într'o lumină cât mai vie. Noaptea ne-a rămas şi 
azi ca un fenomen duşmănos, neplăcut sau măcar incomod. 
E semnificativ şi se explică probabil prin acelaş instinct 
atavic faptul că singurele nopţi care ne sunt dragi, pe care 
poeţii le cântă, sunt nopţile cu lună. 

Și totuşi dacă soarele ar lumină vecinic, dacă mereu ar 
fi zi sau dacă toate nopţile ar ficu lună plină, noi nam mai 
vedea stelele, am fi condamnaţi, săraci de cea mai adâncă 
pricepere, să trăim, sclavi orbiţi ai unui soare neînsemnat şi 
bătrân, neştiutori de nesfârşita bogăţie a oceanului de sori 
din univers, orbi în faţa splendorii nemărginirii. 

Dar cea mai mândră dintre cele nouă muze, cea mai 
măreaţă ,şi mai exactă dintre ştiinţele de observaţie, astro- 
nomia, încearcă să deschiză minţii taina acestui adânc înţeles. 
* * 

In serile senine şi fără lună lucesc privirii peste cinci 
mii de puncte luminoase, tezaurul cerului instelat. 


* 


1) Conferință ținută la societatea academică Română din Berlin, în 
Ianuarie 1913. 

Risipite pe toată întinderea cerului, ele par ochiului de 
diferite mărimi. In realitate, din pricina neîncbipuitei depăr- 
tări la care se află, aceste astre, chiar cele mai mari dintre 
ele, în cele mai puternice instrumente, se arată ca simple 
puncte luminoase fără diametru. Singură tăria luminoasă a 


razelor lor variază dela una la alta. 
In orânduirea risipirii lor pe cer, ele rămân neschimbate, 


de sute şi mii de ani grupate in aceleaşi constelații, ele par 
pe vecie ţintuite pe bolta de piatră albastră a cerului întu- 


necat al nopții. 
Numai această boltă pare a se mișca cu totul, învârtin- 


du-se încet, cu cât noaptea înaintează, dela răsărit la apus 
ca un imens glob de sticlă a cărui osie ideală ar trece 
prin steaua polară. 

In această orânduire de mii de ani neschimbată a „ste- 
lelor fixe“, cercetătorii cerului au învăţat să cunoască, încă 
din timpuri străvecbi, cinci astre mai strălucitoare, care spre 
deosebire de celelalte, îşi schimbă locul an cu an, printre 
constelații, dând încet încet ocol întregului cer, dealungul 


brâului zodiacului. 
Văzute în instrumente puternice, aceste cinci astre se 


arată iarăşi — spre deosebire de stelele fixe— nu ca puncte 
luminoase fără diametru aparent, ci ca mici discuri. Ele au 
deci un diametru aparent, iar pe suprafața lor se pot deseori 


distinge oarecare detalii de structură. 
Aceste astre mai deosebite și puţine ale cerului înstelat 


sunt surorile mai mici și mai mari ale pământului: „plane- 
tele“. Studiului lor îi datorește ştiinţa și omenirea în primul 
rând conştiinţa rolului adevărat al pământului în univers, 
părăsirea acelui geocentrism 1) strâmt care încătuşă gândi- 


1) Geocentrism e concepţia care socotește pământul ca centrul uni- 
versului. 


www.dacoromanica.ro 


ÎNTRE DOUĂ LUMI DE STELE 35 


rea, fără să o mulțumească; prin el ajunse apoi gândirea 
omenească la măreaţa cunoştinţă a bogăției de viaţă și lu- 
mină din nemărginirea siderală. 

Urmărind cursul complicat al planetelor prin constelații, 
Copernic ajunse la concepţia actuală a sistemului planetar; 
iar Newton arătând că gravitatea, ale cărei legi pe pământ 
le studiase cu puţin mai înainte Galileu, este aceaşi putere 
care mână și reține astrele în orbitele lor, dete astfel putinţa 
astronomiei să aplice legile mişcării corpurilor cerești şi 
mișcărilor astrelor îndepărtate. 

Pe temelia creată de aceste două mari genit se ridică 
curând clădirea măreaţă a astronomiei moderne. Inarmată 
cu câteva instrumente de măsură, lunete, telescoape şi alte 
puţine creaţii ale unei fizici născânde, ajutată mai ales de 
putinţa de a întrebuinţă în tot locul minunata uneltă de pre- 
cizie a gândirii omeneşti: matematica, astronomia putu în 
curând nu numai să măsoare distanţele astrilor inaccesibili, 
dar chiar să le afle mărimea şi greutatea, iuţeala care îi 
poartă în spaţiu, să descopere în fine părți noi neștiute ale 
universului sideral şi planetar. 

Din sistemul nostru planetar alcătuit dintrnn corp cen- 
tral, soarele, din planete cu sateliții lor şi din câţiva oas- 
peţi exotici, cometele, fără să mai vorbim de puzderia de 
fărămituri de astre pe care sistemul le culege şi le târăşte 
după sine în călătoria lui prin nemărginire, noi nu vom aţinti 
ochii aci de cât asupra corpului central, asupra soarelui. 

* * * 

Soarele este un glob incandescent cu un diametru de 109 
de ori mai mare de cât al pământului. Cu alte cuvinte, dacă 
soarele ar fi o sferă goală, iar pământul ar fi în centrul 
acestei sfere, orbita lunei ar fi cuprinsă în lăuntrul acestei 

sfere, ba chiar dela lună la suprafața sferei ar mai rămânea 
tot atât ca dela lună la pământ, 

Cu toate că densitatea materiei din care este compus 
soarele este mai mică de cât densitatea mijlocie a pămân- 
tului (abia un sfert 1), totuși greutatea °) sa este de trei sute 
de mii de ori mai mare de cât a pământului. Această masă 
enormă face ca şi puterea atracției sale să fie enormă. Pe 
suprafața soarelui un om mijlociu ar cântări de pildă cam 
2300 de kilograme pământești. 

Sfera care are aceste grozave dimensiuni s'a dovedit a fi 
un glob de gaz nespus de fierbinte. Din cauza enormei forțe 
de atracţie care domneşte în soare acest gaz este atât de 
comprimat în sferele profunde încât consistenţa şi densitatea 
lui se apropie de acea a lichidelor. 

Acel strat al sferei solare care formează partea cea ma 
strălucitoare a sa şi care ni se pare a fi însăşi suprafaţa 
soarelui, se numeşte „fotosfera“. 

Privită în instrumente bune, această fotosferă nu se arată 
ca o suprafață luminoasă fără întreruperi, ci pare formată 
din grăunțe fine; luminoase, de forma boabelor de orez, 
printre care se află spaţii mai intunecoase, numite „pori“. 

Suprafața acestor «grăunțe de orez» este de 200-— 3000 
de kmp. Suprafața porilor» este de aceiaşi ordine de mă- 
rime. Foarte deseori mai mulți din aceşti pori, relativ obscuri 
se reunesc întrun corp continuu, dând naștere la o „pată“ 
solară. Aceste «pete» solare pot aveă diametre enorme. S'au 
observat pete care aveau peste 200.000 kmp. 

Origina, rolul şi cauza formării acestor pete sunt şi azi 


1) Densitatea soarelui este de aprox 1,4 ori densitatea apei. Den- 


sitatea mijlocie a pământului este de peste 6,5. 
2. Ştiinţificeşte vorbind massa sa. 

pline de mister. Se ştie că desimea lor e supusă unei varia- 
țiuni periodice, că din 11 în 11 ani această desime trece 
printr'un maximum. S'a observat că aceste pete sunt însoțite 
de turburări magnetice şi electrice, care au răsunet nu nu- 
mai asupra fenomenelor solare, dar și asupra fenomenelor 
meteorologice pământeşti. 

Ceeace se poate spune cu desăvârşită siguranță este că 
suprafața vizibilă a soarelui, fotosfera, se află într'o stare de 
vecinică şi uriaşă furtună şi e sub influența unor puteri 
enorme. 

Pretutindeni, dar mai ales în vecinătatea petelor solare, 
izbucnesc din fotosferă mănunchiuri uriaşe de substanță lu- 
minoasă, aşa numitele „facle“ 1). O mai vie şi mai impună- 
toare dovadă a spăimântătorului şi vecinicului uragan de foc 
care domnește în sânul soarelui ne-o dau «protuberanţele» 
solare. Protuberanţele «eruptive» sunt enorme mase ggle ma- 
terie incandescentă aruncate din sânul globului solar la înăl- 
timi imense deasupra fotosferei. Distanţele la care pot fi arun- 
cate aceste mase incandescente sunt colosale. Ele pot în- 
trece adeseori distanța dela pământ la lună, au fost cbiar 
protuberanţe care au fost aruncate la distanţe care întrec de 
două ori această distanţă. luţeala cu care ele sunt aruncate 
în spaţiu întrece de o mie de ori iuţeala gbiulelelor de tun. 
Dacă alăturăm aceste viteze şi distanțe enorme de forța cu 
mult mai mare a gravității în soare, ne dăm uşor socoteala 
că forţele care se desfăşoară în soare sunt neînchipuit de 
mari și poate de altă natură decât acelea pe care le cunoaş- 
tem aci pe pământ, 

Deasupra fotosferei se află o atmosferă de gaze incan- 


1) Numele de facle li s'a dat din cauza formei lor. 

descente, ceva mai rece decât fotosfera. Această atmosferă 
nu poate fi bine văzută decât în cazul eclipselor totale de 
soare. Se arată atunci ca un subţire cearcăn roşu în jurul 
umbrei solare. Această atmosferă mult mai puţin densă decât 
restul masei soarelui, are o grosime de 7000—8000 km. şi 
poartă numele de «cromosferă» (Sir Norman Lockyer a nu- 


mit-o astfel din cauza culoarei sale roşii). 

Incă mai departe, deasupra cromosferei, la o distanţă care 
întrece încă odată raza soarelui, se întinde o atmosferă ex- 
trem de rarificată formată din pulbere fină, incandescentă în 
parte. Această atmosferă pulverulentă este, probabil, formată 
din resturile şi fărămiturile protuberanţelor eruptive. Ea nu 
se vede decât numai în timpul eclipselor de soare şi are 
atunci forma unei largi aureole. Ea poartă numele de „coroană“. 

x % x 

In studiul acestor astre îndepărtate, s'ar părea că este o 
problefttă, pe care ar trebui să ne rezemnăm să n'o cunoaş- 
tem niciodată : 

Din pricina depărtării nespuse la care se află aceste as- 
tre, noi nu putem speră să putem lua vre-o dată probă 
din substanţa lor, spre a o analiză în laboratoarele !noastre. 
Natura substanțelor care compun soarele şi restul astrelor, 
ar părea deci ursită să rămână pe vecie necunoscută. 

O ştiinţă tânără, «spectroscopia», ne dă însă şi cheia 
acestui mister. Ea ne învață să vedem în razele luminoase 
venite dela astrele risipite în noianul depărtărilor arbiva că- 
lătoare în care se află înscrise datele cele mai de seamă 
asupra naturei astrului care le-a emis. 

Intr'un articol al Naturii 1) s'a putut vedea din ce constă 
principiul analizei spectrale : 


1) Natura, Anul VI, 

Orice element redus în stare de vapori răriți şi incan- 
descenţi dă o lumină al cărei spectru e discontinuu și forma 
din linii luminoase. Numărul, tăria şi perioada vibratoare 
a diferitelor linii întrun interval de temperatură determinat, 
sunt absolut caracteristice elementului. 

Analizând lumina trimeasă de un gaz incandescent, în 
aparatele numite „spectroscoape“ facem o analiză calitativă 
a gazului, cu o precizie adeseaori mai mare de cât am 
putea-o face prin metoadele analitice obicinuite. 

Nu numai atât, dar în spectrul continuu al luminei albe 
care a străbătut un gaz, spectrele elementelor din care este 
alcătuit gazul sunt reprezentate prin fine linii întunecoase, 
care ocupă exact locul liniilor spectrale caracteristice ele- 
mentelor reduse sub forma de gaz incandescent. 

Putem deci şti dacă lumina albă a străbătut un gaz şi 
ce compoziție chimică avea gazul străbătut. 

ui) 

Examinând în spectroscop spectrul luminei solare, Fraun- 
hofer, în 1814, observă că, pe fondul unui strălucitor spectru 
continuu, se desemnează un mare număr de dungi obscure, 
foarte fine. Aceste dungi au fost numite, după descoperitorul 
lor, dungile lui Fraunbofer. 

Vestitul fizician englez Rowland, e acel care a făcut stu- 
diul cel mai amănunţit și mai exact al acestui fenomen. El 
a măsurat cu exactitate perioadele vibratoare ale fiecăreia 
din radiaţiunile corespunzătoare acestor linii obscure. Nu- 
mărul liniilor astfel determinate a trecut peste 19.500. Aceste 
studii au dovedit cu desăvârşită siguranță că în atmosfera 
soarelui se află cea mai mare parte din corpurile simple de 
pe pământ. Avem însă motive să credem că toate elemen- 
tele care se află pe pământ se află şi în soare». 

Un foarte mic număr din liniile de absorbție din spectru 
se datorește gazelor atmosferei (oxigen şi azot). 

Spectrul soarelui este așa dar un „spectru de absorbţie“ 
ceeace însemnează că în soare există, pe lângă un izvor de 
lumină albă şi o atmosferă gazoasă, relativ mai rece decât acest 
izvor de lumină albă. Liniile obscure care se înșiră în spectrul 
continuu al soarelui, sunt spectrele inverse» ale elementelor 
care se află în această atmosferă gazoasă. Sursa de lumină 
este fotosfera, «stratul inversant» este stratul inferior al 

cromosferei . Cromosfera deşi mai rece puţin decât fotos- 
fera, este ea însăşi nespus de caldă, de oarece elementele 
cele mai refractare sunt reduse în stare de vapori. Aceste 
concluzii s'au putut verifică şi prin observaţia directă a stra- 
tului inversant» şi fotografierea spectrului său în timpul 
eclipselor totale de soare. Acesta are un spectru discontinuu 
format din liniile luminoase care corespund exact liniilor ob- 
scure din spectrul obicinuit al soarelui. Grosimea stratului 
inversant nu trece de 1000 de km., adică aproape o optime 
din totalitatea cromosferei. 

Spectrul părţilor superioare din cromosferă este de ase- 
menea discontinuu, format din câteva linii luminoase. E deci 
spectrul emis de un gaz incandescent. E format cu deosebire 
din Hidrogen, Calcium şi Helium. 

Sir N. Lockyer, unul din cei mai mari spectroheliografi 
ai lumii, descoperind în spectrul cromosferei linia spectrală 
caracteristică a unui gaz nobil şi văzând că nu corespunde 
nici unui element de pe pământ, presupuse în soare existența 
unui nou element, gaz tot aşa de uşor sau puţin mai greu 
ca hidrogenul, caracteristic soarelui şi stelelor calde şi pe 
care îl numi Helium (dela Helios, soare). Incă de pe atunci 
sir N. Lockyer atrase atenţia asupra rolului important, pe 

care acest gaz necunoscut îl joacă în chimia stelară; dar 
după cum abia mal mulți ani în urmă Sir W. Ramsay avea 
să regăsească Heliul pe pământ, adeverind previziunile lui, 
tot astfel lumea ştiinţifică, abia mult mai târziu, avea să re- 
cunoască îndreptăţirea concluziilor sale cu privire la însem- 
nătatea rolului acestui gaz. 

Splendidele rezultate ale analizei spectrale nu se mărgi- 
nesc numai aci: Cu un spectroscop de buzunar să privim 
într'o fierărie un drug proaspăt scos din cuptorul de jăratic. 
Lumina albă, strălucitoare, emisă de el, arată în spectroscop 
toate culorile curcubeului, numai violetul și albastrul sunt 
mai stinse. Cu cât drugul se răcește, cu atât spectrul se 
strânge mai mult către roşu, păriile mai refrangibile dispar, 
până în cele din urmă rămâne numai partea roşie a spec- 
trului. Avem aci o ilustrație a principiului că: Cu cât tem- 
peratura unui izvor de lumină e mai mare, cu atât maximul 
tăriei luminoase se îndepărtează de roşu către violet şi ultra- 
violet. 

Pe acest principiu se bazează o metodă de a măsură tem- 
peraturile foarte înalte şi temperatura corpurilor luminoase 
depărtate de noi. 

Temperatura soarelui, măsurată după metoade bazate pe 
acest principiu, se arată a fi cam de 6500 de grade. Mă- 
Ssurători bazate pe principii deosebite au dat între 6000 şi 
7000 de grade. 

* ui * 

Când un izvor de Inmină se apropie cu mare iuţeală de 
noi, atunci numărul perturbaţiunilor eterice întâlnite de ochiul 
observatorului, este mai mare decât dacă izvorul de lumină 
ar sta pe loc; razele de lumină par deci mai refrangibile, 
iar liniile spectrale sunt deplasate spre violet. Această de- 

plasare este pentru fiecare linie, proporțională cu iuțeala re- 
lativă a observatorului față de izvorul luminos. 

Din contră, când izvorul luminos se depărtează de ob- 
servator, liniile spectrale ale fiecărui element se deplasează 
spre roşu. Pe acest principiu, numit principiul lui Doppler , 
se sprijină un metod de a determină iuțeala relativă cu care 
corpurile cereşti se apropie sau se depărtează de pământ. 

iuli” 

Dela pământ la soare distanța e aşa de mare încât celui 
mai bun glonț din puştile moderne i-ar trebui aproape 8 
ani ca s'o străbată. Lumina, care ar puteă face ocolul pă- 
mântului aproape de opt ori într'o secundă, străbate distanţa 
dela pământ la soare abia în opt minute. Dela cele mai 
apropiate stele îi trebue însă ani de zile până să ajungă la 
noi, iar pentru cele mai multe din ele, distanţa este aşa de 
mare încât luminii îi trebue decenii, secole şi mii de ani. 
Astfel de depărtări neincbipuite ne despart de cei mai 
apr.piaţi sori din univers. 

Peste un miliard de stele, de sori incandescenţi, grupaţi 
în roiuri de felurite forme şi mărimi, formează un brâu ine- 
lar complex numit Calea laptelui. Soarele nostru, stea între 
stele, face parte dintr'un roi răzleţit, mai spre mijlocul inelului, 
format de calea laptelui. Printre atâţia sori el nu este nici 
cel mai mare, nici cel mai cald. El pluteşte, ca şi fiecare din 
ei, sub puterea rezultantei nenumăratelor şi necunoscutelor 


impulsuri, îndreptându-se spre o ţintă finală necunoscută. 


x 
* + 


Analiza spectrală a luminii trimise de aceste astre ne 
arată că şi ele, ca şi soarele nostru, sunt globuri de gaz in- 
candescent, cu temperaturi foarte mari şi că aproape toate 
elementele cuprinse în ele se găsesc şi pe pământ. 

Interesant din multe puncte de vedere este faptul că soa- 
rele nostru e departe de a fi printre cele mai calde astre și 
că marea majoritate a stelelor din calea lactee sunt mai calde 
decât el. Există stele a căror temperatură trece de 35 de 
mii de grade şi sunt numeroase stelele a căror temperatură 
e cu mult peste întreitul temperaturii solare. Există, de alt- 
minteri, şi stele mari reci, roşii ca un fier pe răcite. 

Fără seamăn de însemnată este dovada adusă pentru 
întâia oară de Sir N. Lockyer că, cu cât o stea e mai caldă, 
cu atât numărul elementelor pe care acea stea le conţine e 
mai mic, natura lor mai simplă şi că, în stelele foarte calde 
nu mai întâlnim decât Hidrogen şi Helium, alături de unul 
sau două gaze necunoscute şi, probabil, foarte uşoare. 

* j Ea 

Studiul fenomenului lui Doppler la liniile spectrale ale 
stelelor, arată că cu toată aparenta fixitate a stelelor în con- 
stelațiuni, cele mai multe stele se arată însufleţite de mişcări, 
adeseaori foarte repezi, unele depărtându-se, altele apro- 
piindu-se de sistemul nostru solar. 

Aparenta nemişcare a stelelor fixe şi păstrarea formei 
constelaţiilor în cursul secolelor, nu este decât efectul și tot 
deodată dovada intuitivă a nemărginitei distanțe dintre ele: 

Piu” 

In sistemul măreț al căii laptelui, roiul stelar din care 
facem parte e un biet norişor telescopic; sistemul planetar 
cu soarele nostru sunt, față de acest nor stelar, ca un grăunte 
de nisip față de întinsul pustiei; pământul, la rândul lui, e 
o cantitate neglijabilă față de massa sistemului solar întreg; 
un şir de munţi e un detaliu cu totul lipsit de însemnătate 
față de massa globului pământesc; iar omul, în fine, în fața 
massei muntelui se pierde ca un detaliu fără importanţă... 

Ce punct şters pierdut la limita nemărginitului mic este 
omul faţă de universul sideral! 

Cu toate acestea prin ochiul obscur, în celula microsco- 
pică din creer ca şi în cristalinul bob de rouă al unui potir 
de floare, vine de se scoboară, oglindindu-se în fiecare păr- 
ticea din sine însuși, complexul nemărginit al universului 
sideral, nemărginitul mare el însuşi... 

E aci, pentru cine vrea s'o priceapă, cea mai adâncă, 
mai măreaţă şi mai filozofică încurajare pentru cei care caută 
prin ştiinţă limanul adevărurilor eterne. 

Nemărginitul mare, care se oglindeşte în fiecare părticea 
din nemărginitul mic care îl alcătueşte, este simbolul şi do- 
vada unităţii naturale și chezăşia putinței unei cunoștințe 
absolute... oricât de lung ar fi drumul, oricât de mică etapa 


ce-i va fi dat omenirii să străbată pe acest drum. 
DAN RĂDULESCU 


Doctor în Chimie. 


at 
CIRCULAȚIA REPEDE IN ORAŞELE MARI 


II. 


Să vedem cum se construeşte un metropolitan. Pentru o 
linie subterană este de cel mai mare ajutor, înainte de a ise 
botări traseul, să se cunoască bine ce se află în subsolul ora- 
şului. De aceea, o hartă a subsolului oraşelor mari este cât se 
poate de folositoare pentru asemenea lucrări. Oraşul Paris are 
una din cele mai bune şi mai complecte bărţi a subsolului, căci 
este lucrată după planuri şi indicațiuni de lucrări adunate încă 
dela 1777. Un incendiu distruse pe la 1871 mare parte din docu- 
mentele planului, care se aflau în primăria oraşului, dar harta 

subsolului „cetății luminii“ tot s'a putut reconstitui. Planurile 
lucrărilor executate pe sub străzi și monumentele publice, 
fură cu îngrijire trecute în bartă. După 1881 se luă decizia ca 
şi lucrările particulare de consolidare, și cercetările geologice 
să fie trecute. Mai ales în ultimii ani s'au adăogato mulțime 
de lucrări la barta planului parizian: noi deschideri de căi 
de comunicaţie, aduceri de apă, canale, linii metropolitane, linii 
de poşte, telegraf, telefon, gaz etc. arată ce activitate se des- 
făşoară și s'a desfășurat acolo pe unde pe deasupra nimeni 
nu se gândeşte la ea. Barta subsolului Parisului se compune 
din mai bine de 5100 planuri, la care se adaogă peste 2000 
de secţii de puțuri 1). Ar fi de prisos să mai insist ca să 
arăt ce servicii imense aduce o astfel de hartă atât admi- 
nistraţiunilor publice, cât şi antreprenorilor ori proprietarilor. 
Să sperăm că pe viitor oraşele nu vor mai neglijă să-şi 
adune și publice materialul de informaţii şi documente ne~ 
cesare constituirii [unei bărţi precise a subsolului lor. 

In orașele moderne, unde planul de construcţie al ora- 
şului a prevăzut străzi largi cu anumite destinaţii pentru so~ . 
lul şi subsolul lor, unde fiecare lucrare îşi are poziţia ei 
mai dinainte hotărâtă, execuţia metropolitanelor s'a făcut în 
condiții mult mai lesnicioase, căci, neavând nevoie să oco- 
lească canale, conducte de apă ş. a. şi putând urma linia 
dreaptă a străzilor, în astfel de oraşe „tubul“ s'a putut scobi 
sub cerul liber: s'a făcut un şanţ care apoi sa acoperit şi 
peste care sa aşezat pavajul străzilor. Cam aşa s'a procedat 


1). Barta subsolului oraşului Paris este publicată în 115 planşe de 
0,60 >x 0,40 m şi pe scara 1:1000. Aceste hărți sunt ținute în mod conti- 
nuu la curent cu lucrările noi ce se execută. Observ aci că harta sub- 
solului Parisului nu trebue confu ndată cu þarta geologică a Parisulu 
şi care este publicată pe scara 1 :10000. 


www.dacoromanica.ro 


46 NATURA 


la Berlin şi Buda-Pesta, unde galeria subterană începe chiar 
dela 1 metru dela suprafaţa străzii 1). Nu tot aşa stau lu- 
crurile şi la Paris ori Londra, unde, s'au construit, înaintea 
metropolitanelor, canale enorme (émissaires) pe sub străzile 
mai largi şi drepte, așa de mari în cât un vagon sau o 
barcă poate cu înlesnire circula prin ele; unde a trebuit să 
se treacă prin tuburi de fier pe sub albia Senei ori Ta- 
misei 1) ; unde se mai şi încrucișază şi câte două trei sau 
mai multe linii din direcţii diferite pe sub pământ. Atunci 
să nu ne speriem dacă vom coborâ sau urcà o serie de 
scări câutând trenul, convenabil şi nici să ezităm, dacă nu 
putem urca, să ne repezim ca să apucăm un loc în ascen- 
sorul °) care ne urcă zeci de metri, până la lumina zilei. 
Cine vizitează pentru prima oară stațiunea „Opera“ a me- 
tropolitanului Parisului, ori »Charing-Cross“ a celuia al Lon- 
drei, are impresia că a intrat în galeriile unor enormi soboli, 
întrun adevărat labirint, dacă nu va găsi ghemul Ariadnei 
care stă ascuns pe la răspântii şi care constă în tăblițele 
albastre ori cu planul de situaţie al metropolitanului. Aic 
mulțimea grăbită este clasată şi vărsată cu uşurinţă şi sis- 


1) Acest sistem mai are şi avantajul că îi ușurează constructorului 
şi lupta cu apele subterane. Aşa la Berlin se opreau mai întâi apele 
subterane prin căptuşirea şanțului de lucru cu scânduri (palplanşe, 
Spiindwand) ; acum se usucă groapa sorbind apa cu ajutorul unei serii 
de tuburi de fier şi a pompelor centrifugale. 

1) Şi pe supt Sprea sa trecut aproape de Treptow (Berlin) cu o 
linie de tramvai electric, însă nu de metropolitan. Tunelul este pentru 
o singura cale. 

2) La Paris s'a luat dispozițiunea ca să se puie ascensoare pretu- 
tindeni unde adâncimea liniei trece de 9 m. Asemenea s'a dispus la 
fiecare km. de linie să se pună câte o ventilație, care să unească di- 
rect mai ales tunelul din stațiunea metropolitanului cu aerul exterior. 

temă din un tub în altul, după destinaţia fiecăruia. Uitaţi-vă 
în figura alăturată şi veți vedeă încrucişerile motropolitanului 
american din New-/ersey. Totul merge ca la automat! 


Când linia este aeriană, adică susținută de viaducte, în- 
crucișerile se fac tot la etaje diferite, căci nu'se admit tăeri 
de linii la «acelaș nivel.» In Berlin, pe porţiunea aeriană a 
metropolitanului (Hochbabn) se găseşte un punct de bifur- 

ae cație, care a fost rezolvit prin dispozi- 

i ţia așa numită a triunghiului (Dreieck), 

şi care se vede în figură că este un 
dublu-triungbiu, cu linii ce trec unele 
pe deasupra celorlalte. Se observă însă 
că în punctele A, B şi C tot sunt în- 
crucişări la «acelaş nivel» pentru tre- 
nuri ce merg în aceiaş direcţie. Cu toate aparatele de sem- 
nalizare tot s'a produs — sunt mai mulţi ani — o ciocnire ne- 
norocită pe acea porţiune. In ultimul timp s'a modificat acest 

triungbiu şi va trebui modificată încrucişarea dela bifurcația 
din Charlottenburg. 

Este interesant să arăt în treacăt şi cum se procede la 
execuția unei linii subterane, atunci când suntem nevoiţi să 
trecem cu linia pe dedesuptul unei mari clădiri, cum a fost 
de pildă în Berlin cu trecerea metropolitanului pe sub marile 
magazine Wertbeim. În acel punct, tubul în care circulă tre- 
nurile este construit în alt tunel care susține greutăţile ce-i 
vin dela clădirea de deasupra. Tunelul interior nu are 
nici-o legătură cu cel exterior care susţine clădirea şi este 
aşa construit ca să nu transmită clădirii vibraţiile şi sgo- 
motul provenite din circulația trenurilor. Grinzi puternice 
metalice susțin în mod tacit enormele cantități de mărfuri 
precum şi furnicarul de lume care-şi încarcă braţele cu cum- 
părături din cele cinci etaje ale universalei prăvălii. 

In ce priveşte „partea electrică“ este suficient să spun că 
vagoanele iau curentul electric, ce le pun în mişcare motoa- 
rele, prin ajutorul unui alunecător ce se freacă de şina de 
alimentare. Această şină se află sau între şinele de circulaţie 
a vagoanelor, sau alături de acele şine, care închid circui- 
tul. Se înțelege dela sine că şina de alimentare este bine 
izolată, şi că mijloace de siguranţă şi semnalizare electrică 
sunt de asemenea prevăzute.Curentul electric generat sub înaltă 
tensiune, şi de obicei alternativ, se transformă pentru între- 
buinţare în curent continuu, între 500 şi 1.000 volţi, care ser- 
veşte la tracţiunea vagoanelor, luminat, încălzit, ventilat. Na- 
tural că tensiunea şi felul curentului electric întrebuințat va- 
riază dela lucrare la lucrare 1). In America se întrebuinţează 
şi aerul comprimat în loc de electricitate, 


1) La Berlin curentul este generat trifazat şi la 10000 voiţi; apoi 
este transformat și utilizat ca curent continuu la 750 voiţi. La Genua. 

Ce deosebire dela »Metropolitan Railway“ londonez dela 
1860 şi între »Nord-Sud-ul“ parizian dela 1912, care aleargă 
liniștit, luminos, curat, aerisit şi pe un preț numai de 25 cen- 
time pentru clasa I şi 15 centime clasa II! Nu vom rămâne 
aici însă: lumea, niciodată satisfăcută de ceeace există, dorind 
mereu ceva nou, numai pentru plăcerea de a schimbă, va 
avea dela tecniciani şi alte sisteme de metropolitane şi mai 
confortabile şi mai repezi... mai repezi mai ales. 

* * * 

Să vedem acum mijlocul de circulaţie cu metropolitanul şi 
pe altă față, pe fața financiară. 

Reuşita financiară a unei astfel de întreprinderi este asi- 
gurată de intensitatea circulaţiei, căci costul construcției me- 
tropolitanelor este destul de ridicat. La Berlin pentru 11,2 km. 
linie, parte aeriană, parte subterană, a costat 42,5 milioane 
lei, ceeace revine cam la 3,75 milioane lei, de fiecare km. 
Această cheltuială se detailează cam astfel : 

Exproprieri 4,6 milioane lei, linia 30,37 milioane, uzina 
electrică 3,65 milioane, iar materialul rulant 3,88 milioane lei. 

La Paris costul revine grosso-modo la 4 milioane lei de 
km., deși adâncimea la care s'a lucrat e mult mai mare. La 
Geneva sa evaluat metropolitanul cu un cost de circa 3 mi- 
lioane de km., pe când „Stadtbapnul“ Vienei a costat cam 
3,5 milioane lei de fiecare km. 

In orașele cu o populaţie de peste 1 milion de locuitori, 
metropolitanele rentează totdeauna. Dar rentabilitatea depinde 
şi de buna studiere a reţelei metropolitanului şi de uni- 
tatea lucrărilor în ce priveşte estinderea reţelei. Orașul Paris 
are cea mai bine studiată rețea de metropolitane: în 1910 


curentul are 550 volți. La Paris este generat asemenea un cu.ent trifazat 
care se transformă apoi în curent continuu la 600 volți. 
„Natura,, Anul IX, No 1 2 

metropolitanul Parisului a transportat peste 312 milioane 
călători, dând o reţetă brută de aproape 44 milioane franci, 
pe când metropolitanul (nu Stadtbabpnul) Berlinului a tran- 
sportat pe la 1905 numai 35 milioane călători cu o reţetă 
de circa 5, mil. lei, cu o tendință de urcare, atât a numă- 
rului călătorilor, cât şi a reţetei de 7— 8,5%, pe an. «Stadt- 
babn-ul» vienez procură cam pe la aceiaş dată cam aceleaş 
cifre ca metropolitanul Berlinului. Să ținem cont însă că po- 
pulația Berlinului este mai mică ca a Parisului, iar a Vienei 
şi mai mică; că rețeaua Parisului este de peste 126 km. lun- 
gime (în plus încă vre-o 40 km. proectaţi ori în construcţie), 
pe când la acea dată Berlinul avea vre-o 32 k. m. de linie 
de metropolitan; să ţinem socoteală asemenea că metro- 
politanul Parisului are tarif unic 1), pe când la Berlin este 
aplicat tariful pe zone, neconvenind deocamdată circum- 
stanțelor de acolo tariful unic. La Londra este asemenea 
tariful pe zone, pe când la New-York, metropolitanul, 
care a fost studiat după cel parizian, are tot tarif unic, şi 
anume cu 25 centime orice distanță şi în singura clasă pe 
care o are. 

Costul transportului şi modul de servire al publicului pe 
metropolitanele oraşelor mai depinde în mare parte şi de 


felul exploatării, deci nu numai de construcţia lor. In ge- 
neral construcția şi exploatarea metropolitanelor se conce- 
sionează de orașe la societăţi. 

La Londra liniile au fost date, după cum am văzut, pe 
la 1860 în concesiune la două societăţi, care exploatau ne- 
voile orășenilor şi ridicau taxe mari. Numai la apariţia unei 


1) Când traficul anual al nouei rețete ce se proectează va trece 
de 240 milioane calători, taxele se vor scădea dela 25 ct. cl. I la 
105 ct, iar pentru clasa II dela 15ct.la 5,5 ct. 

noi societăți, care a făcut concurență serioasă, atât ca 
preț cât şi ca mod de transport, celelalte două societăți 
s'au văzut nevoite să reducă taxele şi să-şi îmbunătățească 
sistemul. Totuşi sistemul de a da în concesiune la societăți 
diferite construcţia și exploatarea diferitelor linii de metro- 
politan ale aceluiaş oraş nu este recomandabil, căci atunci 
nu se lucrează după un plan general cum ar trebui, ci so- 
cietățile construesc linii prea multe şi cu traseuri dezavanta- 
joase pentru circulaţie, îngrămădindu-se toate numai acolo 
unde intensitatea circulaţiei este mai mare,neglijând construcția 
altor linii absolut necesare pentru viitor sau chiar în pre- 
zent. Aşă s'a întâmplat cu metropolitanul Londrei, aşa s'a în- 
tâmplat — ca să ne apropiem mai mult —şi în București cu 
tramvaiele, unde, ori ce s'ar zice, dar sistemul actual cu cai 
şi mai ales modul cum este exploatat, este adevărată pacoste 
pentru public. 

La New-York, oraşul voise să-și construiască şi să-şi 
exploateze singur metropolitanul. După multe studii şi dez 
bateri, se aprobase un proiect care cerea vre-o 175 milioane 
lei. Banii nu se putură insă adună aşa uşor după cum se 
credeă, deşi era vorba de cetatea miliardarilor. Atunci se 
oferi o întreprindere privată, care găsi, fiind garantată de 
comună, creditul de-175 milioane şi începu construcţia. In- 
treprinderea avea obligaţiunea să amortizeze capitalul împru- 
mutat cu 1°/ în timp de 50 ani de exploatare; plătind, na- 
tural, în plus şi dobânzile ce reveneau anual capitalului ră- 
mas de plătit. Cu acest artificiu financiar, comuna primea 
gratis, după 50 ani de exploatare privată, metropolitanul, iar 
întreprinzătorii, mai ales întreprinzătorul, făcii o afacere 
splendidă, căci el îşi creiă venituri frumoase, fără să aibă 
vre-o sarcină financiară de suportat, de oarece creditul lui 

eră creditul garantat de oraș, iar municipalitatea nu aveă să 
se mai amestece deloc în treburile lui. 

Oraşul Paris a concesionat în 1898, sub o altă formă, 
construcţia şi exploatarea anumitor linii metropolitane. S'a 
format o societate anonimă cu un capital de 75 milioane, 
cointeresată cu oraşul. Oraşul execută lucrările infrastructu- 
rei, pe când societatea pe acele ale suprastructurei, a uzi- 
nelor electrice şi furnitura materialelor. In ce priveşte venitul, 
comuna ia din venitul brut provenit din vânzarea biletelor, 
câte 5 centime de fiecare bilet de clasa II şi câte 10 centime 
de fiecare bllet de clasa I vândut. Peste un număr de bilete 
vândute aceste cote cresc cu cantități diferite după inter- 
valul în care se găseşte numărul de bilete vândute anual. 
Cu acest mod, în 1910, partea ce a revenit oraşului Paris 
dela metropolitan a fost de aproape 14,5 milioane franci, 
ceeace reprezintă 5,45%, din capitalul pe care oraşul la în- 
vestit în lucrările metropolitanului. De obicei însă procentul 
nu scade sub 7%, 1). Afară de societatea dela 1898 s'a mai 
inființat încă o societate concesionară la 1902, care a con- 
struit linia „Nord-Sud“, şi care avea pe la 1910 un capital 
de 75 milioane frcs. Această societate însă execută toată 
construcția metropolitanului pe cheltuială proprie, dar oraşul 
ia numai o centimă de fiecare bilet de clasa II şi 2,5 cen- 
time la biletul de clasa I până la o vânzare de 65 milioane 
bilete anual, şi de 2 centime, respectiv 2,5 centime, pentru 
o vânzare mai mare anuală. Pentru biletele de corespondenţă 
pe liniile celor două societăți, compania „Nord-Sud“ care are 
rețeaua mai mică, varsă anual o sumă globală de 209.000 lei, 
din care ! revine oraşului, iar restul de %, primei companii. 


1) In 1910 se ştie că Parisul a fost inundat câtva timp, şi circulaţia 
ntrerupta cu metropolitanul. 


www.dacoromanica.ro 


CIRCULAȚIA REPEDE ÎN ORAŞELE MARI 53 


La Berlin, Metropolitanul a fost asemenea concesionat 
și pe un timp de 90 ani, cu incepere dela 1897 unei socie- 
tăți fondate de „ Siemens-Halske“ numită »„Hochbabngesell- 
schaft“ sub conducerea lui „Deutsche Bank”. Orașul Berlin 
ia 2% din venitul brut, dar are dreptul, cu începere dela 
1927 să răscumpere liniile. Pentru noile linii proectate, pare 
că este vorba de un consorțiu între Societăţile Siemens- 
Halske şi A. E.G. 


Pui 


Am văzut cum imaginaţia omenească a găsit un mijloc 
ca să se poată circula prin oraşe cu iuțeală şi până la 80 
km. pe oră (în New-York), când altfel, chiar cu automobilul, 
pe străzile unor oraşe nu am putea obține nici iuțeala pie- 
tonilor 1). Iuţeala însă care ne mulțumește astăzi, va fi o »pier- 
dere de timp“ mâine, şi chiar astăzi, un metropolitan ca la 
Berlin ar rămâne gol în New-York! La New-York şi Lon- 
dra sunt trenuri metropolitane accelerate care opresc numai 
la stațiunile îndepărtate și altele „personale“ pentru care to- 
tuşi în fiecare stație la descinderea ori suirea în vagoane, 
adevă rate «Struggle for Life» au loc. Scurtarea timpului de 
staționare nu este o problemă ușoară de rezolvit la metro- 
politane, iar specializarea trenurilor cere înmulţirea liniilor. 
Curând tramvaiele vor trebui şi ele scoase de pe străzi și li 
se va căută și lor un loc, pe dedesubt, pe deasupra străzi- 
lor, cum se va puteă mai bine. Oraşul Chicago și-a proec- 
tat străzi cu tramvaie la etagiul I (parterul să-l numim eta- 
giul 0), la care, o imaginaţie nu din cele mai puternice, uşor 
poate adăoga şi alte etaje pozitive ori negative. Etaje pozi- 
1] In Paris, circulația a ajuns la aşă intensitate la anumite ore şi pe 
anumite străzi, încât circulația vebiculelor este cu desăvârșire conges- 
tionată. 

tive de circulație pentru pietoni nu ar fi de loc lucru nou, 
ele fiind realizate de secole. Aşă am văzut în vechile străzi 
ale oraşului englez Chester dispoziția pentru circularea pie- 
tonilor pe străzi, la etagiul. |. Nu ştiu dacă acel sistem aduce 
în acel oraş vre-un serviciu pietonilor, dar cred că le aduce 
proprietarilor de prăvălii, care pot aveă galantare şi la pri- 
mul etaj, care sunt tot aşă de asiduu examinate de clientela 
feminină ca şi cele dela parter. 

In orice caz, curând, foarte curând, unele oraşe mari vor 
trebui să-şi specializeze străzile. Străzile să aibă cale specială 


pentru automobile, cale specială pentru care, în fine, cale 
specială pentru biciclişti, altă cale pentru tramvaie. Pentru 
pietoni vor trebui construite tunele de traversare. Proecte 
executate în parte sunt în multe oraşe ; propuse spre exe- 
cuţie în şi mai multe. Ceeace este dificil la acest sistem, este 
lărgimea pe care astfel de străzi o cer: minimum de 50 me- 
tri. Cam greu de găsit spațiul. Ce este de făcut atunci? Re- 
curgem tot la etaje, după cum arată Fritsch în „Die Stadt 
der Zukunft“ cu figura ce se vede mai sus. Această dispozi- 
ție are mulţi sorţi de izbândă pentru aplicare în măsură mai 

largă, căci permite utilizarea raţională a etajelor negative, 
depozitând acolo mărfuri şi lăsând etajele pozitive scopului 
de a locui. Pentru oraşul San Francisco sau făcut propuneri 
şi mai senzaţionale... nouă: s'a suprapus cu adevărat oraşul. 
Soarele nu le mai trebue americanilor, căci au soare elec- 
tric; locul din jurul oraşelor nu mai are mare valoare, căci 
pierd timpul cu transportul zilnic, şi „Times is Money“. Dar 
această iuțeală tot omul o plăteşte cu nervii lui. Nicăeri nu 
sunt atâți oameni bolnavi de nervi ca în marile oraşe. Lo- 
cuitorul oraşului de milioane, ca şi Tannhäuser, se simte re- 
născut când poate auzi flueraşul ciobănaşului în valea înver- 
zită şi care se îngână cu tălăngănitul clopotelor turmelor, dar 
tot curând îl apucă dorul de ameţeala vitezei şi zgo- 


motului. 
CINCINAT 1 SFINŢESCU 


Inginer. 


mestar 
x? 


CĂLDURA SOLARĂ 


INCERCĂRI FĂCUTE PENTRU UTILIZARE 1 CALDUREI SOLARE 
PENTRU PRODUCEREA PUTERII MECANICE. 


Progresele mari, făcute pe toate tărâmurile ştiinţei au adus, 
în timpul din urmă, invenţii care dau putință omului de a 
beneţiciă din ce în ce mai bine de energiile naturale. Multe 
visuri de altădată, astăzi sunt realități şi unele de dată așa 
de recentă că mulţi dintre noi am asistat pas cu pas la pro- 
gresul înfăptuirii lor. Astfel, putem azi comunică repede 
dintro parte în alta a globului (trecerea soarelui la meridia- 
nul Parisului se transmite instantaneu din Turnul Eiffel până 
în cele mai depărtate posesiuni franceze), putem face ca ora- 
şele să fie luminate noaptea ca ziua, să străbatem vertiginos 

de repede continentele sau întinsul nesfârşit al apelor, să 
transformăm cu totul, după voinţă, regiuni întregi de pe uscat, 
să scormonim măruntaele pământului sau să străbatem în lung 
şi lat şi în adânc văzdubul. 

Dar, alături de victoriile obţinute, se cuvine a ne aruncă 
privirea din când în când şi asupra încercărilor ce se fac 
pentru noui cuceriri şi care, până în prezent, sunt încă la 
început. 

Nu va păreă deci fără interes faptul că reamintim aci 
pe scurt, încercările făcute până acum pentru a utiliză ener- 
gia cuprinsă în căldura solară. 

Am auzit sau am citit cu toţii despre încercăriie din an- 
tichitate, care aduseră pompa solară a matematicianului și 
fizicianului Heron din Alexandria (sec. 3), maşinile miste- 
rioase care deschideau porţile templelor din Egipt de îndată 
ce soarele își trimetea razele asupra lor şi cine nu ştie azi 
despre drăceasca descoperire a lui Archimede, care cu oglinzi 
arzătoare dădii foc flotei romane ce asediă cetatea Siracusei ? 

Dar, dacă rezultatele încercărilor din antichitate par a fi 
obținute prin basard, nu se poate spune însă că încercările 
din timpul nostru n'au fost făcute cu un scop precis. 

Astfel — sunt câteva decenii — un savant francez, Mou- 
chot, inventă » marmita solară“. El ştiă că radiațiunea solară 
acest izvor binefăcător de energie, se pierde degeaba pe 
nouă zecimi din suprafața globului şi se gândi că ar puteă 
să îngrămădească toate aceste raze pierdute şi să facă ast- 
fel din ele un dar omenirii. 

El eră profesor de fizică şi, ca atare, ştiă că cu ajuto- 
rul lentilelor şi oglinzilor putem concentră căldura întrun - 
focar; ştiă apoi că corpurile a căror suprafață o înegrim 
absorb căldura mai bine ca corpurile lustruite ; cunoşteă de 

sigur şi proprietăţile curioase ale sticlei, care înmagazinează 
în seră razele soarelui, făcând posibilă vegetaţia în timpul 
nemilos al iernei. 

Pe aceste baze construi el cea dintâiu «maşină solară» 

Erà un fel de tingire de aramă, ce conţinea trei litri 
de apă, înnegrită la exterior şi înfăşurată de o învelitoare 
de sticlă; o oglindă cilindrică eră pusă așa ca să adune ra- 
zele solare, care, îngrămădite asupra apei dinnăuntru, îi ri- 
dicau temperatura repede şi o făceau să fiarbă în clocot. 
Punând în acea tingire un kilogram de carne, împreună cu 
legume, după patru ore obţineă o fiertură cum se cade. 

Mouchot continuă experienţele şi, acoperind tingirea cu 
un capac de fier ciocănit, pus sub învelitoarea de sticlă, 
putu coace un kilogram de pâine în trei ceasuri. El treci 
astfel dela tingire la „cuptorul solar“. 

In fine, înlăturând capacul de fier și adaptând la tingire 
o țevărie de alambic, obținù un aparat foarte eftin pentru 
distilarea alcoolului la soare. Și nu putem acuză pe Mou- 
chot de părtinire pentru invenţia lui când spunea: „alcoolul 
acesta eră foarte concentrat și posedă o aromă din cele mai 
plăcute“, 

In schimb Mouchot nu reuşi deloc în încercările sale de 
a obține carne friptă: punând pe un grătar în „cuptorul so- 
lar“ o bucată de muşchiu, obțineă o friptură foarte frumoasă 
ca aparenţă, dar insuportabilă ca gust. Rezultatul acesta nu 
este un mister: ştim azi că razele ultraviolete, totdeauua 
aflătoare în radiaţiunea solară, descompun repede toate ma- 
teriile organice, 

Mouchot merse mai departe şi încercă de a produce lu- 
cru mecanic cu ajutorul căldurei solare. In teorie, operaţia 
nu eră grea, căci cu apa care fierbe se poate acționă o ma- 

şină de abur. Aplicația principiului însă fù ceva mai com- 
plicată. Cu toate astea «acum 31 ani, spune un scriitor, în 
grădina Tuileries din Paris se puteå vedeă un generator so- 
lar în mers; căldarea acţionă un motor care comandă el 
însuşi o maşină de tipar şi un ziar scos cu prilejul acela 
(le Soleil Journal) eră tipărit şi distribuit publicului. Erà o 
reclamă plăcută, adaogă acelaş scriitor, însă se crezu pe drept 
cuvânt că la Paris cărbunele de pământ este încă de o în- 
trebuinţare mai practică decât soarele». 

Mouchot plecă apoi în Algeria de Sud, obţinu acolo re- 
zultate favorabile, dar lucrurile nu înnaintară mai mult. 

Procedeul lui Mouchot şi al compatrioţilor săi inginerii 
Tellier şi Pifre, cereă ca reflectoare oglinzi gigantice, 
prea costisitoare şi foarte greu de realizat. Aceasta fu cauza 
pentru care inginerii Willsie şi Bayle din America recurseră 
în 1904 la următorul artificiu: cu ajutorul apei încălzite de 
" soare producea evaporarea amoniacului pe care îl întrebuinţă 
apoi întrun motor de amoniac. 

Mai târziu — sunt 5 ani de atunci — un oarecare Shuman 
din Filadelfia, reluând procedeul lui Mouchot, construi şi 
puse în mişcare un motor solar cu scop de a-l transportă 
în Egipt, unde ar fi fost mai bine uttlizat. Evaporatorul eră 
o cutie cu fundul şi pereţii — foarte puţin înnalţi — metalici 
îmbrăcată cu lemn şi acoperită cu 2 rânduri de geamuri 
apropiate de 25 mm. Reflectorul eră o oglindă plană. Erau 
26 de elemente, fiecare compus din evaporator şi reflector. 
Aburii produşi erau întrebuinţați într'o maşină ordinară cu 
piston şi cu presiune joasă. Acest motor funcționă regulat 
şi puterea mecanică rezultată eră întrebuințată la ridicarea 
apei: se ridică 11 m.c. pe minut la 10 m. înnălțime. 

Instalaţia de azi din Egipt se compune din căldări sistem 

Shuman modificat, cu reflectorul cilindric (cu directrița pa- 
rabolică) şi mobil. In focar se află un conduct de zinc înne- 
grit pentru a absorbi căldura. Acest conduct e înclinat şi dă 
cu capătul de sus în colectorul de vapori comun. Căldura 
este astfel mai bine utilizată. 

Puterea mecanică obţinută în Egipt, întrebuințată la ridi- 
carea apei, e de 2,3 ori mai mare decât cea obținută de 
Shuman la Filadelfia. 

Incurajat de rezultatele obținute, Shuman îşi propuse să 
construiască motori solari de o mie de cai putere, pentru 
a-i utiliză la fabricarea aerului lichid. Rezultatele nu se cu- 
nosc încă. Sunt multe indicii ca ele să fie satisfăcătoare. | 
Ele ar fi atunci consacrarea definitivă a descoperirii. 

Și pentru că se spune adeseori „soarele pompează apele 
mărilor“ pentru a rezumă acţiunea solară la producerea enor- 
melor cantități de abur de apă, care ridicându-se din mări 
şi oceane trec asupra uscatului unde căzând formează râuri, 
fluvii, etc..., noi ne întrebăm : veni-va timpul ca soarele să 
poată produce aburi şi în micul cuprins al unui cazan de 
locomotivă ? Şi acţiunea aceasta fi-va destul de mare pentru 
a produce mişcarea locomotivei ? 

Experimentatori, visători sunt şi aici precum au fost şi 
pentru alte descoperiri. Poate că mai curând decât credem, 
cărbunele de pământ va cedă locul cărbunelui solar. Atunci, 
mai ales ţările de sud, se vor civiliză extrem de repede, 
iar ţări fără nici o mină de cărbuni vor deveni industriale. 
lată de ce o transformare a maşinii de abur, utilizând căl- 
dura solară — cine ştie când ?—, va însemnă începerea unei 


noi faze a omenirii. 
MIHAIL TUDORAN 


Inginer. 

Inginerul R. Diesel, care a dispărut înecat pe când trecea 
din Germania în Anglia, pe bordul unui vaporaș cu aburi, 
e inventatorul motorului cu acelaş nume, care a rezolvat 
una din cele mai grele probleme ale industriei şi mecanicei 
moderne: economia de combustibil. Până la el, forța motrice 
se rezumă în motoare cu aburi, motoare cu explozie (ben- 
zină) şi forța electrică, cea mai comodă, e adevărat, dar 
utilizabilă numai acolo unde sunt căderi de apă. Industria 
germană şi toate industriile în genere căutau încă un motor 
de forță relativ mare, faţă cu proporţiile sale, care să între- 
buințeze un combustibil eftin cu un coeficient de putere ri- 
dicat. Motoarele cu aburi necesită o cheltuială destul de 
mare de material şi au o putere proporţională cu mărimea. 
Aceste motoare sunt deci puţin comode şi aceasta se vede 
mai ales îif navigaţie, unde greutatea intră pentru o mare 
parte în consideraţiile de construcţiune. Motoarele cu explo- 
zie (benzină) sunt prea delicate şi au o putere relativ mică; 
pe urmă, benzina e scumpă şi prea inflamabilă. Rudolf Die- 
sel a găsit, pornind dela technica motoarelor cu benzină, 
un principiu nou în explozie, înlocuind benzina cu petrol 
pulverizat. Cum a obţinut el aceasta ? Bazându-se pe faptul 
că presiunea produce căldură. Ca să înţelegem cum funcţio- 
nează un motor Diesel, e nevoie să cunoaştem mai întâiu 
principiul motorului cu benzină. Cred că toată lumea îl cu- 
noaşte. In această revistă a fost explicat în No. 10, anul VI, 
la motoarele de aviaţie. Motorul cu explozie de carbură, 
funcţionează în patru timpi: 

1-iul timp. Pistonul se lasă în jos şi aspiră carbură. (As- 
pirațiunea). 

Al 2-lea timp. Pistonul se ridică şi comprimă în sus car- 
bura. (Comyresiunea). . 

Al 3-lea timp. Pistonul ajunge la maximul de presiune şi 
o schintee electrică dă foc carburei comprimate care goneşte 
pistonul în jos. (Timpul de lucru). 

Al 4-lea timp. Gazele carburei arse es afară din cilindru. 
(Evacuaţiunea). 

In motoarele cu benzină, aprinderea carburei se face 
printr'o schintee elecşrică dela un magneto. Diesel suprimă 
magnetoul şi reuşeşte să obţină aprinderea petrolului pulve- 
rizat prin ridicarea presiunei exercitată de piston. lată şi 
cum funcționează un motor Diesel : 

l-iul timp. Pistonul se coboară şi aspiră aer curat. 

Al 2-lea timp. Pistonul se ridică şi comprimă aerul acesta 
la 35—40 atmosfere, ceeace determină ridicarea tempera- 
turii aerului comprimat. 

Al 3-lea timp. In mod automat se injectează cu o pompă 
petrol pulverizat în cilindru. Pompa aceasta lucrează cu o 
presiune mai mare decât aceea din cilindru, aşa încât pe- 
trolul pulverizat, îndată ce intră în cilindru, ia foc în mod 
instantaneu, arde complect, şi degajă gazele care împing pis- 
tonul în jos. (Timpul de lucru), 

Al 4-lea timp. Gazele arse sunt expulzate de pistonul 
motorului ca şi la motoarele de benzină. 

Motorul Diesel, întrebuințând petrolul şi chiar petrolul 
brut, rezolvă problema economiei de combustibil, căci petrolul 
e cu mult inferior ca preţ benzinei. Se mai adaogă la aceasta 
faptul că petrolul a suferit, în ultimii timpi, o scădere mare 
de preţ, de oarece electricitatea l-a înlocuit repede în ce 
priveşte luminatul în mare proporţie, pe când benzina s'a 
ridicat. Sau mai găsit şi o mulţime de puțuri noi de petrol 

brut, sărac în benzină (esență), dar abundente ca debit. S'a 
ajuns astfel să se întrebuințeze 180 grame pe cal-oră petrol 
brut, de trei ori mai eftin decât benzina, care necesită şi 
300 grame la cal-oră. Acest avantaj enorm al motoarelor 
Diesel, a făcut ca industria, comerţul maritim și fluvial, na- 
vigaţia militară în ultimii timpi, să adopte cu desăvârşire 
numai motoarele inginerului german. S'au fabricat motoare 
Diesel de 36.000 Hp. (cai putere) cu câte 6 cilindri, ceeace 
revine la 6.000 de cai putere pe cilindru !... Până în prezent, 
sunt 3.000 de vapoare prevăzute cu motor Diesel. Vaporul 
cu aburi Fram, al lui Nansen, a fost înzestrat de Amundsen 
cu un motor Diesel și cu acest vapor sa făcut expediţia la 
Polul Sud. 

Extensiunea motoarelor Diesel a ajuns aşa de mare în 
cât numai ele singure consumă peste tot globul aproape un 
milion de tone de petrol pe an. 

lată unde a ajuns opera inginerului german Rudolf Die- 
sel care, printr'o ironie a soartei, a căzut, nu se ştie cum, 
într'o noapte de pe puntea unui vaporaș cu aburi, pe când 
se ducea la Lândra, să prezideze o întrunire de acționari ai 


uneia din numeroasele sale societăți. 
RENE BRASEY 


HI 


NOTIȚE 


SPRE ŞTIINŢĂ Reproducerea acestor Notiţe este îngăduită numai cu ară- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse. 


Progresele aviaţiei dela 1910. Primul articol asupra navigaţiunii 
aeriene, publicat în „Natura“ se termina cu încercările lui Blériot şi a 
fraţilor Wright. De atunci sunt de abia patru ani şi jumătate, avia- 
ţiunea a făcut progrese atât de uimitoare încât performanţele din vre- 

mea accea ne fac să surâdem. Cauzele care au determinat acest marş 
triumfal al aeroplanelor, spre cifrele recordurilor fantastice, se datorește 
în cea mai mare parte motoarelor de aviație perfecționate într'una !). 
Aparatele de zburat s'au perfecționat şi ele şi s'au înmulțit, dar mo- 
dificările aduse în această direcție nu înseamnă mai nimic, față de cele 
aduse în technica motoarelor. Dintre aparatele care au obținut cele 
mai mari succese, bătând recordurile de înălțime, de durată, de vi- 
teză, de lungime a parcursului, cităm următoarele: Blériot (mono- 
plan), Fahrman (biplan), Morane-Saulnier (monoplan), Deperdussin 
(monoplan), Nieuport (monoplan), Bréguet (biplan), Maurice Farman 
(biplan), etc. Acum patru ani, Wright îngrozise lumea cu recordul de 
înălțime de 100 de metri. Ultimul record e de 6375 metri. Blériot ajun- 
sese erou cu trecerea canalului Mânecei : astăzi aceasta nu mai atrage 
nici măcar atenția (zilnic aproape o fac aviatorii englezi şi francezi), iar 
ultimele recorduri de distanță (Brindejonc-des- Moulinais) dela Paris la 
Varşovia într'o zi pe uscat şi Roland Garros cu trecerea Mediteranei 800 
de kilometri nu sunt încă definitive. Cele mai mari raiduri în aeroplane au 
fost în ordine cronologică : Circuitul de Est (Franţa), Paris-Roma, Cir- 
cuitul European, Circuitul Engliterei, Paris-Madrid, iar pentru cupa Pom- 
mery (cel mai mare parcurs într'o zi: Paris-Bordeaux, Tunis-Palermo- 
Neapole, Paris-St. Sebastian (Spania), Paris-Sr. Petersburg, St. Peters- 
burg-Stokholm-Paris, Paris-Berlin. Recordul de viteză este acum al lui 
Prévost (200 km. pe oră Reims). Desigur, progresele aviaţiei, în afară 
de perfecția motoarelor, se datoreşte îndrăznelei şi dibăciei aviatorilor 
şi a increderii pe care o au aceştia în ştiinţă. Chavez a trecut Alpii, 
Garros Mediterana, iar în ultimul timp un aviator francez a împins 
îndrăzneala până la paradox; Pégoud zboară cu capul în jos ma; 
mult de 1 minut, face de şease ori roata morţii (looping-tbe-loop) cu 
un monoplan Blâriot, se învârteşte în jurul axului de lungime al aero- 
planului, se lasă să cadă pe o aripă, în sfârşit face nişte figuri care 
dau palpitaţii până și vulturilor îmbatrâniţi în meserie. Ea 
. r. 

Găsirea diamantului în Liberia.Geo'ogul englez M. Hatch, a făcut 
cunoscut că în aluviunile unor an imite râuri din Liberia, în Africa de 
vest, a găsit diamant. S'au găsit peste tot vre-o sută de carate, va- 


1) Vezi articolnl „Motoarele de aviaţie“ din Natura, anul VI. 

lorând cam 63 lei caratul. Hatch e de părere că aceste aluviuni dia- 
mantifere provin numai din productele de descompunere ale rocei. 
Această descoperire va aveå mare însemnătate pentru Liberia ș; 


țările vecine. 
(Dr. G. T. Revue scientifique, 18 Mai 1912). 


Oțel nobil. — Duritatea şi ductilitatea oțelului obișnuit, nu mai face 
față nevoilor technicei. De aceia de câțiva ani încoace se încearcă mereu 
să se schimbe proprietățile mecanice ale ferului prin aliarea lui cu alte 
metale. S'au preparat astfel o mulțime de oțeluri care se întrebuințează 
foarte mult sub numele de oțel nobil, oțel special sau oțel de aliaj la 
facerea instrumentelor, la construcțiuni și la facerea şinelor de drum 
de fer. Printre corpurile care măresc duritatea ferului ca şi cărbunele, 
împiedicând în acelaș timp o structură cristalină ce-l face sfărâmicios, 
este în rândul întâi nichelu!. In acelaș scop se mai întrebuințează cro- 
mul, Siliciul, manganul, Călirea are o însemnătate deosebită la facerea 
oțelului. Oţelul cu nichel are o structură la fel cu a ferului făurit, este 
nsă de 2—3 ori mai dur ca acesta. El se întrebuințează la construcțiuni, 
îa facerea podurilor, automobilelor, vapoarelor. Aliajele ce cuprind cam 
123%, nichel nu sunt magnetice și rezistă mult la influența aerului ; cele 
cu 30/, nichel au o rezistență electrică mare, iar cele cu 45", nichel 
au un coeficient de dilatare tot așa de mic ca al sticlei şi sunt astfel 
foarte potrivite pentru instrumentele de fizică şi de măsură. 

Oţelurile cu crom, wolfram şi molibden sunt greu atacate de acizi, 
aşa că se pot întrebuința în industria chimică. Un aliaj făcut din 60/, 
crom, 35/, fer şi 2—3%/, molibden nu se dizolvă în acizii clorhidric» 
sulferic, azotic amestecați cu apă și nici chiar în apa regală caldă. 

Prin aliarea ferului cu cromul, wolframul şi vanadiul se obţin a- 
liaje întrebuințate la construirea turbinelor cu aburi, autoclavelor etc. 

Casa Fr. Krupp a fabricat un nou fel de oțel care nu se poat 
găuri sau sfărâma. El nici nu se topește la flacăra foarte caldă a bhi- 
drogenului care arde în oxigen. Această flacără care poate găuri o 
placă de oțel obişnuit numai în câteva minute, n'are nici o influență 
as upra oțelului celui nou nici după un ceas și jumătate. 

Casele de bani făcute din acest oțel rămân neatinse de foc şi dee 


spărgători. 
Tb. (Die. Naturwissenschaften, 23 Mai 1913). 

Societatea «Prietinilor ştiinţei», care-şi începe activitatea 
prin această adunare solemnă, are de scop să răspândească 
larg, în cercuri cât mai întinse, cultura ştiinţifică. Scopul 
societăţii noastre e înalt şi serios, ca şi ştiinţa în serviciul 
căreia intră. Cu toate acestea, în întitularea societăţii chiar, 
s'a introdus de sigur înadins, o urmă de sentiment. Cuvântul 
duios «prietin», aşezat lângă «ştiinfa» aspră şi mândră, dă 
ideea de dragoste: dragostea de ştiinţă ; căci sunt convins 
că toți cei care ne-am strâns aici, care ne-am unit impreună 
puterile sufleteşti pentru înființarea acestei societăți, avem o 
deosebită dragoste de ştiinţă. De aceea să-mi daţi voie, ca 
în această cea dintâi întâlnire solemnă a noastră, în momentul 
când pornim să realizăm idealul nostru, să vă spun câteva 
cuvinte despre această lature sentimentală a societăţii noastre, 
despre dragostea de ştiinţă. 

** x 

De câtva timp încoace se observă în toate țările civilizate 
un deosebit interes al publicului mare pentru chestiunile ști- 
ințifice. 

Duceți-vă la un muzeu de științe naturale, dela noi sau 
de aiurea, și veți vedea ațintiți înaintea dulapurilor cu gea- 
muri ocbi senini şi cercetători de oameni de toate vârstele 
şi din toate straturile societății, într'o ținută de reculegere, 
dorind să pătrundă tainele naturii. 

Anul trecut am putut vedea la o grădină botanică din 
vecinătatea Londrei, curiozitatea cu care, dela copil până la 


1) Conferinţă ţinută la cea dintâi adunare a Societății «Prietenii 
Ştiinţei», Duminică 1 Decemvre 1913. 
„Natura,„, Anul 1X, No 3. 

bătrân, mulțimea mare a poporului cercetă minunăția de 
înfăţişare și de alcătuire a plantelor celor mai ciudate aduse 
din pădurile tropicale ale Asiei, ale Africii sau ale Americii. 

De asemenea, ori de câte ori am vizitat vreun muzeu 
tecnic dintr'un oraş însemnat al Europei, am văzut capetele 
plecate cu grijă ale vizitatorilor, scrutând încheeturile maşi- 
nelor expuse sau punându-le în mișcare cu băgare de seamă 
ca să le înţeleagă şi mai bine mecanismul. 

Dări de seamă, care se publică din când în când, arată 
că observatoarele populare de astronomie, care se găsesc în 
unele oraşe, sunt vizitate de mulți amatori, care vin să-şi 
îndrepte privirea spre cer, în serile senine, să prindă, dacă 
se poate, în câteva clipe, o părticică din misterul univer- 
sului fără margini. 

In fine, nu numai revistele de popularizare, adică de 
răspândire ştiinţifică, s'au înmulţit — ceea ce este îmbucu- 
rător —, dar se publică acum până şi în revistele literare şi 
în gazetele zilnice articole sau notițe ştiinţifice pe înțelesul 
tutulor. Din când în când în mijlocul noianului de telegrame 
cu ştiri din lumea întreagă despre crime, nenorociri şi alte 
fapte sensaţionale care interesează omenirea, se strecoară 
cam sjioasă şi câte o ştire despre vreo descoperire însemnată 
care lecueşte lumea de o boală grea şi dureroasă, sau aduce 
o îmbunătăţire în viața chinuită a popoarelor. 

Toate acestea dovedesc cu prisosință că mulțimea întinsă 
a publicului se interesează de descoperirile științifice şi că 
dorește să cunoască, pe cât se poate, până şi metoadele care 
au dus la aceste descoperiri. 

x a 

Interesul și dragostea de a şti au o origine foarte veche. 

In toate timpurile şi la toate popoarele oamenii mai răsăriţi 

au căutat să-şi deă seama de fenomenele care se petreceau 
împrejurul lor. Cei dintâi păstori ca şi cei dintâi agricultori 
au fost nevoiți să studieze mișcările stelelor şi ale planetelor 
ca să ştie când să iasă la păşune sau să potrivească mo- 
mentul sămănatului. Și nu se puteă ca aceste observări răzlețe 
să nu se lege cu timpul între ele şi să ducă la un fel de 
ştiinţă primitivă şi rudimentară. Așa se explică faptul că în 
toate religiile se găsește câte o cosmogonie, adică o teorie 
închegată despre origina lumii, despre forma pământului și 
a cerului, despre natura soarelui, a lunii şi a stelelor. Nea- 
părat, nu ne mai mulţumesc astăzi explicările de altădată, 
după cum se poate foarte bine ca unele din teoriile și ipote- 
zele noastre de astăzi să nu mulţumească pe urmaşii noştri. 

Faptul care ne interesează pe noi şi care nu se poate 
tăgădui este că curiozitatea de a şti e vechie, e de când 
lumea. Ea e o însușire esenţială a minţii noastre, care ne 
îmboldeșşte a cercetă, a ne da seama de ce se petrece şi de 
cum se petrec atâtea şi atâtea fenomene din natură. 

Aici e locul să vă povestesc una dintre cele mai curioase 
şi cele mai vechi experienţe publice. Faptul s'a petrecut cu 
mare pompă în anul 1654. Povestirea o iau, în traducere 
liberă, dintr'o carte germană apărută de curând 1). 

«Pe stradele oraşului Regensburg treceă un alai strălucit : 
înainte călăreă pe un armăsar semeţ căpetenia oștirii. In 
urma lui veneau Slujitorii săi, care cu lăncile ascuţite împin- 
geau la o parte poporul venit de departe să vadă ce se 
“petrece. După aceia urmau la rând pe cai de Brabant crai- 
nici falnici cu veştminte frumoase pe care erau cusute paje- 
rile ținuturilor de unde veneau. Și apoi îndată se vedeă o 


1) Erfinder und Erfindungen von A. Neuburg, Ullstein, 1913. 

căleașcă trasă de 12 cai, însoţită de o droae de slujitori, de 
pagi și de nobili călări, ale căror aurituri şi înfrumuseţări 
orbeau de strălucire în bătaia razelor soarelui de Mai. In 
ea se află Impăratul apostolic Ferdinand al treilea, mândru 
şi chipeș bărbat. In urmă veneau în şir fără sfârşit prinți, 
înalți demnitari ai bisericii și ai statului, călări sau în trăsuri, 
nobili şi oameni aleși, doamne în scaune purtate de servitori 
şi o mulțime mare de oameni de serviciu. Sfârşitul alaiului 
îl formă o căruţă, în care erau fel de fel de unelte şi apa- 
rate, cum nu mai văzuse nimeni până atunci. Pe lângă căruţă 
mergeă călare un om îmbrăcat simplu; iar în urma lui erau 
uşi de căpăstru 16 cai mari şi voinici. 

Ce însemnau toate astea? Ce rost aveă alaiul cel cu 
atâta pompă şi ce eră căruța aceea? Erà dietă împărătească 
la Regensburg, unde sau adunat din toate părţile împăratul 
şi toți prinții Germaniei. lar omul cel simplu eră Otto Gue- 
ricke, primarul orașului Magdeburg, venit cu gândul să facă 
cu o mașină nouă iscodită de el, cu pompa de aer sau 
maşina pneumatică, nişte experienţe prin care să dovedească 
că se poate face «spațiu gol», fără aer, ceea ce se credea 
cu neputinţă până atunci. 

Se nimerise ca împăratul să fie în bune toane şi de oarece 
auzise de mult de cercetările ciudate ale primarului din Mag- 
deburg, dete ordin să se încerce experienţa. 

Toată lumea se opri într'un loc întins şi liber. Otto Gue- 
ricke cu multă caznă dete jos cu ajutorul servitori'or două 
emisfere, două jumătăți de sferă, mari şi grele. După ce le 
îmbină, le puse în legătură cu pompa, şi începură să pom- 
peze servitorii vreme de vreo jumătate de ceas, de le cur- 
geau sudorile. După aceea legară deoparte şi de alta câte 
8 cai și începură să pocnească din bice și să mâne cu gălăgie 

mare. Caii cei mari şi voinici îşi înfipseră copitele adânc în 
pământ, se opintiră cât putură, dar truda le fu în zadar, căci 
nu putură inaintă nici măcâr cu un pas şi emisferele răma- 
seră lipite una de alta. Apăsarea aerului din afară, căreia 
nu-i mai ţineă acum echilibru aerul din năuntrul emisferelor, 
scos cu maşina pneumatică, eră aşa de mare, că învingeă 
tăria muşcbilor atâtor cai. Cum s'a deschis însă robinetul şi 
a pătruns din nou aer înăuntru, emisferele s'au desfăcut una 
de alta cu cea mai mare uşurinţă. 

Impăratul, prinții şi toată nobilimea fură foarte miraţi şi, 
cu toate că Otto Guericke le desluşise cum se petrece feno- 
menul, mulţi din ei dedeau cu neîncredere din cap, ca şi 
când ar fi fost siguri că nu e lucru curat la mijloc». 

M'aş depărtă prea mult de expunerea mea, dacă v'aş 
povesti pe deantregul toată viața interesantă de apărător al 
orașului Magdeburg, de priceput diplomat şi de neobosit 
cercetător științific a lui Otto Guericke, al cărui nume din 
cauza meritelor sale așa de numeroase a devenit mai în 
urmă Otto de Guericke și care n'a căpălat rezultatele sale 
decât dintr'o curată şi senină curiozitate ştiinţifică. 

Această curiozitate științifică de mare preţ are de multe 
ori pe lângă partea nobilă și desinteresată, o parte mai 
practică dar tot aşa de însemnată ca cea dintâi. Intr'adevăr, 
din cercetarea naturii sa putut constată că nenumăratele 
fenomene ca ploaia, trăsnetul, viaţa animalelor, creșterea 
ierburilor, căderea corpurilor sunt rezultatul unor puteri care 
intră în lucrare după anumite legi. Și atunci omul, slab la 
trup dar isteț la minte, sa gândit să tragă folos din jocul 
acestor felurite puteri ale naturii. Se poate zice prin urmare 
că omul cu mintea lui ca cu o putere nouă, de o esenţă 
mai subtilă, a căutat să subjuge puterile mari și uneori îngro- 

zitoare ale naturii şi să le adauge la puterile lui restrânse 
Știința mulțumește astfel nu numai curiozitatea spiritului 
nostru de a vedea legătura care există între fenomenele din 
natură, dar ea ne mai dă și mijloacele de a scoate foloase 
practice din legile care exprimă această legătură, de a mări 
cu alte cuvinte energia oamenilor prin mijlocirea puterilor 
naturale. 

Această curiozitate practică, mai ademenitoare de cât cea 
dintâi, dar în strânsă legătură cu ea, explică cele mai multe 
din invențiile mari, cu care se mândreşte omenirea. 

Cel care a făcut cea dintâi locomotivă de drum de fier, 
vestitul Stephenson, eră un nenorocit lucrător într'o mină din 
Anglia, dar care din mânuirea mașinelor pe care trebuia să 
le îngrijească şi să le curețe a căpătat convingerea că se 
pot înlocui căruțele şi diligenţele cu mijloace mecanice mai 
repezi şi care să transporte greutăţi mai mari. Insă pentru 
ca să-şi aducă ideea la îndeplinire a trebuit să îndure an 
dearândul multe necazuri: să facă pe cârpaciul de încălță- 
minte, pe croitorul de baine femeeşti, pe ceasornicarul şi 
câte alte meşteşuguri, iar când a reuşit de-a făcut cea dintâi 
locomotivă alte piedici i s'au pus de-a curmezişul. 

Era vorba să facă o cale ferată între Manchester și Li- 
verpool, între cel mai mare oraş industrial şi cel mai mare 
port al Angliei. Toţi cărăușşii, toți proprietarii de diligenţe, 
toți bangii de pe şoseaua care legă cele două oraşe scor- 
neau fel de fel de motive şi argumente ca linia să nu se 
facă. Se spunea, că de spaima trenului vacile nu vor mai 
paşte liniştit şi nu vor mai da prin urmare lapte şi tot aşa 
găinile nu vor mai da ouă; că fumul locomotivelor va ucide 
toate pasările cerului şi va întunecă soarele, iar scbinteile 
dela maşină vor da foc caselor. In sfârşit parlamentul a 

numit o comisiune care să cerceteze toate aceste puternice (!) 
argumente. Printre întrebările extraordinare puse lui Stephen- 
son de membrii comisiunii e una cu baz. «Să ne închipuim 
că înaintea trenului care merge cu iuțeală iese un bou, n'ar 
fi asta un pericol mare?» Neapărat, răspunse Stephenson, 
dar numai pentru bou. 

V'am povestit aceste lucruri pentru ca să vedeţi că nu e 
de ajuns să aibe cineva o idee, dar că se mai cere multă 
energie ca s'o realizeze și tot aşa de multă ca s'o impună. 
Negreşit, astăzi invenţiunile şi descoperirile îşi fac drumul 
mult mai uşor ca altădată. Totuşi, fără energie nu se poate 
face nimic. 

Să revin la şirul conferinţei mele. Am arătat până acum 
că ceea ce explică interesul şi dragostea de ştiinţă e curio- 
zitatea firească a minţii omeneşti. Dar, mai e încă cevă. Şti- 
ința are un fel de caracter democratic: oricine poate începe 
să facă ştiinţă, oricine poate lua parte la înaintarea ştiinţei. 
Pentru ca să mânueșşti un termometru, să observi o stea, 
să cercetezi viața unui animal sau creșterea unei plante, se 
înțelege dela sine că nu e nevoe de o minte extraordinară: 
e de ajuns să ai răbdare, deprindere şi metoadă, care se pot 
dobândi cu oarecare stăruinţă. Fireşte că pentru îndrumările 
mari ale ştiinţei, pentru găsirea de metoade noi care să des- 
ţelenească câmpuri neatinse, pentru invenţii care să îmbu- 
nătățească viața oamenilor, se cere un dar deosebit al 
minţii; dar, asta nu însemnează că cei cu mintea mijlocie, 
serioasă şi sinceră, nu pot aduce partea lor însemnată, de 
multe ori botăritoare, la clădirea ştiinţei. 

Toţi cei care au citit cât de puţină astronomie cunosc 
desigur numele astronomului Tycho-Brabe. Şi cu toate ace- 
stea fost-a el un geniu extraordinar, care să schimbe cevă 

din cursul ideilor astronomice de pe vremea lui ? Nu. Tycho- 
Brahe a fost un observator de mâna întâi, care eră adânc 
convins că cu cât numărul şi preciziunea observărilor vor 
fi mai mari, cu atât urmaşii vor fi mai în stare să scoată 
rezultate și legi mai bune şi mai sigure pentru mișcarea 
corpurilor cereşti. Prevederile lui n'au întârziat să se reali- 
zeze. Unul dintre cei mai activi din numeroșii săi discipoli, 
vestitul Kepler, a reuşit înadevăr să scoată din numeroasele 
observări ale lui Tycbho-Brabe nemuritoarele legi care guver- 
nează mişcarea planetelor. 

Acum de curând am citit în ziare că e vorba să se ridice 
în sudul Franţei un monument bătrânului naturalist Fabre, 
un moşneag de vreo 90 ani, fost institutor şi apoi profesor 
de gimnaziu, care o viaţă întreagă, fără aparate şi instru- 
mente complicate şi costisitoare, dar cu o dragoste, o răb- 
dare şi o stăruință fără pereche a observat şi a notat cu 
deamănuntul toate particularităţile din viața insectelor. lar 
descrierea acestor observări, publicată de el în zece volume, 
este aşa de atrăgătoare, încât interesează şi pe naturalişti 
și pe literați şi pe toţi iubitorii de viața misterioasă a gân- 
găniilor în general dispreţuite. Bătrânul acesta, care a muncit 
o viață întreagă să surprindă secretele vietăţilor mărunte, n'a 
avut decât un singur imbold: dorința de a şti, dragostea 
de ştiinţă. Onorurile şi gloria, care-i vin acum din toate 
părţile, sosesc cam târziu. Gârbovit sub greutatea anilor, 
bătrânul Fabre deabia mai vede, deabia mai aude, deabia-şi 
mai dă seama de ce se petrece împrejurul său. Doar pe 
fața lui se mai citeşte, pe lângă strălucirea une minți nea- 
dormite, mulțumirea de a fi stat față în față cu măreţia naturii, 
cu adevărurile misterioase și eterne pe care le urmăresc de 
atâtea veacuri minţile curioase ale oamenilor. 

Vedeți prin urmare că dragostea de ştiinţă ni se înfăți- 
şează în atâtea și atâtea fețe. Aţi privit vreodată curiozitatea 
cu care un copil cercetează o jucărie cu mecanism ? In ne- 
astâmpărul cu care întoarce jucăria pe toate feţele, în încer- 
cările de a o desface şi a vedea ce-i înăuntru, ca să-i pri- 
ceapă mişcările misterioase de care face haz, e sâmburele 
nemărginitei dorinți de a şti. lar când, ceva mai mărişor, 
acelaș copil stă în fața copacului falnic, care înverzeşte şi 
înfloreşte primăvara, la umbra căruia sau adăpostit vara 
dearândul părinţii şi strămoşii lui, şi care se ofileşte şi se 
scutură toamna, mintea lui rămâne întrebătoare şi nedumirită: 
Când în fine mai târziu şi-a dat seama, că sub coaja aspră 
de lemn a copacului, în ramurile lui, întinse uneori ca nişte 
braţe rugătoare, curge o viaţă, care în esenţa ei nu se deo- 
sibeşte de aceea care curge în vinele noastre, atunci par'că 
simte că sa făcut o strânsă legătură între el om și natura 
ntreagă. Asta e dragostea de ştiinţă. 

G. ȚIȚEICA. 
zi 


ALFRED RUSSEL WALLACE 


In primele zile ale lunei Noemvrie 1913 sa stins la 
Londra, Alfred Russel Wallace — o glorie a ştiinţelor biolo- 
logice şi a fost aşezat în catedrala dela Westminster, ală- 
turea de mormântul lui Darwin. 

Englezii au ţinut ca să-i pue şi după moarte alăturea, 
pe aceia ce în viață au umblat pe aceeaşi cale, contribuind 
amândoi la stabilirea teoriei selecțiunii naturale. 

Eră prin anul 1858. Darwin, obosit de călătoria sa în 
America de Sud, care ţinuse 5 ani, se retrăsese la proprietatea 

sa din Down, aproape de Bromley, la o oră depărtare de Londra 
şi lucră cu răbdare la stabilirea pe baze pozitive a teoriilor sale. 

Deşi călătoria sa se terminase în 1835, însă timp de 21 ani, 
nu publică nimic, ci caută cu grije şi atențiune extremă ba- 
zele pozitive ale acelei teorii pe care o numi în urmă: selec- 
țiunea naturală. 

Departe de Londra, într'o izolare liniştită, Darwin căută 
să-și concentreze toate forțele și tot timpul pentru această 
teorie, care încolţise în el încă din timpul călătoriei. 

In acest interval cineva îi tulbură liniştea lui patriarhală. 
Erà un compatriot, care a găsit şi formulat teoria selecţiunii 
naturale (1858) şi care fără să cunoască pe Darwin, îi adresă 
un rezumat, cu rugămintea de a trimete lucrarea lui Lyel, 
spre a o publică într'o revistă. Acest englez era Alfred 
Russel Wallace, naturalist de seamă, care a rătăcit în pădu- 
rile tropicale din archipelagul Sondelor, unde eră o abundentă 
populație animală şi vegetală şi s'a întors cu un bogat ma- 
terial biologic, care l-a condus să stabilească aceleaşi prin- 
cipii ca şi Darwin. Lyell şi Hooker, cunoscând ideile lui 
Darwin l-au decis să publice un scurt rezumat, deodată cu 
acela trimes de Wallace, făcându-se comunicarea la Linnean 
Society din Londra în aceeași zi, 1 Iulie 1858, punându-se 
astfel bazele teoriei evoluţiunii. 

Darwin scria lui Lyell, relativ la manuscrisul lui Wallace : 
„nu am văzut niciodată o așa coincidență; dacă Wallace 
ar fi avut manuscrisul meu, n'ar fi putut face un mai bun 
rezumat, chiar termenii săi sunt ca acei din capul capito- 
lelor mele.“ 

Alfred Russel Wallace, naturalist de seamă, eră deprins 
să citească în marea carte a naturii ca şi Darwin, şi fiind 
amândoi înzestrați cu cel mai nobil caracter, şi-au recunoscut 

amândoi proprietatea, așa că azi paternitatea teoriei selec- 
țiunii se împarte reciproc între ei; de aceea poporul englez 
şi după moarte i-a pus alăturea în catedrala dela Westmin- 
ster din Londra. 

Azi Wallace e considerat ca unul dintre cei mai de seamă 
naturalişti ai omenirii. Născut la Usk la 1823, după primele 
studii plecă în căiătorie în tovărăşia nafuralistului Bates prin 
America de Sud, însă chiar din primul an se despărți de 
Bates, care probabil l-a iniţiat în cunoaşterea naturii şi plecă 
singur ca să exploreze ţinuturile din vecinătatea lui Rio-Negro. 
De aci după 4 ani se întoarse, însă din nenorocire aproape 
de Bermude, vaporul luă foc şi el fu nevoit să se adăpo- 
stească 10 zile într'o barcă. In acest accident îi dispărură şi 
toate colecțiile şi notele din călătorie. 

Peisagele văzute, variaţiunea faunei şi florei, cunoștințele 
şi impresiunile căpătate, l-au îndemnat în 1853 să plece din 
nou, de astădată pentru un timp mai îndelungat, explorând 
timp de 10 ani insulele Surnatra, lava, Borneo, Celebes, Mo- 
luce, Tinior, Noua-Guinee și întorcându-se în țară cu un 
bogat material biologic, ce cuprindea vreo 125 specii plante 
şi animale, unele noi, nedeterminate. Călătoria aceasta a fost 
publicată în 1869 în 2 volume: The Malay Archipelago. In 1870 
scrierile sale au fost strânse întrun volum: Contributions to 
the Theory of Natural Selection ; în prefața acestui volum 
Wallace scrie: „sper că lucrarea aceasta va probă, că eu 
am înțeles dela început valoarea acestei legi, pe care am 
descoperit-o, și pe care am aplicat-o cu succes la câteva 
cercetări originale. Insă aci se opresc drepturile mele. Am 
simțit toată viața, şi resimt încă, cu cea mai vie satisfațiune 
că D. Darwin a fost pe aceeaşi cale, cu mult înaintea mea 

și că sarcina grea de a scrie Origina Speciilor nu mi-a fost 
lăsată mie.“ 

Ce suflet nobil, mare; ce caracter cinstit şi în acelaş timp 
ce exemplu frumos de modestie, atât de rară astăzi. 

In 1889 Wallace scrie „Darwinism an Exposition of the 
Theory of Natural Selection“, iar în 1903: Man’s Place in 
the Univers. 

Deşi partizan al doctrinei selecțiunii naturale, care a servit 
ca bază evoluțiunii, însă Wallace nu admite toate principiile 
stabilite de către Darwin. Aşa el respinge ereditatea carac- 
terelor primite. 

Cu moartea lui dispare una din gloriile cele mai mari ale 
ştiinţelor biologice, representantul ultim al învățaților din 
generația trecută, a căror activitate ştiinţifică, a fost atât de 
folositoare omenirii. 

Numele lui Wallace, va fi alăturea de Darwin, Goethe, 
Lamarck, Haeckel, ca promotorii teoriei evoluțiunii şi ai 


transformismului. g 
DR. ARISTIDE GRADINESCU 


Profesor secundar 


Noemwrie, 1913. 


ra 
2104 


INTRE DOUĂ LUMI DE STELE 


Il. 


De pe vârful unui munte înalt, să privim n vale un covor 
de pădure şi o poiană a acestei păduri. 

Dela o mare inălțime, pădurea pare o pânză verde, con- 
tinuă, tăiată de o pată mai deschisă — poiana. 

Scoborându-ne mai aproape, continuitatea aparentă de 
adineauri se arată că eră în realitate un complex discontinuu, 

compus din felurite unități — copacii — ; pajiştea însă își 
păstrează încă aparența de a fi continuă. 

Privite încă mai de aproape unitățile constitutive ale pă- 
durii se arată ele însăşi complexe ca structură, fiecare de- 
strămându-se în trunchi, ramuri, frunze, etc, 

In momentul şi condiţiunile când aceste detalii încep a fi 
văzute, aparenta continuitate a pajiştei se rezolvă şi ea la 
rândul său în diferite unităţi vegetale. 

După cum aparența lasă să se prevadă, aceste două dis- 
continuuri sunt cu totul deosebite: Elementele unuia sunt de 
preferință copaci, ale celuilalt, ierburi mici. 

Elementele componente ierburi şi copaci — scrutate 
mai de aproape se arată ele însăși discontinue în acelaş grad: 
Ele sunt formate din celule microscopice, de o natură comună 
unuia ca şi celuilalt. 

Dar şi aceste componente de ordinul al treilea nu sunt 
continue. Celulele sunt la rândul lor rezolubile, sub micro- 
scop, în elemente discrete: membrană, plasmă, nucleu, gra- 
nulațiuni, etc. 

A 

Acest şir de scrutări tot mai aprofundate, ne arată pe un 
caz concret, cum continuitatea aparentă se rezolvă sub cer- 
cetare întro discontinuitate, gradat tot mai complexă. Ele ne 
arată cum anume continuuri aparente pot fi mai uşor rezo- 
lubile, altele mai greu, cu toate că ele pot avea un substrat 
comun — celula vie în cazul nostru. 

Nenumărata mulțime a continuurilor aparente, pe care 
cercetarea amănunțită le dovedeşte că sunt în realitate dis- 
continuuri, ne sugerează ideea că şi restul continuurilor exi- 
stente sunt numai aparente şi că nerezolubilitatea lor este 
datorită numai imperfecțiunii mijloacelor noastre de scrutare. 


$ www.dacoromanica.ro 


78 NATURA 


Această concepţie e zilnic tot mai întărită de observaţiile 
şi cercetările moderne asupra proprietăţilor materiei. 


* 


Ce poate exprimă mai bine pentru toată lumea ideea 
de continuu decât cuprinsul unui lichid sau al unui gaz 
omogen ? 

Studiul amănunţit al proprietăţilor gazelor şi lichidelor a 
condus însă pe fizicieni la concluzia discontinuităţii reale a 
materiei gazoase şi lichide, la „teoria cinetică a gazelor“. 

După această teorie, un gaz s'ar arătă ochiului care l-ar 
putea privi în realitate, ca un roi de corpuscule însufleţite 
de mişcări iuți ca glonţul, care se sbat în mişcări variate și 
în aparență cu totul desordonate. Aceste corpuscule ar fi 
moleculele. Lumea, integrala proprietăţilor individuale şi ale 
realităților reciproce dintre aceste molecule, ar constitui pro- 
prietăţile continuurilor, numite gaz, lichid, solid. 

Desvoltarea acestei teorii şi urmărirea concluziilor ei pe 
cale experimentală a fost un şir glorios de biruințe pentru 
spiritul omenesc. 

O limpede expunere a câtorva puncte de căpetenie ale 
acestei concepții a făcut-o d-l prof. Botez întrun articol 
precedent. 


* 


Chimia, cu o logică experimentală strânsă, ne duce la 
concluzia că și moleculele au o structură discontinuă. Ele 
sunt clădiri sistematic ordonate, de o structură adeseori foarte 
complicată, și sunt alcătuite din părticele constitutive foarte 
mici, numite atomi. 

Dacă numărul felurilor de molecule e nemărginit, precum 
este nemărginit numărul substanţelor care pot există, numărul 

țelurilor de atomi din care ele sunt clădite este în schimb 
relativ foarte redus, cam 70. 

Numărul relativ al felurilor elementelor simple care ser- 
vesc la clădirea moleculelor, stabilitatea lor față de mijloa- 
cele de care dispune fizica şi chimia, au făcut să se crează 
că atomii sunt elementele ultime, indivizibile şi indestructibile 
ale discontinuului universal. 

Această concepţie îndrăsneaţă, puţin îndreptăţită şi anti- 
filozofică a găsit mulţi duşmani, tocmai printre cei mai mari 
ai ştiinţei; iar descoperirile mai noi au adus dovada că, 
această dușmănie era îndreptăţită. 

x 

Impotriva teoriei atomilor indivizibili şi eterni vine, în 
primul rând, ciudatul element al legăturii dintre proprietățile 
elementelor şi greutatea lor atomică, fenomenul periodicitäții, 
a cărui expresiune mai curentă este tabloul lui Mendeleeff. 

In al doilea rând vin observațiile de o însemnătate capi- 
tală, ale descoperitorului Heliului, Sir N. Lockyer, şi anume: 
Cu cât o stea este mai caldă, cu atât numărul elementelor, 
din care ea este formată, este mai mic şi natura lor mai 
simplă. Elementele care mai perzistă în stelele cele mai calde 
sunt, în special, Heliul şi Hidrogenul. 

El trăgeă de aci concluzia, foarte justă, că restul ele- 
mentelor sunt produse de condensarea, polimerizarea acestor 
două elemente şi a celorlalte puține însoțitoare care s'or mai 
fi aflând în stele la acele temperaturi. 

Ultimele şi decisivele lovituri le aduseră studiul razelor 
catodice şi al corpurilor radioactive. 

Inainte de a vorbì despre acestea, fie-mi permis a rea- 
minti câteva date şi concepții mai vechi. 

Cu mult înainte de a se cunoaşte însemnătatea adâncă a 
faptului, se făcuse observația că — conform legei lui Fara- 
day — în „ionii“ aflători în electrolite, cantitatea de electri- 
citate fie pozitivă, fie negativă — purtată de un atom mo- 
novalent sau de echivalentul corespunzător, este totdeauna 
aceeaşi oricare ar fi natura atomului. Lucrurile se întâmplă 
astfel ca şi cum această cantitate de electricitate, totdeauna 
aceaşi şi indivizibilă ar constitui atomul de electricitate, care, 
în electrolit, ar fi combinat după legea proporţiunilor simple, 
cu atomii obicinuiţi. Greutatea acestui atom ar fi trebuit însă 
să fie foarte mică faţă de a atomilor obicinuiți, așa încât 
balanţele noastre să nu o poată apreciă. Cum atomul cel mai 
mic cunoscut, este atomul de hidrogen, această concepţie a 
structurei discontinue a electricității şi mai ales idea atomului 
de electricitate, fură puţin luate în seamă la început. Cu toate 
acestea Equivalentul electrochimic nu rămase mai puţin una 
dintre cele mai bine determinate constante naturale. 

Studiul descărcărilor electrice în gaze extrem de rarificate, 
în mânile lui J. J. Thomson duse la resultate de o însemnă- 
tate capitală. 

Crookes cel dintâi a observat că în tuburile „Geissler“ 
în care sa făcut un vid foarte înaintat, electrodul negativ, 
„cathodul“ este un isvor de radiaţiuni cu proprietăţi foarte 
ciudate, „razele catodice“. Când aceste raze ating în calea 
lor un corp solid, acel corp devine un isvor de raze Röntgen. 

Cu o genială intuiţie Crookes recunoscu natura materială 
a acestor radiațiuni și emise părerea că ea ar fi o pulbere 
ultraatomică, aruncată cu mare iuțeală de cathod. 

J. J. Thomson măsură cel dintâi masa, iuțeala şi încăr- 
cătura electrică a acestor părticele şi găsi: a) că massa lor 

este de 1700 de ori mai mică decât a celui mai mic alom 
cunoscut, Hidrogenul ; b) că ele poartă cu ele un equivalent 
electric; c) că iuțeala lor e enormă, — aproape o treime din 
iuțeala luminii; d) că oricare ar fi gazul supus experienţei, 
natura acestor părticele, mărimea, greutatea şi încărcătura 
lor electrică este aceeaşi; ceva mai mult, metalele, cum e 
zincul, potassiul, etc., încălzite sau supuse radiaţiunilor ultra- 
violete, emit acelaş fel de corpuscule. 

A admite că aceşti electroni sunt atomi de electricitate, a 
ridică la rangul de teorie concepţia corpusculară a electrici- 
tăţii, eră o concluzie naturală a rezultatului acestor cercetări, 
Urmărirea consequentă a acestei teorii duse însă la nişte 
concluzii cu totul neaşteptate cu privire la constituția ma- 
teriei. 


Discontinuitatea materiei nu se opreşte la atom. Atomul 
însuși este constituit dintrun mare număr de corpuscule po- 
zitive şi negative. Electricitatea negativă este reprezintată 
prin electroni, corpusculele catodice; electricitatea pozitivă 
nu este decât atomul material lipsit de unul sau mai mulţi 
electroni. 

Studiile lui J. J. Thomson asupra „razelor canalizate“ ale 
lui Goldstein fură acelea care duseră la această concepție a 


electronilor pozitivi. 
Aceste radiațiuni nu sunt altceva decât atomi care au 


pierdut electronii emişi sub formă de raze catbodice. 
Măsurând massa şi încărcătura acestor electroni pozitivi, 
Thomson găsi că: „Oricare ar fi fost gazul din tubul stu- 
diat, printre electronii pozitivi, care constituesc radiațiunile 
canalizate, se află un mare număr de corpuscule care au 
massa hidrogenului şi altele care au massa heliului. 
„Natura“, Anul IX, No. 3. 6 

Eră aci o strălucită confirmare a rezultatelor lui Lockyer 
bazate pe chimia stelară : că heliul şi hidrogenul sunt printre 
elementele principale care intră în constituția atomilor. 

Cea mai desăvârşită şi definitivă confirmare a acestei 
ipoteze o dete însă studiul fenomenelor de radioactivitate. 
Asupra acestei chestiuni amănuntele sunt cunoscute și larg 
popularizate. 

Se ştie că o sumă de elemente -- printre care cele mai 
bine cunoscute sunt cele trei elemente, cu greutatea atomică 
cea mai mare: uraniul, tboriul şi radiul — se află în stare 
de continuă și accentuată descompunere. Ele emit descom- 
punându-se, un complex de radiaţiuni, care analizate se arată 
a fi formate din: a) electroni pozitivi, cu o massă egală cu 
a beliului; b) electroni negativi, identici cu cei care consti- 
tuesc razele catbodice, dar cu viteze mult mai mari, care 
ating două treimi din iuțeala luminii; c) şi în fine din raze 
Röntgen, foarte pătrunzătoare, cauzate, ca şi în tuburile 
Crookes, de ciocnirile electronilor cu atomii materiali. 

W. Ramsay reuși înține, din emanafiunea gazoasă rezul- 
tată din descompunerea Radiului, să obție mici cantități de 
helium, dând astfel suprema dovadă experimentală şi pipăită 
— ca să zicem aşa, a rolului capital pe care beliul îl 
joacă în constituţia materiei. 

* 

Sunt aceste corpuscule electronii negativi pe de o parte, 
beliul şi bidrogenul pe de alta — elementele ultime care con- 
stituesc discontinuitatea atomică ? 

Nimic nu ne îndreptățește s'o credem; ba cât privește 
bidrogenul şi beliul, avem chiar motive puternice de a le 
socoti de un înalt grad de complexitate. 

Nu e mai puţin adevărat că în șirul de discontinuități în 

care se rezolvă unitatea aparentă a atomului, electronul con- 
stitue o etapă principală. 


* 


Pe cerul senin şi fără lună, cum stăm privind măreția de 
stele, ale căror raze vin, „solii întârziate, din depărtări pier- 
dute“, să ne ducem cu gândul, desmărginiţi de pământ, cale 
de câţiva ani de lumină, pe un fragment de soare stins. 

izolați în centrui unei sfere negre ţintuită cu miliarde de 
stele, nu vom mai şti să recunoaştem soarele nostru, părăsit 
printre celelalte stele de seama lui; dar o parte din conste- 
iațiuni, le vom recunoaşte totuşi, foarte puţin schimbate din 
noua perspectivă. 

Şi acum să treacă pentru noi miliardele de ani ca clipele, 
Roind se vor aruncă în spaţiu miile de stele. In fulgere spi- 
rale, in zigzaguri neregulate, ar scăpără prin spaţiu ca scântei 
furate de un uragan. Norii de stele s'ar dețormă, care con- 
centrându-se, care risipindu-şi sorii .. . 

Toată măreţia senină şi neclintită a priveliștii cerului in- 
stelat s'ar transformă într'un haos de fulgerări şi de sclipiri 
de ciocniri dezordonate .. . 

O icoană măreaţă a teoriei cinetice ! 


x 


Dar în realitate, pentru noi, făpturile unei clipite, cerul 
își arată strălucitoarele-i constalaţii, de mii de ani neschim- 
bate, ce mii de ani nu se vor schimbă... Ele se oglindesc 


in bobul de rouă şi pentru a le răsfrânge icoana, electronii 
își turbură minuscula lor orbită ... 


* 


Să ne scoborim cu gândul în lumea lor, în lumea elec- 
tronică a finilor aburi care se desprind din bobul de rouă. 

Făptura noastră făcându se de miliarde şi miliarde de 
ori mai mică, clipa de azi dureze pentru noi acolo ca mi- 
liarde de ani, iar ochilor noştri, electricitatea pozitivă lumi- 
neze-le ca lumina de soare... 

Pe un electron negativ, care pentru noi va fi mare ca 
pământul, și poate complex ca și el, noi vom ocoli în lungi 
perioade, ca satelit fără însemnătate un strălucitor complex 
de sori, care în mişcări abia bănuite prin observaţii seculare, 
se îndreaptă, sub impulsia unor puteri necunoscute spre un 
colț neștiut al microcosmului. 

In jurul nostru roiuri nemișcate, nebulozităţi solare, con- 


stelații strălucite se ţintuesc pe negrul depărtărilor... de 
mii de ani microcosmici, neschimbate în orânduirea lor... 
* 


Unde sunt limitele ? In pragul lumii electronului nam da 
oare peste o lume mai mică, pentru care un electron ar fi 
un univers ? 

Pe de altă parte universul nostru stelar nu e poate el 
însuşi un atom de substanță în epruveta cercetătorului unei 
alte lumi ? Ce putem şti! 

Noi plutim, rezultanta momentană a unui număr nemăr- 
ginit de puteri, — plutim între două lumi de stele. 

DAN RĂDULESCU 


Berlin, Ianuarie 1913. Doctot-in chimie 


BETONUL ARMAT LA NOI IN ȚARĂ )) 


Inainte de a intră în desvoltarea cursului „Beton armat“, 
înființat în anul acesta, ţin să vă fac o mică expunere a 


1) Lecţie de deschidere la Școala de Poduri şi Șosele la începutul 
anului şcolar 1913—1914. 

împrejurărilor şi a nevoilor care i-au dat naștere, pentru ca 
pe de o parte să vedeţi că un asemenea curs devenise in- 
dispensabil, iar pe de altă parte că profesorii şi Direcţiunea 
Şcoalei nu au așteptat până azi pentru ca să dea elevilor 
elementele necesare, în scopul ca inginerii care ies de aci să 
poată proiectă şi execută construcțiuni de beton armat. Cu 
modul acesta vă veţi convinge, că introducerea acestui curs 
nu constitue o împovărare a școalei cu un curs nou, ci o 
sistematizare a diferitelor lecțiuni care se făceau izolat pe la 
diferitele cursuri, [la care interveneau chestiuni relative la 
betonul armat. 

Acum 20 de ani, pe când eu mă găsiam pe băncile pe 
care staţi azi d-voastră, nu se pomeneă de beton armat în 
toată școala noastră de poduri şi şosele, de cât în treacăt la 
cursul de poduri, unde, tilustrul meu profesor, d-l Anghel 
Saligny, ne spuneă câteva cuvinte despre zidurile de spri- 
jinire şi despre bolțile de beton armat sistem Monier, şi ne 
arătă cum a întrebuințat d-sa acest material la construcția 
celulelor dela docurile din Brăila şi Galaţi. celule al căror 
prim model fusese construit în curtea acestei școli. Putem 
dar să zicem că în România betonul a apărut pentru prima 
dată în curtea acestei școli, în anul 18862Docurile s'au exe- 
cutat în anul 1888, şi la ele sa întrebuințat peste 7000 mc. 
beton armat, având primele silozuri făcute cu acest material. 
Cimentul însă sa adus dela fabrici din Anglia, Franţa şi 
Germania, de oarece pe atunci nu existau fabrici de ciment 
la noi în ţară. Prima fabrică a fost făcută în anul 1890 la 
Brăila de către Jon G. Cantacuzino, fost profesor la această 
şcoală. 

După construcțiunea docurilor eră de așteptat o desvol- 
tare a betonului armat la noi în țară, la clădiri și lucrări 

publice, însă lipsa de întreprinzători speciali a făcut ca acest 
material să nu urmeze marele impuls pe care i-l dăduse 
d-l A. Saligny. De aceea, timp de 15 ani, până la anul 1903. 
nu s'a mai făcut la noi decât foarte puţine construcțiuni de 
beton armat, şi anume tuburi pentru canalizări şi podeţe 
tubulare de către unii antreprenori, câteva podeţe sistem 
Melan de către serviciul tecnic al județului Gorj, acoperişul 
dela cupola Casei de Depuneri, un pianşeu la şcoala călu- 
gărițelor catolice din laşi, iar pe o scară mai mare a fost 
întrebuințat de către d-l Inginer /lie Radu, la lucrările de 
alimentare cu apă ale Capitalei. ; 

Ca literatură tecnică nu sa produs în acel timp de cât 
unele traduceri de metode de calcul în «Buletinul Societăţii 
Politecnice». 

Până în 1905, erau foarte puţini ingineri în România care 
urmăreau de aproape desvoltarea betonului armat în alte ţări, 
desvoltare pe care vă voi arăta-o când voi vorbi despre 
istoricul construcțiunilor de beton armat. Eu, v'o mărturisesc, 
nu m'am ocupat până atunci de asemenea construcţiuni, de 
cât întru atâta întru cât se ocupă aceia care citesc articole 
cu noutăți de prin reviste, şi aceasta nu din cauza teamei 
de a mă avântă în domenii noi, ci din cauză că trăiam într'c 
atmosferă defavorabilă desvoltării betonului armat. Prevenit 
de d-l A. Saligny, la terminaraa examenului general de po- 
duri din anul III, că voi fi luat de d-sa la terminarea școalei, 
în serviciul liniei Feteşti-Cernavodă, mi-am consacrat timpul 
liber al anului IV citind cărţi de poduri metalice, în specia! 
pe renumitul Winkler. După ce apoi, ca inginer, mam dus 
la Cernavodă şi am văzut splendoarea de acolo mă uitam 
cu milă la inginerii care calculau, încercau, sau executau 
podețe tubulare de beton armat! Fiind trecut la Serviciul 

pentru verificarea şi consolidarea podurilor metalice dela 
căile ferate, am avut ocaziunea să cunosc de aproape pato- 
logia construcțiunilor metalice, şi mi-am dat seama că pentru 
poduri mici cei ce le făceau din tuburi nu erau atât de 
naivi pe cât îi credeam mai înainte. De aceea, când în 1897 
şi 1898 am fost trimis să supraveghez poduri metalice la 
renumitele case Fives-Lille din Franţa şi Harkort din Ger- 
mania, m'am interesat şi de construcţiunile de beton armat 
care se făceau prin apropiere. Când însă ingineri dela acele 
case mă auzeau susținând unele construcțiuni de această 
natură îmi puneau sub ochi lucruri înfiorătoare : articole de 
ziare sau reviste, ori statistici de accidente teribile întâmplate 
la construcțiunile de beton armat. Am aci o asemenea sta- 
tistică în care numărul morţilor (49) şi al răniților este îm- 
primat cu litere negre! Este evident că în asemenea con- 
ditiuni dorinţa de a face construcţiuni de beton armat dispare, 
dacă te gândeşti că ai puteă deveni cauza unor asemenea 
nenorociri, care să arunce dezolarea ın familii întregi ! 

Cu toate acestea propăvăduitori ai betonului armat s'au 
ivit peste tot, s'au ivit şi la noi, şi printre aceştia voi men- 
ționă aci pe fostul meu coleg de școală, Octav Alexandrini, 
a cărui moarte timpurie a răpit ţării un tecnician de frunte! 
„Acest inginer lucră sub direcțiunea d-lui Jlie Radu, la şo- 
seaua de pe valea Jiului. Acolo, în vârful munţilor, nu se 
găseă piatră bună pentru construcțiune, cel puţin pe atunci, 
așa în câtiacest material se aduceă dela Gura-Văii, de lângă 
Severin, prin Banat şi Transilvania cu calea ferată, până la 
Pietroşani, iar de aci cu căruțele până la punctul lucrării! 
Vă puteţi închipui cât costau lucrările făcute în asemenea 
condițiuni ! Pe de altă parte, materialele necesare pentru a 
face beton sau beton armat se puteau găsi pe acolo, sau 

se puteau aduce uşor prin țară. Alexandrini vede că în ase- 
menea cazuri betonul armat se impune, şi cum la Lainici, 
unde stăteå dânsul, nu se găseau biblioteci tecnice, se apucă 
şi comandă cărți, se abonează la reviste, studiază betonu! 
armat în toate manifestările lui, şi devine un înfocat propă- 
văduitor al acestui material. Lui i se datorește și prima con- 
ferință asupra betonului armat făcută la noi în ţară, la So- 
cietatea Politecnică, în care spune că: „In fara românească 
betonul armat poate aduce foloase imense“, şi pe care o 
înclpee cu următoarele cuvinte: „Prin urmare, domnilor, îmi 
permit a zice: Să mergem înainte pe calea apucată deja de 
Serviciul Docurilor prin facerea silozurilor în beton armat, 
urmată de Serviciul Studiilor şi de alte servicii în diverse 
lucrări şi să generalizăm acest mod de consirucțiune atât de 
bogat în resurse“. 

Ajungem acum la anul 1903, care însemnează o epocă 
importantă în desvoltarea betonului armat în ţara noastră, 
de când curba acestei dezvoltări este necontenit ascendentă 
şi de când acest material a devenit popular. Mai întâi, în 
acel an, Direcţiunea Serviciului de Poduri şi Șosele începe 
să proiecteze şi să execute poduri de beton armat, care au 
dat rezultate satisfăcătoare. Acest fapt a adus încredere în 
betonul armat, căci atunci când omul vede că pe un anume 
material trec care, locomobile şi compresoare, îi vine cura- 
giul să treacă şi el pe un planșeu de beton armat, care în 
definitiv nu este de cât un pod care îl susține dela o uşe 
la alta, sau dela un perete la altul. In August 1903 s'au 
încercat primele poduri: unul de 5 m deschidere pe şoseaua 
Piteşti-Curtea de Argeş, şi altul de 6 m lângă Piatra-Neamţiu. 
Tot în acel an Sau început încă 27 podeţe în care sa pus 
aproape 170 m? de beton armat, şi s'a dat în licitație podul 

peste Ialomița la Țigăneşti cu chesoane de acelaș material, 
la care s'a întrebuințat 270 m?. In luna Septemvrie a acelui 
an, cu ocaziunea celui de al doilea Congres al Asociaţiunii 
române pentru înaintarea şi răspândirea ştiinţelor, d-l inginer 
Tiberiu Eremia, un propăvăduitor al betonului armat pe 
acele vremuri, iar azi unul din cei mai reputați întreprinză- 
tori în asemenea construcțiuni, face o conferință publică în 
Secţiunea Geniului civil, despre acest material, iar d-l /lie 
Radu construeşte la Expoziţia acelei Asociaţii o grindă de 
beton armat, care încărcată cu numeroşi saci de nisip, a 
răspândit încredere în acest material în toată Capitala, şi la 
toți aceia care au venit de mai departe ca să vază acea Ex- 
pozițiune. In fine tot în anul 1903 s'a făcut la această şcoală 
o lecțiune sprecială de beton armat şi primele proiecte de 
această natură. La începutul anului 1903 d-l A. Saligny lip- 
sind din țară mi-a făcut pentru prima dată onoarea de a-i 
suplini catedra până la întoarcerea d-sale, recomandându-mi 
de a pune la zi chestiunile care au evoluat mai mult în cursul 
anului precedent. Printre acestea eră și chestiunea podurilor 
de beton armat, chestiune cu care, după cum vam spus nu 
mă ocupasem în special. Mi-a fost însă uşor să mă pun în 
curent cu tot ce se făcuse până atunci, când aveam posi- 
bilitatea de a consultă o enciclopedie: pe colegul meu Alexan- 
drini. Dânsul mi-a arătat tot ce sa făcut şi cum s'a făcut, 
şi mi-a atras atenţiunea asupra exemplelor celor mai inte- 
resante și mai caracteristice, pe care le-am semnalat elevilor. 
Rezultatul a fost că unii din elevi au prins gust pentru con- 
strucțiunile de beton armat, aşa în cât la darea proiectului 
de pod de zidărie, unii din ei mi-au cerut voie ca să-l facă 
din acest material, şi m'au rugat-să le fac o conferinţă pentru 
calculul unor asemenea construcţiuni. Intr'o noapte din Martie 

1903, am făcut acea conferință în care am arătat cum sar 
puteă calculà exact betonul armat, cum formulele ce se 
obțin nu sunt practice, şi am dat o metodă practică, dintre 
multele care existau şi pe atunci, pe a lui Koenen, şi pe care 
am nemerit-o bine, întru cât, după un an, în Aprilie 1904, 
ea fost impusă de prima circulară oficială a unui Stat pentru 
betonul armat, anume de circulara prusiană, şi de când putem 
zice că acest material a devenit oficial recunoscut. Confe- 
rința din Martie 1903 este prima lecţiune specială de beton 
armat făcută în această şcoală. Proiectele de beton armat 
făcute de câţiva elevi au fost foarte mulţumitoare pentru 
cunoştinţele ce se dăduseră elevilor în şcoală, însă rezultatul 
final a fost şi mai mulțumitor, de oarece doi din acei elevi 
au devenit propagatori înfocaţi ai betonului armat. Unul din 
ei, d-l G. Constantinescu, în afară de lucrările făcute in 
Direcţiunea Serviciului de poduri şi şosele, unde a stat 4 ani, 
a făcut lucrări pentru Expozițiunea din 1906, a proiectat 
toate lucrările de beton armat dela palatul Camerei Depu- 
taţilor, la care a avut probleme noi și interesante de rezolvat, 
iar în 1908 înființează cu d-nii T. Eremia şi D. Dima prima 
societate românească de beton armat, întitulată: „Beton şi 
Fer“. Dânsul a publicat și o teorie originală pentru calculul 
construcțiunilor de beton armat. Celălalt, d-l L. Pomponiu, 
după îndemnul meu, sa apucat de întreprinderi imediat 
după terminarea școlii, și a făcut numeroase construcţiuni 
de beton armat, printre care vă menţionez castelul de apă 
din curtea fabricii de tutun din București, ca un model de 
executare de asemenea construcţiuni. Și meritul lor e cu 
atât mai mare cu cât au lucrat în nişte timpuri când Admi- 
nistraţiunile noastre nu aveau încredere în inginerii noştri 
pentru a le încredință lucrări de beton armat şi când se 

aduceau ingineri unguri sau alți streini pentru a face câte 
o magazie sau o remiză de beton armat! 

In anul 1904 luându-se fondaţiunile dela cursul de poduri, 
a rămas timp disponibil, şi de aceia în urma recomandaţiunii 
d-lui A. Saligny am făcut câteva lecţiuni de beton armat la 
cursul d-sale, însă, când eră să încep chestiunile privitoare 
la calcul mi s'a spus de către d-l profesor H. Schlawe că 
acele chestiuni se vor trată în cursul d-sale de rezistența 
materialelor, rămâind astfel ca la cursul de poduri să se 
facă numai chestiuni privitoare la alcătuirea şi executarea 
construcţiilor de beton armat necesare acelui curs. In luna 
Decemvrie a acelui an am dat elevilor anului IV un proiect 
de castel de apă sfătuind pe cei mai barnici să-l facă din 
beton armat. Rezultatul a fost că din 15 elevi numai unul 
a făcut proiectul de rezervoriu metalic, iar restul de beton 
armat. 

In anul 1905 s'a dat elevilor un proiect de rezervorii 
metalice puse pe terenuri de umplutură și ale căror fonda- 
țiuni sau făcut cu ajutoiul betonului armat după sistemul 
pe care l-am imaginat pentru susținerea rezervoarelor de 
păcură din portul Giurgiu. In anul următor s'a făcut un pro- 
ject de coş de fabrică pe care unii elevi l-au făcut din beton 
armat ; în special d-l G. Filipescu a arătat încă de pe atunci 
că va fi un pasionat cercetător al chestiunilor teoretice de 
beton armat. 

De aci înainte numărul lecțiunilor de beton armat sa 
sporit în mod continuu, atât la cursul de poduri cât și la 
cursul de rezistența materialelor, și s'au mai făcut proiecte 
şi lucrări referitoare la asemenea chestiuni. Nu existau însă 
proiecte obligatorii de beton armat pentru toţi elevii, In anul 
1910 am primit plângeri din partea unor șefi şi conducători 

de biurouri tecnice că unii absolvenți nu posedă în deajuns 
multe chestiuni relative la betonul armat, că lucrează prea 
încet la asemenea proiecte, în cât „nici nu isprăvesc un 
proiect şi costul metrului cub de beton armal revine deja la 
25 lei“ şi că în fine se țac multe erori. Aceste nemulțumiri 
au botărit Direcțiunea acestei şcoli ca să suprime proiectul 
de calculul unor conducte de apă din anul IV, iar în schimb 
să se facă un proiect de o construcțiune de beton armat. 
Rezultatul obținut în primul an nu a fost mulțumitor, îndrep- 
tățindu-se astfel şi pentru noi plângerile de care am vorbit 
deja. In anul următor însă s'au făcut proiecte foarte bune, 
dintre care al d-lui 7. Beleş se poate chiar scoate în licitație. 

Pe de altă parte, cu cât într'o direcțiune technică sunt 
mai multe elemente şi mai bine pregătite cu atât acea direc- 
țiune tecnică se desvoltă "mai mult şi mai repede. La noi 
betonul armat se răspândește azi foarte mult în cât se caută 
zilnic ingineri pentru calcule şi facere de proiecte. Lemnul 
şi cărămida scumpindu-se prea mult, betonul armat poate 
susține mai uşor concurența cu ele. S'au făcut apoi construc- 
țiuni importante cu cantităţi mari de beton armat. Este destul 
să vă spun numai că la silozurile din portul Constanţa s'au 
întrebuințat aproape 25.000 m? de beton armat, că planşeu- 
rile făcute din acest material la Palatul Ministerul de Lucrări 
Publice au în total o suprafată de 1,25 ba, iar împreună cu 
bolțile, cupolele şi pereţii de beton armat până la 2 ba, şi 
că s'au început şi construcțiuni destul de îndrăsneţe ca Ho- 
telul de lângă Episcopie. De unde acum 10 ani nu se făceau 
decât podeţe de cel mult 8 metri deschidere, azi avem din 
beton armat poduri cu deschideri până la 60 metri, cu lun- 
gimi de sute de metri, la care s'au intrebuințat câte 3000 m? 
din acest material. In alte ţări se construesc lucrări de beton 

armat din ce în ce mai uriaşe. La Roma s'a construit un 
pod de peste 100 m deschidere, iar în America s'a proiectat 
unul cu deschidere de peste 200 m; la Hamburg s'a făcut 
o magazie cu silozuri de o capacitate de 100.000 ms, iar la 
New-York se face o clădire la care suprafaţa totală a plan- 
şeurilor este de aproape 10 ba. 

In asemenea condițiuni nu se putea ca noi să nu facem 
ceia ce sa făcut deja la peste 20 de școli tecnice superi- 
oare străine, mai ales că școala noastră, după legea corpului 
tecnic, servă ca etalon de măsură pentru absolvenţii acelor 
școli care vor să ocupe funcțiuni publice de ingineri. De 
aceia în consiliul profesoral din primăvara trecută am propus 
ca în locul lecțiunilor disparate dela cursul de rezistenţa 
materialelor, dela cel de poduri şi dela altele, să se ia 30 
lecțiuni cu care să se alcătuiască un curs special de beton 
armat de câte o lecţie săptămânală, la care să se ataşeze și 
proiectul de beton armat care se face în anul IV, pe baza 
principiului stabilit de Comisiunea de reorganizare a şcoalei, 
ca pe viitor profesorii să-și facă aplicaţiunile, lucrările şi 
proiectele referitoare cursurilor lor, fiind ajutaţi de asistenţi 
speciali. Propunerea a fost admisă şi susținută în consiliu 
de d-l Director al şcoalei, și adoptată cu unanimitate. 

Cu modul acesta se realizează două avantagii mari pentru 
învățământul betonului armat. Mai întâi metodele de alcă- 
tuire şi de calcul al pieselor şi construcțiunilor de beton 
armat nu s'au cristalizat în reguli, principii sau formule anu- 
mite, așa că dacă sunt mai mulți profesori pentru a tratà 
chestiunile de beton armat, este inevitabil ca unul să nu 
spună că o soluţie este rea de și altul a recomandat-o cu 
toată căldura; ca unul să prefere unele sisteme pe când altul 
să recomande altele ; ca unul să calculeze cu circulara pru- 

siană pe când altul cu cea austriacă, etc. Pe de altă parte, 
practica şi teoria betonului armat merg azi mână în mână: 
sunt forme de beton armat impuse de teorie şi de multe ori 
trebue să imaginăm teorii speciale pentru a dimensionă unele 
forme de beton armat cerute de consideraţiuni tecnice sau 
architecturale. Trebue dar ca descrierea construcției să se 
facă deodată cu calculul. Cu înfăţişarea unui curs unic se 
realizează aceste două idei, rămâind ca lucrările speciale să 
se menţioneze în cursurile respective. 

După terminarea lucrărilor Consiliului profesoral din pri- 
măvara trecută, d-l Director al şcoalei m'a însărcinat cu ela- 
borarea unui program al acestui curs, iar acum, la începutul 
anului, şi cu predarea lui; întru cât cursul nu este prevăzut 
în buget, şi întru cât aplicaţiunile lui aparțin acum cursului 
meu de proiecte. Cum însă cursul de poduri şi cel de pro- 
iecte îmi ocupă la această şcoală până la 21 de ore pe săp- 
tămână, voi fi nevoit ca la multe din lecţiuni să trimit pe d-l 
G. Filipescu, asistent al meu, care lucrează cu mine de 5 ani 
la proiectele de beton armat, şi care va urmă cu lecţiunile 
după indicaţiunile mele, ca şi până acum. Anul acesta cursul 
se va face în mod excepţional numai până la 15 Decemvrie 
câte 3 lecţiuni săptămânal, făcănd cel mult 25 lecțiuni în 
total, întru cât orele trebuiesc cedate cursului de construc- 
țiuni civile. Astfel în anul acesta cursul nu va putea fi com- 
plect, neavând disponibile nici numărul de lecţiuni în care 
se făcea anul trecut betonul armat la cursurile de rezistență 
şi de poduri. 

Incheiu aci cuvântarea mea, sperând că am reuşit să vă 
dovedesc cele ce v'am spus la început în privința impor- 
tanței cursului şi a lipsei de îngreuiare a şcoalei prin înfiin- 

lui, Pentru ca astfel să primiți cuinteres și nesperiați munca 
intelectuală ce se cere pentru ca să dobândiți cunoștințe so- 
lide in domeniul nou al betonului armat. Căci, d-lor, fără ase- 
menea cunoştinţe technice solide, fără muncă şi ştiinţă ingi- 
herească, nu vom putea asigura Românilor viitorul tecnic şi 


economic al țărit noastre. 
I. IONESCU 


Inginer Șef 
Profesor la școala de Poduri și Şosele. 


“ZI 
DELA NOI 


1. Duminecă, 1 Decembre, a avut loc în sala Transilvania 
cea dintâi ședință solemnă a societății „Prietenii Ştiinţei“, sub 
președenția d-lui St. Hepites, preşedintele de onoare al so- 
cietății. D-sa a rostit o cuvântare de deschidere arătând în- 
semnătatea societăţii, a propus trimeterea unei telegrame 
către M. S. Regele şi a citit numele numeroşilor donatori, 
care sau grăbit să contribuească la aşezaraa pe temeli solide 
a societății. In urmă s'a citit conferința al cărei cuprins îl 
dăm în numărul de faţă. La sfârşit, d-l V. Anestin, secretarul 
general al'societăţii, a arătat pe scurt programul de activi- 
tate şi a făcut apel la tot sprijinul membrilor societății. 

2. Universitatea populară a început să publice în broşuri 
cursurile ţinute la diferitele specialităţi. Am primit până acum 
broşura d-lui /. Atanasiu, profesor de fisiologie la Facultatea 
de ştiinţe din Bucureşti, având ca titlu: Fisiologia. Produc- 
jiunea mişcării, căldurii şi electricității în organismul animal. 

3. Biblioteca de popularizarea ştiinţei publicată de Casa 
Şcoalelor sa îmbogăţit cu un nou volum: Cum sa înveți 
stelele de d-i V. Anestin. 


www.dacoromanica.ro 


96 NATURA 


4. A apărut un nou volum din Biblioteca Cosinzeana de 
popularizare: Omul şi Pământul, traduceri din diferiți autori 
de d-l 7. Gelep. 

Cum se vede popularizarea merge pe căi bune. 

G. T. 


IPIE 
NOTIŢE 


SPRE ŞTIINŢĂ Reproducerea acestor Notiţe este ingăduită numai cu arâ- 
varea numărului din „Natura:* din care se vor luă. Aceste notițe nu snnt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse. 


intrebuințările azotului sau înmulţit odată cu prepararea lui in- 
dustrială In comerț azotul se vinde în cilindri de oțel, îndesat la 125 
atmosfere, cu vre-o 6 lei metru cub. lată câteva din întrebuinţările 
cele mai însemnate ale acestui gaz. Alimentele păstrate în azot nu-şi 
schimbă nici mirosul, nici gustul și nici măcar coloarea. Fructele coapte 
în țările tropicale ajung în Europa tot aşa de bune ca şi cele proas- 
pete. De asemenea peştele proaspăt se păstrează foarte bine în azot. 
Pentru păstrarea cărnii trebuesc cutii groase căptuşite cu table de co- 
sitor. In aceste cutii se pune carnea şi se îndeasă apoi azot la o apă- 
sare de 5 atmosfere. Indesarea azotului are de scop să gonească oxi- 
genul aerului din spaţiile cele mai dinăuntru ale cărnii. Carnea păs- 
trată astfel rămâne ca şi cea proaspătă. Desinfectarea spitalelor, a co- 
răbiilor, etc., se poate face cu ajutorul azotului. în care viața nu e cu 
putință. Pentru aceasta trebue, în tot cazul, ca azotul să fie foarte 
ieftin. 

In industria chimică, azotul se intrebuințeaza la fabricarea var-azo- 
tului, la fabricarea amoniacului deadreptul din azot şi din bidrogen, la 
fabricarea lămpilor electrice cu incandescenţă, la păstrarea corpurilor 
explosibile fără teamă de pericol, etc. 

De sigur că întrebuințările azotului vor ajunge foarte numeroase 
odată cu eţtinirea lui. 

G. T. (Aus der Natur, 1913, No. 12). 


ar 

BRADUL 
(După Ruskin) 


Un contrast din natură e şi acesta: arborii, care împodo- 
besc munţii cei mai sălbateci, s'au nemerit aceia, care au 
conturul lor general cu forma cea mai bine definită. 

Viţa de vie, cultivată de om, creşte cu o mlădiere capri- 
cioasă, când în ghirlande ce'cad dealungul zidurilor susțină- 
toare, când formează bolta aleelor din grădini, ori umbreşte, 
cât ține vara, pragul casei. Legată în totdeauna de o gospo- 
dărie îngrijită, ea îi dă ceva din farmecul sălbătăciei. Bradul, 
din potrivă, creşte în neorânduiala ruinelor de piatră, cărora 
le dă însă aparenţa ordinei șia preciziunii. 

Arborii de şes, pot să se îndoaie într'o parte și în alta, 
măcar că peste vârfurile lor nu trece decât o slabă adiere 
de vânt. Dar când vijelia şi viscolele sunt în toiu, e de ajuns 
ca bradul să găsească, pe păretele prăpastiei adânci, vre-un 
colț de stâncă, de care să se agăţe şi va crește, drept, spre 
cer. Linia dusă din vârful trunchiului până la bază, va luă 
direcția centrului pământesc, atâta vreme cât arborele va trăi. 

Copacii din şes, pot aveă crengile întinse în toate părţile, 
îndoite fel şi chipuri, după trebuință. Bradul însă e deprins 
să nu aibă nevoie de nimic şi să îndure totul. El eo fiinţă, 
care se mulțumește cu ce are, nedorind altă ceva, decât să 
crească drept, să ajungă perfecțiunea limitată. Uriaş ori pitic, 
el va fi drept; mare ori mic, va aveă trunchiul rotund. 

Arborii de şes pot procură câteva clipe de veselie prin 
mănuncbiurile de flori ori pot împrăştiă puține fructe. Noi 
insă, brazii, luptătorii cu spada, avem de îndeplinit o sarcină 
cu mult mai grea față de om şi trebue să o ducem la bun 

sfârşit, trăind în rânduri strânse. Noi oprim în loc pe coasta 
munților, nămeții care, dacă ar alunecă, l-ar înmormântă de 
viu. Prin vârful sulițelor noastre prefacem ploaia în picături, 
domolind-o şi împedecând-o să ia înainte mana ogoarelor 
lui; la umbra noastră, sub stratul de cetini moarte, adă- 
postim isvoarele care vor hrăni râurile în vreme de secetă, 
iar scutul puternic al trupurilor noastre îl punem în calea 
crivăţului, ce şueră printre crăngile desfrunzite ale celorlalţi 
arbori. lată ce trebue să săvărşim pentru om, fără șovăire, 
atâta cât trăim. Şi truncbiurile noastre îi sunt de folos, căci 
sunt mai uşor de lucrat, deşi traiul nostru e mai plin de în- 
cercări grele. Intrebuinţeze-ne cum va vrea, pentru casele şi 
navele sale. 

Arborii din şes, sfioşi, tremură din tot frunzișul lor, la 
cea mai slabă bură de ploaie sau se desbracă, spre toamnă, 
de frunzele îngălbenite, uscate. Noi însă, trăim fără ca ni- 
meni să ne poarte de grijă când nourii se deslănțuesc cu 
furie asupră-ne. Ne mulţumim să clătinăm încetinel ramurele, 
când furtuna ne învăluie, ca şi omul care, în vis, ridică do- 
mol mâna spre a o lăsă din nou în jos. 

In sfârşit, arborii de şes, plăpânzi, pot să încerce o luptă 
zadarnică spre a mai păstră câtăva vreme semne slabe de 
viață, dând mlădiţe subțiri dela rădăcină, după ce trunchiul 
a fost doborăt. Noi murim vitejeşte. Agonia noastră e de- 
plină şi împunătoare, după cum a fost şi lupta dusă; ne 
dăm viața fără precupeţire şi pentru totdeauna. 

Ceilalţi arbori care împodobesc stâncile şi dealurile, îmbră- 
cându-le cu baină uşoară, se dau după forma și mișcarea 
terenului, când ca supuşi, când ca susținători. Dar bradul, 
stăpân pe sinc, se înalță într'o neatârnare senină. 

Un simțimânt adânc mă cuprinde, decâteori mă opresc 
mai îndelung la piciorul unui munte mai înalt din Alpi, de- 
parte de casa sau orice operă omenească şi ridic privirea 
spre mulțimea brazilor care cresc pe pripoarele greu de ajuns 
sau pe ţancurile primejdioase ale crestei uriaşe ; îngrămădiţi 
în linişte, unul părând umbra celuilalt, drepți, neclintiți ca şi 
fantomele de pe zidurile Hades-ului, pare că nu Sar cu- 
noaşte vecin cu vecin, veșnic muţi. Ei sunt mai sus de orce 
sgomot, în afară de acel al vânturilor; nici un picior nu a 
călcat frunzele lor moarte. Fără să-i susție nimic în sfoițarea 
lor, ei trăesc între cele două veșnicii: prăpastia şi stânca. Şi 
se ţin cu atâta tenacitate încât piatra însăş pare doborită, 
sfărâmată, uşoară, moale, în comparație cu energia ce o 
desfășoară in viața lor delicată şi — nenumărați, neînfrânți — 
în monotonia mândriei lor fermecate. 

iaşi, L SIMIONESCU 


Profesor la Facultatea de Ştiinţe. 


cz 


CONSTRUIREA PODURILOR 


Sunt 2 ani de când s'a inaugurat la Roma podul în beton 
armat al Renaşterii!) făcut cu ocaziunea expoziţiei semicen- 
tenare din 1911. Sub arcul său întins de 100 metri se ros- 
togolesc în voie apele Tibrului 

Acest monument de technică şi artă inginerească este cel 
mai îndrăsneţ dintre toate podurile de zidărie ce s'au ridicat 
până azi. Construcţia sa e desigur un omagiu adus lucră- 
rilor similare din trecut, dintre care se mai află unele și azi 
în bună stare la Roma. 


1) La Nature, No. 2043, 20 Iulie 1912. 

să arate posterității — punând față în faţă podurile zidite de 
Romani în piatră şi podul acesta în beton armat — progresul 
făcut până azi în construcțiunea podurilor. 

Căci, deși podurile de lemn și mai ales cele de metal s'au 
construit şi se construesc în o mare măsură, totuși adevă- 
ratul pod, podul tradiţional în istorie ca și în legendă este 
cel de zidărie. 

Desigur că vânătorii preistorici, înaintaşii omenirii, treceau 
torenţii pe trunchiuri de copaci trântiți de vânturi şi podul 
celebru peste Eufrat din bătrânul Babilon tot de lemn eră. Cu 
toate astea, în Egipt şi Asia mică se văd încă urme de bolți 
datând de 4000 ani şi făcute cu rosturi orizontale ce dau 

vederii călătorului impresia stâncilor stratificate pătrunse de 
ape sau în formă de arcuri naturale ce se înfățișează la fel 
cu bolțile dela intrarea în peşteri. 

Romanii însă fură adevărații maeștri în arta podurilor. In 
timpul lor construcția podurilor luă un avânt foarte mare şi 
culmină cu viaductul Alcantara din Spania, făcut -— cam în 
acelaş timp cu podul peste Dunăre la Severin — sub Impă- 
ratul Traian şi cu podul Aelius peste Tibru la Roma, făcut 
în timpul lui Adrian. 

Podul Aelius (St. Ange) este unul din cele mai frumoase 

poduri de piatră ce sau construit 
până azi. Se zice că pentru Romani 
construcția podurilor erà o artă 
sfântă: Sinodul lor eră alcătuit 
din pontifi, care — dacă ne putem 
încrede în istoricii timpului — erau 
constructori de poduri. Multe din 
podurile lor aduc şi azi un folos 
real populaţii, iar podul lui Fa- 
briciu, construit cu 62 de ani îna- 
intea erei creştine, leagă tot aşa 
de bine cele 2 maluri ale Cibru- 
lui şi azi ca şi acum 1975 de ani. 
Invaziunile barbare opriră apoi 
cest avânt secole intregi. 
Cocmai în secolul al XVI-lea 
technica podurilor de zidărie de- 
veni complect cunoscută. 
Frumoase poduri se construiră 
în secolul al XVIII-lea când luă 
naştere şi începi să se desvolte 
învățământul technic în Apus şi 
foarte multe în sec. XIX-lea, între 
care cel mai mare pod existent 
de piatră în Saxonia la Plauen. 
Azi materialul vechiu de zi- 
dărie, piatra, e aproape complect 
înlocuit de un material nou, mo- 
dern: betonul. Astfel construcția 
în loc să fie compusă din o mul- 
țime de pietre puse unele peste 

altele şi unite, ea este compusă din o singură piatră tur- 
nată de mâna omului aşa ca să aibă forma voită, cu 
alte cuvinte ca întreaga lucrare să formeze un monolit. 
Adăogând în interiorul acestui beton vergele sau zăbrele 
de fier, formăm ceeace numim azi beton armat, material ce 
ne permite a face poduri mai puțin costisitoare, mai uşoare, 
mai elegante, mai în conformitate cu cerințele timpului. Ul- 
tima expresie a acestora o constitue podul Renaşterii din 
Roma, construit după propunerea şi sistemul lui //enebigue 

Poduri de piatră azi mai nu se mai fac, poduri în beton 
armat se fac mai numai pentru şosele, iar atât pentru căile 
ferate cât şi pentru trebuințele industriei se fac azi aproape 
exclusiv poduri metalice. 

S'au construit multe poduri metalice, adevărate monumente, 
dar, dacă aceste construcții îşi au frumuseţea lor, trebue să 
recunoaştem că aspectul lor grandios iese din marile lor di- 
mensii, că suntem departe de-a avea în fața lor impresia 
unei durate vecinice, că ceeace produce mai multă admiraţie 
sunt calculele in baza cărora s'au înălțat. 

Primul pod de fontă fu construit în Anglia pe Severn, 
către 1840. Americanii întrebuințară grinzi de fier, iar 20 ani 
mai târziu grinzile, făcute din pereţi subțiri în întregime de 
fier, fură înlocuite cu grinzi alcătuite din zăbrele încrucișate 
şi astfel se răspândiră podurile cu zăbrele, care se întrebuin- 
țează azi de îndată ce e vorba de un pod mai însemnat pen- 
tru drumuri de fier sau pentru industrie. 

Sunt trei feluri de poduri metalice. Cum, în urma răz- 
boaielor balcanice din ultimul timp, sfârşite prin pacea dela 
Bucureşti, se agită foarte serios ideia construțiunii de noui 
poduri peste Dunăre (la Gruia, Turnu-Măgurele, Silistra sau 
Hârşova) şi cum desigur acestea vor fi metalice, cred in- 

teresant a arătă aci, în ordinea desvoltării lor, cele trei 
sisteme: 

Sunt mai îatâiu podurile suspendate, dintre care cel mai 
frumos este podul Brooklyn peste un braț de mare la New- 
York, atârnat de două turnuri depărtate între ele de aproape 
o jumătate de km. Prin ziare se anunță apoi începerea con- 
strucției unui pod suspendat gigantic între oraşele New-York 
şi New-Jersey în America, pod suspendat de cabluri ce trec 
peste două turnuri de oțel de 200 metri înălțime şi la 2 km. 
depărtare între ele. Lăţimea lui va fi de 70 metri şi va aveă 
mai multe străzi, mai multe căi ferate pentru metropolitane, 
peatru trenuri, tramvaie, etc. Concepţia acestui pod este 
întradevăr americană! Multă vreme s'a imputat podurilor 
suspendate că se mișcă când treci pe ele, azi însă se fac 
cu totul rigide. Construcţia lor e uşor de executat şi costul 
lor mai mic în comparație cu celelalte sisteme. 

Sunt apoi podurile în arc. Ele reamintesc prin liniile lor 
generale podurile zidite, dacă calea e făcută d'asupra lor, 
cum este vestitul pod Alexandru al III-lea peste Sena, la 
Paris, sau podurile suspendate, dacă calea este atârnată de 
arce, cum sunt frumoasele poduri peste Rin, din Germania. 
Podurile în arc au avantagiul că se pot construi fără a aveă 
nevoie de schelă, ca pentru construcţia celorlalte: poți începe 
de o parte și alta să construeşti şi poți prelungi cele două 
părți ale arcului până la întâlnirea lor d'asupra apelor sau 
prăpăstiilor. Aşå s'a construit podul Garabit, din Franţa, care 
trece pe deasupra unei prăpăstii late de 163 metri şi adâncă 
de 123 metri. 

In sfârşit, sunt podurile alcătuite cu grinzi, care sunt cele 
mai numeroase şi care la noi în țară sunt întrebuințate aproape 

exclusiv la căile ferate pentru trecerea văilor şi apelor mai 
importante. 

Cele mai noui forme în această categorie sunt podurile 
cu console, adică acelea la care picioarele nu sunt aşezate 
ca de obiceiu la extremităţile grinzilor, ci către partea cen- 
trală, dând acestor grinzi înfăţişare de Tf sau Ţ. Cu grinzi 
de forma 3f e alcătuit podul Regele Carol I, peste Dunăre, 
iar cu forma “| s'a proiectat podul peste La Manche între 
Franţa și Englitera, şi va fi desigur una din formele ce va 
preocupă pe inginerii însărcinaţi cu proiectarea noilor po- 
duri peste Dunăre. 

Se poate ca grinda să se reazime pe mai mult de două pi- 
cioare şi chiar să se întindă pe deasupra tuturor picioarelor 
dela un cap la altul al podului. Cu grinzi de acestea continue 
este construit podul de cale ferată peste Olt, la Slatina. 
Astfel de poduri, la care peretele grinzii continue e format 
din o deasă reţea de zăbrele, au avantajul strategic că dacă 
unul din picioare este distrus de un proiectil de războiu sau 
dacă o zăbrea sau mai multe din reţeaua grinzii sunt rupte, 
podul nu cade: şi întrun caz şi în altul podul se poate re- 
pară fără multă cheltuială şi fără a întrerupe circulaţia. 

Astfel de poduri se fac la granițele ţărilor şi pare că 
forma aceasta a fost propusă pentru viitorul pod peste Du- 
năre, la Gruia. 

Podurile metalice pentru căi ferate şi trebuinţele indu- 
striale şi podurile în beton armat pentru şosele, sunt mai 
uşor de construit şi mai economice decât podurile de piatră. 
Totuş partizanii podurilor de zidărie au motive de a crede 
că bătrânele poduri romane, făcute din pietre, fără nici un 
pic de mortar, vor rămâne intacte, în timp ce fragilităţile în- 
drăsneţe ale constructorilor de azi se vor distruge rând pe rând. 

Este însă un fapt cert că dacă meşteşugul Romanilor, de 
a face durabilă partea podurilor de deasupra apelor sau pă- 
mântului, nu fù prea mult întrecut, în ce priveşte temeliile 
de care depinde în o mare măsură soliditatea construcției 
s'au realizat progrese care permit azi de a fixă chiar pe te- 
renuri slabe opere cu caracter etern. 

Odinioară, când nu se puteă da de pământ sănătos, să- 
pând în aer liber, se băteau în albia rîului pari ca proptele 
cât de departe posibil, iar temeliile alcătuite astfel erau de o 
soliditate îndoelnică. 

Alteori se secă o parte a râului cu obstacole şi se puneă 
temelia pe sol rezistent. Cei vecbi se isbeau atunci de o mare 
dificultate : scurgerea apelor din cauza barajului eră anevo- 
ioasă şi dacă râul eră de o natură violentă, luă tot din calea 
lui, iar dacă eră domol, se astupă încetul cu încetul. 

S'a recurs atunci la procedeul numit havage , ce constă 
în a scobori la o adâncime îndestulătoare tuburi metalice sau 
puțuri de zidărik. 

Se săpă în interiorul puțului când voiă să-l împlânte mai 
adânc, apoi se zideă la interior, transformându-l intr'un masiv. 
Aşă au atins Americanii la podul Hawkesbur!/ o adâncime de 
50 metri, din care 30 prin potmol. 

Dela aceste puțuri sa inspirat inginerul francez Triger 
pentru a întrebuință aerul comprimat. Graţie acestei idei ge- 
niale datorim azi progresele făcute de tecnica temeliilor de 
poduri. Se întrebuințează nişte chesoane construite în lemn, 
dar mai adesea în fier sau în beton armat, în care aerul se 
comprimă câteodată chiar mai mult de 4 atmosfere. Ele se 
scoboară în fundul apei, se comprimă aer înnăuntru pentru 
a alungă apa ce tinde să năvălească, lucrătorii îşi încep 
munca lor, care e foarte anevoioasă. Au fost cazuri când 

cbesoanele au crăpat și au fost îndată n pădite de apă, pre- 
cum şi cazuri când au fost luate, mutate sau răsturnate brusc 
de viitura apelor. 

Se crede că acest procedeu nu permite omului de a de- 
păși adâncimea de 33 metri sub apă. Așa ia podul Memphis 
pe Mississipi sa atins 32,92 metri, însă pentru ultimii 3 me- 
tri lucrătorii trebuiră să se trudească aproape tot atâta vreme 
cât a trebuit pentru a străbate primii 30 metri. 

Pe măsură ce săpătura în cheson înaintează, d'asupra lui 
se zideşte piciorul de pod fără a întâmpină nici o greutate. 
Când chesonul s'a scoborât în deajuns şi săpătura încetează, 
interiorul e umplut cu zidărie de beton. Așa sau pus teme- 
liile mai tuturor podurilor mai importante dela noi din ţară. 

In timpul din urmă se fac temelii puternice pe terenuri 
slabe întrebuințând sistemul numit compressol. Cu ajutorul 
unei puternice compresiuni mecanice facem ca terenul să-şi 
apropie moleculele sale, 

Se fac deci — răspândite uniform pe suprafaţa terenului— 
puțuri cu ajutorul unui mai perforator cam de 2000—2500 kgr., 
terminat cu un vârf ascuţit. Acest maiu enorm, lăsat să cadă 
liber cu vârful în jos dela o înălțime până la 25 metri, prin 
isbiturile sale împinge particulele terenului în toate părţile 
căutând a-şi face drum. In fiecare din aceste puțuri se clă- 
dește un stâlp de beton, iar terenul din jurul stâlpului de- 
vine adese-ori prin compresiune tot aşă de tare ca şi beto- 
nul însuşi. 

Dacă însă terenul nu este destul de tare se mai interca- 
lează puțuri, deci noi stâlpi, până ce se obţine tăria voită a 
terenului. Pe deasupra tuturor acestor stâlpi şi rezemând pe 
ei se clădeşte temelia piciorului de pod, care este astfel si- 
gură şi economică. 

In chipul acesta sau pus temeliile podului Renaşterii din 
Roma. Aşa dar, atât din punctul de vedere la arhitecturii şi 
construcţiei arcului cât şi din punctul de vede la fundaţiu- 
nilor, podul acesta e în ziua de azi monumentul cel mai in- 
dicat pentru ca, alături de vecbile poduri romane, să trans- 
mită la posteritate progresul făcut în decursul timpului de 
Ştiinţa şi meşteșugul ingineresc în construcţia podurilor. 

MIHAIL TUDORAN 


Inginer 


ia 


DIN VIAȚA PĂDURII 


La o depărtare de 30 km de Capitală, se ațlă câteva staţii, 
Periş, Brăneşti, Comana, unde se găsesc păduri pe care le 
vizitez pentru a culege material didactic pentru elevii mei. 

Cu această ocazie, am văzut cum, primăvara, pădurea în- 
tinereşte şi se îmbracă cu frunze verzi-gălbui, cum vara 
ia culoarea verde-închis a vârstei mature, cum toamna frunza 
îngălbenită şi îmbătrânită fără vreme, cade, pentru ca iarna 
să ia un port trist şi să cază în amorțire. 

Această mare schimbare în viața plantelor se datorește 
poziției lor în zona temperată şi rareori se poate observă 
mai bine influența celor patru anotimpuri asupra vegetației 
ca asupra pădurilor noastre de câmp. 

Claude Bernard!) a numit viața pădurii şi a acelor fiinţe 
ale căror manifestări vitale depind aşă de strâns de mediul 
cosmic viaţă oscilantă. 

Dar la începutul primăverii pădurea nu se deşteaptă la 
viață deodată în toată înălțimea sa, căci puterea care o îm- 


1) Leçons sur les phénomènes de la vie, 1878, p. 103. 

boldeşte spre viaţă, căldura solară, încălzeşte întâiu numai 
pământul dela suprafață. Din acesta vin pe rând la lumina 
zilei brânduşa (Crocus moesiacus), viorelele (Scilla bifolia), 
ghioceii (Galanthus nivalis), brebeneii (Corydalis solida, C. 
Marschalliana), tămâioara sau toporaşii (Viola odorata, V. 
canina), floarea paştelui (Anemone nemorosa, A. ranuncu- 
loides), untişorul (Ficaria ranunculoides), pipăruşul (Asarum 
europzeum) și mierea ursului (Pulmonaria officinalis). 

In a a doua jumătate a lunii Februarie şi toată luna lui 
Martie, pădurea e împodobită cu aceste floricele. 

In luna lui Aprilie înverzesc şi înfloresc arbuştii. Cel 
dintâiu e cornul (Cornus mas) care înfloreşle înainte de a 
înverzi, apoi salba moale (Evonymus europæus), lemnul câi- 
nesc (Ligustrum vulgare), porumbariul (Prunus spinosa) şi 
păducelul (Cratægus monogyna). Astfel că aceştia sunt che- 
maţi la viaţă cu o lună mai târziu decât ierburile pădurii. 

Și pe măsură ce căldura pătrunde tot mai adânc, apa din 
pământ se ridică tot mai sus în arbori şi le revarsă frunzele 
din muguri. Aşă că în a doua jumătate a lui Aprilie şi în 
prima jumătate a lunii Maiu înverzesc arborii acestor pă- 
duri : ulmul (Ulmus campestris) care înfloreşte înainte de a 
înverzi, teiul (Tilia platyphyllos), carpenul (Carpinus betulus), 
giugastru (Acer campestre), arțarul (Acer tataricum, A. pla- 
tanoides), frasinul (Fraxinus excelsior), ştejarul (Quercus 
sessiliflora, Q. pedunculata), gârnițfa (Q. conferta) şi cerul 
(Q. cerris). 

Ierburile din pădure pot înflori de timpuriu, fiindcă au în 
tulpinile lor subterane, numite rizoame ori bulbi, materii de 
rezervă adunate de anul trecut şi cu care repede își con- 
struesc aparatul floral. Acesta stă deschis şi e inundat de 

Dentaria bulbifera, r rizom cu mugure, s. solzi, 
b. bulbil. 


soare atâta vreme cât pă- 
durea este încă fără frunze, 
iar când ea se acoperă cu 
frunze, florile lor au trecut 
în fructe. 

Singur colțişorul (Den- 
taria bulbifera), aşă de des 
în pădurea dela Periş, înflo- 
reşte, dar nu dă fructe. Pro- 
babil fiindcă albinele, care 
ar interveni să-i polinizeze 
florile, sunt incă amorţite. In 
schimb conservarea neamu- 
lui lui e asigurată, căci ei 
poartă la subțioara frunzelor 
muguri mari şi negri, numiți 
bulbili, care cad jos şi în- 
colțesc, dând naştere la noi 
plante. 

In pădurea Comana tră- 
eşte o plantă rară şi inte- 
resantă, Ruscus aculeatus. 
Ruscus înfloreşte în Martie 
şi are aparența unei plante 
veşnic verde. Frunzele lui, 
prea mici şi uscate, n'ar fi 
putut brăni planta şi atunci 
ramurile sau lățit, au luat 
forma şi funcțiunea frun- 
zelor. Sub aceste ramuri- 
frunze, numite cladode, se 

desvoltă din florile verzi fructe roşii. Pe acestea le recoltez 
eu împreună cu ramurile pentru a le da elevilor să le exa- 
mineze şi să le desemneze spre a li se desvoltà simțul 
frumosului. Roşul şi verdele sunt două culori fundamentale 
pe care ocbiul le prinde deopotrivă de bine. 

Ruscus, cu frunzele sale reduse, arată că este o nlantă 
de climă tropicală, de stepă africană şi prezenţa lui în ţara 
noastră se explică prin faptul că fructele lui cărnoase s'au 
adus de pasările călătoare în pădurile noastre seculare. 

Tot pentru studiu şi în acelaş timp pentru formarea sim- 
țului estetic aduc în Februarie din pădurea Comana urechia 
babei (Peziza coccinea), o ciupercă de un roşu aprins şi în 
formă de cupă 1). 

Tot pădurea Comana îmi procură în Martie iedera (He- 
dera helix) cea acăţătoare și verde. Ea este dintre puţinele 
noastre plante spontane, care împreună cu Vâscul cu fructe 
galbene (Loranthus europzus), Vâscul cu fructe albe (Vis- 
cum album), afinele (Vaccinium muyrtillus) şi coniferele pă- 
strează frunzele verzi peste iarnă. Ei îi place umbra, dar 
dealungul tulpinii arborilor îşi întinde frunzele în toate di- 
recţiile pentru a prinde puţina lumină ce le cade, aşă că ele 
au deseori aspectul unui frumos mozaic, admirabil material 
pentru desemn. Ea e singurul tovarăş în țările din apus care 
umbreşte cu veşnica-i verdeață lăcașurile celor ce dorm 
somnul de veci. 

In Martie înfloreşte în pădurea dela Periş muma pădurii 
(Lathraea squamaria), care trăeşte ca parazită pe rădăcinile 


1) Celebrul botanist Persoon văzând Peziza aurantia, fiind încă co- 
pil, s'a impresionat aşă de mult de frumuseţea acestei ciuperci, încât 
prinzând gust pentru studiul ciupercilor, deveni unui din cei mai vestiți 
micologi. (Jab. C. Panju, Plantele cunoscute de poporul român, p. 315). 

arborilor, căci şi pădurea are paraziții săi. Ca şi la paraziții 
animali, grija ei se reduce mai mult la conservarea speciei 
şi de aceea nasc mai multe tulpini la un loc, fiecare tulpină 
e încărcată de flori şi în ovarul fiecărei flori se află cel pu- 
țin o sută de ovule, ce vor deveni tot atâtea seminţe. 

Sub frunzele căzute din toamna trecută se mişcă în zilele 
calde cele mai inferioare plante. Mixomicetele, cu corpul lor 
moale, alb sau gălbui, lipicios par'că își ascund acolo 
umila lor existență. Acestea impreună cu microbii contribuesc 
la prefacerea materiei vegetale în materie minerală, care se 
adaugă pământului sub numele de humus. 

În pădure, ca în toată lumea vie, se observă numeroase 
mijloace de adaptare ale organelor fiinţelor la mediul lor. 

Astfel, fiindcă aerul e un mediu rar și nu poate susține 
corpul plantei, ea şi-a formt un schelet rezistent, lemnul. 
In apă sunt plante, poate chiar mai lungi decât cele depe 
uscat, dar, fiindcă ea e mai deasă decât aerul, nu s'a simțit 
nevoie de un aşă material de susţinere. 

Intre frunzele arborilor e o luptă pentru lumină, căci lu- 
mina e puterea cu ajutorul căreia ele fabrică amidonul cu 
care se brăneşte planta. Şi pentru ca ele să profite cât ma 
mult de lumină, ocupă toate locurile lăsate libere de frunzele 
apropiate. 

Fie un arbore, fie un om, amândoi au nevoie de acelaş 
fel de aliment: pâinea noastră cea de toate zilele. Deose- 
birea e că planta şi-o fabrică singură, pe când omul o cer- 
şeşte dela plantă. 

Când se întâmplă ca lumina să nu pătrundă până la frun- 
zele dela baza coroanei arborilor, atunci ramurile ce le poartă 
nu se mai pot brăni şi cu timpul se usucă. 


Prin lemnul alb al tulpinii arborilor circulă de primăvara 

până toamna mari cantități de apă şi pentru ca să se împie- 
dice evaporaţia ei şi să ajungă toată apa la frunze, se for- 
mează la suprafața lemnului o scoarță impermeabilă. 

Când ploile reci de toamnă răcesc pământul, atunci rădă- 
cinile nu mai absorb apă şi pentru ca frunzele să nu ab- 
soarbă toată apa din tulpină şi să o usuce, se sacrifică 
şi cad. 

lar când arborilor li se taie ramuri, atunci ei îşi închid 
rănile prin formarea unui țăsut nou, impermeabil, numit callus. 

Viaţa arborilor depinde de căldură, de pământ, de lumină 
şi de apă. Nu se poate desvolta o pădure decât într'o regiune 
în care în timpul vegetației cade ploaie în 7—8 zile pe lună. 

Dacă viața pădurii e condiţionată de climă, la rândul său 
şi pădurea are influenţă asupra climei dimprejur. Pădurea 
ține aerul umed şi răcoros, micşorând astfel efectele secetei 
asupra culturilor, opreşte vâniurile, oxigenează atmosfera, 
iar când este pe coastele dealurilor împiedică formarea 
torenţilor. 

Pădurea este un mediu natural prielnic omului, de aceea 
el îşi face locuinţa în marginea pădurii, iar când oraşul sau 
satul nu e clădit lângă pădure, omul plantează alee, parcuri 
sau chiar păduri împrejurul lor 1). 

Dar nu numai plante ci şi animale ne poate procura pă- 
durea pentru studiu. O recoltă interesantă ne-o oferă scoarța 
arborilor. Pe ea stau amorţite peste iarnă ouă de insecte; 
cele de Oeneria dispar înfăşurate în pâslă, păiejeni şi fluturi 
ce seamănă aidoma cu scoarța arborilor, în cât nu se pot 
distinge decât cu multă atenţie. Graţie acestei culori de pro- 
tecţie ele pot scăpă de urmărirea pasărilor. Acestea sunt aşa 
numitele forme mimetice sau de imitație. Se găsesc şi larve 


1) R. H. FRANCE Bilder aus dem Leben des Waldes 1909, p. 91. 
„Natura“, Anul 1X, No. 4. kj 

mimetice ca acelea de Solenobia ce seamănă a bețe şi acelea 
de Psyhe îmbrăcate în frunze sdrenţăroase. 

Printre frunzele uscate trăeşte o broască gălbuie, Rana 
fusca, ce se deosibeşte de ele abia când sare. 

Odată cu revărsarea frunzelor apar pe arbori şi larvele 
devastatoare de păduri ca Geometra care își măsoară paşii 
când merge, Rhynchites care se ascunde în frunzele tinere 
înfășurându-le în cornet. 

Sub învălişul de frunze căzute se adăposteşte o lume de 
nevoiaşi : Julus terrestris sau şearpele orb, care se face ghem 
când îl atingi şi un räcuşor mic Oniscus, care se încolăceşte 
şi se face mort pe loc. Acestea se dau ca exemple de apă- 
rare pasivă. 

lar în pământul negru şi gras al pădurii mişună râme 
mari şi grase, care vin până la suprafaţă ca să-şi ia brana. 

Totul până aci a fost opera naturii şi dacă sar fi putut 
adăoga şi aceea a omului ar fi fost și mai bine. 

Duşmanii pădurilor sunt numeroasele insecte cu larvele 
lor. Contra lor luptă prietenii noştri, pasările insectivore. 
N'ar rămâne decât ca omul să-și manifeste protecţia sa 
pentru prieteni prin aşezarea cuiburilor Berlepsch, însă in 
trustrele pădurile pomenite mai sus n'am observat nici unul 


de încercare. 
N. MOISESCU 

PRODUCȚIUNEA CĂLDURII IN ORGANISMUL 
ANIMAL 


Omul şi-a dat socoteală de mult timp că există căldură 
atât în corpul său cât şi în corpul mamiferelor şi păsărilor, 
precum şi-a dat socoteală că dela soare vine căldură şi că 

printre corpurile ce'l înconjoară unele sunt mai calde alte 
mai reci. El şi-a dat socoteală despre toate acestea mulțu- 
mită faptului că dispune de un organ de simţ aşezat în piele 
şi care-i dă noțiunea de căldură după cum ochiul îi dă no- 
ţiunea de lumină, urechea noțiunea de sunet, etc. 

Când obiectele, cu care venim în contact, iau din căldura 
corpului nostru, zicem că ele sunt reci; când din contră ele 
ne dau din căldura lor, zicem că sunt calde. Dar această 
apreciere este departe de a fi o măsură precisă, fiindcă se 
poate întâmplă ca temperatura corpului cu care venim în 
„contact să nu se schimbe aproape deloc şi totuşi noi să'l 
găsim odată mai cald altă dată mai rece. Un exemplu: tem- 
peratura unui subsol ne pare mai scăzută vara (simțim ră- 
oare) şi mai ridicată iarna (simțim căldură) şi cu toate 
acestea termometrul ne arată că ea rămâne aproape con- 
stantă tot anul. Ceeace variază este temperatura tegumen- 
tului nostru; ea este mai ridicată vara şi mai scăzută iarna 
decât aceea a subsolului şi de aci senzații de căldură şi 
de frig. 

Dar aprecierea noastră se poate schimbă şi după natura 
corpurilor, căci nu toate au aceeaşi conductibilitate pentru 
«căldură. Dacă putem mâna pe o bucată de fer şi pe una de 
lemn încălzite amândouă la aceeași temperatură, 10% de 
exemplu, vom găsi că ferul este mai rece decât lemnul. 
Dacă le încălzim la 40° vom simți că ferul este mai cald 
decât lemnul. Organul nostru apreciază deci prin compa- 
xație; el nu este un organ de măsură precisă a căldurii. 

Dacă nam consideră decât aceste noţiuni foarte vagi şi 
tot ar fi de ajuns ca să vedem că nu există deosebire între 
căldura pe care o producem noi şi aceea pe care o primim 
dela soare. Cu toate acestea învățații din vechime au făcut 


www.dacoromanica.ro 


116 NAȚURA 


deosebire. Aşă Aristot, Galien, Günter, etc., au considerat 
căldura din corpul animalelor, ca produs al unui principiu 
vital, înăscut în ele şi absolut independent de lumea exte- 
rioară. Asupra organului în care ar fi așezat acest principiu, 
înțelegerea nu eră stabilită între învăţaţi. Pentru Aristot şi 
Gatien el ar fi în inimă; Günter îl aşeză în stomac, iar 
Brodie în sistemul nervos. 

Altfel explicau iatro-mecanicienii din secolul al XVIII 
origina căldurii animale; ea ar proveni din frecarea sânge- 
lui de pereţii vaselor. Ambele aceste explicaţii sunt funda- 
mental greșite, de aceea nu vom insistă mai mult asupra lor. 

Lavoisier, marele chimist francez, a dat în anul 1780 ade- 
vărata explicație a mecanismului prin care se produce căl- 
dura animală. După ce a descoperit oxigenul în aer, el a 
arătat că arderea sau combustiunea nu este decât o com- 
binație a acestui oxigen cu carbonul, de unde rezultă bioxid 
de carbon (CO?) şi căldură, care se degajă. Lavoisier a de- 
monstrat apoi împreună cu Laplace că şi în corpul anima- 
lelor se produce o combinaţie la fel a carbonului cu oxi- 
genul, din care rezultă bioxid de carbon, ce se elimină cu 
aerul expirat. Aceasta este foarte lesne de demonstrat: iată 
în acest vas o soluție de barită (Ba OH?) zis şi bidrat de 
bariu. Să facem ca aerul, care iese din pulmoni, să treacă 
prin această soluţie de barită: ea se turbură cum vedeți, 
devenind lăptoasă. De ce? Pentrucă bioxidul de carbon (CO?) 
din aerul expirat formează cu bariul, carbonat de bariu 
(CO? Ba), care este insolubil în apă și se depune sub forma 
unui praf alb foarte fin. Această experiență, dovedind că în 
corpul nostru se produc fenomene de combustiune, nu mai 
încape nici o îndoială că aci trebue căutată origina căldurii 
animale. Ea prezintă, în adevăr, toate însușirile căldurii, care 

se produce întrun cuptor în care ardem lemne ori cărbuni. 
Deosebire e numai în ce priveşte concentraţia căldurii, mai 
bine zis temperatura; pe când în cuptor sunt sute şi chiar 
mii de grade, în corpul animal cea mai ridicată temperatură 
este de 42° la unele pasări, iar la manifere ea variază în 
general între 360 şi 39°. 

Căldura animală este deci de origină chimică şi rezultă 
din combustiunile, care se produc continuu şi în toate păr- 
ţile corpului. — Nu există u organ special pentru ele, cum 
sa crezut că ar fi pulmonul. — Intensitatea acestor combustii 
însă nu este aceeaş în toate organele, de aceea din punctul 
de vedere al producerii căldurii, este locul să facem o cla- 
sificare printre ele. La animalele cu temperatură constantă, 
cum sunt mamiferele și pasările, muşchii scheletului, produc 
cea mai mara cantitate de căldură (7000). Nu e nevoe de 
multe probe pentru a dovedi aceasta; fiecare din noi ştie 
că un exercițiu muşcular, ceva mai activ, ne încălzeşte. Dar 
aceasta este o probă indirectă; iată şi una directă: facem să 
lucreze un singur muşcbiu și găsim că temperatura lui, pre- 
cum şi aceea a sângelui, care iese din el, creşte cu atât mai 
mult cu cât activitatea mușcbiului a fost mai mare. După 
muşchi, vin glandele, ca organe producătoare de căldură şi 
printre ele ficatul este cea mai importantă. In acest mare 
laborator al corpului se petrec numeroase reacţiuni chimice, 
din care rezultă căldură. 

Celelalte organe produc mai puţină căldură şi printre ele, 
cele nervoase ocupă ultimul rând. Temperatura nervilor, a 
creerului, a măduvii spinării, etc., se ridică foarte puţin în 
timpul activităţii lor. Dacă însă din punct de vedere al pro- 
ducerii căldurii, aceste organe sunt inferioare muşcbilor, nu 
e tot aşă în ce priveşte travaliui lor, şi în special raportul 

dintre acest travaliu, reprezentat aci prin energia nervoasă 
Şi celelalte forme de energie actuală care derivă din cea 
chimică (potenţială). 

Noi ştim că muşcbiul nu transformă în muncă decât 25% 
cel mult din cantitatea totală de energie potenţială ce chel. 
tueşte; restul se degajă sub formă de căldură (70 ), elec- 
tricitate, şi vibraţie sonoră (5%). In organele nervoase, forma 
principală de energie actuală care se degajă este vibrația 
nervoasă; ea reprezintă aproape 95%, din cantitatea totală de 
energie potenţială cheltuită în aceste organe. Căldura şi elec- 
tricitatea nu reprezintă decât 5%, cel mult. Să nu ne mirăm 
deci, că în timpul funcţionării sale, creerul nu se încălzeşte 
ca muşcbiul. De aici nu trebue să concbidem însă că el ar 
funcţionă după alte legi decât muşcbiul. Caşi acesta din urmă» 
creerul consumă oxigen, şi produce bioxid de carbon şi 
compuşii azotați și fosforaţi. Energia nervoasă produsă de 
creer, cea mai înaltă pe care am considera-o, este deci tot 
de origină chimică. 

Ce devine căldura, care se produce în corpul animalului ? 
Ea fiind o formă de energie inferioară, căci este foarte puţin 
concentrată, organismul nu poate să o mai întrebuințeze şi 
este dată afară caşi bioxidul de carbon şi apa, care rezultă 
din combustiunea alimentelor.. 

Căldura părăsește corpului animalului prin acelaş meca- 
nism prin care părăseşte un corp brut. Știm ce se întâmplă 
când punem în prezență 2 corpuri cu temperaturi deosebite: 
unul având 50° şi altul 1000; se va face între ele un schimb 
de radiaţiuni calorice. Cum însă corpul cu 100%, trimite celui 
cu 50° mai multă căldură decât primeşte el dela acesta din 
urmă, rezultă că temperatura lor se va egaliză după un timp 
oarecare. 


www.dacoromanica.ro 


PRODUCȚIUNEA CĂLDURII ÎN ORGANISMUL ANIMAL 119 


Asupra acestei radiațiuni calorice există o lege, descope- 
rită de către Newton, foarte importantă pentru fizologie, şi 
care s'ar puteă exprime prin ţormula următoare: 

R =K (t-t) 

în care R înseamnă radiațiunea; K. este un coeficient, ce e 
proporțional cu suprafața corpului şi în care sunt cuprinse de 
asemenea puterea lui emisivă şi capacitatea lui calorică, t 
temperatura corpului, iar t' temperatura mediului în care el 
se găseşte închis. Vedem prin această formulă că radiațiunea 
calorifică a unui corp are să fie cu atât mai puternică cu cât 
suprafața lui va fi mai mare şi cu cât diferența între tempe- 
ratura lui şi aceea a mediului în care el se găseşte va fi mai 
mare. 

Ei bine, pentru animale lucrurile se petrec la fel, într'un 
mediu cu temperatură scăzută ele se răcesc, într'unul cu tem- 
peratură ridicată ele se încălzesc. Aşă se comportă cele mai 
multe animale, toate nevertebratele, iar dintre vertebrate, 
peştii, batracienii şi reptilele. Sunt foarte mici diferențele de 
temperatură între ele şi mediul extern,— de aceea se şi nu- 
mesc animale cu temperatură variabilă, sau cu sânge rece. 
Această din urmă denumire însă este improprie, fiindcă nu 
sângele este generatorul de căldură, ci toate țesuturile din 
corpul animal. 

Există insă două clase de animale, şi anume mamife- 
rele şi pasările, care se deosebesc de toate celelalte, căci 
fie cald, fie frig, temperatura corpului lor rămâne aproape 
constantă. — lată câteva cifre : 

Monotreme . . . .300 

Om .... . . .37015 
Câine . se . e 0 
Păsări . . . . . .409—420 

Prin ce mecanism îşi menţin aceste animale temperatura 
constantă a corpului lor? 

La ele s'a desvoltat uu aparat termoregulator pe care am 
puteă să-l asemănăm cu acela de care ne servim pentru a 
menţine constantă temperatura unei etuve. — Acela al ani- 
malelor mamifere şi pasări, este însă mai perfecţionat, căci 
el lucrează atât asupra producţiunii căldurii cât şi asupra 
pierderii sale, pe când termoregulatoarele industriale nu lu- 
crează în genere decât asupra producțiunii de căldură, 

Pentru a înțelege mai bine mecanismul funcţionării ace- 
stui aparat termoregulator dela animalele cu temparatură con- 
stantă, impropriu numite şi cu sânge cald, să examinăm ce 
se va petrece cu un astfel de animal când e pus întrun 
mediu mai rece sau mai cald decât el, mai bine zis să ve- 
dem cum are să lupte contra frigului şi contra căldurii. 

1) Pentru a luptă contra frigului două mijloace îi stau la 
îndemână. a) Reducerea cât mai mult a pierderilor de căldură. 
La aceasta servesc penele pasărilor, perii mamiferelor şi hai- 
nele la om. — b) Cu toate aceste mijloace de apărare se 
perde încă foarte multă căldură, mai ales prin respirație şi 
organismul trebue să o înlocuiască în mod exact, altfel tem- 
peratura lui va scădeă. Aparatul său termoregulator îngrijeşte 
atunci ca producțiunea de căldură să se mărească. Pentru 
aceasta el comandă funcţionarea mai activă a muşcbilor, care 
sunt organe termogene prin excelență. Cunoaştem cu toții 
tremurăturile, care ne cuprind când temperatura corpului 
nostru tinde să scadă. Ele sunt produse de muşchii scbele- 
tului, se fac fără voia noastră şi au ca rol de a ne încălzi, 
deaceia Richet le-a numit frissons thermiques? sau — tre- 
murături termice, 

2) Peutru a lupta contra căldurii, sistemul termoregu- 

altor deschide porţile, prin care ea este dată afară, In primul 
rând el activează circulaţiunea sângelui în piele, înlesnind astfel 
perderea căldurii prin radiaţiune. Când acest mijloc nu este 
îndestulător, organismul face recurs la un altul, foarte im- 
portant, și anume evaporarea apei. Ştiţi că transformarea apei 
în vapori se însoţeşte de absorbțiune de căldură, de aceea 
corpul nostru se acopere de un strat de apă, când se încăl- 
zeşte, Este sudoarea, produsă de glandele sudoripare, aşe- 
zate în grosimea tegumentului şi care evaporându-se îl răco- 
reşte. Odată cu aceasta se răcoreşte şi sângele, care circulă 
prin vasele pielii şi cum această circulaţie este foarte activă 
ea scoate prisosul de căldură din interiorul corpului şi-l dă 
afară. 

Sunt însă animale, câinii de exemplu, care nu dispun de 
glande sudoripare desvoltate ca la noi. Ei întrebuinţează apa- 
ratul respirator ca suprafață de perdere a căldurii prin ra- 
diare şi prin evaporarea apei. — Când acest animal se încăl- 
zeşte el deschide gura şi scoate limba, în scopul de a înlătura 
cel mai mic obstacol, care s'ar putea opune la circulația ae- 
rului în căile respiratorii. Numărul respiraţiilor sale pe minut 
creşte şi când temperatura corpului continuă să se ridice, 
acest număr poate ajunge la 250—300 dela 20 cât este în 
mod obişnuit la câine. — De aceia Richet, care a studiat acest 
fenomen, l'a numit polipnee termică. 

Paralel cu înlesnirea mijloacelor de pierdere a căldurii 
organismul caută să micşoreze şi producţiunea ei; el reduce, 
în acest scop, activitatea sa funcţională şi în special mişcă- 
rile voluntare, la strictul necesar. 

In acest mecanism termoregulator al animalelor este un 
factor, care nu trebue pierdut din vedere şi anume talia lor. 
Animalele mici pierd mai multă căldură pe kilogram de greu- 

tate vie, decât cele mari, fiindcă suprafața tegumentului cores- 
punzătoare acestui kilogram, este mai întinsă la ele decât la 
aceste din urmă. De exemplu, la un kilogram de vrăbii supra- 
fața acestui tegument are să fie cu ‘mult mai mare decât 
aceia a unui kilogram de om. Radiaţiunea de căldură fiind 
proporţională cu suprafața, înțelegem de ce kilogramul de 
vrăbii are să piardă în unitatea timp mai multă căldură decât 
cel de om. Pentru ca temperatura lor să rămână constantă 
este absolut necesar ca producţiunea de căldură pe aceiaşi 
unitate de greutate, kilogramul, să fie cu mult mai activă la 
ele decât la om. Ceeace are loc în adevăr şi putem să ne 
dăm seama despre aceasta după oxigenul consumat, când 
găsim la vrăbii 6—7 litri pe kilogram şi pe. oră pe câtă vreme 
la om numai O litri 25. 

Oxigenul dă măsura intensității combustiunilor, iar acestea 
la rândul lor dau măsura producţiunii de căldură. 

Este interesant să ştim câtă căldură produc animalele cu 
temperatură constantă întrun timp dat. Ne servim, în acest 
scop de metoadele întrebuințate în fizică pentru măsurarea 
căldurii şi anume de termometrie și de calorimetrie. Prima 
metodă permite de a calcula căldura produsă de corpul ani- 
malului, însă condiţiile de care depinde temperatura lui fiind 
foarte numeroase și complicate, rezultatele obținute prin acea- 
stă metodă sunt puţin precise. 

Mai uşor şi mai exact este să punem omul sau animalul 
întrun calorimetru și să măsurăm direct căldura ce au pier- 
dut întrun timp dat. Cum temperatura corpului rămâne con- 
stantă, se înțelege că această căldură este egală cu aceia 
care s'a produs în organism în unitatea de timp corespun- 
zătoare. Câteva cifre: un cal de 450 kgr. degajă, în timp de 
24 de ore 12.600 calorii, adică o cantitate de căldură ce ar 

puteă încălzi pânăla fierbere (100%) 126 kgr. de apă. Un om 
de 65 kgr., produce în acelaşi timp 2.250 de calorii adică o 
cantitate de căldură ce ar ferbe 22 kgr. de apă. Un câine de 
20 de kgr. produce 1.128 de calorii, adică o cantitate de căl- 
dură ce ar fierbe 11 kgr. de apă. 

Pentru a fierbe apa însă, căldura trebue să plece dintr'o 
sursă foarte concentrată, cum este focul, ceeace nu are loc 
pentru căldura animală. Aceasta este o formă de energie 
inferioară, pe care organismul vieţuitor n'o poate întrebu- 
ință în alte transformări energetice din interiorul lui. De 
aceea el o dă afară. Totuşi, la animalele superioare, mami- 
fere şi pasări, căldura, ce ele produc, le serveşte pentru a 
menţine temperatura corpului lor la un nivel constant, pu- 
nându-le astfel la adăpostul variaţiunilor de temperatură a 
mediului în care ele trăesc. Ele şi-au creat un mediu al lor 
propriu, mulțămită căruia activitatea lor funcţională se pă- 
strează cu mici variaţii atât iarna cât şi vara. Nu tot aşa 
se petrec lucrurile cu celelalte clase de animale, care în tim- 
pul iernei cad în bibernaţie ; atunci toate funcțiunile lor sunt 
reduse la minimum de activite. 

Există şi câteva specii de mamifere bibernante cum sunt: 
liliacul, ariciul, marmota, bamsterul şi altele, care amorțesc 
în timpul iernei. 

Cauza acestei amorţeli trebue căutată în oprirea vegeta- 
țiunii în acest sezon, şi deci în lipsa de brană atât pentru 
animalele erbivore cât şi pentru cele insectivore căci şi in- 
sectele hibernează. In fața acestei situaţii, animalele, care 
dispun de mijloace de locomoțţiune perfecţionate, cum sunt 
pasările, emigrează în ţările calde. Cele care sunt lipsite de 
astfel de mijloace, ar fi expuse să moară de foame în tim- 
pul iernei. Ele şi-au organisat insă un alt mijloc de apă- 

rare, anume bibernaţia. Toate funcțiunile corpului lor sunt 
reduse la minimum în timpul amorţelii în care cad; respi- 
rația şi circulația sunt foarte încetinite : temperatura corpu: 
lui, care în timpul verii este de 36%—370, ajunge iarna la 
10° şi chiar 4%; mișcările voluntare lipsesc cu totul. 

Cu modul acesta, chieltuelile fiind reduse !a minimum, 
rezervele de materii grase şi bidrocarbonate, pe care le-au 
adunat vara în corpul lor, le sunt de ajuns pentru tot timpul 
iernii. Am putea face o apropiere între un mamifer hiber- 
nant şi o lampă cu ulei sau cu petrol, la care micşorând 
flacăra se micşorează şi cheltuiala de combustibil şi ea va 
lumina timp mai îndelungat. 

Mamiferele bhibernante au fost asemănate cu animale cu 
temperatură variabilă. Asemănarea nu trebue însă dusă până 
la identificare căci dacă dacă scoborâm temperatura mediu- 
lui, unde se găsește un liliac şi o broască, la 0° sau mai 
jos, liliacul are să se deştepte, pe câtă vreme broasca are 
să se transforme într'un sloi de ghiață. Sistemul nervos ter- 
moregulator al mamiferelor bibernante funcționează deci 
fără întrerupere și el este adaptat pentru două temperaturi : 
cea de vară, de 36°- 37° şi în cea de iarnă 10°—6°— 4°. El 
este însă care conduce în ambele cazuri procesele chimice 
de cari depinde producțiunea căldurii *). 

I. ATHANASIU 


Pofesor de Fiziologie la Facultatea de 
Ştiinţe și la Şcoala superioară de Me- 
dicină veterinară din București 


*) Acest articol este scos, cu învoirea autorului, din volumul înti- 
tulat: Fiziologie: Producțiunea mişcării, căldurii şi electricității în 
organismul animal, care cuprinde lecţiile făcute de D-l Athanasiu la 
Universitatea populară. 


www.dacoromanica.ro 


DELA NOI 125 


DELA NOI 

1. Popularizarea ştiinţei. Societatea „Prietenii Ştiinţei“ şi-a 
început şedinţele în localul său de pe cheiul Dâmboviţei. 
D-l Dr. Stănculeanu a ţinut Duminecă 29 Decembre 1913 o 
conferință despre Medicina socială. Chestiunea aceasta, care 
trebue să preocupe deopotrivă pe medici, pe oamenii de 
stat şi pe toţi cetăţenii din toate clasele sociale, a fost des- 
fășurată cu amănunte interesante şi într'o formă potrivită 
publicului mare. S'a arătat cu date precise că la noi, mai 
mult decât în alte ţări, sunt boli sociale care rod din ce în 
ce mai adânc societatea. Energiile şi vigoarea naţională sunt 
astfel amenințate şi e o datorie ca toţi să lupte pentru oprirea 
pe loc a acestui rău, contra căruia şi în alte ţări, mai puțin 
bântuite, se duce o luptă aprigă 1). 

După D-l Stânculeanu a vorbit D-l V. Anestin, arătând 
cu exemple numeroase rolul amatorilor de astronomie în 
progresele acestei ştiinţe. 

2. Dintr'o cuvântare. La Facultatea de Ştiinţe și la cea de 
Medicină e obiceiul, de câtva timp încoace, să se deschidă 
cursurile printr'o cuvântare a Decanului respectiv. Cuvân- 
tarea D-lui Profesor Petrini-Galatz, Decanul Facultăţii de 
Medicină din Bucureşti, s'a tipărit şi din cuprinsul ei scot 
datele statistice următoare. Dintre 1313 doctori în medicină, 
dela înființarea Facultăţii de Medicină şi până acum, au ajuns: 
1 Ministru ; 2 Directori generali ai serviciului sanitar ; 1 Efor 
al spitalelor eforiei; 16 Profesori universitari; 42 Docenţi ; 
1 Conferenţiar; 23 Medici primari de spitale; 43 Medici 


1) De curând a apărut în Franţa o lucrare interesantă a D-lui P. 
Gaultier întitulată : Les maladies sociales. 

secundari; 20 Medici primari de oraşe (despărţiri); 93 Me- 
dici de plasă; 6 Inspectori generali sanitari; 3 Medici de 
spitale judeţene ; 56 Medici de spitale comunale; 72 Medici 
de spitale rurale; 319 Medici particulari; 7 Funcţionari; 
32 Medici stabiliti în streinătate ; 39 Pensionari; 15 Dentişti ; 
13 Medici la C. F. R.; 19 Medici de laborator; 151 Medici 
militari din care 2 generali, 17 coloneli, 12 loc. coloneli, 22 
maiori, 81 căpitani, 10 locotenenţi şi 8 sublocotenenţi; 144 
nu se ştie ce au devenit; 141 Decedaţi. 
G T. 


sea 

NOTIŢE 


SPRE ŞTIINŢĂ -— Reproducerea acestor Notiţe este îngăduită numai cu ară- 
area numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse. 


Tăria şi greutatea părului omenesc. Intr'un articol apărut în revista 
etnologică (Bd. 45) dr. Hans Friedenthal dă date comparative inte- 
sante asupra părului omenesc. Cu ocazia ultimelor sale studii etno- 
logice, făcând cercetări asupra părului Tasmanienilor popor austra- 
lian — a putut constată, că în ceeace privejte mai întâi grosimea, 
părul posedat de rasa albă, se semnalează prin o deosebită tărie, gro- 
simea sa medie cea mai mare atingând un diametru de 0,102 m.m. 
In apropierea Europeanului, vine Chinezul, al cărui păr de pe cap, 
atinge o lățime medie maximală de 0,099 m.m., în timp ce japonezul 
pare a fi singurul dintre toate popoarele pământului, care să aibă 
părul cel mai puternic. Grosimea lui atinge 0.105 m.m. Cercetări făcute 
la indieni dau în mijlociu, ca grosime medie 0,09 m m , iar la Hereros, 
popor în Sud-Westul Africei, numai 0,083 m.m. Părul capului la Ho- 
tentoți, recunoscuți printr'un păr foarte țin, arată o grosime de 0,0773 
mm., în timp ce la mumiile egiptene a fost aflată o lăţime de 
0 073- 0,074 mm. Părul cel mai fin pare a fi posedat de australieni 

care arată o grosime numai de 0,066 m.m. Cu mult mai puternic 
decât părul capului, e la europeni părul barbei, care a fost găsit de 
un diametru de 0,153 m.m. Este remarcabil, că părul cimpanzeului 
are o grosime de 0,135 m.m. 

Precum grosimea, tot astfel şi greutatea părului, arată diferenţe 
remarcabile, la diversele rase omenești. 

La europeni, greutatea unui fir de păr lung de 1 cm. cântăreşte 54 
milionimi din gram. Cam aceeaşi greutate de 54 57 milionimi din 
gram, arată şi părul unui indian din Peru ca şi a negrului din Camerun. 
Printr'o mare greutate se deosibeşte părul chinezului, care cântărește 
0,98 miligrame pe cm., aproape îndoit de greu, decât părul euro- 
peanului. Tot astfel părul din tinereţe pare a fi mult mai fin şi mai 
ușor, ca cel din bătrâneţe. 

Ca extremităţi a greutăţii cântărite de un fir de păr, de 1 cm lun- 
vime, dr. Friedentbal dă 39—115 milionimi din gram Un fir de păr, 
lung de un metru, cântărește în mediu 5-6 miligrame. 

Cu mult mai greu decât părul capului este la rasa albă aşa numi- 
tul păr terminal sau părul corpului. Părul barbei de ex. la un euro- 
pean în vârstă de 40 de ani, cântăreşte în mijlociu, — pe cm de lun- 
gime — 170,5 milionimi din gram, aproape întreit de greu decât 
părul capului. 

Ținând seamă de aceste diferențe destul de vădite, se poate uşor 
deosebi chiar la mici rupturi de păr, dacă e păr terminal sau păr depe 
cap, o întrebare importantă uneori la cercetările medicinei legale. 

Curios e faptul, că la celelalte rase umane, aceste diferenţe par a 
nu există de loc, sau în orice caz nu așa de evidente, ca la europeni. 


N. TH ALBULESCU 


Student. 
Schâneberg- Berlin iti 


Solubilitatea hidrogenului în anumite metale. Se ştie, că anumite 
metale absorb diferite gaze şi că această absorbire are caracterul 
unei disolvări. Așa, argintul topit absoarbe oxigenul din aer, pe care 
îl pune din nou în libertate în momentul solidificării producând mici 
erupțiuni în coaja abia formată. Nu de mult, s'a studiat solubilitatea 
hidrogenului în cupru, fer și nichel la presiuni până la o atmosferă și 
umătate și la temperaturi cuprinse între 400” şi 1600. Greutatea hidro- 

genului dizolvată în unitatea de greutate de anumit metal este aceeași 
la o anumită temperatură şi presiune, or care ar fi suprafața metalu- 
lui în atingere cu bidrogenul ; este vorba dar de o adevărată soluțiune. 
La temperatură constantă solubilitatea este proporțională cu rădăcina 
pătrată a presiunei ; la presiunea constantă solubilitatea crește cu 
temperatura. Solubilitatea bidrogenulvi se schimbă de odată la punctul 
de topire al metalului. Ea se face atunci de două ori mai mare în cazul 
ferului şi nichelului și de trei ori mai mare în cazul cuprului. Prin răci- 
rea acestor metale într'o atmosferă de hidrogen se produc mici erup- 
țiuni în coaja abia formată şi crupul desvoltă un volum de bidrogen de 
două ori mái mare ca al său, ferul un volum de 7 ori mai mare iar 
nichelul un volum de 12 ori mai mare ca volumul său la presiunea ordi- 
nară și la temperaturile de 1084, 1510 și 14500. 


Dr. G. T. (La Nature 24 Mai 1912). 


Vagoane-spălătorii. Societatea pe acţiuni Hannover, sche Wagon- 
fabrik a adăogat şi vagonul-spălătorie la diferitele feluri de vagoane, 
de marfă şi de persoane, întrebuințate la drumul de fer. Aceste va- 
goane-spălătorii au fost construite acum câtva timp de fabrica pome- 
nită pentru nevoile armatei ruseşti care aşteaptă dela ele foloase în- 
semnate din punct de vedere igienic. Innăuntru unui astfel de vagon 
se găsesc tot felul de maşini pentru fiertul și spălatul rufelor, cum şi 
pentru storsul, uscatul şi călcatul lor. De asemenea se găsesc aparate 
pentru desinfectare, pentru aerisire şi pentru mânarea acestor maşini. 
instalaţiile sunt așa de complecte că într'un timp foarte scurt, în mer- 
sul trenului sau la oprirea prin staţii se pot spălă, desințectă, uscă și 
călcă o mare cantitate de rufe soldăţești. 


G. T. (Prometheus, 13 Septemvrie 1913). 

TRACŢIUNE CU ABUR SAU TRACŢIUNE 
ELECTRICĂ ? 


Una din aplicaţiunile cele mai frumoase şi mai întinse 
ale electricităţii, eşte întrebuințarea motorului electric la trac- 
țiune, adică la mişcarea vehiculelor. 

Tracţiunea e variată: tracţiune pe căi ferate sau şine, 
tracțiune pe şosele, tracţiune pe apă şi tracţiune aeriană. 
La cele două din urmă nu se poate întrebuință motorul elec- 
tric, pentru cauze ce le gbicim numai decât. A doua nu a 
prea tras nici ea mari foloase de pe urma electricităţii. Cea 
dintâi însă, cea mai vastă şi mai variată, datoreşte foarte 
mult <tractorului» electric. 

Dacă însă electromotorul a căştigat repede întreg dome- 
niul tracțiunii ferate din oraşe, adică al tramvaelor, metro- 
politanelor, funicularelor, transbordoarelor, etc. — care şi ele 
sunt tot căi ferate, dar căi ferate mici, — «<kleinbabn> cum le 
numesc nemţii — nu tot aşa a fost când a fost vorba să se 
introducă în căile ferate propriu zise, ce leagă între ele lo- 
calităţile îndepărtate. Şi e uşor de priceput de ce a fost aşa. 

Când acum 30—40 ani fizicianii şi inginerii începuseră 
să amestece peste tot electricitatea, care azi e aşa de bă- 
trână, iar atunci era numai copilul ce promitea mult, trac- 
țiunea mică era şi ea la începutul ei. Oraşele nu aveau miş- 
carea de azi, lumea era mai puţin grăbită, și se simţea foarte 
fericită în tramvaiul cu cai, cum se simte până astăzi bu- 
cureşteanul nostru. Curând însă activitatea omenească, în 
centrele populate, a luat proporţii tot mai mari, problema 
circulaţiei a devenit boala cronică a oraşelor, iar electrici- 

„Natura“, Anul IX, No. 4. 9 


www.dacoromanica.ro 


130 NATURA 


tatea a apărut ca leac continuu şi veşnic nou al acestei 
boale. 

Tramvaele cu abur erau destul de răspândite alături de 
cele cu cai, încă din jumătatea secolulul al XIX-lea. Dar 
principiul tracţiunii cu abur care este al unei uzine ambu- 
lante, nu convenea de loc tracţiunii din oraşe, unde tre- 
buesc vebicule izolate, uşoare, cu opriri dese şi porniri 
repezi, care să fie curate şi să nu facă sgomot. 

Maşina cu abur e minunată; dar ea cere o căldare mult 
mai mare decât ea, cere loc mult pentru combustibil, face 
nițică gălăgie şi scoate fum. Locul ei nu era pe o trăsură 
de călători întrun oraş. 

S'a încercat atunci în special în Paris, care în această 
privință este un adevărat oraş-muzeu întrebuințarea unor 
sisteme croite după un principiu nou: acel al acumulării de 
energie. Trăsura motoare, — tramvaiul, — înmagazinează 
energia în mai multe staţiuni aşezate în diferite puncte ale 
oraşului; şi o cbeltueşte apoi pe linie. 

După acest principiu s'a construit «locomotiva fără focar» 
(cu apă supraîncălzită), care se vede şi azi circulând pe linia 
dela Etoile la Courbevoie lângă Paris; s'a lansat locomo- 
tiva cu amoniac, locomotiva cu leşie de sodă şi alte multe 
asemenea minunăţii, şi în sfârşit s'a imaginat fracțiunea cu 
aer comprimat, care este destul de veche (1872) şi care sa 
prezintat cu calități serioase (tramvaele din Nantes, linia 
St. Augustin-Cours de Vincennes Paris, etc.). Aci trebue 
să pomenim şi tracţiunea cu acumulatori electrici. Despre 
aceasta însă vom spune câteva vorbe mai departe. 

Dar toate aceste sisteme păcătuiau prin greutate prea 
mare, prin întreţinere costisitoare, sau prin seducțiune teo- 
retică şi deziluzie practică. 

Cel cu aer comprimat ar fi fost poate singurul care sar 
fi desvoltat, dacă tramvaiul electric nu-i tăia drumul. 

Motoarele de combustiune cu gaz, petrol sau benzină, 
erau puțin cunoscute. De altfel şi astăzi, cu toată desvol- 
tarea prodigioasă ce au luat-o, nu par a fi tocmai la locul 
lor pe tramvae sau pe automotoare, în mare parte și din 
motive de economie. Tracţiunea electrică venea cu un prin- 
cipiu nou care tocmai convenea de minune la noul gen de 
tracțiune : acel al energiei distribuită dela o centrală unică, 
cu vebicule care să fie numai transformatoare, şi nu produ- 
cătoare de energie. 

Electricitatea venea şi în tracțiune tot ca un mijlocitor de 
energie, tot ca un agent transformator, cu aceiași ușurință 
în întrebuințare care-i asigurase victoria pe toate tărâmurile. 
Căci azi electricitatea o vedem sub forma energiei luminoase, 
o auzim ca vibrație sonoră, o intâlnim sub toate înfățişările 
energiei mecanice şi îi simțim efectele sub formele unor 
energii ce scapă simţurilor noastre. Imbracă toate formele 
energiei pentru că e la baza tutulor formelor de energie. Ca 
să întrebuințăm o comparaţie de actualitate putem spune că 
ea este pentru energie ceace băncile şi creditul sunt pentru 
capital, dar în mult mai mare şi fireşte în mult mai sigur. 
Dar să ne intoarcem la tracțiunea noastră. 

O fi tramvaiu, o fi metropolitan, sau tren pe cale ferată, 
principiul tracţiunii electrice e acelaşi. 

Intr'o centrală de forță un combustibil ce arde în un 
motor, sau apa ce cade pe o roată, învârtesc o maşină elec- 
trică, care uneori se chiamă dinam, alteori alternator, şi pro- 
duce curentul electric pe care un fir aerian sau unul su- 
teran — cablu - il aduce, îl transportă la sârmele ce le vedem 
dealungul străzilor şi al liniilor. Un braţ — troliu sau arc de 

contact, biglu, cum îi mai zic uneori lucrătorii noştri elec- 
triciani dela nemțescul Bügel, se freacă pe aceste sârme, cu - 
lege curentul de pe ele, şi îl duce la motorul electric al ve- 
þiculului, după ce trece prin o serie de alte aparate ce se 
chiamă intrerupătoare (simple sau automate), sârme de sigu- 
ranță supuse la topire, cutie de conducere, ce-i mai zice şi 
controlor sau regulator, aparate de măsură, rezistenţe şi bo- 
bine, paratrăznete şi altele. 

Motorul primeşte energia electrică prin curentul ce trece 
prin el şi, învârtindu-se, produce energia mecanică, punând 
trăsura în mişcare, 

Dela motor curentul o ia prin cadrul şi roțile vebiculului 
spre şină, şi prin șină curentul se întoarce îndărăt la centrală. 

Care va să zică prin şină trece acelaşi curent ca şi prin 
sârmele de sus. Atunci cum se 'face că putem călca fără 
nici o grijă pe şină, pe când dacă am atinge sârma am primi 
sguduitura aceea grozavă, care se chiamă electrocutare, şi 
care adesea omoară pe loc? Se face aşa: 

Până a nu intră în motor, adică atâta timp cât el merge 
prin firul de sus, sau prin feluritele aparate din vebicul, cu- 
rentul are o putere, o tărie, pe care o pierde în motor, toc- 
mai fiindcă acolo, în motor, are el de lucru. 

Curentul e ca o vână de apă; cât timp vâna curge lini- 
ştită în o vale, putem fără nici o grijă să ne scăldăm în ea. 
Dacă însă vâna de apă ar cădeă pe o țeavă, de pe vârful 
unui munte, și dacă ne-am aşeză cu spinarea sub gura țevii, 
aceeaşi vână care adineaori era inofensivă, acum ne-ar rupe 
spinarea. Sau dacă din gura ţevii, apa ar ţâşni pe o roată 
cam ca cele ce se văd pe la mori, roata ar începe să se în- 
vârtească, făcându-ne o treabă oarecare, iar de pe braţele 
sau cupele roții apa s'ar scurge încet la vale fără nici o putere. 


wwW.dacoromanica.ro 


TRACȚIUNE CU ABUR SAU TRACȚIUNE ELECTRICĂ ? 183 


Aşa şi curentul: când vine pe sârmă dela maşina care 
Ta produs el are, ca şi apa în vârful muntelui, tot un fel de 
înălțime de cădere sau diferință de nivel, în raport cu şina 
Sau pământul, înălțime care nici nu se vede cu ochiul, nici 
nu se măsoară cu metrul ca la apă. 

Această înălțime de cădere ascunsă cu care vine orice 
curent electric la locul de întrebuințare, se chiamă în elec- 
tricitate diferință de potențial sau voltaj. De acea zicem că 
curentul vine la capetele sau bornele de intrare ale moto- 
rului cu un voltaj oarecare pe care îl hotărăşte numai ma- 
şina — dinamul sau alternatorul — din centrală, perde acest 
voltaj, străbătând și învârtind butucul sau indusul motorului, 
şi iese din el la voltajul şinei sau al pământului (ca şi apa 
care ieşind din cupele roții curgea la nivelul pământului) şi 
fără nici o altă putere, decât aceea ce-i trebue spre a se în- 
toarce îndărăt prin şină la maşina dela care a plecat. 

Motorul electric e maşina cea mai minunată a timpurilor 
noastre. El nu e decât un transformator de ene:gie şi tocmai 
de aceea este de o supleţă şi de o docilitate pe care e firesc 
să nu o găsim la un producător de energie cum e maşina cu 
abur 1). El este usor, îl poţi aşeza ori unde şi-i poţi cere ce 
pofteşti: pleacă la moment şi fără dicbisurile unui motor cu 
abur, poate merge cu viteză constantă şi independentă de 
sarcină, sau poate merge, ca un motor cu abur, cu o viteză 
variabilă după sarcină şi traseu; se supraîncarcă cât vrei 
(mai ales dacă îl răcoreşti cu un ventilator) ; e curat şi foarte 
modest în întreținere; se frânează singur şi cu el vebiculul 


1) Producătoare de energie nu e de fapt nici o maşină căci şi com- 
bustibilul, ca şi apa ce se află la o înălțime oarecare, nu sunt decât tot 
forme de energie, dar de energie potenţială. 

sau trenul întreg, şi dacă vrei, când merge la vale, nu numai 
că are grijă singur să frâneze, dar încetează de a mai fi 
motor şi devine generator, adică produce el curent pe care 
îl trimite pe linie. (Această proprietate minunată se chiamă 
recuperarea energiei). R 
* * 

Dacă în tracțiunea mare, în care circulă trenuri grele, pe 
distanțe întinse, nu s'a simțit prea mult nevoe de aceste ca- 
lități, în schimb în tracțiunea mică multe din ele sunt indis- 
pensabile. Aci circulația nu se mai poate face în trenuri 
trase de locomotive ci cu trăsuri automotoare, ce se urmează 
la intervale scurte. Staţiunile sunt dese şi pornirile ca şi opri- 
rile trebue să se facă repede căci din ele se câştigă timpul. 
Conducerea trebue să fie uşoară, curată şi fără sgomot. Tra- 
ficul concentrat acopere cheltuelile pe care le necesită con- 
struirea unei centrale, transportarea energiei la distanţă, şi 
instalarea unei reţele aeriane sau a unui canevas subteran 
(sunt tramvaie, azi tot mai puţine, care iau curentul dela o 
şină aşezată sub pavajul străzii şi pe care freacă o perie 
metalică). lată deci și consideraţiuni technice, şi considera - 
ţiuni economice, deopotrivă de însemnate pentru inginer, şi 
care au asigurat dela început domnia electromotorului în do- 
meniul tracțiunii urbane. Abia Gramme şi Hippolyte Fon - 
taine dăduseră formă industrială mașinii electrice şi trans- 
portului de forță da distanţă, şi ideea aplicării motorului 
electric la tracțiune îşi face loc. In 1880 circulă la Berlin 
primul tramvaiu electric construit de Siemens, şi câțiva ani 
după acea fiecare oraş mare îşi are rețeaua lui de tramvai 
electric. l 

Dar motorul electric s'a întrebuințat şi sub altă formă, 
mult mai seducătoare ca aceea a unei distribuții aeriene sau 

subterane, sub forma acumulării de energie, în o baterie de 
acumulatori electrici montată pe vebicul şi care alimentează 
motorii. Bateria trebue încărcată din distanţă în distanță, în 
stațiuni legate cu o centrală unică. Este deci şi aci o distri- 
buţie de forță dar muit mai redusă. Acest sistem de trac- 
țiune a avut oarecare trecere, mai cu seamă în Franţa. Li- 
niile Louvre-Vincennes, Madeleine-Neuilly şi Paris-St. Denis 
au fost şi unele 'sunt încă înzestrate cu trăsuri cu acumu- 
latori. 

Dar în tracţiune electrică mai mult ca oriunde, acumula- 
torul electric, acest veşnic seducător, a înşelat speranţele şi 
azi e aproape cu totul părăsit, la tramvae cel puţin, sub 
forma elementului plumb-plumb (tipul Plante) singurul indu- 
strial. Ocupă loc prea mult, e puţin rezistent şi se uzează 
foarte repede. Elementul Edison (fer-nickel) în care se pu- 
neau oarecare speranțe acum 8—9 ani, în special pentru 
tracțiune, având proprietatea trăiniciei şi duratei plăcilor, nu 
a dat rezultatele aşteptate. Probabil din cauza producerii 
slabe şi a variaţiei în limite prea mari a voltajului. 

* ü * 

Când circulația nu a mai încăput pe străzile oraşelor 
mari, şi a trebuit coborâtă sub pământ (metropolitane) sau 
ridicată pe poduri metalice pe deasupra străzilor (Hocb- 
babn-ul nemţesc), numai motorul electric a putut echipa tre- 
nurile scurte şi repezi ce circulă în acele tuneluri sau pe 
acele poduri. 

Când împingerea populaţiei către periferie, sau către oră- 
şelele ce formeaza împrejurimile oraşelor mari, au cerut le- 
gături dese şi repezi cu metropola, diversele administraţiuni 
de căi ferate au început să facă aşa numitele servici de tre- 
nuri de împrejurimi, cu trafic des şi concentrat, cu trenuri 

uşoare şi numeroase, cu opriri scurte şi dese, întrun cuvânt 
trenuri exploatate după principiile exploatării ttâmvaelor, cum 
sunt şi trenurile metropolitane. 

Incetul cu încetul motorul electric a început să înlocu- 
ească pe -aceste linii pe cel cu abur, şi clasicul tren al abu- 
rului, compus din o locomotivă şi un număr oarecare de 
vagoane, a fost înlocuit cu trenul electric — trenul metro- 
politanelor - compus din mai multe frânturi — francezii le 
zic rame-s — şi care sunt formate din câte o automotrice, 
adică un tramvaiu mai mare şi înzestrat cu motori mai pu- 
ternici, şi unul sau două vagoane purtate, care pot fi va- 
goanele obişnuite ale trenurilor cu abur. 

E foarte frumos acest tren electric care se poate frânge 
şi reconstitui după trebuinţă, dar vorba e cum poți conduce 
de odată, şi în deplină înțelegere mai multe automotrice ? 

Ei, tocmai aci stă supleța şi docilitatea tracțiunii elec- 
trice: un singur manipulant poate de pe oricare vagon trac- 
tor sau automotrice să le conducă simultan pe toate celelalte, 
prin posibilitatea pe care o dă electricitatea de a transmite 
comanda la distanţă, prin nişte aparate speciale, contactori 
sau servo-motor, legate între ele şi cu cutiile de conducere 
(controlorii) prin niște cabluri uşoare ce trec din vagon în 
vagon în tot lungul trenului. 

Cam tot în categoria trenurilor acestora de împrejurimi 
intră şi trenurile ce leagă între ele două oraşe importante și 
apropiate, şi între care e un trafic important de călători (cum 
ar fi de pildă la noi Bucureştii şi Ploeştii sau Brăila şi Galaţi). 

Incepând de pe la 1895 pe multe din aceste linii de îm- 
prejurimi sau de legătură, tracțiunea cu abur a fost înlocuită 
cu cea electrică, iar pentru linii de acestea din nou construite 
s'a prevăzut dela început tracţiunea electrică. Aşa sunt liniile 

Paris- Versailles, Paris-Orleans, Colonia-Borin, Blankenese- 
Hamburg-Oldsdorf, Milan-Gallarate-Porto-Ceresio, Liverpool- 
Southport, Londra-Brigbton, Long Island Railroad din New- 
York şi multe altele. 

Fireşte, sunt încă multe iinii de această categorie exptoa- 
tate cu abur; e destul să reamintim cele mai multe din li- 
niile de împrejurimi ale Parisului, şi toate liniile Berlinului. 
Dar la Paris, Statul, care deţine mai toate aceste linii, cu o 
lungime de vreo 300 km., a şi destinat câteva zeci de mi- 
lioane pentru electrificarea lor precum și a tuturor liniilor 
fie directe fie de împrejurimi ce vor intră în viitoarea gară 
refăcută dela St. Lazare, în care nu se va mai vedeă nici o 
locomotivă cu abur. In Berlin, cine a avut plăcerea să locu- 
iască prin casele ce învecinesc «Stadtbabmul» a putut gusta 
ploaia de abur cu miros acru, ce se abate la fiecare câteva 
minute pe 40—50 m. de o parte şi alta a căii. Peste câţiva 
ani întinsa rețea de căi ferate ce străbate Berlinul şi toate 
împrejurimile lui va fi complect electrificată. Alegerea siste- 
mului de electrificare dă naştere la multă discuţie şi a întâr- 
ziat această electrificare, ca multe altele. 

Ori cum ar fi, este sigur că după cum tramvaele cu cai 
sau tramvaele cu abur au dispărut din toate orașele civili- 
zate, tot aşa peste 10 —15 ani nu vom mai vedeă nici o rețea 
de linii urbane sau de împrejurimi exploatată altfel decât cu 
electricitate. Ba putem spune mai mult: 

Dacă în tracţiunea urbană, automotricele cu motoare cu 
benzină sau păcură (autobuzele) pot face oarecare concu- 
renţă sau mai bine vor complectă serviciile de tramvae sau 
metropolitane, apoi în tracţiunea de imprejurimi sau inter- 
urbană, electromotorul va rămâne singurul stăpânitor. 

lată deci motorul electric stăpân în orase, şi stăpân în 
împrejurimile oraşelor. 

E drept că victoria i-a fost uşoară, în lipsă de concu- 
rent; căci ambele feluri de linii, despre care am vorbit, sunt 
linii pe care locomotiva e în inferioritate față de vagonul 
automotor, iar motorul cu abur se pretează foarte puţin la 
echiparea unui vagon automotor. 

Dar electricienii nu sa mulțumit cu această cucerire ; 
motorul electric îşi face azi loc şi in tracţiunea mare, în căile 
ferate propriu zise, unde maşina cu abur e la largul ei. 

Locomotiva electrică a apărut. A apărut numai pe anu- 
mite linii sau în anumite condiţii de exploatare, dar pe acele 
linii sau în acele condiţii, asistăm de 12 ani la o luptă in- 
teresantă între locomotiva cu abur, cu puterea ce i-au dat-o 
aproape 100 de ani de muncă şi perfecționări şi între loco- 
motiva electrică, uşoară, simplă, variată şi care dacă mai 
are încă câteva păcate pe ici pe colo — inerente vârstei ei 
tinere — apoi vine cu atâtea calităţi noi şi minunate pe care 
nu le va avea niciodată locomotiva cu abur. 

Asta nu înseamnă însă că locomotiva cu abur e menită 
să dispară. Principiul chiar al tracţiunii electrice cu unități 
dependinte de o centrală şi de un transport de energie es- 
clude generalizarea tracțiunii electrice pe toate liniile sau 
pe toate rețelele. Cine îşi poate închipui transsiberianul elec- 
trificat ? 

Dar acolo unde condiţiunile tecnice sau economice sunt 
favorabile electrificării, acolo locomotiva electrică îşi câştigă 
locul ce i se cuvine cu toată rezistența ce i-o opune loco- 
motiva cu abur. 

lată pentru ce o întrebare nouă se pune astăzi când ex- 
ploatăm o cale ferată: 

Tracțiune cu abur sau tracțiune electrică? 

Două feluri de consideraţiuni, deopotrivă de importante 
decid de alegerea felulul de tracţiune : |consideraţiuni tec- 
nice şi consideraţiuni economice. ; 

Ele ne vor arătă când tracțiunea electrică se impune, şi 
ele ne vor explică electrificările importante ce sau făcut şi 
mai ales ce se fac astăzi în țările civilizate din apusul Eu- 
ropei şi din America. 

Aceste considerațiuni vom căută să le tălmăcim în chip 
cât mai lesnicios în unul din numerile viitoare. 

IOAN S. GHEORGHIU 


Inginer 


æ 


ZECE ANI PROFESOR DE LICEU 
AMINTIRI RĂSLEȚE 


- Mă poartă gândul cu mulți ani în urmă. Luasem licența 
în ştiinţele fizice la Universitatea din București. Luasem doc- 
toratul în filosofie, mai bine zis în chimie, la Universitatea 
din Berlin. Mă întorceam în țară. Erà în August 1896. In 
fruntea școalelor se găseă un ministru mare şi un om mare, 
domnul Petru Poni. Am fost numit suplinitor la liceul S-tul 
Sava. Cea dintâi lecţie s'a nimerit s'o fac în clasa întâia. Mi-o 
amintesc şi azi. N'o voi uită niciodată. 

— Erà în ajunul descoperirii Americii, spune Wilhem Bălsche 
în nu mai ştiu ce carte pentru răspândirea ştiinţei. Nedormit 
şi neadormit sta de pază Cristofor Columb. Se înoptase de 
mult şi somnul nu-l mai prindea. Plutea de atâta timp şi nu 
mai da de țărm. Deodată, în depărtare, se mişcă o scânteie, 
trăgând în bezna nopții o dâră de lumină. Erà un foc. Erà 
pământ, — a doua zi l'a botezat San Salvator. Erà America cu 

munţi înalți, cu ape mari, cu bogății neasămuite. Erà o lume 
întreagă într'o singură scânteie. 

- La fel, în ochii blânzi ai copilului de eri scânteiă mintea 
ageră a bărbatului de azi. Elevii celei dintâi lecţii sunt co- 
legii şi prietinii de acum. 

Copiii de atunci fac lecţii, fac știință, fac dreptate, fac 
bine pe cei bolnavi, fac poduri şi șosele. Un elev însamnă 
un viitor întreg. Acest viitor începeam și eu în ziua aceea 
să-l pregătesc în parte. Eră o zi mare. Mi-o amintesc şi azi. 
Nu o voi uita niciodată. Zile mari pentru profesori sunt zi- 
lele de lecţii. Mi-a plăcut să fiu profesor, mi-a plăcut şi-mi 
place mult. : 

* * 

— Făceam lecţie la clasa întâia. Vorbeam despre stele. 
Adusesem un glob ceresc. Pusesem un elev să deseneze pe 
tablă ursa mare cum eră pe glob. Eră linişte în clasă. Pot 
spune, că am avut totdeauna linişte în clasă, când nu plic- 
tiseam chiar eu pe elevi. Elevul desena şi eră aproape de 
sfârşit. 

— A greşit, domnule, — zice un elev din bancă. — Destul 
de bine, -— zisei eu.— E vulpe, domnule, — adaugă un altul.— 
Da, botul e cam ascuţit, — dau să răspund eu.— Nu, domnule, 
are coadă.— Avea dreptate, toată oiştea carului mare e coada 
ursei. Eră spiritul de observare, aşa de bun la copii, ne ucis 
încă de şcoală. 

— Eră în clasa a şaptea reală. Elevii stau în bânci, gata de 
teză. Aşteptau subiectul. Să scrie fiecare, ce vrea din materia 
dată, - le spun. Elevii rămân uimiţi, se uită unul la altul și 
nu scriu. După câteva minute de nedumerire, cu toţii cer să 
le dau eu subiectul. I-am ascultat. Nam mai repeţit însă 
această încercare. Elevii, toţi foarte buni, ştiau carte multă, 

dar nu mai aveau voinţă. Vinovaţii eram noi profesorii. Păcat 
de moarte, pe care îl facem şi la Universitate. 

— Tot la clasa întâia. Vorbeam despre atracțiunea univer- 
sală. Aşa cerea programul. Spuneam, că soarele atrage pă- 
mântul, acesta pe soare şi aşa mai departe. Abiă isprăvisem 
de vorbit, când un elev se şi scoală întrebând : — Dar azi? 
— Ce-i azi ?— îl întrebai eu.— Azi atrage ? — întrebă din nou 
elevul. — Dece să nu atragă ? — îl întrebai din nou. Elevul, 
lungind gâtul şi arătând cu capul spre fereastră, zise: E 
nor !— Am povestit în cancelarie această întâmplare. Un coleg 
mi-a spus, că elevul ma luat la vale. Și azi, ca şi atunci, 
mă îndoesc de aceasta. Elevul a spus însă, fără să ştie, un 
mare adevăr. Prea cerem mult. Pretindem, ca un elev să în- 
țeleagă, ceiace de multe ori abia înțelege un om mare. 

— Era în clasa a patra dela /nstitutul B. Expli- 
cam principiul lui Archimede, un corp cufundat întrun li- 
chid perde o parte din greutatea sa... Mai explicasem nu 
ştiu ce, şi sfârşeam spunând, că lecţia e ceva cam grea. — 
S'o cufundăm întrun lichid! — răspunse repede o elevă. Spirt 
frumos şi azi ca şi atunci şi alții ca mine vor spune la fel 

Torino, 1 14 Februarie 1914. G G. LONGINESCU 


-e 

CENTENARUL LUI CLAUDE BERNARD 


Revistele şi gazetele franceze anunță că la Paris se agită 
ideea de a serbătorì o sută de ani dela venirea pe lume 
a întemeietorului fisiologiei experimentale şi a marelui cer- 
cetăter în domeniul acestei ştiinţe, Claude Bernard. 

Născut la 12 lulie 1813 la Saint-Julien (Rbâne) din pă 
rinți, mici proprietari de ţară. Preotul satului îi dădi pri 
mele învățături, pe care el le continuă la liceul din Ville- 

franche şi le sfârşi la Lyon. Se gândeă- să se facă farmacist 
şi chiar începu stagiul să şi-l facă într'un laborator din Vaise. 
Gândul lui eră însă în altă parte. Il atrăgeă literatura: Veni 
într'o zi la Paris, cu o scrisoare de recomandaţie către Saint- 
Marc Girardin, căruia îi prezentă o încercare de tragedie; 
spiritualul profesor îl primi cu multă bunăvoință, dar nu-i 
fu greu să-l convingă că trebuiă să-şi caute o altă carieră. 

Din acea zi putem zice, că marele fiziologist francez şi-a 
luat adevărata lui cale, a „răspuns creaţiunii sale naturale, 
care trebuiă să-l facă nemuritor, aşezându-l printre stelele 
lucitoare de pe firmamentul ştiinţei omeneşti. 

Imbrățișănd medicina, prin munca sa extraordinară şi in- 
teligența sa superioară, se făcù agreat de Magendie, care îl 
avù ca intern la HoOtel-Dieu. La acest spital făci primii paşi 
spre fisiologia experimentală. La 1843, Mai, publică prima sa 
lucrare asupra Coardei Timpanului, iar în Decembrie acelaş 
an, susținii teza de doctorat asupra sucului gastric. Supli- 
nitor al lui Magendie la College de France, apoi profesor 
definitiv la facultatea de medicină. La Sorbona avi catedra 
de fisiologie experimentală pe care la 1868 o lăsă lui Paul 
Bert, continuând a predă fisiologia generală la Muzeul de 
Istorie naturală. 

Mulțimea lucrărilor sale de o importanţă capitală pe te- 
renul ştiinţific îi asigură locul de frunte printre marii fisiolo- 
gişti ai Franţei şi ai Europei. Renumele lui îi făcù loc şi în 
Academia franceză, unde a fost ales membru la anul 1868, 
în locul lui Flourens. 

Lucrările lui Claude Bernard le-am puteă împărți în două 
categorii: opere de doctrină pură, în care autorul are partea 
sa filosofică, punând bazele prin reguli şi principii ale metodei 
experimentale, şi a doua categorie de lucrări, sunt cele de 


wwrw.dacoromanica.ro 


CENTENARUL LUI CLAUDE BERNARD 143 


lucrări .originale şi descoperiri ştiinţifice de o capitală impor- 
tanţă. 

La 1865, el publică Introduction à Pétude de la médecine 
experimentale, carte care făci senzaţie la apariţia ei, dar ri- 
dică şi numele lui Claude Bernard în fața oamenilor de 
știință, unde el documentează și susține importanța metodei 
experimentale în ştiinţele biologice. 

Această nouă teorie aruncată de Claude Bernard în ogorul 
ştiinţei, fu primită cu oarecare murmur şi chiar îndărătnicie, 
de oarece existau numeroşi partizani de ai vitalismului, ai 
spontaneităţii vitale și care erau convinşi de inutilitatea expe- 
rienței în ştiinţa biologică. 

In doctrina lui filosofică, Cl. Bernard a formulat principiul 
determinismului, rolul ipotezei, metoada statistică, critica expe- 
rimentală şi în fiecare desvoltă argumentele lui care îi dau 
nota personalității lui ştiinţifice și filosofice. Din toate aceste 
mari capitole ale doctrinei lui, se vede clar expresiunea bu- 
nului simţ sau a înțelepciunii practice. Astăzi ele nu mai în- 
âlnesc nici o contrazicere, au intrat în domeniul noţiunilor 
clare şi bine precizate ale științelor biologice. 

Cariera însă pur didactică a lui Claude Bernard se inau- 
gurează, am puteă zice, la College de France şi la Muzeul de 
Istorie naturală. La Collège de France, dânsul a ţinut me- 
morabilele sale cursuri asupra «Medicinei experimentale», prin 
care ajunge să dovedească că dela desvoltarea progresivă a 
fisiologiei, depinde condiţiunea rațională și metodică a des- 
voltării medicinei. — «A căută prin experimentare explica- 
«țiunea fenomenelor sănătăţii (fiziologia normală), a boalei 
«(fisiologia patologică) şi a deduce mijloacele de acţiune (te- 
«rapeutica) eră de a pune înainte problema fiziologică; eră 

«de a pune de asemenea problema medicală». — (A. Dastre, 
La grande Encyclopedie). 

Cu toată opunerea școalei clinice care căută să întunece 
influența şcoalei medicale a lui Claude Bernard, ideile cele- 
brului fisiologist au devenit un adevăr necontestat pentru ge- 
neraţiile cari i-au urmat. 

La Sorbona şi la Muzeul de Istorie naturală, Claude Ber- 
nard, în cursul său de Fisiologie generală, desvoltă studiul 
său aprofundat asupra materiei glicogenice, rolul zahărului, al 
nutrițiunii, al anestezicilor. In cartea sa intitulată Leçons sur 
les phénomènes dela vie commune aux animaux et aux vé- 
getaux, desvoltă principiile generale ale vieţii; dânsul do- 
cumentează unitatea anatomică, ca şi unitatea fisiologică la 
toate fiinţele vii. 

La ambele regnuri, distinge două feluri de fenomene: 
fenomene funcționale sau de distrugere şi fenomene plastice 
sau de sinteză organică, prin înlănțuirea acestor două ordine 
de fenomene se menţine viața. Acest principiu a devenit un 
axiom în fisiologia generală. Şi această parte doctrinară a 
lui Claude Bernard a fost primită cu răceală de celelalte doc- 
trine care existau până la el, dar el totuş a reușit să tragă 
brazda fisiologiei generale, susținând această concepțiune a 
lui pe cari urmaşii o vor continuă şi o vor întregi. 

Cât priveşte activitatea lui Claude Bernard pe tărâmul 
descoperirilor şi al lucrărilor sale originale, e foarte greu de 
a le arătă în detaliu; el a lucrat în toate direcţiile pe câmpul 
fisiologiei. Opera lui mare e funcțiunea glicogenică a fica- 
tului (maiului) şi funcțiunea nervilor vasomotori. S'au făcut 
încercări în Germania mai cu seamă ca să se verifice aceste 
afirmări ştiinţifice ale fisiologului francez, dar nu s'a reușit. Cer- 
cetările lul asupra funcţiunii pancreasului, asupra căldurii 

animale, asupra nervului spinal, coarda timpanului, fermentul 
inversiv al sucului intestinal, oxidului de carbon, etc., fac ca 
geniul său ştiinţific să apară învăluit într'o metoadă, pătrun- 
dere şi sagacitate perfectă. 

Cu drept cuvânt, admiratorii lui au zis: «Claude Bernard 
nu este un simplu fisiologist, ci însăş fisiologia». 

Fiind deci privit de biologiştii contimporani ca un je- 
gislator al metoadei experimentale, și mai cu seamă în ultimii 
ani ai vieţei sale se bucură de un renume universal, căci 
acțiunea sa sa intins în mod indirect asupra tuturor fisiolo- 
giştilor din Franţa şi a fondat ceeace se numește, impropriu 
dealtfel: Şcoală franceză. 

Dela luminile lui s'au adăpat mulţi elevi care l-au ajutat 
în urmă la lucrările lui, ca Paul Bert, Dastre, etc. 

Plin de glorie, admirat de toată lumea intelectuală din 
Franţa și chiar din lumea întreagă ştiinţifică, Claude Bernard 
părăseşte lumea aceasta în care a muncit spre folosul ome- 
nirii întregi, la 10 Februarie 1878. 

Intreg poporul francez participă cu inima la acest doliu 
național şi drept recunoştinţă, după moartea lui, i s'a ridicat 
chipul în bronz pe piaţa dela College de France, a cărui 
înaugurare a avut loc la 7 Februarie 1886, când a vorbit 


despre fisiologul francez, chimistul Berthelot. 
Fălticeni V. CIUREA 


Profesor 
R> 


RĂSPÂNDIREA SEMINȚELOR 


Era o zi de toamnă. Se desprindeau de ramuri primele 
frunze şi cădeau legănat spre pământ. In o grădină au în- 
ceput să vorbească între ele toate plantele, săłse tânguiască 
de apropierea iernii. Nu vă mirați, vorbesc şi plantele celor 

ce ştiu să le înțeleagă viaţa lor. De astădată ele se tânguiau 
între ele. 

La marginea unui strat, mică şi gârbovită, se plângea mă- 
tuşa varză. «Biet de capul meu! Ce va fi de mine la iarnă? 
Până acum am făcut ce am făcut şi am adunat brana pentru 
semințele mele, pentru copiii mei, şi iată mă pomenesc cu iarna 
în cap. N'ar fi fost mai bine să fiu şi eu din neamul bosta- 
nilor şi să fac în anul acesta sămânța? 

— Nu ţi-am spus eu ? îi răspunde castravetele - şi ştii 
cum îți băteai joc de mine, îți înbrusturai frunzele, te umflai 
în pene şi jucai întrun picior bătându-ţi joc de noi cei din 
neamul bostanilor. Dar aşa se întoarce roata pe toate obezile. 

Dar lasă-o frate — îi zice ceapa așa a batjocorit ea 
toată lumea. Dar de mine nu zicea că sunt sobol şi că scurm 
pământul. Şi eu am sămânța numai în al doilea an, dar am 
fost prevăzătoare şi am adunat brana copiilor mei în pământ 

Varza, ştiindu-se vinovată, a înghiţit găluştele şi s'a adre- 
sat unui măr din apropiere. 

Fericiţi sunteţi voi merii, căci aveţi o scoarță în care 
sunteți îmbrăcaţi şi scutiți în contra gerurilor. Aveţi poamele 
coapte, iepuraşii nu se apropie de coaja voastră amară până 
când mă găsește pe mine în cale. Dar vai de noi cele ne- 
îmbrăcate şi fără seminţe. In o zi vom cădea pradă iepura- 
țiilor sau caprelor şi, ca urmarea cineştie cărui blastăm ce 
ispăşim, ni se nimiceşte neamul. 

Mărul, ca orice pom şi arbor, nu prea bucuros vorbeşte 
cu ierburile mărunte, şi nu se prea scoboară se poarte dis- 
cuţie cu o varză, dar auzind-o cum se vaicără în apropierea 
lui, nu s'a putut răbda să nu-i răspundă: 

Ce te văicăreşti cu atâta încăpățânare, pare că numai 


tu eşti nefericită. 

— Pşa-i! aşa-i! e foarte încăpățânată! strigau cele din 
ur, şi se uitau la căpățâna verzei : 

—  Ce-ţi trebue ţie coajă? Tu vei fi aşezată în pivniţi 
în nisip cald, sau în buţi; de noi, care nu vom fi adăpostiţi 
e mai greu. Aici în bătăile criveţului va trebui să aşteptăm 
primăvara, să plătim biruri grele prin frunzele noastre, ca să 
ncepem primăvara din nou, din muguri, toată podoaba care 
la anul o vom plăti iarăşi ca tribut. Pe noi nu ne sapă nu 
ne îngrijeşte nimeni, zăpada ne apasă şi ne rupe ramurile, 
omida ne ciupeşte şi toată lumea ne fură. 

Ceilalţi arbori plecau capetele în semn de aprobare. 

— Și credeţi că de mine e bine dacă voi ajunge în nisip 
sau în o cadă? Omul e grozav de tiran; fiindcă te-a săpat 
şi-zice-că te-a păzit, vine acum şi te mănâncă când eşti mare. 

Se păreă că varza a atins o coardă simţitoare pentru 
toate cele din grădină, căci la aceste cuvinte toate aveau de 
spus câte ceva. 

— Aici ai spus şi tu un adevăr — îi răspunde mărul — 
omul e un tiran, îşi calcă promisiunile făcute şi contractele 
legate cu el. El e în credinţă că fructele mele sunt pentru 
neamul lui. Fructele mele sunt pentru lăţirea neamului meu. 
Semințele merelor mele sunt copiii mei, care întind stăpânirea 
neamului nostru. Dacă omul dă zestre şi lasă moşteniri co- 
piilor lui, cum îşi închipuie că eu nu am dorinţa să fac la 
fel. Dacă mi-aşi lăpăda copiii pe drumuri, dacă nu le-aşi da 
posibilitatea să călătorească cu toţii în pământul făgăduinţei 
lor, ar cădea deavalma sub coroana mea, s'ar împiedica 
unul pe altul în creştere, şi şi-ar isbi creştetele de ramurile 
mele şi ar muri loviți de părintele lor. Care părinte îşi ucide 
copiii? Din colțul grădinii nu mă mișc nici când; sunt în- 
frăţit cu pământul acestui colţ. Vedeţi deci şi d-voastră cin- 

stite verdeţuri ale grădinii, eu nu-mi pot duce seminţele în 
alte părți. Văzând eu şi văzând în ce stare mă aflu mi-am 
zis aşa: am să leg un contract cu omul. El să-mi lățească 
seminţele mele în alte părti ale lumii, iar eu să-i dau ca răs- 
plată o pătură cărnoasă în care-mi învălesc copiii. Am zis 
şi am făcut. Omul a primit contractul meu. In o zi mă po- 
menesc că vin câțiva copii de ai oamenilor sub ramurile 
mele, şi se joacă cu copiii mei, cu merele. Deodată unul în- 
cepe să se înfrupteze din fructele mele coapte. Toți ceilalți 
au făcut la fel. In zadar am protestat eu să nu-mi mănânce 
şi seminţele, protestările mele erau zadarnice. 

In anul următor, şi de atunci până acum, îmi îmbrac 
sâmburii în cămăși pieioase, pun apoi tot câte doi în câte o 
cameră cu păreţii solzoşi şi numai partea exterioară a acestor 
camere o îmbrac în carne mustoasă. Oricine ar puteă ști să 
nu se atingă de camere și de semințe. Nu cer altceva, de- 
cât să arunce pe pământ bun ceeace nu se poate mânca. Şi 
credeţi că împlineşte contractul acesta atât de avantagios 
pentru el? Mă ia nene şi mă bătuceşte şi mă pisează şi-mi 
mărunţeşte şi sâmburii să facă din mine vin şi oţet. Au- 
zitu-m'aţi? Oţet!... 

— Din mine nu face chiar oțet —îi răspunde părul — 
la una ca asta nu-i dau voie, dar face şi din mine compot 
şi rachiu, deşi eu chiar şi în carne am pus o pătură pie- 
troasă, numai să-i atrag atenţia ca în sensul contractului 
să-mi arunce seminţele şi să nu le mănânce. 

Eu —îl întrerupe prunul — îmi îmbrac sâmburele în o 
coajă mai tare decât osul, iar miezul îl amăresc de nu-l 
poate nimeni mâncă. Și credeţi că-mi scapă în felul acesta 
sâmburele teafăr ? Mă fierbe să facă ţuică, mă usucă şi mă 
prăpădeşte în zile de post. Chiar şi dacă ajunge vreun sâm- 

bure în pământ bun, îl prinde în primăvara următoare de 
chică şi-l aruncă de marginea grădinii. Lângă garduri cu 
voi! Nu se uită că noi îi dăm roada cea mai bogată. 

— Cea mai bogată roadă — grăeşte strugurele — o dăm 
noi. Noi dăm mustul nostru în schimbul cărăuşiei ce ar fi 
obligat să o facă transportându-ne seminţele. Dar crezi că 
ajunge vreuna în pământ? Și asta merge aşa, de pe vremea 
lui Noe. Bieţii noştri sâmburi, nici nu mai ştiu cum trebue 
să încolțească. Nici chiar integritatea corporală nu ne este 
asigurată: ne tund mlădiţele şi ne umilesc. Ne cbinuesc pe 
noi, cari îi ajutăm să scape chiar de păcate 1). 

Vântul a început să cânte prin grădină. Prindea în bra- 
tele lui ramurele pomilor, le pleca spre pământ, dar abiă le 
îndoia puţin şi se îndreptau cu mai multă putere şi îndârjire’ 
Frunzele căzute în gălbinare se desprind cu sutele de pe 
crengi. O păstaie de fasole uscată, prinsă de coadă, se sbate 
cu capul înspre pământ. Se avântă pare că vrea să facă sal- 
turi mortale. Din când în când se izbeşte de pocie?) şi loa- 
zele °) uscate. Semințele din lăuntru se văitau de loviturile 
fără sfârşit câte trebuiau să îndure. Păstaiei uscate şi moarte 
îi se face milă, se crapă deodată dealungul şi aruncă boa- 
bele în depărtare de câțiva metri. Oricum, păstaia e părin- 
tele boabelor şi părinţii chiar şi morți vin în ajutorul copii- 
lor. Mormântul nu poate să amuţească dragostea părintească. 

— lată o verdeață cuminte — zice varza —, nu cere spri- 
jinul omului, îşi ajută, şi-şi risipește singură seminţele. 

—  Obraznicii se ajută totdeauna, răspunde mlădița de 
măr. De altfel are şi ea ce are cu omul. Astă primăvară, a 


1) Cuminecătura. 
2) Par la fasole ; 3) Mlădiţele. 

venit ọ sapă și a început să-mi râcăie rădăcinele. Nu a tre- 
cut mult şi mă pomenesc că încolţeşte o buruiană cu două 
țrunze, din locul săpat. Nu i-am dat nici o atenţie, când de- 
odată văd că se întinde să ajungă până la mine. Nu-mi prea 
plăcea prietenia ei, căci prin atâta apropriere îmi fura bucă- 
tura dela gură şi-mi făcea mutră. Dar, obraznică cum este, 
nu s'a dat înlături, şi-a încolăcit loazele ei în jurul meu cu 
gândul ucigaş să mă sugrume. Am avut noroc cu o vacă, 
care venind prin grădină, a mâncat-o dela rădăcină şi s'a 
uscat. Feriţi-vă de îmbrăţişeri făţarnice. ! 

— Să vedeţi fraţilor, aceasta e trădătoarea noastră. Ea 
ne vinde omului. 

Fasolea nu zicea nimic; eră moartă şi numai la plânge- 
rile copiilor ei, la văerăturile seminţelor lovite se mişcă des- 
cbizându-și păstăile uscate. 

— Ea e trădătoarea! Ea e trădătoarea noastră, strigau 
locuitorii grădinii în gura mare şi plecate de vânt se arun- 
cau cu toate înspre fasole să o cutropească. 

La marginea straturilor o capsulă de mac răsturnată cernea 
prin găurelele de sub capac seminţele de parecă ar fi sămă- 
nător de profesie. Se foloseă şi el de puterea vântului ca 
să-şi trimită copiii in lume. 

— «Doamne! Doamne! Ce ingrate!» — zicea o sămânță 
de păpădie, care tocmai își iîntinsese umbrela să sboare în 
altă parte. Se plâng în contra omului care le pregăteşte pă- 
mântul, le sapă, le samănă şi le pliveşte. Ajung pe nemun- 
cite în pământurile cele mai bune, pe care nu şi le-au cu- 
cerit singure, pământuri dela cari noi suntem izgonite cu pu- 
terea sapei, și care ar fi după dreptate ale noastre, căci noi 
le cucerim transportați pe aeroplanele noastre. Noi am aveă 
dreptul să ne plângem în contra omului fiind alungate din 

dreapta noastră moştenire. Fără amestecul lui noi am fi de 
mult stăpâne pe fața pământului, căci noi, noi sburăm. 
A zis şi cu prima undă de vânt a trecut gardul grădinii. 
Mărul a plecat capul şi sa cam roşit la față. Bagseama 
prin coloarea lui voia să atragă atenția omului să-i ceară 
ertare că a cârtit în contra lui. De altfel ce să zici? Pe 
lumea asta mai roşeşte lumea şi de ruşine, iar cei răi la suflet, 


de mânie şi invidie. Cine ne-ar puteă spune ce-l va fi în- 
demnat să roşească ? 
Arad VICTOR STANCU 


Zu 


INDUSTRIA PRODUCĂTOARE DE VALORI 


Noţiunea de producţiune „până să ajungă la concepţiunea 
de azi, care ințelege prin ea dobândirea de bunuri prin 
muncă, a trecut prin mai multe faze. Mercantiliştii, care pre- 
gătesc calea ştiinţei economice, o aveau foarte neclară în minte. 
Ei nu căutau să analizeze viața economică, să găsească fac- 
torii producători şi să cristalizeze această noţiune. Se în- 
trebau numai cum să procedeze pentru a face un popor 
fericit. Fericirea unui popor o găseau în cantitatea de aur şi 
argint pe care o stăpânea acel popor şi de aceea politica 
lor caracteristică de a grămădi cât mai mult aur în țară. 
Fără să recunoască valoarea productivă a muncii, a indu- 
striei, în mod instinctiv ei ajung la convingerea că, pentru 
a aduce cât mai mult aur întro țară ea trebue să exporte 
cât mai multe fabricate. 

Școala fiziocrată, care urmează celei mercantiliste, vrea 
să se clarifice asupra factorilor de producţiune şi ea găseşte 
că numai agricultura e productivă. 

Adam Smitb şi discipolii lui lărgesc mai departe sfera 
noţiunii de «productiv» şi recunosc ca atare munca mate- 
rială. Smith zice: «acea muncă, care ridică valoarea mate- 
riei pentru care a fost întrebuințată, e productivă». Cu aceasta 
capătă şi industria îndreptăţirea de a se numi o putere pro- 
ducătoare de valori. 

Târziu de tot, prin urmare, îşi poate da omul seama că 
munca lui materială sau imaterială e productivă, cu toate că 
întreg progresul lui nu se baza decât pe calitatea muncii de 
a produce valori. Şi pentru că industria întrupează o formă 
a muncii să ne dăm mai bine seama, printrun exemplu, cum 
ea în adevăr produce valori. 


Ey * 


Intre materiile pe care natura ni le pune la dispoziție gă- 
sim şi lemnul cu o valoare specifică foarte redusă. 

Lemnul prelucrat, adus în industrie, transformat, câştigă 
în calitate atât de mult încât el poate fi cântărit cu aur; in- 
dustria ridică extraordinar valoarea lui. Sute de ani oameni 
n'au ştiut să-l întrebuințeze de cât pentru construcții, pentru 
unelte, mobile, foc, etc. 

In timpurile nouă abiă se descoper minunatele lui pro- 
prietăți care îl fac atât de căutat pentru fabricarea hârtiei. 
Azi când trebuinţele culturale cer o cantitate enormă de hârtie, 
îndestularea lor n'ar fi fost posibilă numai cu hârtia produsă 
din trențe, cum se făceă altădată. 

Lemnul a luat locul trențelor în fabricarea hârtiei şi se 
întrebuințează pretutindeni pentru această industrie. 

Sunt fabrici care consumă anual între 10 şi 12 milioane 
kilograme de lemn pe care le transformă în coală albă de 
care în tot cursul zilei atât de strâns legaţi suntem. Intre- 
buinţat lemnul numai pentru fabricarea hârtiei şi totuși cât 

de mult i-a fost ridicată valoarea. Ce valoare va aveă el în 
viitor, cât de căutat o să fie, când întrebuinţarea-i devine 
din ce în ce mai multiplă, când în aproape toate industriile 
e reclamat, când omul a ajuns cu ajutorul ştiinţei să pro- 
ducă chiar mătase din bâta cu care se apără primitivul? 
Dar să urmărim cu cifre creşterea valorii lemnului trans- 
format prin muncă, prin industrie. 

In Germania un metru cub de lemn care cântărește 
400—500 kgr. costă în pădure 3 mărci. Aceeași cantitate 
transformată în lemne de foc are o valoare de 6—7 mărci. 
Prin fierbere şi operațiuni chimice se pot scoate din 150 
kgr. lemn minimum 100 kgr. celuloză, care se vinde pe piaţă 
cu 15—20 mărci, ar veni prin urmare 30 mărci un metru 
cub de lemn schimbat în această materie. Dacă din celuloză, 
întrebuințând maşina, se face hârtie, atunci valoarea metrului 
cub de lemn se ridică la 40—50 mărci. Se torc firele de ce- 
luloză în aţă de celuloză, care se întrebuinţeazâ în locul aţei 
de iută sau bumbac, după procedeul doctorului Kellner, 
atunci valoarea aceleiaşi cantități de lemn variază între 50 — 100 
mărci. Special lucrată celuloza, toarsă în fire ca de păr, va- 
loarea metrului cubic creşte la 1.500 mărci. Cransformat în 
mătase artificială, în ultimul timp, metrul cub de lemn ajunge 
să se plătească cu 3.000 mărci Celuloza de lemn tratată 
special ne dă un «Acetat de celuloză» care tors produce o 
mătase artificială cu anumite întrebuinţări a cărei valoare e 
de 5.000 mărci pentru cantitatea scoasă dintrun metru cub 
de lemn. 

lată prin urmare ce putere mare are industria în produ- 
cerea valorilor. Țările nordice, care nu pot produce mătase 
naturală din cauza climei, se pot ferici azi că au mijlocul 
să-şi satisfacă singure trebuinţele care reclamau această ma- 

terie. Dar nu numai ţările nordice, ci chiar ţările care azi 
produc mătase naturală vor începe să prelucreze şi mătase 
artificială pentru că întrebuinţarea acestei textile e din ce în 
ce mai mare iar producţiunea actuală încă neîndestulătoare. 
In curând progresele technice, fizice şi chimice, ne vor da 
o mătase pe care întru nimica să nu o putem deosebi de 


mătasea naturală. 


xy 


După ce am stabilit puterea pe care o are industria de 
a valorițică materiile, pe care ni le pune la dispoziţie na- 
tura, să privim un moment țara noastră şi să vedem întru 
cât ea se foloseşte sau s'ar puteă folosi de această putere 
Cercetând statisticeşte vom stabili că procentul, de lemn sau 
altă materie primă produsă de ţara noastră, care înainte de 
a fi exportată e prelucată şi ridicată la o mai mare valoare 
în țară, e infim de mic. Oricine ştie că produsele bogatei 
noastre țări pleacă cu o valoare foarte mică din mâinile 
noastre, merg la streini, aceştia se folosesc de puterea pro- 
ductivă a industriei, le schimbă în produse nouă, cu valori 
de sute de ori mai mari și aşa transformate ni le trimit nouă 
inapoi. Plătim mai scump, nu numai materialul produs de 
noi, dar şi munca, care în apus e necontestat mai căutată 
şi nu atât de eftină ca în țara noastră. Cât am câştigă dacă 
am folosi munca mai bine pentru a valoră produsele pă- 
mântului nostru ? Ce rezultate frumoase am realiză dacă sin- 
guri am scoate din lemn tot ceeace el ne poate da? Un 
popor în faza de aesvoltare pe care o are țara noastră azi 
trebue să fie mai mercantil în politica lui industrială şi co- 
mercială. Crebue prin orice mijloace să caute ridicarea in- 
dustriei naţionale, factor care în adevăr aduce bogății ţării. 
Și cum noi avem toate elementele care ne îndreptățesc la 

aceasta, socotesc că nimeni nu se mai îndoeşte că trebue să 
mergem cu paşi repezi către ea. Materie primă avem; com- 
bustibil încă ; reformele care ni se anunţă vor pune la dispo 
ziție capitaluri care se vor adăoga la acelea pe care pieţele 
streine oricând sunt gata să ni le dee, mai ales în urma 
strălucitelor noastre succese; brațe de muncă vom aveă ne- 
apărat dacă în întreaga țară munca va fi bine împărţită pe 
tot întinsul ei şi inteligent repartizată ; piață de desfacere 
avem, că doar suntem la porţile orientului unde acum începe 
omul să priceapă viața modernă şi să fie avid de produsele 
bune şi eftine ale industriei. 

Să începem prin urmare să ne folosim şi noi odată de 
puterea producătoare a muncii; nedând ascultare teoriilor 
că trebue încă multă vreme să rămânem țară prin excelenţă 
agricolă, să ne grăbim chiar a desvoltă o industrie rezultată 
din însăși viața noastră agricolă. Nu ne îndoim că orice în- 
cercare va aveă greutăți de întâmpinat, dar ea va fi bine- 
venită, încurajată ; iar rezultatele pe care ea le va da vor fi 
mulțumitoare, chiar bune, pot zice, pentrucă a venit timpul. 


Leipzig 16 I 1914. GHERON N. NETTA 


AUTOMOBILISM 


ROŢI DE LEMN SAU ROȚI DE OȚEL ? 


In fabricațiunea roților de automobile se observă dela un 
timp încoace tendința înlocuirii lemnului prin oțel. In arti- 
colul de față voi căută să discut chestiunea avantagiilor în- 
trebuinţării oțelului în construcțiunea roţilor, atât din punctul 
de vedere technic cât și economic. 

Ţin în primul rând să reamintesc faptul că oţelul a fost 
întrebuințat la început la construcţia roţilor de automobile, 
şi părăsit prea repede din cauza superiorității relative a celor 
de lemn. Această superioritate se datoreă în mare parte fap- 
tului că până atuncea lipseau maşinile necesare construc- 
ţiunii lor. Cu timpul, aceste maşini s'au format şi perfecţionat 
atâta dându-ne în timpul de faţă roţi de oţel ce nu lasă 
nimic de dorit ca perfecţiune, şi nu cred să exagerez pro- 
fețindu-le o mare desvoltare. 

O roată de lemn are toate spiţele într'un plan. Când se 
întâmplă ca ea să atingă un obstacol se pot întâmpla două 
cazuri. Primul, ca obstacolul (piatra) să se găsească exact în 
planul roții; roata va trece peste el, pneumaticul va anihila 
lovitura. In cazul al doilea, admit că obstacolul se găseşte 
lateral fața de planul roții, va da loc în momentul ciocnirii 
cu roata, unui moment de învârtire în planul roții, moment 
care este direct proporțional cu mărimea obstacolului şi cu 
pătratul vitezei (aproximativ). 

Când puterea de rezistență a roții nu mai ajută să re- 
siste unui atare moment, roata va trebui să cedeze, ru- 
pându-se. 

La o roată cu spiţele de oțel spițele sunt aşezate în două 
planuri ce se întretaie, făcând ca toate spiţele să fie supuse 
la tracțiune, nu ca la roțile de lemn unde spiţele de deasupra 
osiei erau supuse la tracțiune, cele de dedesupt la presiune. 
Ceva mai mult spiţele sunt fixate în buceaua (moyau) roții, 
în cele două planuri la mare distanță de osia mediană 
a roții, lucrând astfel cu un braț de pârghie relativ foarte 
mare, în contra momentului ce, din întâlnirea laterală cu un 
obstacol, ar luă naştere. Din punctul de vedere al stabilității 
roata cu spiţe de oțel ar aveă avantagiul. 

Pneumaticul se fixează pe roata de oţel, la fel ca pe cea 
de lemn; roata însăşi cea de oţel se fixează pe osie mult 
mai uşor şi mai repede decât una de lemn. Cusinetul cu bile 
rămâne pe osie, numai roata propriu zisă se demontează şi 
se schimbă. 

Multe fabrici de automobile anunţă în listele de piese 
accesorii, roți de rezervă montate cu pneumatici umflate gata ; 
în caz de accident de pneumatic sau chiar de roată, ea este 
schimbată foarte repede. 

Intre cauzele de uzare ale pneumaticelor automobilelor 
două sunt mai principale : 1. Frecarea prin contactul cu solul, 
2. din cauza transformării lucrului mecanic în căldură la 
care se mai adaugă în timpul verii şi cea a soarelui. Căl- 
dura constitue alături cu frecarea şi celelalte cauze nenumă- 
rate aici, cauza primordială de distrugere a pneumaticelor. 
Sub influenţa ei guma se înmoaie, şi cum rezistenţa descreşte 
cu creşterea temperaturii va urma numai decât că dacă 
această căldură nu este împrăştiată, ca pneumaticul să fle 
distrus. Lemnul este rău-conducător de căldură, o roată de 
lemn înmagazinează căldura la periferie, în pneumatic, până 
când o cauză externă, ca o găleată cu apă aruncată pe 
dânsa la un popas, o face să dispară. 

La roata de oţel, căldura înmagazinată în pneumatic se 
împarte repede în corpul roții unde datorită suprafeței mari 
de radiaţiune şi a curentului rezultat din mersul repede al 
automobilului, ea va dispare repede. 

In caz de accident, ciocnire cu un obstacol de forma 
unui copac, zid, etc., unde roţile dinainte sunt interesate în 
primul rând, în cazul roţilor de lemn se întâmplă sau că ro- 
tile sunt distruse complect sau că ele rezistă şi rămân în- 
tregi. O roată ruptă însemnează perderea direcţiunii şi cum 

ciocniri de acestea se întâmplă la viteze mari, accidentul 
poate aveă foarte uşor consecințe funeste. O roată de oţel 
se poate cel mult îndoi şi accidentul rămâne în limitele acestea. 
Siguranța rămâne deci şi în cazul acesta, mult mai mare cu 
roţile de oțel. 

Singurul desavantaj teoretic al lor, ar fi constituit de ru- 
gina ce se poate forma la capetele exterioare ale spiţelor, 
care poate deveni dăunătoare camerilor de aer. Şi aceasta 
sa remediat de acum, evitându-se contactul direct între ca- 
meră şi spiţe. Cât priveşte greutatea roţilor de oțel, ele nu 
sunt mai grele ca cele de lemn, în multe cazuri chiar mai 
ușoare. Preţul lor nu este mult mai ridicat decât al celor de 
lemn şi cu multă siguranţă că faţă de marea cerere a acestor 
roți pe deoparte, precum şi a perfecționării metoadelor şi 
a maşinelor ce servesc la fabricarea lor, ele se vor eftenì 
foarte mult. 


Berlin, lunie 1913. VICTOR FLORIAN 
Ing. diplomat 


opie 


NOTIȚE 


SPRE ȘTIINȚĂ — Reproducerea acestor Notiţe este îngăduită numai cu ară- 
area numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse 


Belgia va aveă pretutindeni apă de băut prevede măreţul proect 
de lege votat la finele lui Decemvrie trecut, căci se centralizează toate 
lucrările de alimentare a celor 2630 de comune belgiene, într'un singur 
serviciu cu misiune bine determinată. Ca să se alimenteze cele 2000 
comune care nu au încă apă, va trebui să se cheltuească încă 250—390 
milioane lei, căci nu peste tot locul se găsesc ape de băut, şi ape su- 
ficiente Aşa, mai întâi va trebui să se cerceteze şi inscrie în tablcuri 

anume. toate sursele şi păturile aquifere utilizabile, deci o „inventa- 
riare“, apoi va urmă realizarea proectului. 

Mecanismul financiar va fi format de o societate națională coope- 
rativă care la început va porni inventariarea cu un capital de ’ 3 
milion lei şi apoi, pe măsura realizării proectului își va mări capitalul. 
Serviciul nu va fi monopolizat de societate, dar comunele vor aveă 
mari avantaje dacă vor intră în societate, căci se vor descărcă de o 
întreprindere cu responsabilități şi șanse de nereuşită şi care, mai ales, 
cere capital iniţial pentru pornirea studiilor serioase Apoi Statul va 
cooperă cu 1/, din capitalul social, iar comunele vor puteă participa la 
capital şi prin anuităţi, fără a pretinde dobânzi la acel capital, ori ram- 
bursarea capitalului vărsat. Fără a intră în detalii financiare, mai adaog 
că societatea va aveă grija ca să furnizeze şi industriaşilor ori agri- 
cultorilor apa necesară. precum şi nevoiașilor să le dea apa gratuit. 


Ing C SF 


Vânătoarea balenelor produce încă venituri destul de frumoase 
deşi tind să dispară din cauza vânătorii neregulamentate, ca şi ele- 
fanţii ori rinocerii. Societăţile, mai ales norvegiene, care vânează bale- 
nele în vilegiatură pe coastele africane — și care de fel sunt din Au- 
stralia dau dividende de 400 ; Actualmente se găsesc mai bine de 
30 societăți de exploatare în acele ape, fiecare cu câte 90 bastimente 
pentru vânat şi tot pe atâtea bastimente — uzini, pentru prelucrarea 
produselor vânatului. Dacă ţinem cont că fiecare bastiment trebue să 
vâneze cel puţin 100 balene anual pentru a-și scoate cheltuelile, nu ne 
vom miră de ce savanții cer regulamentarea vânatului, prezicând di- 
Sstrugerea rasei în 2 ani, dacă măsurile cerute nu se vor luă! 

Lamelele (oasele) de balenă costau înainte 35.000 lei tona, acum 
abia 6000 12.000 lei, după calitate; celuloidul, cornul, oţelul, făcându-le 
concurenţă. O balenă de lungime medie 20 m. şi cu o greutate de 
60-70 tone poate da 200—400 kgr. de astfel de lamele, adică pentru 
1.200—4.800 lei. Mai poate da 5—7 tone ulei, din care mai mult ca 
60 /, se vinde pe prețul de 600 lei tona, căci se întrebuințează în An- 
glia, Germania ori Austria pentru fabricarea săpunurilor ori la tăbă- 
cirea peilor şi în ultimul timp, pentru extragerea margarinei, de o ca- 
litate bună și al cărei preț este în creștere, deci încă cel puţin 3.000 lei. 

Bastimentele-uzine, care însoțesc bastimentele de vânat, scot din 
carnea de balenă un «praf de carne» sau nişte turte, care se întrebuin- 
țează la îngrăşatul porcilor cu mult folos. O balenă poate da până la 
4 tone de astfel de turte, pe preţul de 250 lei tona. Din oasele ordi- 
nare de balenă se poate scoate un îngrășământ pentru agricultură, ame- 
stecându-se şi cu alte substanțe, pe preţul de 180 lei tona. 

O convenţie — care este pe cale să se încheie între Franţa, Ger- 
mania, Anglia, Portugalia, Spania, cointeresate — prevede următoarele 
puncte : 

1. Fixarea unei vârste minime a balenelor care se pot vâna (talie 
minimă). i 

2. Se fixeaxă zone neutre internaționale, în care nu se permite nici o 
vânătoare de balene. 

3. Să se utilizeze total produsele balenelor vânate, deci să se re- 
strângă risipa. 

(După «Le Figaro», de Ing. C. SF.) 


Secreţia pancreatică. Pancreasul își varsă produsul secrețiunei sale 
în partea intestinului subţire vecină de stomac. Secreţia începe din 
momentul când se introduc alimentele şi ține aproape în tot timpul di- 
gestiei. Debitul ei variază, după alimente, în cantitate, durată şi iuțeală 
mijlocie. O legătură strânsă există deci între activitate glandulară şi 
cea gastro-intestinală. Interesul cercetării e în corelaţie, graţie căreia 
sucul pancreatic ajunge în intestin, în momentul precis când pătrund în 
el alimentele. Prin ce mecanism a înștiințat şi pus în mişcare pancreasul ? 
Mult timp s'a crezut că pancreasul semănă, din acest punct de vedere, 
cu gbindurile salivare şi că eră vorba de o corelaţie pe calea sistemului 
nervos ; acest sistem ar fi excitat de acidul clorhidric din sucul gastric 
care vine în atingere cu mucoasa intestinului. Cercetările noi arată că re- 
flexul care produce scurgerea sucului pancreatic e de natură chimică tre- 
când pe cale vasculară. Toate se petrec ca și când acidul clorhidric ar 
pune în libertate o substanță conținută în [țesutul intestinului, substanță 
care ar trece în sânge şi ar hotărî apoi secreția pancreasului. 

Acestei substanțe Bayliss şi Starling îi dau numele de secretină. 


(Revue du Mois, Februar 1914). 


Dpi 

In ziua de 16 Februarie st. n., a. c, marele Naturalist şi 
filozof Ernst Haeckel a împlinit, în cea mai bună sănătate, 
vârsta de 80 ani. Oamenii de ştiinţă, colegii şi admiratorii 
săi au făcut din această zi o sărbătoare a ştiinţei în mai 
toate oraşele culte din lume. Societăţile de ştiinţă au ţinut 
şedinţe festive pentru a sărbători pe acest fruntaş intelectual 
al omenirii. 

Colegii, elevii şi intimii săi au publicat la Iena o volumi- 
noasă scriere festivă în care 122 de învăţaţi arată meritele 
ştiinţifice ale lui Haeckel şi laudă activitatea sa. 

Haeckel s'a născut la Potsdam la 16 Februarie 1834 
dintr'o veche familie de jurişti. Dela mama sa, care era o 
femeie foarte cultă şi energică, el a moştenit dragostea cea 
mare pentru natură. Din liceu — pe care l'a făcut la Meres- 
burg lângă Halle a. S.— tot timpul liber şi-l întrebuinţă pentru 
excursiuni botanice făcându-şi un frumos erbar. 

Ceeace e foarte caracteristic pentru mentalitatea sa de 
atunci şi ne arată tendințele sale pentru viitor e că chiar de 
la această vârstă el colectă cu o deosebită pasiune — formând 
un erbar separat —toate acele exemplare de plante pe care 
Germanii le numesc «Spielarten , adică acele care nu prezintă 
caracterele specifice bine definite, ci au caractere de transiţie 
dela o specie la alta. 

Ajuns la Universitate, pe lângă facultatea de ştiinţe a 
trebuit să se înscrie şi la medicină, pentru a îndeplini dorința 


1) Extras din cuvântarea ţinută la Academia Română în şedinţa 
dela 7 Februarie 1914. 


„Natura“, Anul IX, No 4. 11 

tatălui său care-i cereă să-și aleagă o carieră «care să-i 
asigure pâinea de toate zilele». 

Studiile şi le-a făcut la Wiirzburg, unde a fost asistentul 
lui Virchow, şi la Berlin în laboratorul lui Johannes Müller ; 
aceşti doi învăţaţi şi în special acest din urmă — părintele 
fiziologiei moderne — au avut o influenţă puternică asupra 
tânărului Haeckel în care el descoperise marile sale calități 
In toate excursiunile sale la mare (Helgoland, Norvegia). 
Jobannes Miiller îl luă şi pe Haeckel care cu o adevărată 
pasiune a început aci studiile sale asupra animalelor inferioare 
Rodiolari, Meduse, etc., din care şi-a făcut pentru toată viaţa 
obiectul de preferință al cercetărilor sale. 

La 1857 Haeckel ia în Berlin doctoratul în medicină cu 
o disertaţiune bistologică. Conform dorinţei tatălui său el se 
stabileşte în Berlin ca medic practic unde îşi închiriase un 
apartament în Wilbelmstr. pentru a da consultațiuni. Aci însă 
el îşi transformă casa în laborator de zoologie și pentru a 
nu fi deranjat în lucrările sale de clienți, îşi pune orele de 
consultație dimineaţa dela 5 la 6. 

In acest timp el scrie o serie de monografii care-i fac 
un nume în lumea învățată. 

Tatăl său văzând acuma succesele fiului consimte şi el ca 
să se lase de medicină și să meargă după aplecările sale 
naturale. El îl trimite acum pentru un an la Marea Medi- 
terană (Neapoli, Sicilia, etc). Aci tânărul naturalist cu o râvuă 
nemaipomenită se dă la studiul faunei marine, iar timpul 
său de odibnă îl întrebuințează făcând acuarele, căci ca un 
adevărat iubitor al naturii, pe lângă studiul ei, el ştie să-i 
aprecieze şi frumuseţile şi să le redeă în formele şi colorile lor. 

El scrie de aci mai multe lucrări. Cot aci însă îşi pre- 
pară şi disertațiunea sa despre Rbizopode, cu care se þa- 

bilitează în Martie 1861 ca docent de Zoologie la Universi- 
tatea din lena. 

Odată venit la Iena el nu mai părăsește această mică, 
dar veche şi vestită Universitate, unde desțăşură, alături de 
prietenul său Carl Gegenbaur, o activitate ştiinţifică enormă 
până la 1908, când se retrage dela catedra sa de Zoologie 
din cauza vârstei înaintate. Cu toate că a fost chemat în 
nenumărate rânduri ca profesor la cele mai mari Universi- 
tăți germane (München, Viena, etc.), unde i se ofereau avan- 
tagii mari, el a refuzat întodeauna să accepte, pentru ‘dânsul 
Iena fiind un prototip al libertății şi indpendenței profesorale! 
Freiheit des Lehrens und des Lernens. Aici unde adevăratu, 
său inspirator şi părinte intelectual, marele Goethe, zicea că 
se simte mai fericit decât foriunde, aci doreà şi Haeckel să 
rămână spre a-și desvoltă activitatea sa, şi a şi rămas toată 
viața sa. 

Numai după un an dela babilitarea sa ca docent el scrie 
în 1862 o importantă monografie, Die Radiolarien, care-i 
aduce un mare nume în lumea ştiinţifică şi-l face apoi titu- 
larul catedrei de zoologie dela Iena. ' 

In acest timp însă apăruse la 1859 importanta operă a 
lui Darwin despre originea speciilor. Lectura acestei cărți 
îl sgudue pe Haeckel şi-i ridică un văl de pe ochi, căci el 
încă ca elev în liceu văzuse nevoia de a-şi explică rostul 
acelor exemplare de plante cu caractere specifice nedefinite, 
pe care le adună și le păstră în erbariul său. Deodată el 
devine aşadar un mare apărător al teoriei descendenţei lui 
Darwin şi se pune cu tot focul şi energia tinereţei sale şi cu 
tot bagajul său enorm de cunoștințe pozitive zoologice, să 
controleze întreg regnul animal pentru a găsi raporturile de 
înrudire dintre speciile şi grupele care-l formează şi să adune 

nouă dovezi pentru această învăţătură menită a schimbă 
felul de cugetare în toate domeniile ştiinţei. 

In Septembrie 1863, în mijlocul urii şi dispreţului cu care 
era traiziă atunci teoria lui Darwin, Haeckel vine la întru- 
nirea Asociației Naturaliştilor germani care se ţinea la Stettin 
şi, cu un curaj pe care numai profundele convingeri putea 
să i-l dea, ținù o splendidă conferință despre teoria lui Darwin. 

Bogăția mare de fapte și dovezi nouă ce le aducea, 
logica strânsă şi puterea mare de argumentare din această 
conferință a produs o adevărată reacțiune în favoarea teo- 
riei evoluţiunii, așa că Darwin singur a rămas acum pe de- 
plin convins de reuşita ideilor sale 

De acum înainte toate lucrările lui Haeckel sunt dirijate 
de o idee conducătoare, ideea evoluţiei ; el nu caută însă 
pentru aceasta argumente numai din logică şi combinaţiuni 
de cuvinte, ci se pune cu o putere de muncă extraordinară 
la studii de fapte pozitive în care-şi găsește mereu nouă dovezi. 

Haeckel are însă în acest timp o mare lovitură din care 
cum spune el singur, nu a crezut că va puteă vreodată să-şi 
vie în fire. El îşi pierde tocmai în ziua a 30-a a naşterii sale 
(la 16 Februarie 1864) pe tânăra şi scumpa sa soţie. In dis- 
perarea sa nu-și găsește puterea de a rezistă decât într'o 
muncă atât de intensivă, pe care de sigur nici un om de 
ştiinţe nu a fost în stare s'o facă vreodată şi care nu-i 
dădea nici măcar timpul material să se gândească un mo- 
ment la altceva decât la lucrul său. Timp de un an întreg, 
zi cu zi, din 24 de ceasuri el munciă 20 şi dormiă numai 4, 

In acest timp atât de scurt ela scris operasa fundamen- 
tală despre Morphologia generală a organismelor. 

Prin aceasta el a pus baza întregii „biologii moderne — 
purtat de ideea conducătoare a evoluţiei — şi se poate zice 

că de atunci până astăzi toate cercetările biologice moderne 
— chiar acele ale duşmanilor lui — sunt în cadrul funda- 
mentelor stabilite de dânsul. 

Restabilit astfel prin această muncă excesivă de durerea 
sufletească el caută să-și găsească şi o restabilire trupească 
şi pleacă într'o călătorie ştiinţifică în Insulele Canarice, unde 
urcă Picul cel înalt dela Teneriffa şi face şi o serie de lucrări 
zoologice foarte însemnate. 

Haeckel însă nu voeşte să se adreseze numai colegilor 
săi zoologi, ci caută a da o răspândire mai largă ideilor 
şi cercetărilor sale și de aceea publică pentru lumea cultă 
în 1868 cartea sa intitulată: /storia creaţiunii naturale care 
este o popularizare a Morfologiei sale generale. Această 
carte a apărut în limba germană în 8 ediţii şi a fost tradusă 
în 12 limbi şi e de sigur cartea științifică care a contribuit 
mai mult la răspândirea Darwinismului şi a interesului pentru 
ştiinţele naturale în general. 

O a doua carte de acest fel este Antropogenia pe care 
a scris-o în 1874 şi care de asemenea a ieşit în mai multe 
ediții şi a fost tradusă în diferite limbi. 

Dar dacă Haeckel aveă atât de mari succese ca filozof 
naturalist și ca autor, omul de ştiinţă pozitivă nu încetă un 
moment de a lucră în laboratorul său. O serie întreagă de 
monografii despre mai toate grupele mari de animale: Ra- 
diolari, Meduse, Sifonoțori, Coralii, Echinoderme, Spongii, 
Protiste, etc., etc., cu sute de planşe colorate, sunt rezultatul 
activităţii sale strict ştiinţifice în domeniul uscat al faptelor. 

Cu toată această muncă enormă în domeniul faptelor 
pozitive, pe care el o desvoltă în linişte în laboratorul său 
observând şi descriind fapte şi forme nouă, el nu încetă 
însă a veghiă asupra mersului general al ştiinţei sale. Din 

timp în timp câte o nouă publicațiune a sa generalizează şi 
sintetizează rezultatele dobândite, dă nouă directive şi des- 
chide nouă perspective cercetărilor biologice. 

Dar cea mai mare lucrare a sa de sinteză, cuprinzând 
toate organismele, Protiste, plante şi animale, este cuprinsă 
în cele trei volume fundamentale ce le-a publicat în anii 1894, 
95 şi 96 întitulate Systematische Phylogenie. 

Și astfel până în timpurile din urmă, prin asemenea des 
repetate publicațiuni generale, el a continuat ca un arhitect 
a coordonă, supravegbeă şi organizà munca unei întregi 
armate de învăţaţi cercetători, care conlucrau, din laboratoarele 
lor răspândite pe toată suprafața globului, la această mare 
clădire a biologiei moderne, ale căror planuri erau scbiţate de el. 

Simplicitatea şi modestia au caracterizat în totdeauna per- 
soana lui Haeckel, dacă însă se găsiă vreunul care să vrea 
să atace fundamentele teoriilor sale sau să caute a da alte 
directive cercetărilor biologice pe care el le consideră greşite, 
atunci modestul om de laborator se transformă în cel mai 
aprig luptător şi vai de cel pe care-l atacă. Cu o vervă şi 
o putere de argumentare uimitoare loviă tocmai în ţintă şi 
polemicile sale interesau toată lumea cultă şi atrăgeau tot 
mai multă lume la studiile biologice. Răspunsul ce la dat 
în 1878 lui Virchow şi lui Dubois Reymond la vestitele lor 
cuvântări care se sfârşiau cu cuvintele Restringarmur şi Igno- 
rabimus şi cărora el le-a opus uu puternic Impavidi progre- 
diamur au rămas clasice. 

Și astfel aproape o jumătate de veac acest mare învățat 
munciud şi organizând munca în lăuntru şi apărând în afară 
a condus, din liniştea laboratornlui său din Jena, întreaga 
mişcare ştiinţifică biologică din lume. Nu e dar de mirare 
dacă în acest timp laboratorul său de zoologie din Iena, 

ajunsese centrul biologiei moderne. Aci era locul de întâlnire 
al celor mai mari învățați şi aici se grămădiau tinerii ca să 
se formeze sub influența directă a marelui maestru 2). 

O asemenea muncă enormă cerea însă şi repaos. Dar 
Haeckel nu eră omul care să-şi piardă timpul stând degeaba 
sau plimbânduse. Repaosul său erau călătoriile şi acestea 
erau de obiceiu adevărate expedițiuni ştiinţifice de pe urma 
cărora ştiinţa — atât Biologia cât şi Geografia — trăgeă de a- 
semenea mari foloase. 

Afară de călătoria sa la Insulele Canarice, în 1875 el 
pleacă la Marea Roşie ca oaspete al Kedivului Ismail Paşa 
şi publică o splendidă monografie intitulată Arabische Koral- 
len precum şi o schiţă intitulată Brussa und der asiatiche 
Olymp. La 1877 merge la Corfu de unde publică asemenea 
o schiță geografică. 

La 1882 face o călătorie mare la Ceylan unde adună o 
bogăţie de material științific și face O serie de studii foarte 
importante. Volumul ce l-a publicat de aici, apărut sub titlul 
de /ndische Reisebriefe, este şi astăzi una din cele mai gus- 
tate lecturi de lumea cultă, care s'a scos apoi în mai multe ediţii. 

Pe la 1890 publică în «Deutche Rundschau» o altă schiță: 
geografică Algerische Erinnerungen. 

La 1901 face o'nouă călătorie şi publică splendida lucrare 
Aus Insulinde, Malaische Reisebriefe, etc. 

Ba chiar motivul real al retragerii sale dela catedră la 
vârsta de 75 ani nu a fost atât- după cum singur mi-a 
spus-o — vârsta înaintată, căci eră incă foarte robust, ci do- 
rinţa de a călători în linişte câţivă ani, dorinţă însă pe care 


1) Despre Haeckel ca profesor am scris în articolul meu intitulat 
«Aus Ernst Haeckels Lebrjabren», 1885 — 1892, apărut în «Haeckels 
Festschrift zu seinem 80 Jabrigen Geburtag», Jena 1914, 

nu şi-a mai putut-o indeplini în urma nenorocirii ce a avut-o 
de a-şi rupe piciorul. 

In toate călătoriile sale bucuria cea mare a lui Haeckel 
eră ca să poată fi în cel mai direct contact cu natura, căci 
el nu este din acei naturalişti moderni care privesc natura 
numai prin microscop. Mai mult însă se bucura să poată 
admiră frumuşeţile naturii şi să le picteze, căci Haeckel pe 
pe lângă mare naturalist e şi un bun artist. In cărţile sale 
partea artistică joacă un însemnat rol şi unele publicaţiuni 
sunt adevărate opere de artă ca d. ex.: Arabische Corollen, 
Kunstformen der Natur, Wanderbilder, Die Naturwunder der 
Tropenwelt, etc., etc. 

Incă din anul 1892 Haeckel este invitat să ţină o confe- 
rință la Altenburg despre concepția sa despre lume. 

Această conferință intitulată : Der Monismus als Band Zwis- 
chen Religion und Wissenschaft, apare apoi în broşură şi are 
un ecou foarte mare provocând o adevărată mişcare şi în 
alte cercuri decât cele naturaliste. 

In 1898 editorul Strauss din Bonn, văzând simpatia mare 
care a găsit-o la lumea cultă concepţia despre lume a lui 
Haeckel şi sistemul său de filozofie, Monismul, îl invită să 
scrie o carte specială întrun stil mai uşor, în care să con- 
denseze toate ideile sale filozofice. Cartea această intitulată? 
Die Weltrătsel Gemeinverstăndliche Studien iiber Monistische 
Philosophie, apare în 1899 și are un succes atât de mare 
încât ediţiile nouă încep a se urmă una după alta şi tradu- 
cerile în mai toate limbile străine asemenea. Astăzi această 
carte despre enigmele universului este răspândită în peste 
un milion de exemplare pe toată suprafața globului şi formează 
concepția despre lume a unei foarte mari părţi a oamenilor 


culți din toate țările lumii. Dr. GR. ANTIPA 
Membru al Academiei Române 

DIN SFORȚĂRILE POPOARELOR 1) 


L PRIN «ȚARA NEAGRĂ» 


Cu toate că-mi sunt cunoscute versurile: «Nec sic inci- 
pies ut scriptor cyclicus olim...» nu mă pot opri să nu pun, 
acum la început, în antiteză spiritul antic cu cel modern. 

Terențiu, acum mai bine de 2000 ani, scria: «Homo sum 
et humani nihil a me alienum puto»; astăzi se scrie: «Ca 
«Să trăești trebue să lupţi. Dar epoca noastră, superioară celor 
«dinaintea ei, a transportat bătălia pe un teren necunoscut 
«până acum. Astăzi victoria este răsplata muncii, a muncii 
“inteligente, productive, organizate. O singură aruncătură de 
«ochi pe barta lumei demonstrează acest nou adevăr. Odi- 
«nioară popoarele care steteau în capul omenirii erau cele 
«războinice, astăzi cele muncitoare. Naţiunilor sau indivizilor 
«care se sustrag fatalei legi a muncii, viitorul le este un 
orizont închis»... 2) 

Vedem din aceste ultime cuvinte interesul ce avem ca să 
cunoaştem sforțările celorlalţi, a celor din jurul nostru. In 
antichitate se puteă ca acel interes să pornească din senti- 
mentalism, acum el porneşte mai totdeauna din nevoile ma- 
teriale ale vieţii. Pentru a ne coordonă bine forţele de care 
dispunem, trebuie să cunoaştem rezistenţele ce se opun, să 
cunoaştem şi forţele şi năzuinţele celorlalte popoare. Preţuirea 
unei valori, nu se poate face de cât prin comparaţie. Călă- 
toriile de studii servesc foarte bine adunarea de cunoştinţi 
pentru acest scop. De cât, călătoriile în fugă nu contribue 
la formarea uuei idei sigure; din contră, astfel făcute, ele 


1) Articole orânduite după publicaţiunile colecţiei „Les pays modernes» 
2) V. Cambon : «La France au travail». 

sunt mai des periculoase, mai ales când nici studiul nu este 
condus cu metodă. lată germanii, care înţeleg foarte bine să 
studieze lucrările altora, să le perfecționeze, care îşi cunosc 
forțele lor şi pe ale celorlalte naţiuni, ştiu unde să-şi îndrepte 
sforțările: cele câteva sute de mii de germani, care în Franţa, 
«în Anglia, in America, au aflat secretele fabricaţiei, cu care 
au înzestrat patria lor, îi întâlneşti pretutindeni, modeşti, 
«izolați, vorbind limba ţării a cărei activitate îi atrage; ei 
frecuentează locurile publice, ascultă și notează convorbi- 
«rile, intră ca slujbaşi, chiar ca lucrători, în uzine şi dau 
dovadă de o activitate şi silință care cucereşte încrederea. 
* Apoi după şease luni, un an, doi, deodată se retrag. Instrucţia 
“lor este gata. Aceasta este adevărata călătorie de studii, şi 
«aşa aduce fiecare din ei câte o piatră la marele, uriaşul 
«edificiu al producţiei germane, la care lucrează toate forţele 
«țării cu o energie disciplinată sub tutela unei administra- 
țiuni incomparabile». 1) 

Ori care ar fi cauza curiozităţii, dacă o avem, să ne 
lăsăm a fi conduși prin câteva locuri de sforțare omenească. 
* că x 

Gândurile mă poartă dela început prin o țară mică, dar 
cu mari calități. Acolo, de multe secole, erau în floare indus- 
triile caznice, dar ele s'au stins treptat, fiind condamnate de 
legile economice, a căror aplicare a fost grăbită şi de ener- 
gia acumulată în subsolul acelei țări. Industriile de tot felul 
născute la focul cărbunilor, au condamnat industriile manuale 
şi cele de casă, dar au dat mijloace noi de producţiune po- 
porului vânjos. 

In «fara neagră» de acum, Belgia, pe vremuri «țara albă», 
căci acolo se răsfățau dantelele în orice casă, care a fost 


1) V. Cambon: L'Allemagne au travail». 

cea mai de seamă industrie caznică dacă nu ţesătoria ? Țe- 
sutul inului şi mai apoi şi al bumbacului făcea fala unor 
oraşe ca Bruges ori Gand. Cine nu a auzit, şi care Doamnă 
ori Domnişoară uită să-şi cumpere, trecând prin Belgia, 
vre-o broderie de Bruxelles ori vre-o dantelă de Malines ? 

Câte istorii, brodate de imaginaţie, nu se fac interesante; 
de ce aceea a dantelelor, care poate fi adevărată, nu ar fi 
instructivă! De istoria dantelelor sunt legate atâtea vieţi fe- 
menine în Belgia, Olanda şi... pretutindeni. 

Invenţia dantelelor are o dată pierdută în praful tim- 
pului; dar primele şcoli de dantelărie se zice a fi create de 
surorile aşa numite «beguines», din care abia se mai găsesc 
câteva exemplare, care-și sacrifică rămăşiţele vederilor lor 
să ţeasă acele pânze aeriene, capodopere de fineţe, de artă 
lucrători a căror specimene au ajuns să se întâlnească numai 
prin muzee 1). 

Nu este ușor să-ţi dai seama de felul unei dantele, căci 
sunt multe moduri de a o lucra. Unele dantele au florile lă- 
murite, ca cele de Bruxelles ori Veneţia, ce se numesc şi 
«pointe»; altele au florile pierdute, şi din acestea sunt o 
mulțime de varietăţi, pe care un spirit femenin, desigur că 
nu le ignorează: valenciennele, melinele, brugele, cele de 
Chantilly, poanta de Flandra, cea de Anglia, guipura, ducesa, 
torchon-ul, şi câte altele, nu fac obiectul de admiraţie şi discuţie: 

HAdevăratele „bruxelles“ nu mai există. Ele aveau nişte 
desene perfecte şi o fineţă rară de lucru; cu flori clar-ob- 
scure şi cu umbre, ele necesitau trei categorii de lucrătoare, 
fiecare categorie contribuind cu specialitatea sa la o <bru- 
xelleză . Astăzi maşina a înlocuit mâna în fabricaţia acestei 
«pointe». 


1) Din «La Belgique au travail» de J. Izart. 

„Pointa de Veneţia“ se deosebeşte de cea de Bruxelles, 
prin aceea că are o coloare gălbuie, şi prin modul cum sunt 
prinse florile între ele. Această dantelă era foarta greu de 
lucrat, şi gătea odinioară catifelele costumelor princiare. 

Regina «dantelelor cu flori pierdute» este «Valencienna> 
la care trebuie să se lucreze 14 ore pa zi, ca să se poată 
face 36 cm. în un an! Cum să nu coste atunci- chiar cu 
valoarea muncii pe la 1743 — rochia de valencienne a împă- 
rătesei Maria Tereza 25.000 fiorini, dacă au lucrat la ea 
timp de un an de zile, peste 80000 perecbi de mâini mă- 
estre, cum erau acele aie «beguinelor» din Gand! «Mali- 
nele», mai vaporoase ca „valencienele“, dispar și ele. Astăzi 
se lucrează mai mult dantelele ieftine, ca cea de Bruges, 
guipura, ducesa, torchonul, şi care formează specialităţile 
magazinelor Bruxell-ului : gulere, «bolerouri», fețe de tăvi, 
etc. Şi astăzi, tot centrul Flandrei de apus, împreună cu 
Gand, Termode, lucrează «ducesa de Bruges», iar în oraşul 
Brabant se lucrează «guipura». Cu toată această specializare 
a regiunilor de lucru a diferitelor dantele, totuşi pe zi ce 
trece, tot mai mult caracterul broderiei, adevăratele dantele mor. 

Ar fi de prisos, să mă opresc cât de puţin asupra mo- 
dului cum se lucrează o dantelă ori o pointă, şi nici să ofen- 
sez cititoarele, nu vreau ; dar desigur că trebuie să fie grea, 
de vreme ce se afirm’ că trebue o practică de cel puţin 6 
ani de lucru la dantelă, ca să se poată obține un produs 
fără cusur. Sunt peste 160 «şcoli dantelliere» în Belgia, dar 
adevăratele dantele nu încetează de a deveni tot mai rare, 
după cum spuneam, iar cumpărătorul uneia «veritabile» din 
ce în ce mai greu se poate călăuzi în <gbicirea» preţuiui 
obiectului ce cumpără. Să reținem că, şi la dantele, ca peste 
tot, se caută să se fabrice maximum în minimum de timp. 

De fapt, industria dantelelor este rău organizată în Belgia, 
Şi aceasta — pe lângă alte motive de ordin economic — este 
cauza decadenţei acestei industrii naționale. Pe la 1875 erau 
150.000 lucrătoare dantelliere în Belgia, pe când în 1896 
numărul lor scăzuse la 47.000, iar astăzi abia mai sunt 20.000 ! 
Și este explicabilă această repede scădere a mâinilor dan- 
teliere, dacă vom şti că toată această industrie se găsește 
exclusiv condusă de femei, şi că această industrie se adre- 
sează iarăş exclusiv femeilor. Cu ce argument !să convingă 
ele pe politiciani, spre a-şi atrage bunăvoința lor? Cu cel 
electoral ? Nu-l au. Cu obstrucţie în camerile de comerţ ori 
industrie ? Nu au reprezentanţi acolo. Cu compătimirea ce o 
atrag celor care le văd modul cum sunt exploatate lucră- 
toarele danteliere ? Cu asta poate vor reuşi mai mult: o 
lucrătoare abia câştigă (primeşte) 90 bani pe metrul de „Va- 
lencienă“ — şi aceştia poate în natură — pe când creaţia ei, 
după ce a trecut prin mai multe mâini, pe o Avenue de 
Opera, acelaş metru, se vinde cu 10 lei; o dantellieră abia 
câştigă 0,80 — 1 leu pe ziua de 10 — 12 ore de lucru, pe 
când o pelerină scurtă (berthă), care costă maximum 40 lei, 
se vinde cu 250 lei; o rochie de „bruxelleză“, care costă 
maximum 1000 lei, se vinde cu peste 3500 lei. Nil admirari 
dar cu multă dreptate s'a zis: Socialişti vorbăreţi şi gră- 
sulii, gândiţi-vă niţel şi la surorile voastre flămânde care 


mor de foame și nu -zic nimic! 


* 
* * 


Femeile din „țara neagră“ se sforțează dar să ne dea 
încă pânze fine ca cele de paiangen, albe ca spuma mării, 
frumoase, uimitoare în creațiune, ca florile de gbiață ce nu 
ne mai săturăm să le privim pe geamurile unde niște forțe 
de nepătruns le-a suflat cu măestrie în timpul unei nopți; 

tot se mai muncesc să închege figuri de o artă şi simetrie 
ce concurează pe cele descoperite de savanții filozofi în crea- 
țiunile microscopice ale naturii. Femeile belgiene, cu sforță- 
rile lor, cu gustul lor au făcut celebru lucrul ce ese din 
mâinile lor ; bărbaţii belgieni au făurit bogăţia şi libertatea 
țării prin sforţările lor necontenite pe sub pământ în minele 
de cărbuni, pe suprafața pământului în uzinele nenumărate 
veşnic în lucru. Fumul şi praful de cărbune, se lasă ca o 
pâclă în «țara neagră ... 
* ci * 

Industria *) de astăzi este þidoasă, şi mai ales nesănă- 
toasă. Fără îndoială, pentru artist orice lucru urât, are şi 
frumusețea lui. Rixens la Paris, Const. Meunier în Belgia, au 
ştiut să scoată capodoperile lor din muncile cele mai umile, 
din priveliştele cele mai înegrite de fumul uzinelor ; nu e mai 
puțin adevărat că după un minut de uimire, o frică sinceră 
strânge inima vizitatorului care vede cum populaţii întregi se 
gălbenesc întrun aer de nerespirat, artificial. 

Industria, minotaur modern, este cu toate astea puterea 
care lucrează aluatul indispensabil pentru fermentarea socie- 
tății spre progres ; factorii organici şi morali nu vin de cât 
mai târziu. Orice sar zice, şi orice s'ar face, descoperirea 
unui zăcământ de huilie sau de fier, străpungerea unui istm 
Suez ori Panama, secarea unei mări Haarlem, vor face mai 
mult pentru destinele unui popor, decât toate discursurile 
politicianilor. Din nenorocire, evoluţia societăţilor pare că 
este supusă şi ea legilor mecanice care guvernează materia ; 
orice acțiune trebuie să aibă o reacțiune, orice progres 
îşi cere răscumpărarea. Această răscumpărare este uzina 


1) Traducere din La Belgique au travail» de J. Izart. 

neagră, omeniri pipernicite şi demne de milă, vegetaţia dis- 
trusă de dubori ucigătoare... Progresele ştiinții micşorează 
din ce în ce mai mult această sumă de răscumpărare, ceace 
este foarte îmbururător. Aşa Belgienii au făcut în exploatarea 
minelor de cărbuni un mare progres. O vizită pe la minele 
din Cheratte de la nord de Lüge, ne va lămuri şi mai bine 
cele mai sus spuse. 

La o cotitură de drum, o clădire nouă, în cărămidă apa- 
rentă, deasupra căreia se ridică un turn cu ferestruici ca şi 
un castel feodal, anunţă intrarea în mină. Nu se vede nici 
fum, nici cabluri, nici maşini cu aburi, în fine nimic din 
ceace știm că se găsesc pe la mine. Aşa dar nici coş, nici 
funingine, nici scuipători de vapori, nici pufueli obosite : ade- 
vărată revoluţie ! 

La Chberatte toată instalaţia este electrică, și cum puțul 
de mină este pedeaîntregul nou, aici nu e nimic de cârpeală, 
aşa că aici avem aface cu prototipul minei viitoare. 

Vizita începe. O curățenie exemplară. Peste tot pardo- 
seală care ar face geloasă şi pe cea mai minuțioasă mena- 
jeră olandeză ; aparate ce strălucesc, lustruite, lăcuite ; lumina 
pătrunzând în znopi mari prin deschideri largi şi cu gea- 
murile cu îngrijire ţinute. Este posibil ca acolo înăuntru să 
se mânuiască builia ? 

Energia trebuincioasă este adusă de la staţia centrală de 
exploatare a cărbunelui, de la Micheroux, situat la 8 km. 
de acolo, prin două cabluri subterane de câte 16 mm. pătrați. 
Suprafaţa secţiei toculețului cu care scriu aceste rânduri, 
iată ce este de ajuns să scurgă toată energia necesară unei 
mine! Prin acest minuscul conducător, electricitatea va câr- 
mui puternicul motor de extragere, pompa pentru soarberea 
apelor, ventilătorul de aeraţie, compresorul care strânge aerul 

necesar la mişcarea perforatorilor, macaralelor, ciocanelor 
pneumatice pentru builie, şi toate maşinile subterane ! Prin 
această arteră infimă, minerii vor fi luminaţi, ventilaţi, căr- 
bunii vor fi dărâmaţi, transportaţi, urcați, vărsaţi, cernuţi, 
apa va fi ţinută în respect, gonită din groapă... Ce mister 
admirabil ! 

Maşina de extracţie situată în vârful turnului în o sală 
pătrată, e în adevăr imposantă cu cele două mari mosoare 
ale ei, pe care se înțășoară 600 m. de cabluri, care nu se 
rup nici chiar la o forță de 200.000 kgr. 

In picioare, pe fiecare faţă a bobinelor, o massă neagră 
din care ţâşneşte strălucirea cuprului ce poartă, stau ca nişte 
monşirii electromotoarele, pe care numai un gest nevăzut 
al mecanicului le dresează după voinţă. Un mecanism plă- 
pând, două pârghii delicate, pârghia de comandă electrică, 
de frână, asta e tot sufletul minei. Omul, cu ochii pironiţi pe 
aparatul care arată locul coliviilor în puțuri, pune în mişcare 
pe una sau pe alta, după cum îi este comandat din fundul 
groapei prin un transmiţător electric care funcţionează înaintea 
ochilor lui. De acest cablu, pe care el îl înfăşoară şi desfă- 
șoară după voinţă, sunt atârnate sute de vieţi omenești, pe 
care el le coboară sau le urcă zilnic; cu această mașină aşa 
de mlădioasă în mâinile sale, el scoate afară la lumină, în 
fiecare oră 125 tone de cărbuni. 

Așa este astăzi puţul dela Cheratte, aşa va fi mâine ori- 
ce uzină, ca un stup care bâzâie, dar sănătoasă şi curată. 

x * * 
| Peste tot, când cineva străbate zona cu cărbuni, este izbit de 
măririle, modificările ce sunt în lucru; numai construcţii noi, 
șantiere în închegare, maşini care se instalează. Adevărate 
friguri de builie! Friguri explicabile, căci chestiunea builieră 

„Natura“, Anul IX, No. 6. 12 

în Belgia, este o chestiune naţională. Acolo economiştii ca 
şi inginerii, se ocupă să o îmbunătățească. Din cauza ve- 
chimii exploatării de mine, proprietatea zăcămintelor este 
foarte divizată în Belgia: nu sunt mai puţine de 118 socie- 
tăți de exploatare cu peste 258 puțuri de extracțiune şi cu 
un tonaj anual cam de 24 milioane tone. Această îmbucă- 
tățire este un rău: existența unui material foarte vechi, mo- 
dest la început și apoi mărit pas cu pas, spre a răspunde 
nevoilor exploatării, adâncirea pe porţiuni succesive pe mă- 
sura sleirei zăcământului, așa că unele puțuri ţin recordul 
în această privinţă, sunt cauze tot aşa de puternice care în- 
greuiază pe minierii belgieni în concurență cu exploatările 
moderne de producție intensivă a societăţilor miniere dela 
Calais ori Rubr. 

Chiar condiţiile tecnice sunt mai grele aci, în Belgia, de 
cât în alte părţi: vinele de cărbuni sunt de o grosime slabă, 
straturile prea cutate; păturile, nu se întind pe suprafeţe 
mari şi cu înclinație mică cum e în Anglia, sau uşor ondulate, 
ca în Westfalia, ci presintă o succesiune baotică de părţi 
puţin înclinate — plateurs-— apoi brusc îndreptate — dres- 
sants. Aceste accidente geologice fac ca exploatarea să fie 
mai nesigură şi mai puţin productivă. Dar asta nu importă 
aici oamenii s'au înbămat cu curaj la muncă, iar uneltele de 
muncă se transformă neîncetat... 

Dar ştiţi cât a trebuit să se desvolte ştiinţa şi uneori ce 
eroism a trebuit pentru a străpunge un puț de 1000 m. 
adâncime, în straturi care par-că 'şi fac o plăcere să distrugă 
munca omului; deacurmezişul păturilor de apă, adevărate 
lacuri subterane, pe care nu se poate pune stăpânire decât 
îngbeţându-le ? Ştiţi că pentru a scoate din aceste adâncimi 
câteva cărucioare de cărbuni, şi acela amestecat cu pietre şi 

ferit de şisturi, trebuiesc colivii de câte 3 tone, două cabluri 
pentru peste 20 tone, o maşină de extracţiune cu o putere 
egală cu aceea a unei locomotive ? Ştiţi că acest «venit de-a 
gata» amestecat cu tot ce nu trebuie, trebue să fie ales, spălat, 
cernut, etc. cu tot felul de maşini complicate, înainte de a 
trece la focar ? Numai ştiind acestea se poate înțelege sfor- 
tarea inginerului ca să îmbunătățească mijloacele de exploatare. 

Odinioară economia era ceva secundar; îţi închipui, să 
economisești cărbunele chiar în mină!... ce glumă! Astăzi 
economia este cuvântul de ordine ; se clădesc stațiuni cen- 
trale după ultimele perfecţionări şi unde economia de căr- 
buni este foarte căutată, ca şi cum builia ar fi un element 
rarissim ; se întâmplă chiar să se ardă adevărate pietre care 
nu conţin de cât pe jumătate din greutatea lor ele mente com- 
bustibile ; se creiază spălătoare mari unde materialul este 
spălat, respălat, dat prin sită, cules cu grije și chiar praful 
ce vrea să scape, cules, decantat, filtrat şi transformat în 
brichete... Și pentru asta, instalaţiile noi se altoiesc pe cele 
vechi ; vechile clădiri prea strâmpte înainte, se umflă trans- 
formându-se în construcții curioase, ca și butucul din care 
țâșnește seva abundentă şi aruncă în tote părțile lăstari plini 
de viaţă... 


Purtaţi-vă gândul în Belgia şi la noi. 
C. SFINȚESCU 


Inginer 


ZI 


LA CE SUNT BUNE TEOREMELE 


Incepeam odată cu elevii de clasa 3-a de liceu partea din 
geometria plană care se face în această clasă. 

Pentru a nu luă îndată creta în mână am deschis o con- 
vorbire asupra scopului geometriei. Am căzut atunci de 

acord că geometria are drept scop măsurarea întinderilor: a 
lungimilor, a suprafețelor şi a volumelor. 

Am mai căzut de acord după oarecare discuţie cu elevii 
că aceste măsurători le urmărim cele mai deseori nu pentru 
plăcerea de a şti, ci pentru folosul ce rezultă din aceasta. 

Măsurăm de exemplu volumul unui butoi ca să ştim cât 
untdelemn e în el; măsurăm volumul unei grămezi de lemne 
ca să nu le numărăm bucată cu bucată la vânzare; măsurăm 
suprafața unei mese ca să ştim cât lac va intră şi suprafața 
unei duşumele ca să ştim câte cutii de vopsea să cumpărăm. 

In această convorbire am ajuns şi la întrebarea: de ce se 
dă în şcoală un şir aşa de lung de teoreme? 

Cu ajutorul discuţiei am găsit noi atunci la această între- 
bare un răspuns care mi se pare că ar face plăcere şi altora. 

Geometria ca şi celelalte părți ale matematicei se des- 
voltă plecând dela câteva constatări fundamentale: că linia 
dreaptă este drumul cel mai scurt între două puncte, că două 
figuri egale cu o a treia sunt egale între ele şi alte câteva. 

Sar puteă deci foarte bine ca cineva să nu înveţe geo- 
metria şi totuşi să rezolve orice problemă de geometrie lu- 
ând-o dela început şi construindu-şi raționamentul pas cu pas. 

“Fără îndoială că se poate. Dar dacă un om ar face aşa. 
ar munci foarte mult degeaba. Inadevăr, în deslegarea pro- 
blemelor în totdeauna o problemă deslegată ajută la desle- 
garea alteia. Cu cât cineva a deslegat mai multe, cu atât îi 
vine mai uşor să deslegealtele noi, dacă nu uită cum a des- 
legat pe cele dinainte şi ce probleme erau acele. 

Ei bine, teoremele sunt probleme uşoare, rezolvate, pentru 
a ne folosi de ele la rezolvarea unei probleme mai grele. 
Demonstraţiile teoremelor nu sunt decât felul cel mai logic 
de a le rezolvă. 

Putem asemănă teoremele de geometrie cu instrumentele 
meşteşugarilor. Să presupunem că un meşteșugar ar vrea 
să facă un dulap şi că nar avea instrumente. Negreşit că 
ar puteă să facă dulapul făcându-şi el singur instrumentele. 

Ar luă fierul (axiomele de geometrie), l-ar pune pe foc, 
l-ar bate cu o piatră şi ar face un ciocan (teorema triun- 
ghbiurilor asemenea). Apoi ar face un druguşor de fier, l-ar 
tăia şi ar face cue (altă teoremă). Apoi şi-ar face o rindea, 
(altă teoremă). Și în sfârşit ar face dulapul (problema de 
rezolvat). 

Dar se înțelege că-i va prinde minunat dacă va aveă 
ciocanul şi cuele şi rindeaua gata. 

Cu cât un meşteşugar are mai multe şi mai bune instru- 
mente sau chiar şi bucăţi de lucru gata, ca de exemplu scân- 
duri date la rin dea, coltare, ornamente, picioare date la strung 
cu atât va face comanda mai repede. 

Aşa şi inginerul, astronomul, arhitectul, cu cât va şti teo- 
reme mai multe şi mai bine alese cu atât vor face comanda 
mai repede. Deaceia, întocmai cum meşteșugarul înainte de 
a face comande, îşi face el singur, ori cumpără instrumente 
cu care se deprinde a umblă, așa şi inginerul, astronomul, 
arcbitectul, negustorul, înainte de a execută o lucrare trebue 
să înveţe dela alţii sau să descopere ei singuri teoremele de 
geometrie. 

Dar tocmai această comparaţie mă face să mă gândesc 
la un lucru. De obiceiu elevilor nu li se lămureşte că teo- 
remele sunt nişte instrumente pe care ei şi-le făuresc sau le 
„Cumpără“ în tinereţe spre a se folosi de ele mai târziu, iar 
pe de altă parte de multeori elevii fac mereu la „ciocane“, 
„colțare“ şi alte „bucăţi“ geometrice fără a face vreodată o 

„comandă“ adică o construcţie practică şi aşa se plictisesc 


cum Sar plictisi un ucenic care ar face ani de zile numai 
cepuri de butoae. 


Câmpulung. N. N. BOTEZ 
a 


FENOMENE CARACTERISTICE 
DIN EXPLOATAREA PETROLULUI 


I. Erupţiunile de ţiţei şi gaze. — In majoritatea cazurilor 
atunci când sonda a atins un zăcământ de ţiţei la o adân- 
cime oarecare în interiorul pământului, lichidul se urcă pe 
coloană şi poate fi extras, fie prin pompare, fie prin lăcărire 
cu ajutorul unui burlan cu supapă numit lingură. 

Se găsesc şi sonde, care în loc de țiței exalează numai 
gaze. Acestea însoțesc însă de obiceiu ţiţeiul în toate sondele 
productive. Excepţional, am puteă zice că 10—20% din 
sondele productive erup la început, adică aruncă singure li- 
chidul negru pe gura sondei. 

E foarte interesant aspectul unei sonde'eruptive. Din tur- 
nul sondei ţâşșnesc nori de țiței de culoare neagră sau cafe- 
nie, ridicându-se pânăla 50 sau 100 m. In regulă generală 
coloana de lichid este împedicată de a se înălță prea sus 
pentru a nu se risipi producţia. 

In acest scop un corp de tuciu enorm numit linsă, este 
așezat în turnul sondei la o înălțime de 5 — 7 m. deasupra 
gurii puţului. Coloana de țiței întâlnind această jumătate de 
sferă se împrăștie şi lovindu-se de acoperișul turnului, ţiţeiul 
se scurge în urmă în interiorul sondei, de unde prin jgbea- 
buri este condus la bataluri şi rezervoare. 

In apropriere de 30 — 50 m. dela sondă, chiar pe timp 

liniştit, se simte o ploaie fină de ţiţei. Nu e mirare, ca la 
această distanță, gulerile şi manşetele să devie pestriţe. 
Când bate însă un vânt către oraş, cum se întâmplă adesea 
în Câmpina, acei, care din întâmplare au rufe întinse pe 
afară pentru uscat, cunosc efectele erupției, după stropitul 
total al rufelor cu pete negre, chiar dacă sonda se află la 
o distanţă de 3 sau 4 kilometri. 

Locuitorii din vecinătate bănuesc din depărtare erupțiile 
de țiței sau gaze după sgomotul lor, asemănător unui buruit 
înădușşit, însoţit de nenumărate şi puternice troznituri, uşor 
de auzit dela distanță de zeci de kilometri. 

In primul moment al deschiderii zăcământului erupțiile 
sunt foarte violente. Dacă gaura de sondă este plină cu apă, 
chiar dacă coloana de apă e de 700 800 m, ea este în 
întregime aruncată afară împreună cu aparatele de săpa, 
care au adesea o greutate de 5000 kgr. Prăjinile de fier cu 
un diametru de 30 m.m., de care atârnă aparatele de săpat 
în timpul aruncărei sunt făcute ghem şi încolăcite: Dacă linsa 
de apărare nu sa pus la timp, capul turnului de sondă este 
distrus şi aruncat împreună cu celelalte aparate. 

De notat este faptul, că aproape nici o dată erupţiunile 
nu ţin continuu. Mai rar ca durata lor să fie de două sau trei 
săptămâni fără întrerupere. După prima furie erupţiunile se 
fac cu intermitenţă. Sunt sonde din care ţiţeiul curge la in- 
tervale de 20, 15, 3 sau 5 minute cu absolută regularitate. 
Pentru fiecare perioadă cantitatea de ţiţei ce curge este aceeaş, 
cât timp erupțiile se suced cu regularitate. 

Cantităţile de țiței captate din sondele eruptive au atins 
cifre de necrezut mai ales în țara noastră. Este cunoscută 
sonda Societăţii Colombia dela Moreni, care până în pre- 

zenta erupt peste 40.000 vagoane în valoare de circa 30 
milioane de lei. 

O sondă care ma costat mai mult de 200.000 lei dădu 
o producţie de 30 de milioane și făcu ca acţiunile acestei 
societăți să se ridice dela 250 lei bucata valoare nominală 
la 2660 lei ! Totuşi câţi Români întind mâna norocului pen- 
tru a plasa ceva şi din capitalul lor naţional în exploatarea 
petrolului ? ! 

In România aceasta a fost sonda cea mai bogată. Dintre 
celelalte ţări singur Mexicul a avut o sondă care a întrecut 
pe aceasta, dând enorma cantitate de peste 100.000 vagoane. 

De unde este mult curge şi pentru alţii. In regiunea 
Moreni, ca şi la Câmpina, mare parte din ţiţeiul împrăştiat 
prin erupție se înfiltrează în pământ şi prin prundul de la 
Suprafață se scurge in propietăţile vecine. Propietarii, în de 
obşte țărani, făcând puțuri pe bucăţile lor de pământ, ex- 
trag acest țiței, şi-l vând la rândul lor rafinorilor. 

Erupţiunile de ţiţei se explică prin inmagazinarea gazelor. 
Gazele se produc în interiorul pământului în zăcământul de 
țiței în urma combustiunii lente a materiilor vegetale sau 
animale din care se pretinde că sar fi format petrolul. Ele 
stau sub o mare presiune, care scade cu cât se exalează 
mai multă cantitate din ele în timpul exploatării, aşa în cât 
o regiune veche din care s'a extras un şir mai mare de ani 
țiței bogat în gaze, nu mai poate avea sonde eruptive. 

Inainte de erupția țițeiului până în momentul când gaura 
de sondă a atins zăcământul de ţiţei se întâlneşte de multe 
ori o serie de straturi de apă, dintre care unele sunt arte- 
ziane. Aceste ape trebuesc izolate prin coloane de tablă er- 
metice ca să nu poată ajunge la țiței şi să-l împiedice, prin 
contrapresiune, de a eşi la suprafată. Prin această opera- 

țiune, apa închisă în dosul coloanei ermetice, dacă e arte- 
ziană poate să iasă afară. Țiţeiul va erupe prin interiorul 
coloanei. In astfel de cazuri una şi aceeaşi sondă erupe în 
acelaşi timp apă şi ţiţei, fără ca lichidele să se amestice 
între ele, De ex. sonda No. 16 a Concordiei la Runcu. 

Erupţiuni liniştite au loc în cazurile când ţiţeiul în loc 
să se ridice cu furie la mari înălțimi, se urcă la anumite 
intervale de timp numai până la gura burlanului peste care 
se revarsă ca un isvor. In asemenea cazuri ţiţeiul se poate 
căpăta mult mai uşor fără risipă, 

II. Erupţiunile de nisip şi bolovani. — Mulţi exploatatori 
s'au decepționat, atunci când punând sonde pentru păcură 
au întâlnit în locul erupției de păcură erupții de nisip şi bo- 
lovani. Sunt societăţi ca Galo-Româna, care au pierdut întreg 
capitalul în urma cbeltuelilor făcute cu astfel de sonde. O 
sondă a acestei societăţi la Diţeşti lângă Filipeştii-de-târg a 
început să arunce nisip şi bolovani de la adâncimea de 
200 m. Locuitorii din Diţeşti la circa 4 km. distanţă de sondă 
nefiind obişnuiţi cu sgomotul erupțiunilor, mai ales în timpul 
nopții, s'au trezit din somn speriați şi numai cu greu s'au 
putut linişti. 

Putem afirmă că această sondă a dat cea mai mare can- 
titate de nisip dintre toate sondele asemănătoare din ţară. 
Intreaga instalațiune de săpat şi toate maşinile erau acoperite 
în total cu nisip. Cantitatea de nisip aruncată împrejurul 
sondei s'a calculat la circa 4000 m.c., aproape un deal de nisip. 

O dată cu nisipul ies şi bolovani din sondă, rupți de sigur 
de pe pereţii netubaţi ai găurii. Pietrele sunt aruncate cu 
atâta furie în cât îşi micşorează cu mult volumul prin pre- 
siune în timpul trecerii prin gaura de sondă. Inălțimea la 
care sunt aruncaţi bolovanii trecea de 200 m. 

Efectele erupțiunilor de nisip sunt şi mai puternice ca 
acele ale erupțiunlor de ţiţei. Turnul a fost complect dis- 
trus, toate aparatele împreună cu coloana de apă aruncată 
afară din sondă, iar pereţii coloanei de 400 m. ca diametru 
cu care fusese tubată sonda, sau ros prin frecare până au 
ajuns la grosimea unei foiţe de ţigară. 

Erupțiunile de nisip au aceeaşi explicaţie ca şi cele de 
țiței, adică acumularea gazelor, ajunse în stratul de nisip cu 
timpul din regiunile inferioare în care s'au format o dată cu ţiţeiul. 
In toate regiunile păcura groasă se găseşte în straturile inferioare, 
pe urmă vin straturile cu țiței uşor, de multe ori chiar de 
calitatea celui din Câmpeni—Bacău, care poate arde direct 
în lampă şi în fine mai sus gazele. Aceasta însă numai în 
regulă generală. 

Sonda din Diţeşti a fost adâncită până la 600 m. totuşi 
ea n'a dat nici o producţie. 

III. Erupţiuni de apă ferbinte. — Incă un fenomen curios 
pentru sondele de petrol este erupția de apă fierbinte, cum 
este cazul la Filipeştii-de-pădure. Sonda care erupe mai 
puternic este No. 10 a Societăţii „Astra Română“. Adân- 
cimea dela care vine apa e de 1199 metri pe coloana de 
175 m.m. diametru. Erupția a început la 24 Octombrie 1913 
şi continuă şi în prezent. Cantitatea de apă ce sonda o 
aruncă zilnic este de circa 100 de vagoane. Apa conţine mari 
cantități de sare şi urme de iod. Violenţa erupţiunilor se 
poate judecă dupe sgomotul lor, care se aude la zeci de 
kilometri şi după efectele ei. Curnul sondei este complect 
distrus. Linsa, enormul corp de fontă, care serveşte să 
împedice erupţiunile la înălțimi mari a fost complect găurită 
şi aruncată. La gura sondei sa format prin depunere un 
mare crater de sare. Sarea e răspândită pânăla 500 m. de 

jur împrejurul sondei. Toţi pomii din vecinătate au fost 
distruşi de apa fierbinte, care are o temperatură între 60% — 70°. 

O altă sondă, cu aceleaşi efecte, este acea a societății 
„Steaua Română“ No. 3 din aceeași localitate. Adâncimea 
sondei este 7069 m. şi coloana cu care e tubată gaura este 
255 m.m. diametru. Erupția a început la 5 Decembrie 1913. 
Aruncă la început circa 100 vagoane apă sărată. In ultimul 
timp atât cantitatea cât şi temperatura apei a început să mai 
scadă şi odată cu aceste scăderi s'au arătat urme de păcură. 
La 19 Decembrie arunca și bucăţi solide de parafină, iar la 
22 Decembrie erupția din interiorul coloanei s'a oprit, ivin- 
du-se gaze şi păcură printre coloane. 

Faptul că prima sondă săpată de Astra Română în această 
regiune a dat prin erupțiuni la început peste 70O vagoane 
de țiței pe zi, fără să fi întâlnit mai sus ape termale ; iar pe 
de altă parte, fenomenele din sonda precedentă care arătă 
țiței între coloane, îndată după încetarea erupţiunilor de apă, 
ne dă convingerea unei probabile treceri a stratului de țiței 
și chiar a tubării lui. Ar rezultă, că apa fierbinte se află sub 
stratul de ţiţei la o mică distanță. Adică, regiunea ră- 
mâne tot una din cele mai bogate cu ţiţei, însă lucrarea 
trebuie condusă mai cu atenţiune, în special când se execută 
cu curent de apă, pentru că atunci ţiţeiul se află pus sub 
presiunea unei coloane de apă de peste 100 atmosfere. 

Temperatura de 60° — 70% a stratului este temperatura 
pământului în adâncimile unde zace apa. Nu e nevoe ca apa 
să vie prin crăpături din adâncimi necunoscute. La adâncimea 
de 1200 m. temperatura, conform gradului geotermic, soco- 
tind 1% grad de fiecare 30 m. se ridică la 360-370 numai. 
Trebue însă să luăm în consideraţie, că apa vine din anti- 
clinal, deci din partea cea mai ridicată a stratului. Acelaşi 

strat de apă ajunge în sinclinal la adâncime de peste 2000 
m. şi poate 3000 m. 

Apa din anticlinal poate fi încălzită prin urmare de apa 
mult mai fierbinte din sinclinal, care devenind mai ușoară şi 
căpătând vapori se ridică către anticlinal, prin porii nisipului, 
înfierbântând-o întocmai cum se face fierberea întrun vas 
pus la foc. 

Se speră că, înaintând mai adânc, sub această pânză de 
apă să se întâlnească noi zăcăminte de țiței. 

IV. incendiile sondelor eruptive de ţiţei şi gaze. — 
Sonda cu cele mai puternice erupţiuni, care luând foc, a 
ars un timp indelungat, este sonda Concordiei de la Moreni. 
Această sondă, erupea înnainte de ardere 150 vagoane ţiţe; 
pe zi, umplând atmosfera dinprejur cu gaze. 

Se presupune, că focul ar fi pornit de la sonda Colom- 
biei No. 2, prin aprinderea gazelor venită în contact cu o 
schintee, produsă de un întrerupător de lumină electrică. 
Batalele şi sondele de prinprejur incendiate, au comunicat 
focul sondei Concordia. 

Toate mijloacele de stingere încercate n'au dat rezultat, 
căldura mare nepermițând o apropiere de cât de 100 m. cu 
ajutorul apărătorilor de asbest. 

Un batalion de pionieri a lucrat la facerea tranşeelor de 
apropiere. În cele din urmă sa bombardat gura sondei cu 
45 de proiectile în scopul turtirei burlanilor la gură, dar 
tocmai atunci întâmplător arderea deveni mai puternică. 

S'a proiectat apoi săparea unui tunel la o adâncime de 
circa 8 m. lângă sondă în scopul turtirei coloanelor sau 
pentru a le pune în comunicaţie cu un conduct lateral, aşa 
fel în cât să înceteze erupția. 

Abia se începuse lucrarea şi erupția sa oprit brusc, astu- 

pându-se gaura cu un dop puternic de nisip, după 16 zile 
de ardere. 

Aspectul unei sonde eruptive incendiate e măreț. O co- 
loană de foc, care ţâşneşte în sus, în direcţiune verticală, la 
înălțime de 50 — 100 m. luminează împrejurimile până la 
3—4 kilometri, aşa de bine că poţi citi un jurnal cu uşurinţă, 
iar căldura se simte la o distanță mai mare de 200 metri. 

Când sonda erupe numai gaze, atunci focul luminează şi 
mai viu, se vede de la distanţă şi mai mare, neproducându-se 
fum negru. Sonda cu gaze No. 26 a societăţii «Regatul 
Român» de la Moreni, luând foc în urma unui trăznet a ars 
timp de o săptămână ca o nebuloasă vizibilă numai noaptea. 

O sondă eruptivă în flăcări a societăţii Steaua Română 
în Țintea, care ameninţa aprinderea a o serie de sonde apro- 
piate productive, a fost stinsă după o muncă de 3 zile prin 
întrebuințarea sacilor cu nisip uzi. Construindu-se baricade 
cu ast-fel de saci și reuşindu-se a se apropia de gura sondei 
s'a putut stinge focul prin aruncarea sacilor uzi deasupra ei. 
O sondă eruptivă incendiată demnă de privit a fost şi sonda 
societăţii Traian din Valea Prahovei în Poiana. O noapte 
întreagă o coloană de foc înaltă de 150 m., cât dealul Pi- 
țigaia, aruncă lumina asupra întregului oraş Câmpina, adu- 
nând pe malul Prahovei, feeric luminat, o mulțime de spectatori 
Erupția fiind violentă și timpul liniştit, coloana de foc era 
perfect cilindrică şi verticală. Numai o parte, cam un metru 
distanță de la gură, focul era aproape întrerupt, acolo nu 
se vedea flacără. luţeala cea mare a gazelor, în momentul 
eșirii din gura sondei, face ca oxigenul să nu pătrundă în 
cantitate suficientă în această parte. 

Incendiile sondelor au ca efect în foarte multe cazuri şi 
ardere de oameni. Rar când se întâmplă însă să moară la 

petrol prin ardere mai mult de 3—6 oameni. Când în minile 
de cărbuni au loc explozii şi aprinderi de gaze, se întâmplă 
ca de odată 300—500 oameni să cadă victime. Exploatarea 
petrolului este însă departe de pericolele ce însoțesc exploa- 
tările de cărbuni. Dintre toți lucrătorii minieri, acei de petrol 
au viaţa cea mai bună, aceştia respiră aer curat, trăind 
în acelaşi timp la suprafața pământului, la lumina zilei, nu 
sub pământ la lumina slabă a lămpii fără aer suficient, şi 
amestecat cu praf. Numai neobişnuința face să se creadă că 
la sondele de petrol sunt pericole mai mari ca la celelalte 
mine. Pagubele produse de incendii sunt câte odată foarte 
mari. Sonda Concordiei în urma încetării erupției n'a mai 
putut fi pusă în funcţiune, în schimb sonda Colombiei din 
apropiere este aceea, care a încasat 30 de milioane lei în 
locul Concordiei. 

Cauzele incendiilor nu s'au putut nici o dată stabili cu 
preciziune. Ori în ce caz ele au loc în majoritatea cazurilor 
când atmosfera este plină de gaze. O schinteie produsă, fie 
printr'un circuit electric scurt, prin o ciocnire a lingurii de 
burlan, în timpul lăcăritului, o frână încălzită, un lagăr în- 
fierbântat prin lipsă de unsoare, şi de multe ori neglijența 
(fumatul în zona periculoasă) dau naştere la incedii. 

Erupţiile şi incendiile în general sunt periculoase mersului 
normal al exploatării, totuşi însă ele stau în legătură strânsă 
şi de nedespărțit. 

Doctor-Inginer V. ISCU 
Câmpina, 31 Ianuarie 1914 


IR 

NOTIŢE 


SPRE ŞTIINŢĂ — Reproducerea acestor Notițe este îngăduită numai cu ară- 
area numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse. 


Moartea lui Westinghouse. Vestitul inginer George Westinghouse, 
inventatorul frânei cu aer comprimat, întrebuințată astăzi la toate tre- 
nurile din lume, a murit zilele trecute la New-York deo bolă de inimă, 
El se născuse în anul 1846, la Central-Bridge (New-York). Deprins de 
mic cu construcția mecanică în atelierele tatălui său, inventase la vârsta 
de 15 ani o maşină rotativă. In anul 1869 şi-a luat brevetele și a for- 
mat compania de exploatare a renumitei frâne cu aer comprimat pentru 
oprirea trenurilor. Cu toate pedicile el mai reuşi să introducă sistemul 
său de distribuție electrică a luminii și energiei cu ajutorul curen= 
ților alternativi. Westinghouse a construit cei dintâi dinamo mari 
pentru întrebuințarea puterii motoare a cascadei Niagara şi dinamo 
metropolitanilor aeriani și subterani din New-York şi Londra. El a 
mai inventat un sistem de transportare la mare depărtare a gazului 
natural prin canalizări, un sistem de a aşeză pe linie vagoanele deraiate, 
un sistem de semnale cu aer comprimat, motorul monofasat pentru 
mişcarea electrică a tramwaelor etc. El a luat o parte hotărâtoare în 
perfecţioarea aparatelor electrice şi cu gaz, a turbinei cu abur etc. In 
acelaş timp om de afaceri și inventator, ca şi Edison, el şi-a indus- 
trializat şi comercializat singur invențiile şi descoperirile. Era preşe- 
dintele a 30 de societăţi reprezintând împreună un capital de 600.000.000 
lei. Lasă în urma lui un fiu, George Westinghouse junior, care este in- 
trodus în vastele lui întreprinderi. 


(Din ziarul Le Temps, 14 Mars 1914) 


Un record al iuţelei. Maximul de iuţeală ce o poate atinge un 
corp material este considerat a fi egal cu iuțeala luminei, adică de 
1.100.000.000 km./oră Actualmente acest record este departe de a-l 
ține omul (max. 35 km /oră), ori calul, fie şi de pur-sânge (60 km/oră) 
ori locomotiva sau aeroplanul (max. 200 km/oră); recordul nu-l ţine 
nici sistemul nostru solar, care călătoreşte spre Vega cu 72.000 km. 
pe oră, nici pământul care se mişcă în jurul soarelui cu 100.000 km. 

pe oră, nici chiar cea mai «repede» stea cunoscută : steaua m din con- 
stelația Cassiopea. Toate recordurile le-a bătut nebuloasa Andromeda 
care s'a repezit în sistemul nostru solar cu o iuțeală de 1.080.000 km. 
pe oră (această nebuloasă ocupă pe bolta cerească (?) o suprafaţă de 
sute de milioane de ori mai mare ca cea ocupată de sistemul nostru 
solar). Deşi nebuloasei Andromeda i-ar trebui numai 20 minute ca să 
facă drumul dela lună la pământ, să nu ducem grije: îi va maitrebui 
mii de ani să alerge ca să ajungă pânăla noi, în cât cu totul uzată, 
atunci ea abiă va mai putea adia faţa nepoţilor-strănepoţilor noştrii. 
Cine a fost sensibil la adierea ce ne-a dat-o coada cometei Halley? 

Am părea că înţelegem iuţelele mari ale astrelor; dar cam cum se 
măsoară acele iuţeli, nu am tălmăci uşor. Spectroscopia a condus uşor 
la ast-fel de măsurători, făcându-se analogie între fenomenul ce se 
observă cu șueratul unei locomotive care trece prin o gară — vă las 
să-l observați — și deplasarea bandelor spectroscopice ale astrelor. 
Fenomenele de vibraţiune ce se produce dau loc la interpretări asu- 


pra vitezelor. 
(După D-l Charles Nordmann de Ing. C. SF.) 


Linia dreaptă nu există, şi aceasta probează încăodată că omul 
idealizează natura. Ori cum am voi să materializăm linia dreaptă, vom 
obține o curbă, atât din cauze accidentale, cât şi din cauze permanente. 

Să presupunem că voim să obţinem linia dreaptă trăgând un fir de 
ambele capete ale lui. Va fi în adevăr, firul drept? Nu, căci gravita- 
țiunea va influența necontenit fiecare moleculă a firului, dându-i forma 
lănţișorului, şi care scapă simţurilor noastre. Firul cu plumb nu este 
drept ? Iarăşi nu, căci afară de gravitaţiune, firul ca plumb mai este 
necontenit şi sub influența attacţiunilor lunii, soarelui şi altor astre. 
Aceste atracţiuni se schimbă în fiecare moment cu intensitate şi direcţie, 
şi sunt foarte apreciabile: probă fluxul mării, ondulaţiile scoarţei glo- 
Ibului, etc. Matematecianul Puiseux a găsit prin calcul valorile acestor 
influențe pe care noi nu le simţim, dar care au rezultate enorme. Tot 
din cauza acestor forţe, nici mucbile curate ale cristalelor nu pot fi 
drepte, căci şi formaţia lor a durat oarecare timp, şi în acest interval 
forţele au variat. 

Dar lumina nu merge în linie dreaptă ? Da. ar merge, dacă nu s'ar 
resfrânge când trece prin straturi de densități diferite, dacă eterul nu 
ar fi şi el târât de astre în mişcarea lor. Deci şi lumina urmează calea 
curbă, şi lumina are abateri ! S'a socotit şi abaterea ei. 

Cu toate astea linia dreaptă trebue să existe. De vreţi, ea există pe 
ungimi... infinit mici, corespunzând la poziţii instantanee. 

(După A. Berget de Ing. C. SF.). 


iz 

Un pâlc de plopi rămuroșşi, arini, carpeni şi arţari, câţiva 
stejari noduroşi, cu coaja adânc crăpată, formează petecul 
de pădure de pe întinsul şes al Bârladului. Un cot al râului 
lenevit o înconjoară ca şi şanţul o cetate, iar sălciile de vreme 
înmugurite e gardul din afară. In jurul ei pământul e un covor 
întins şi înverzit de îndată ce soarele de primăvară trezeşte 
viața amorţită. Șesul s'a îmbrăcat repede în haina-i de speranţă ; 
acum e podoaba lui în toiu, căci în scurtă vreme apar 
petele lăsate de arşiţa de stepă. 

Arborii par încă adormiţi. Razele de soare revărsându-se 
peste ei scot în relief culoarea ruginie a lichenilor, ce sau 
urcat până la vârful rămurelelor celor mai subţiri. Măcar că 
în trunchiul lor gâlgâe seva suptă prin rădăcini, par încă în 
amorțire, pentru că drumul din adâncimile pământului şi până 
la mugurii îmbrăcaţi cu solzii ca de aramă e prea lung, 
lipsind şi pompa care aspiră brana. Pădurea e mută încă; 
oaspeţii veseli de vară nu i-au sosit, iar zefirul trece printre 
ramurele desbrăcate de podoaba lor, fără să deştepte murmu- 
rul frunzelor lovite 'n dungă. Dar iată! Primele zile de 
căldură ce înlătură spuma omătului păstrat mai la umbră, 
face să foşnească tapetul frunzelor moarte. Clopoţeii timizi 
le străpung ca nişte suliți, le ridică în spate, căci puternică 
le e năzuința de a trăi. Din vârful unei rămurele se desprinde 
gingaşa floare albă încondeiată cu verdele şters, se clatină 
la vântul ce o sărută şi ca şi clopotele bisericii singuratice 
care vestesc lumii învierea, răspândește şi ea ştirea că natura 
sa deşteptat din amorţire. Sunt arătări de o clipă, chipuri e- 
femere, căci nu au vreme de adăstat. Căldura primăverii e 

amăgitoare! Dar jertța unui traiu mai îndelung e răsplătită 
prin bucuria ce o împrăștie în jur. E conducătorul orchestrei 
ce farmecă. De cum se arată, simfonia vieţii începe; imnul 
triumfal al naturii, în desfăşurarea ei deplină, cuprinde fot ce 
e suflare pe pământ. 

Celelalte plante, adăpostite la căldura frunzelor uscate, 
abia au aşteptat semnalul dat de clopoței. Ca prin farmec, 
în câteva zile, colții lor străpung scutecele ce le învăluiau, 
iar pădurea se îmbracă în cea dintâi haină de primăvară, 
verdele deschis, gălbuiu, plăpând, ce se revarsă repede peste 
spaţiul lăsat de truncbiurile groase. Când clopoţeii îşi înclină 
ovarul lor fecundat spre pământ, viorelele sinilii, buchete 
buchete, dau primii stropi colorați tapetului înverzit. Ele se 
îngrămădesc mai mult spre marginea pădurii, spre larga fe- 
reastră ce le aduce din belşug, lumină şi căldură. Dar şi zilele 
lor sunt numărate. Nu le e îngăduit să-şi desfăşoare îndelung 
şi tacticos floricelele lor înşirate pe codița mlădioasă. Nici nu 
au ce aștepta. Albinele abea îşi întind aripile lor amorţite de 
atâta şedere în stup; rar, câte una mai curagiasă ca şi þu- 
lubul din corabia lui Noe, încearcă să adeverească celorlalte 
vestea bună ajunsă până 'n tăcerea stupului. Ne aşteptându-se 
la mare sprijin din partea insectelor, măcar că s'au îmbrăcat 
în baine destul de bătătoare la ochi, viorelele caută bătaia 
vântului pentru însămânţarea ouşoarelor cu care sunt pline 
ovarele lor rotunde. 

Cu moartea viorelelor, o furie nebună de înflorire apucă 
celelalte plante din pădure. Ai socoti că simt, că-şi dau 
seama de timpul scurt ce-l mai au înainte pentru ca să se 
folosească de soarele ce străbate prin bolta crengilor neîn- 
frunzite. Căci şi arborii încep să se deştepte. Mugurii lor 
umflați încep să plesnească, iar din carapaca de aramă se 

ițesc vârful frunzulițelor albicioase, împinse ca de un resort 
spre desfăşurara. Şi lupta tainică, tăcută din pădure se arată. 
Cei umili se pun la întrecere cu cei voinici, mânaţi de a- 
-celaş dor: să-și asigure traiul generaţiunilor viitoare. Cei de 
jos să iută mereu la cei de sus şi cu cât pânza frunzelor se 
îndeseşte, cu atâta braţele întinse spre viaţă se întind, cu 
atât colorile strălucitoare ale florilor de jos se deschid mai 
repede, chemând cu glas de desnădejde lumea înviată a în- 
sectelor spre salvarea neamului. De aicea economia cea mai 
«desăvârşită de spaţiu şi energie; lupta a avut de urmare 
© armonie complectă a diferitelor plante faţă de lumină şi 
căldura necesară lor. Când unele şi-au terminat rostul apariţiei 
schimbându-și ouşoarele în seminţi, altele, cele mai fa- 
“vorizate, abea își deschid staminele pentru ca să dea vântului 
noianul prafului de polen. Şi astfel pădurea ne apare în cele 
dintâi zile de primăvară mereu primenită, iar din moborâta 
ei linişte de iarnă trece într'o exuberantă desfășurare a vieţii ; 
freamătul ei e suflul regenerării; din fiecare mugure deschis, 
din fiecare floare cu petalele resfrânte şi viu colorate se 
înalţă osanale biruinţii soarelui ce înviie firea. Lor li se în- 
tovărășesc, făcându-le simţite de ori-ce om, corul păsărelelor 
care sosesc rând pe rând, căutându-şi loc de adăpost pentru 


creşterea unei generațiuni nouă. 


x xXx 
x 


De îndată ce viorelele îşi scutură petalele, e toiul florilor 
„de pădure. Cruncbiurile înegrite ale arborilor nu se mai ză- 
resc din ninsoarea florilor de porumbele; cetenişul mărunt, 
îngrămădit spre marginea pădurii, e în bună parte înfrunzit. 
Printre ei, unde erau mai înainte clopoței şi viorele, acum 
abea se mai zăreşte câte o lalea pestriță, cu corola ruginie, 
plecată în jos, 

In interiorul pădurii, unde spaţiul e mai liber sub ramurile 
arborilor mari, pâlcuri pâlcuri de fel de fel de flori. Ici, ca 
un cultuc verde presărat cu mărgele galbene, o grămadă de- 
floarea-paştelui la adăpostul unui stejar cu ramurile fantastic 
întortocbiate. Mai încolo ultimii brebenei cu florile purpurii, 
roze sau albe, îngrămădite ciucură pe o codiţă verde alburie- 
şi netedă. Podoaba o fac toporaşii, resleţiti peste tot locul 
unde o rază blondă de soare te poate mângăia. Din bucbeţelele- 
de frunze late, sucite puţin, se ivesc câteva flori. 

Ultimul farmec al pădurii în primăvară, e acel al lăcră- 
mioarelor. Stau una lângă alta printre truncbiurile arborilor 
tineri. Cele două frunze, sucite ca un cornet, abea se des- 
fáşoară şi din dosul uneia dintre ele se apleacă şiragul de- 
licat al boabelor de mărgăritar. Din zi în zi se albesc, până 
ce plesnind la vârf dau drumul parfumului delicat, fabricat în 
ele. E mireasma cbiblimbarului şi a aromatelor asvârlite în 
focul nestins din faţa altarului firii. Pentru ca armonia să fie 
mai perfectă, pentru ca slujba să cuprindă mai lesne sufletul 
variațiunile cântecului privigbetorii sosite iau locul orgii şi 
al ţimbalelor din templu, întovărăşind în preaslăvirea firii, 
ultimele unde de mirezme, păstrate în taina pădurii pânăn 
amurgul serii. 

Cu această solemnitate, se închid porţile pădurii pentru 
veselia primelor zile de soare. De acum înainte domneşte 
taina umbrei răcoroase. Frunzele deplin desvăluite nu lasă 
decât mici ferestruici soarelui să străbată sub ele. Plan- 
tele mărunte, pline de farmec, pline de gingăşie, se ascund. 
Locul lor îl iau plantele care înving sărăcia de lumină, cres- 
când ca nişte copilași plini de farmec şi gingăşie. Işi întind 
petalele, trei în sus, două în jos, voioase că se scald în baia 
de lumină, chemând, prin albastrul lor delicat, insectele din 

sbor, către punga de nectar, a cărei intrare e însemnată cu 
- pată galbenă. Priveşte tabloul fermecător ce fi se oferă! 
Din părechea fluturilor ce se jucau în aer, unul se îndreaptă 
spre braţele deschise ale corolei. Aripele-i albe ca de omăt, 
pătate la vârf numai cu un portocaliu închis, contrastează cu 
verdele şi albastrul tufei de toporaşi. A supt repede pică- 
tura dulce, a adus însă şi binecuvântata înseminţire peste 
stigmatul lipicios... şi a sburat din nou în bătaia soarelui. E 
simbolul gingăşiei şi al frumosului; e semnul de înfrățire 
între animal şi plantă, un inel din lanțul general al vieţii în 
natură, care trarisformă bulgărele de ţărână muiat de apă şi 
supt de rădăcină, în parfumul îmbătător ce se evaporează din 
floarea de trandafir. 

De altfel insectele încep să mişune şi ele. Mai cu samă 
albinele şi-au început barnica lor adunare de miere. In lu- 
minişul dintre arini e un zumzet continuu. Florile la început 
roze, apoi violete şi albăstrii de plumonariţă sau Mierea- 
Ursului, le dau din belşug ceeace căutau. 

Câteva zile trecând şi podoaba florilor de pădure sa dus. 
Unde şi unde se mai zăreşte albastrul mai şters al topora- 
Şului sau galbenul de aur sclipitor al grâuşorului, înalte, în- 
tinzând frunzele lor late în toate părțile, doar, doar vor aveă 
partea de lumină trebuitoare. Florile lor nu au nici culori vii 
care îmbie, nu dau nici aroma ce chiamă din depărtări in- 
sectele. Cele mai multe dintre acestea, fluturii sglobii ori 
gândacii îmbrăcaţi în bhaine strălucitoare, s'au retras către 
poenile deschise, ademenite de lumea plantelor mirositoare, 
care sau strămutat unde nimic nu le împedică să fie scăl- 
date de ploaia razelor binecuvântate. Pădurea a rămas numai 
a arborilor trufași, care-şi rezervă lor întreaga stăpânire a 
luminii, a aerului şi a căldurii ce vin în dreptul lor, căci au 

nevoe să-şi adauge inel la inel, clădindu-şi astfel scheletut 
trebuitor pentru un traiu mai îndelung. 
i Si 

E păcat însă că zilele de sărbătoare ale naturii, că ta- 
bloul cel mai întăritor pentru suflet al vieţii în plină putere, 
că balsamul ce aduce fiecăruia dorinţa şi mai ales bucuria 
de traiu, sunt lăsate să treacă fără nici un folos. Datoria pă- 
rinților ar fi să explice copiilor cântecul naturii, dar mai 
ales profesorii au datoria de a duce pe elevii lor în faţa vieții 
ce clocoteşte în pădurea încolțită, pentru a le-o lămuri şi a-i 
alipi sufleteşte de ea. 

Ţigăneşti, (Tecuci). I. SIMIONESCU 


Profesor universitar 
n-a 


JUBILEUL LOGARITMILOR 1) 


Anul acesta se împlinesc trei secole de când un mate- 
matecian scoţian, John Napier, cunoscutul mai mult sub 
numele de Neper, a dat la iveală prima tablă de logaritmi, 
adică a unor numere, care ne permit să înlocuim înmul- 
țirile prin adunări, împărțirile prin scăderi, şi extragerile de 
rădăcini prin împărțiri. Logaritmii sunt atât de răspândiţi, în 
cât şi ceice nu ştiu să calculeze cu ei, au idee despre 
dânşii ca de un mijloc care permite să facem calcule grele, 
sau calcule care cer o exactitate mare. 

Puţine descoperiri matematice au avut importanţa teore- 
tică și mai ales practică, pentru calculele numerice, ca lo- 
garitmii! Uşurința de calcul pe care a adus-o dânşii nu se 
poate compară decât cu cea datorită descoperirii lui zero, 


1) Rezultatul unei conferinţe făcute la Societatea de Stiinţe în ziua de 
17 Martie 1914. 

sau întroducerii fracțiilor zecimale, sau introducerii siste- 
mului metric. Ei s'au răspândit în toate ramurile de ştiinţă 
la care se cer calcule numerice, iar analizei matematice 
i-au deschis orizonturi noi şi frumoase. 

Acum 300 de ani, calculatorii ajunseseră la saturaţiune 
intelectuală : astronomii la dezolare, iar lumea la neîncredere 
în ştiinţa și puterea lor de muncă. Viaţa era prea scurtă, 
pentruca omul de ştiinţă să poată efectuă calculele la care îl 
conduceau toate problemele teoretice sau practice pe care 
şi le punea sau care se impuneau studiului și atențiunii lui. 
Ce ar fi fostastăzi astronomia, geodezia, ridicarea planurilor, 
ingineria, teoria operaţiunilor financiare și a asigurărilor, 
fără existența logaritmilor! 

»Logaritmii au îndoit viața astronomilor“, spune Laplace, 
matematicianul care a dat prima explicare ştiinţifică a 
creării lumilor. Logaritmilor li se datoreşte Stenografia cal- 
culului, adică acele mici Rigle de calcul, care se poartă 
în buzunar şi cu care inginerii, meşterii şi chiar lucrătorii 
de prin uzine şi ateliere, îşi fac calculele de care au nevoe 
imediat şi stând de vorbă cu alţi!, fără nici o sforţare inte- 
lectuală ! Multe aparate şi maşini de calcul, sau tablouri cu 
care se simplică calculele grele au la baza lor logaritmii. 

Proprietăţile lor matematice sunt surprinzătoare şi de o 
frumuseţe care a adus până la extaz pe cei mai mari mate- 
maticiani. Astfel Ion Bernouli, după ce descopere şi stu- 
diază spirala logaritmică, scrie următoarele: 

„Aceasta spirală miraculoasă îmi place la nebunie, pentru 
proprietatea ei unică şi admirabilă, în cât nu mă pot opri 
de a o contemplă ; şi cred că ea ar puteă servi de simbol în 
o mulțime de cazuri. Astfel ea ar puteă simboliză perma- 
nența speţelor; sau pe Dumnezeu și Fiul său, imaginea Tatălui 


www.dacoromanica.ro 


200 NATURA 


eşit din el ca lumina din lumină; sau tăria şi persistența în 
cazuri de nenorocire ; în fine ea ar puteă servi ca simbol 
al reînvierii viitoare, 

Dacă obiceiurile de pe vremea lui Archimede sar mai 
puteă permite și azi eu aşi ordonă ca acestă spirală logarit- 
mică să fie desemnată pe mormântul meu, cu acest epigraf : 
Eadem numero mutata resurget“. 

Sunt mai multe căi prin care am puteă ajunge la loga- 
ritmi, şi prin care îi putem calculà. Cea mai simplă şi care 
s'a prezentat pentru prima dată, este următoarea, să scriem 
pe o linie numerele întregi începând cu 0, iar sub ele nu- 
merile 1, 2, 4, 8, 16, 32,. . . . . începând cu 1, şi aşa 
că fiecare din ele să fie îndoitul precedentului. Avem ta- 
bloul : 

0 1,2,3, 4 5 6 71 8, 9. 10, 11, 
1, 2, 4, 8, 16, 32, 64, 128, 256, 512, 1024, 2048, ... 

Numerele din linia de sus le putem numi logaritmi ai 
numerelor scrise sub ei, în linia de jos. Ca să înmulfim două 
numere din linia de jos, de exemplu pe 16 cu 64, putem luà 
numerele 4 şi 6 de deasupra lor, le adunăm, găsim suma 10 
iar sub 10 din linia întâia, găsim 1024, care este produsul 
lui 16 prin 64 (după cum ne putem uşor asigură făcând 
înmulțirea acestor două numere). Dacă acuma ne încbipuim 
că în prima linie am face ca diferența a două numere con- 
secutive să nu fie 1, ci un număr foarte mic, ca de exemplu 
0,000001, iar în linia a doua în loc să înmulțim numerele 
cu 2 le-am îmmulți cu un număr foarte aproape de 1, ca de 
exemplu 1,000001, atunci atât în prima linie cât şi în a doua 
am aveă mai toate numerele cu care se fac de obiceiu cal- 
culele practice, şi am realiză cu modul acesta o tablă de 
logaritmi. 


www.dacoromanica.TO 


JUBILEUL LOGARITMILOR 201 


Primul care s'a apucat să facă o tabelă de asemenea na- 
tură a fost elveţianul Biirgi pe la anul 1602, însă fie că el 
nu a avut timp să o calculeze mai repede, fie că nu a avut 
cu ce să o tipărească, faptul ecă elnu şi-a publicat rezulta- 
tul muncii lui decât peste 18 ani, aşă în cât Neper i-a luat-o 
mai înainte cu 6 ani. In 1614, acesta a publicat o tabelă de loga- 
ritmi, dedusă cu totul pe o altă cale, și făcută mai mult în 
vederea uşurării calculelor astronomice. Tabela lui este 
intitulată Mirifici Logarithmorum Canonis Descriptio şi a 
apărut la Edinburg. Tabela erea dedicată prințului de 
Galia, devenit în urmă Regele Carol I, care a murit pe 
eşafod. Intre altele Neper scrie în dedicaţia lui: Culegând 
fructele acestei mici cărţi, plătiți un tribut de glorie şi de 
recunoştinţă lui Dumnezeu, Suveranul autor şi distribuitor 
al tuturor bunurilor“. 

Faima acestei descoperiri s'a răspândit repede, cu toate 
că logaritmii lui Neper se aplicau cam greu în practică. Neper 
şi-a dat seama de acest cusur al tablelor sale, şi făcuse 
planul de a calculà alţi logaritmi, şi anume ca aceia care îi 
întrebuințăm noi azi, şi care se numesc logaritmi vulgari, El 
însă ereă bătrân,—avea 64 de ani când a publicat prima 
tablă, — şi nu a mai avut puterea de a calculă și tablele noi, 
putere care l-a lăsat cu totul în anul 1617, când şi-a şi dat 
sfârşitul. Ideia lui însă a spus-o lui Briggs, profesor de ma- 
tematici la Cambridge, care a venit înnadins la Edinburg ca 
să vază pe celebrul descoperitor al logaritmilor. 

Briggs sa apucat să calculeze logaritmii după indicaţiile 
lui Neper, propunându-şi de a-i calculà pentru toate nu- 
merele până la 100.000, fiecare logaritm având 14 zecimale. 
Dânsul nu a putut însă să ducă această întreprindere până 
la sfârşit, a calculat logaritmii numai pentru 20.000 de nu- 

mere, sănătatea sa ne mai permițându-i să suporte munca 
enormă pe care şi-o impusese. Tabela lui a apărut în 1624. 
Olandezul Adrian Vlack, reia lucrarea lui Briggs, se mulţu- 
meşte a calculă logaritmii numai cu 10 zecimale şi tipăreşte 
în anul 1628 celebra Arithmetica logaritmica în care se află 
logaritmii numerelor până la 100.000, precum şi alte tabele. 
Această lucrare uriaşă constitue rezervoriul de muncă şi de 
conştiințiositate dela care sau adăpat mai toţi autorii de 
table logaritmice din ultimii 300 de ani, de oare ce aceştia 
nu au făcut de cât să publice table cu mai puţine zecimale 
şi să le dispună în alte moduri mai comode pentru căutarea 
logaritmilor. Unii au mai verificat tabelele şi au descoperit 
erorile făcute de Vlack la calcule sau la tipărire. Tablele lu 
vor rămâne în totdeauna temelia pe care se vor sprijini toţi 
autorii de table logaritmice. Nimeni însă în Europa nu s'a 
găsit ca să reediteze acele table; a doua ediţie a lor a apă- 
rut însă în Peking, din China, după vreun secol, unde lo- 
garitmii fuseseră duşi de misionarii creştini. S'au găsit chinezi 
care să afirme că acele tabele ar fi tost făcute de matemati- 
ciani chinezi, însă sa dovedit în urmă că nu sunt de cât 
tabelele lui Vlack, şi dovada s'a făcut în tocmai cum se do- 
vedeşte azi că o anume operă este copiată, adică, erorile 
din copie sunt luate toate din original. 

Zicătoarea populară că nimeni “nu este filosof în ţara lui 
s'a adeverit şi cu invenţiunea logaritmilor. Cu toate că logarit- 
mii au apărut în Anglia, englezii nu au prea făcut caz marei 
de tablele lui Neper şi Briggs. Aceştia însă au găsit admira- 
tori convinşi şi propăvăduitori mai înflăcăraţi în alte ţări şi 
mai ales în Germania. Aci profesorii de matematică și astro- 
nomi celebri ca Keppler, au tipărit table noi şi au răspândit 
logaritmii foarte mult printre oamenii de ştiinţă. Un inginer 

publică o carte cu logaritmi în limba germană; cu modul 
acesta şi cei ce nu ştiau latineşte, adică toată lumea cu carte, 
au luat cunoştinţă de această minunată descoperire matema- 
tică. De atunci logaritmii au intrat în practica calculelor arit- 
metice şi topografice. Ei sau răspândit apoi în Franţa, în 
Italia şi în alte ţări. 

Mai toate tablele care s'au tipărit în secolele XVII şi XVIII 
nu au introdus de cât perfecțiuni de mică importanţă. La fi- 
nele secolului XVIII însă apare Thesaurus logarithmorum al lui 
Vega, care a recalculat logartimii din nou cu toată atenţiunea 
și conştiințiositatea, aşă în cât a promis câte un ducat pentru 
fiecare eroare ce se va găsi în tablele lui. In anul următor, 
cu ocazia edițiunii a doua a unor table franceze, s'a băgat de 
seamă că niciodată, cu procedeele tipografice de pe atunci, 
nu are să se ajungă să se facă table lipsite de erori, de oarece 
dacă la o nouă ediţiune se scot erorile constatate în ediţia 
precedentă, nu rămânem cu nimic asiguraţi că nu se vorin- 
troduce erori noi de tipar, care nu se vor puteă recunoaşte 
decât după ani îndelungaţi. Firmin Didot, un băiat al tipo- 
grațului care tipărise acele tabele, a găsit atunci mijlocul de 
a nu se mai puteă introduce erori noi, inventând sfereotipia, 
aşă încât această artă tipografică se datorește logaritmilor. 

Cot la finele secolului XVIII se face şi cea mai mare operă 
pentru calculul unor tabele numerice, cu o organizare admi- 
rabilă, ce va rămâne de pildă şi în veacurile viitoare! In Franţa 
se introdusese sistemul metric şi atunci s'a luat şi botărârea 
de a se împărţi cercul în 400 de grade în loc de 360, cum 
se obişnuise până atunci, şi cum de altfel, se face şi azi în 
cele mai multe cazuri. Matematicianul Prony este însărcinat 
cu calculul unei noi table logaritmice şi trigonometrice pe 
baza noii diviziuni a cercului. Tablele trebuiau să dea loga- 

ritmii cu 12 zecimale, încât totul erea de făcut din nou. Re- 
zultatele trebuiau date exact şi calculele terminate repede. 
Lucrarea nu se puteă face de unu, doi, ci de echipe întregi 
bine organizate. Prony şi-a făcut mai întâiu o primă clasă 
de calculatori compusă din matematiciani mari ai timpului 
ca Laplace, Legendre, Delambre, etc. care stabileau formulele 
cu care să facă calculele. A doua clasă ereă compusă din 
oameni care cunoşteau matematicile, şi care dispuneau for- 
mulele pentru calcule, și găseau, pentru fiecare pagină, logarit- 
mii din prima linie şi ultima coloană. O a treia echipă erea 
compusă din 60 de oameni care ştiau numai să adune şi să 
scadă bine, şi care calculau restul logaritmilor din fiecare 
pagină, după normele ce le dăduse echipa a doua. Oamenii 
din a treia echipă ereau recrutați mai mult dintre perucbierii 
și coaforii, pe care Revoluţia franceză îi lăsase pe drumuri, 
în urma suprimării pudratului şi purtării cozilor. Fiecare loga- 
ritm se calcula cu 14 zecimale, şi de două ori, de echipe care 
steteau în birouri îndepărtate, pentru ca să nu-şi poată ce- 
munică unii altora rezultatele găsite. Cu modul acesta, în 
trei ani de zile, s'au putut calculà celebrele table zise ale 
Cadastrului, şi care urmau să fie tipărite în 17 volume în 
folio. Tipărirea lor s'a început, însă s'a întrerupt, şi nu s'a 
mai reluat nici până azi, din lipsă de fonduri. Și cu modul 
acesta Franța nu a putut să dea spre folosinţa lumii, nici 
în mai bine de un secol, acele table la care au muncit atâția 
oameni şi numeroşi savanţi trei ani întregi! Organizarea pe 
care a dat-o Prony calculului acelor tabele este însă şi astăzi 
uuul din exemplele cele mai isbitoare care se dă în Econo- 
mia politică, pentru a se învederă puterea diviziunii muncii ! 

In secolul al XIX, numai Sang a calculat din nou logaritmi, 
şi anume până la 10000 cu 28 zecimale, şi alții cu 15 zecimale. 

Suedezul Wiberg înventează în anul 1875 o maşină specială 
de calcul, cu care logaritmii se pot calculă fără nici o bătae 
de cap, învârtind numai de unele manivele, inlocuind astfej 
munca intelectuală cu muncă fizică. Cu modul acesta s'au 
suprimat cauzele de erori provocate de oboseala intelectuală 
a operatorilor, şi s'au putut aveă table noi care se pot consi- 
dera ca lipsite cu totul de erori care se perpetuau de secole 
în tablele de logaritmi, şi pe care autorii noi le copiau după 
cei vechi. Astfel în tablele lui V/ack s'au descoperit vre-o 
600 de erori, cifră care nu este de loc mare, dacă ne gândim 
că omul acela a calculat el singur toate tablele, că nu a 
avut cu ale cui să le compare, şi că arta tipografiei nu erea 
pe atunci în starea în care se găseşte azi! 

Fiindcă fuse vorba aci despre erorile în tablele de lo- 
garitmi, voi povesti o anecdotă în privinţa lor, care, se non 
e vero e ben trovato. Astronomul Maraldi s'a ocupat de ce- 
lulele albinelor, și a găsit că unghiul dela romburile care 
închid fundul celulelor este de 109° 28'. Matematicianul König 
bănuește că albinele cunosc oare care matematică și că ele 
au ales acel unghiu așşă fel, în cât să facă celulele cu can- 
titatea cea mai mică de ceară. Se apucă şi calculează ce 
unghiu ar trebui să aibă romburile în acest caz, şi găsește, 
cu ajutorul logaritmilor, unghiul de 109 26'. Un naturalist 
văzând apropierea cea mare între unghiul măsurat şi cel 
dedus prin calcule, ar fi rămas încântat că a prins secretul 
albinelor şi ar fi continuat cercetările şi observaţiunile mai 
departe. Un matematician însă nu admite o diferență de 2 
minute, cu una, cu două, şi de aceia König a bănuit să nu 
fie vre-o greşală în calculele lui, şi se apucă de le reface, 
odată, de două ori, de trei ori, cu toate acestea el nu a putut 
scăpa, cu nici un preț de diferenţa aceia de 2 minute. Pe de 

altă parte Maraldi ereă un astronom reputat, care nu putea 
să facă greșeală de 2' la măsurarea unui unghiu. In fine lui 
nu-i venea să crează că albinele să fie atât de neexacte în 
calculele lor. Frământat de aceste gânduri, şi după multe zile 
de gândire, îi vine lui Kânig ideia că o fi vre-un logaritm 
greşit în tabelele pe care le întrebuințase dânsul. Se apucă 
şi verifică logaritmii de care avea nevoie, şi găseşte că unul 
ereă greşit! După ce rectifică acel logaritm, reface calculele 
şi găsește acelaș unghiu ca cel măsurat de Maraldi! Scrii- 
torul Wood, care sa ocupat cu viața albinelor, povestind a- 
ceastă întâmplare a lui König, spune următoarele: „Serviciul 
pe care l'au adus albinele cu această ocaziune are o impor- 
tanță și mai îndepărtată. Prin descoperirea erorilor în tabelele 
de logaritmi, ele au explicat de ce un navigator, care se 
servise de acele table s'a rătăcit pe ocean, şi a evitat pentru 
viitor asemenea nenorociri!“ Cercetările făcute în urmă cu 
celule de albine, au arătat însă că nu sunt atât de tari, ìn 
matematică, pe cât se credea înainte! 

Acum, după ce am arătat cum s'au născut logaritmii, cum 
sau răspândit prin alte ţări, şi la ce perfecțiune au ajuns, ar 
fi natural să ne întrebăm cum stăm noi cu ei? Cable de lo- 
garitmi nu s'au publicat ia noi, în ţară, nici prin alte părţi în 
limba română, şi bine sa făcut, căci ar fi fost de sigur pline 
de erori. Cărţi, în care să se arate cum se lucrează cu lo- 
garitmi, s'au tipărit destule, însă numai în ultima sută de ani. 
Cine i-a adus la noi, ce român a făcut prima dată calcule 
cu ei, care este prima scriereîn care să se întrebuinţeze lo- 
garitmi, sunt întrebări pe care mi le-am pus, pe care le-am 
pus şi altora în măsură a puteă şti ceva, dar la care nu am 
găsit nici un răspuns! Oare care indicii sunt însă, care să 
ne îndreptățească să afirmăm că ereau Români care cunoş- 

teau calculul logaritmic încă din secolul XVIIL Astfel se spune 
că spătarul Milescu Cârnu a fost în 1676 la Peking, și că 
acolo auimit pe astronomul jesuit Ferdinand Verbiest cu vas- 
tele sale cunoştinţe astronomice, încât l'a prezentat şi Fi- 
ului Cerului. Verbiest erea directorul observatorului de a- 
colo, iar logaritmii ereau întroduşi în China cu vreo 20 de ani 
înainte. Un bursier al lui Brâncoveanu, anume Notara, a 
fost elev elev al lui Cassini, marele astronom dela Paris, şi 
a publicat în latineşte la Paris în 1716, şi în greceşte la 
Bucureşti o carte care se spune că ar fi un adevărat tra- 
tat de astronomie, și în care se dă latitudinea și longitu- 
dinea Bucureştilor. Intre anii 1760 şi 1765 un profesor din 
Iaşi anume Nichifor Teotocki tipăreşte în limba greacă o 
carte de aritmetică şi geografie, „cu un adaos necesar expli- 
cării logaritmilor“. Pe timpul lui Alexandru Ipsilante se preda 
la St. Sava un curs de astronomie, la care se învăță după 
cum am dovedit în o conferință, tratate italiene în care se 
găsesc numeroase calcule logaritmice. La 1790 vine în țară 
Grigore Costanda, doctor în matematici dela Halle, care eră 
de sigur în curent cu starea ştiinţelor matematice de pe atunci. 
După cum se vede dar, nu este nevoie să intrăm în secolul 
trecut, pentru a căuta introducerea logaritmilor la noi. Rămâne 
numai de făcut cercetări mai de aproape pentru a fixa fapte 
mai precise. Descoperiri noi în domeniul logaritmilor, nu s'au 
prea făcut de oamenii noştri de ştiinţă, de oarece, când ei 
au început să apară, ştiinţa ajunsese departe în alte ţări, şi 
își făcuse descoperirile de care au avut nevoe. O metodă 
simplă şi elementară pentru calculul unei table de logaritmi, 
a fost dată de d-l A. G. /oachimescu în anul 1896 în Gazeta 
Matematică. 

Și acum înainte de a încheiă {in să spun pentru care 
motiv mă ocup eu aci de istoricul logaritmilor. M'am crezut 

obligat să nu las să treacă jubileul lor de 300 ani, fără să 
vorbesc despre ei, de oare ce lor le datoresc scânteia care 
a aprins în mine dragostea pentru științele matematice. Eream 
n clasa IV primară, când văd la un anticar o aritmetică 
mare şi jerpelită, şi pe care am luat-o pe un preț de nimica. 
Mă duc spre casă, o răsfoesc şi văd pe la sfârşit un capitol 
despre logaritmi, la care se spuneă, că cu aceştia se pot 
înlocui înmulțirile şi împărțirile prin adunări şi scăderi. De 
bucurie că acum am să scap de fioroasele înmulţiri şi îm- 
părțiri cu numere complexe la care stânjenii cubici însoțiți 
de palmele, degetele şi liniile Ior cubice, se înmulțeau cu lei» 
parale şi lăscăi; de bucurie zic, nici nu ştiu când am ajuns 
acasă! M'am apucat să citesc acel capitol, dar nu l-am pri- 
ceput. Am luat de am citit tot ce nu cunoşteam mai dinainte 
din acea carte, după câteva zile mam dus la şcoală şi am 
explicat acea minune colegilor mei. Logaritmii mi-au arătat 
atuncia una din frumuseţele pe care matematica le are 
ascunsă într'ânsa, și mi-a dat imboldul să mai caut să cunosc 
şi altele. Am aruncat atunci pe toți haiducii pe care îi aveam, 
cărţile de basme sau poveşti, căutând să mă apropii de unele 
din ramurile ştiinţei, pentru ca să mai pot gusta din fructele 
ei. Faptul că azi sunt inginer, în contra dorinţei rudelor şi 
cunoscuţilor mei ; faptul că şi acum îmi petrec din orele 
libere cu studiul unor chestiuni de ştiinţe; precum şi faptul 
că azi sunt unul din servitorii matematicei în România, se 
datoresc în prima linie transformării pe care au produs-o 
în mine logaritmii la o etate la care impresiunile produse se 
şterg cu greu. Le eream dar logaritmilor dator o  atenţiune 
pentru împlinirea a 300 de ani de la naşterea lor, şi de 
această obligațiune, de o natură cu totul specială, am căutat 
să mă acbit aci. 
ION IONESCU 


Inginer şef i 
Profesor la şcoala de poduri și şosele 

Nu de mult ziarele au înregistrat — cu oarecare bogăţie 
de amănunte — unul din cataclismele, care vin din timp în 
timp să isbească omenirea. Vulcanul din insula japoneză Sa- 
kura-Șima, care dormită de mai bine de un veac, a înăbușit 
în foc şi lavă vietăţile din jurul lui. Distrugerea oraşului Ka- 
gosima, la zeci de kilometri de vulcan — reamintește, prin 
grozăvia ei, catastrofele oraşelor Pompei, Herculanum şi Sta- 
biae, întâmplate cu multe veacuri în urmă, precum şi pe ace- 
lea întâmplate mai de curând insulei Martinica, oraşelor Mes- 
sina şi Regio. 

Toate aceastea sunt prea de-ajuns — uneori ajunge numai 
un mic cutremur de pământ — ca să ne facă să ne gândim 
puţin la cele ce se petrec în imensul spațiu din interiorul 
coajei globului. 

După câte ştim noi astăzi, pământul este o sferă de lavă 
şi de metale în fuziune, închise într'o scoarță cam de 50 ki- 
lometri grosime. Şi când te gândeşti că raza acestei sfere 
este de 6300 kilometri vezi că scoarța pământului este deabia 
ca o foaie de hârtie cu care ai înveli o portocală. Această 
concepţiune a stării de față a pământului isvorăşte din însăşi 
teoria lui Laplace 1) şi este tocmai ceeace a voit să verifice 
de curând Hecker, bazându-se pe fenomenul mareelor. 


1) Teoria lui Leplace, asupra formaţiunii plantelor, presupune că aces- 
tea sunt bucăţi rupte din soare, asvârlite la distanţele la care se află 
azi unde se răcesc necontenit. Din această cauză la suprafaţa lor s'a 
format o coaje solidă care se îngroaşe treptat, treptat cu înaintarea în 
timp. Pământul e in stadiul când coaja s'a întărit în deajuns ca să o- 
fere condiţiunile — atât de favorabile — de viață de care ne dăm cu 
toţii seama când ne uităm în jurul nostru. 

„Natura“, Anul IX, No. 7. 14 

In adevăr dacă te găseşti la marginea mării sau oceanului 
ai ocaziunea să vezi că apa înaintează asupra uscatului, se 
retrage şi că la perioade hotărâte ea execută acest dute — 
vino (fluxul și refluxul). 

Până acum fenomenul acesta de respiraţie al mărilor şi 
oceanelor, numit maree, a fost explicat cu ajutorul legilor lui 
Newton asupra atracţiunii universale. Suprafaţa apelor de pe 
glob în loc să fie exact sferică, se umflă şi se ridică sub 
influenţa atracţiunii, pe care luna şi soarele le exercită asupra 
pământului. 

Desigur că această umflare a apelor se produce pe toată 
întinderea oceanelor, nu se constată uşor decât pe coaste. 
Solul constitue un punct de reper care pe întinsul mării nu 
mai există, din care cauză efectul mareelor nu mai e vizibil, 
căci corăbiile urmează apa în mişcarea ei 

Acum, adversarii legilor lui Newton caută să dea explica- 
țiuni fenomenelor naturale în afară de aceste legi. In special 
Marchand-Bey explică în sensul acesta fenomenul mareelor. 
El întrebuințează pentru acest fapt numai consideraţii de sim- 
plă bidraulică combinate cu efecte de inerție și forță centrifugă 
datorite rotației pământului. 

Presupunem că pământul ar fi tăiat în două de planul e- 
cuatorului: în tăetură se văd atunci apele şi uscatul dela 
suprafață. 

Din cauza rotației pământului, părțile solide neputându-se 
mişca, singure apele sunt puse în mişcare. Aşa se face că 
toată apa cuprinsă între America şi Africa are o tendinţă să 
meargă către America; adică în sensul invers al rotațiuni 
pământului. 

Dacă pui apă întrun pabar şi o bucăţică de hârtie plute- 
şte la fața apei către pereții pabarului şi dacă învârteşti pa- 

barul cu mâna în mod continuu, fără svâcneli, îndată 
vezi că plutitorul se deplasează în sens invers cu rotațiunea 
pabarului. 

Tot astfel apa din Oceanul Indian are tendința de a mer- 
ge către Africa şi apa din Oceanul Pacific către Australia, 
Această mişcare e înceată din cauza maselor colosale în joc, 
însă există. 

Masa lichidă, care soseşte cu o împingere formidabilă pe 
o coastă, este îndată reacţionată şi împinsă în sens invers. 
Intoarcerea se face mai incet ca dusul din cauza forţelor 
ce sens contrar care lucrează. 

Este în cele din urmă o ondulaţie, un du-te vino gingatic 
între coastele uscatului, în felul pendulului sau mai exact a 
unei lame de apă închisă între pereții unui rezervor: după 
ce a isbit pe unul din pereţi revine către celălalt. Mareele au 
astfel loc una după alta şi periodic în timpuri constante. A- 
cest timp va fi cu atât mai mare cu cât distanța între țăr- 
muri e mai mare: conform cu adevărul, căci mareele Ocea- 
nului Atlantic sunt mai numeroase ca ale Oceanului Pacifici 

Intensitatea mareelor va fi deasemenea redusă sau mărită 
după cum relieful fundului apelor va fi mai mult sau mai 
puţin acidentat. 

Explicaţia e extrem de simplă. Pe de altă parte ea pro- 
cură şi satisfacția de a şti că unele din fenomenele pă- 
mânteşti îşi au obârşia lor aci pe pământ şi că nu mai e 
nevoie s'o mai cauţi prin lună şi stele. 

Oricare ar fi însă explicaţia fenomenului mareelor — se 
poate chiar ca ambele să fie adevărate — !) fapt sigur este 
că mareele au loc tocmai din cauza fluidității apelor. 

1) Mareele pot fi provocate atât de gravitația universală cât și de 


forța centrifugă nascută din rotația pământului, impreunată cu iner- 
ţia apelor. 

Atunci învățatul german Hecker, a făcut raționamentul 
următor. Dacă întradevăr pământul este lichid, el trebue să 
fie supus la o mişcare analoagă cu a mareelor. Pârdalnica 
de posghiţă solidă, care îl înconjoară nu ar putea să reziste 
formidabilei împingeri a mareelor interioare şi ca şi corabia 
de pe ocean, această scoarță se va mișca cu lichidul inte- 
rior. 

Globul nostru ar posedà deci un soi de respiratie regulată. 

Hecker, imagină nişte aparate ultrasensibile penru veri- 
ficarea acestei teorii, care poate da oarecare indicațiuni asupra 
stării actuale a miezului pământesc. E de trebuință să spunem 
că experiențele aveau ca bază observarea deplasărilor firului 
cu plumb. 

La început rezultatele obţinute fură cu totul anapoda din 
cauză că interveneau contractările şi dilatările scoarţei pă- 
mântului, care ca toate corpurile creaţiunii se lungeşte și se 
strânge sub acţiunea căldurii şi frigului. 

In cele din urmă, scoborându-şi aparatele într'o pivniţă a 
Observatorului din Paris unde de o sută de ani temperatura 
a rămas neschimbată, Hecker obţini rezultate sigure. 

Mareele scoarței pământului există, însă în loc de a aveă 
amplitudini de 0, 50 m., ca în cazul când interiorul pămân- 
tului ar fi perfect fluid, el nu a găsit de cât dabia 015 m,, 
Miezul pământuluie deci mai aproape de starea solidă de cât 
de cea lichidă. 

Totuşi nu trebue să pierdem din vedere că la oarecare 
distanţă sub picioarele noastre lucrurile pot să se petreacă 
cu totul diferit ca în atmosfera noastră, iar felul în care se 
petrec e greu de imaginat. Căci, în adevăr, la o sută de kilo- 
metri sub noi materia e sdropşită sub o presiune formidabilă 
de 40000 atmosfere. 

Ce se petrece atunci la o mie de kilometri sau şi mai 
departe către centrul globului? Dacă interiorul pământului 
nu este cuadevărat lichid, cum arată experienţele lui Hecker, 
cu atât mai mult el nu poate fi solid, căci sub enormele pre- 
siuni din fundul pământului solidele se comportă aproape ca 
şi lichidele. 

Experiența omenească este prea săracă — cu toate stră- 
duințele lui /ecker—pentru a putea să ne deă o idee si- 
gură despre cele ce se petrec în fundul pământului. Singura 
indicație rămâne tot cea dată de potopul de lavă, care — 
țâşnind din timp în timp, prin craterele vulcanilor, din 
cauza enormelor presiuni interioare — face ca viața să înceteze 
pe regiunii întinse la suprafața globului. Pe întinsul nemărgi- 
nit al pustiului apare atunci geologul, căutând sprijin ima- 
ginaţiunii sale fecunde în cercetarea materiilor—de abia so- 


lidificate venite din interior. Și astfel se ajunge......... tot la 
teoria lui Laplace. 
Ianuarie 1914 MIHAIL TUDORAN 
Inginer 
Dir dă 


PROBLEME MODERNE DE ASTRONOMIE!) 


Pănă la începutul secolului al 17-lea astronomia ştiinţifică 
a fost, în fond, identică cu ştiinţa despre mişcările din siste- 
mul planetar. Ca o încbeere, în culmea acestei perioade, a 
cărei durată se poate aprecia la mii de ani, se prezintă 
teoria heliocentrică a lui Copernic. Acesta, ca şi Kepler, Ga- 
lilei şi Newton, a aşezat pietrele fundamentale ale minunatei 


1) Referat după o conferinţă ținută la Viena în adunarea a 85-aa 
naturaliştilor şi medicilor germani, dela 21 la 28 Sept 1913 de Prof. Dr. 
B. v. Seeliger-Miinchen. 

clădiri, cu a cărei zidire, în toate amănuntele, aflăm ocupate 
secolele următoare. 

Cu descoperirea telescopului la începul secolului al 17-lea 
începe o nouă epocă în evoluția astronomiei. Planetele în- 
cetează de a fi puncte luminoase dovedindu-se a fi corpur 
asemănătoare cu pământul, luminate de soare. Jupiter cu 
sateliții săi se prezintă ca un model în miniatură a siste- 
mului nostru solar. Pe soare se descoper pete şi nu mai 
durează mult până când Saturn îşi prezintă inelele sale 
rămase pentru mult timp emigmatice. Dar telescopul pătrun- 
de cu mult mai departe peste sistemul nostru solar. Nebu- 
loasa, demnă de remarcat, din constelația Andromedei prezintă 
chestiuni nouă. Calea laptelui ni se arată ca o îngrămădire 
de stele nenumărate. Intru adevăr sunt o mulțime de im- 
presiuni negândite şi de experiență nouă. Mână în mână 
cu acestea progresează extraordinar şi metoadele astronomice 
de măsurare. Dar mulțimea cea mare de descoperiri împreună 
chiar cu calcularea existenței planetei Neptun de către Leverrier, 
nu este rezultatul unor idei nouă, nici al unor metoade nouă. 

Pe la începutul secolului al 19-lea au început însă să 
încolțească germeni, care întrun timp suprinzător de scurt au 
început să crească în formaţiuni ştiinţifice puternice. Acum 
începe pentru astronomie o epocă nouă a cărei importanţă 
nu este mai mică decât a epocei care revendică descoperi- 
rea telescopului. Probleme cu totul nouă se ivesc în primul 
plan, deschizându-se explorării căi neprevăzute. Astronomia 
modernă o putem caracteriza prin cuvintele: aplicarea meto- 
delor fizice, cu deosebire a analizei spectrale, a fotografiei 
şi a fotometriei. E drept că cercetăriie lui Frauenhofer au 
conținut germenii analizei spectrale; ceva mai mult, chiari 
înaintea descoperirii acesteia era vorba şi despre principiul 

lui Doppler, într'o formă nu tocmai precisă; dar a fost to- 
tuși o întorsătură suprinzătoare când Kirchhoff şi Bunsen au 
arătat cum calitatea spectrului unui corp incandescent ne 
poate da lămuriri aproape neîndoiase despre compoziţia sa 
chimică. Utilitatea acestei metoade de cercetare pentru scopuri 
astronomice a fost chiar dela început clară. In curând s'a re- 
ușit a se utiliza pentru astronomie metoade pentru măsurarea 
intensității luminii, unindu-se astfelpela sfârşitul anului 1860 
analiza spectrală şi fotometria și formând o ramură nouă a 
astronomiei, Astrofizica, care crescu repede formând o ştiin- 
ță vastă şi plină de succese. La început trebuiau învinse, cu 
deosebire, greutăţi technice, de oarece cele mai multe obiecte 
astronomice sunt prea puţin luminoase spre a fi accesibile 
pentru instrumentele inventate şi aplicate în loboratoarele fizice 
şi cu siguranţă că aceste dificultăți nu ar fi putut să fie în- 
lăturate în o astfel de măsură, dacă, în acelaş timp, o altă 
ramificație a ștințelor nu ar fi crescut devenind un auxiliar 
puternic. In puţine decenii fotografia s'a dovedit, într'un mod 
suprinzător, ca un mijloc de explorare indispensabil aproape 
în toate științele, dar poate nicăeri într'un mod aşa de botă- 
râtor ca în astronomie. Cine ar fi crezut, înainte numai cu 
30 de ani, că va reuşi vre-odată a se obține aşa fotografii 
minunate ale lunii, cu toate detaliile pline de contraste, cum 
sunt cele din barta lunii a observatorului din Paris, sau fo- 
tografiile observatoarelor Lynk sau Yerkes? Astfel putem 
spera că vor fi înlăturate şi dificultăţile, într'adevăr mari» 
care le întâmpinăm la fotografierea discurilor planetelor. 
Ochiul omului nu percepe lumina decât în anumite limite; 
placa fotografică o putem face însă, întrun anumit sens, ori- 
cât de sensibilă prin o expunere mai îndelungată. Prin urmare 
pe placa fotografică apar stele care nu ar fi văzute nici cu 


www.dacoromanica.ro 


216 NATURA 


cele mai mari instrumente optice. Astfel există posibilitatea 
de a distinge obiecte, foarte puţin luminoase, care altfel ar fi 
rămas pentru totdeauna necunoscute. Aşa au fost cunoscute 
forme cosmice foarte curioase, aproape enigmatice, a căror 
interpretare va necesita probabil altfel de idei decât cele o- 
bicinuite. De pildă ce ar putea fi acele nebuloase fine în 
formă de bande, care se întind prin spaţiul interstelar, a cărui 
parcurgere ar necesita mulți ani lumină; cum să fie explicate 
acele forme aventuroase de nebuloase luminoase care înve- 
lesc stelele? Cum să coordonăm în sistemul experiențelor 
câştigate faptul că nebuloase mici în număr de peste 100000, 
sunt răpândite peste tot cerul şi pentru ce este atât de des 
reprezintată între ele forma spiralei? E clar că acestea sunt 
chestiuni de cea mai mare împortanţă care, probabil, ascund 
în ele cele mai adânci probleme ale astronomiei. 

Aplicarea fotografiei în domeniul sistemului planetar încă 
nu a putut să câştige o precumpănire botărâtoare asupra 
metoadelor vechi. Astfel prin fotografie nu sa putut înaintă 
mult chestiunea planetei Marte, exagerată peste măsură. In- 
formaţiile date despre amănuntele ce se văd în telescop pe 
suprafaţa lui Marte au deşteptat interesul general într'un mod 
aproape neobicinuit. Liniile, în aparenţă drepte, şi mai mult 
încă, dublarea lor timporară, se părea că favorizează o limpe- 
zire neobicinuită a chestiunii. Această limpezire. trebuia aflată 
în presupunerea că planeta Marte ar fi locuită de fiinţe a 
căror inteligenţă ar fi mult mai mare ca a pământenilor, fă- 
cându-i capabili de a executa lucrări artistice de canalizare 
într'o măsură, care a noi ar fi cu totul imposibilă. Asigura- 
rea dată că, tocmai în telescoapele cele mai mari şi mai bune; 
aşa numitele canaluri abia se văd, iar dublarea lor aproape 
niciodată, nu a făcut nicio impresie. 

Lucrările în astrofizică se grupează cu deosebire în jurul 
a două probleme: cercefarea proprietăţilor fizice şi chimice 
ale stelelor şi aflarea mişcărilor, întru cât ele pot fi cunos- 
cute din o deplasare a liniilor spectrale. Foarte curând se ivi 
presupunerea că toate corpurile cereşti sunt compuse din 
aceleaşi substanţe care se află în soare şi pe pământ şi 
această presupunere s'a confirmat din ce în ce mai mult 
cu progresele experienţelor. Variabilitatea corpurilor cereşti 
luminoase se manifestă deci prin o stare diferită a ace- 
leiași substanțe. Temperatura masselor lor incadescente şi 
atmosferelor ce le înconjoară determină calitatea spectrelor 
lor care, într'un anumit sens, poate fi citită din ele. Principiul 
natural de clasificaţie al tipurilor de stele va fi temperatura, 
deși nu se va putea stabili pe tot locul acelaş raport simplu. 
Nu trebue să așteptăm dela clasificarea spectrelor aştrilor o 
indicație absolut valabilă asupra stării lor de evoluţie, deci 
să nu ne mirăm de excepțiuni. In general însă se pare că 
clasificările obicinuite ale spectrelor aştrilor în clase de tipuri 
ar corespunde întruadevăr punctelor de vedere fizice. Ele ne 
arată că există stele care se află într'o stare de înaltă incandes- 
cență, după cum alte corpuri cerești se află într'o stare de 
răcire înaintată. Această evoluție o face orice stea. Soarele 
nostru se pare a fi o stea care emite o puternică lumină cau- 
zată mai mult de mărimea lui relativă, decât de temperatura 
care la suprafața lui nu este decât 6000* până la 70000. Iu- 
teala cu care se răceşte este privită ca neînsemnată, dar la 
urmă îşi va pierde totuşi puterea de luminat, răcindu-se com- 
plect, afară numai dacă nu cumva evenimente catastrofale 
vor întrerupe acest curs normal indicat de natură. Astfel de 
catastrofe nu sunt tocmai rare. Aşa apăru la 1901 în cons- 
telația Perseu o nouă stea a cărei claritate atinse, în puţine 

ore, un grad pe care îl au numai cele mai luminoase stele. 
Desigur este cel mai mare interes de a afla o ştire despre o 
catastrofă în urma căreia o lume întreagă cade pradă flacă- 
rilor. Analiza spectrală a descoperit multe şi remarcabile ca- 
ractere ale spectrului noilor stele, dar nu se poate, deocam- 
dată, avea o întrepretare satisfăcătoare. Exploziuni, în înţe- 
lesul comun al cuvântului, nu se pot admite ca o cauză, căci 
nu pot fi demonstrate fiziceşte. Vedem necontenit pe o scară 
mică spectacolul isbucnirii stelelor celor nouă dacă zărim 
iluminarea subită a stelelor filante sau drumul de foc al u- 
nui meteor. Probabil că şi la stelele cele nouă sunt în joc 
astfel de întâmplări. Căci în univers sunt aglomerări întinse 
de materie fină, nouri de pulbere cosmică. La noua stea din 
Perseu au fost observate în apropiere astfel de fenomene, 
care apar ca nişte nouri de pulbere ce primesc dintr'un re- 
flector o scurtă lumină ca de fulger. 

Aproape cele mai sigure şi importante rezultate ale as- 
trofizicei au fost descoperite cu ajutorul unui principiu 
enunțat de Doppler şi descoperit înaintea analizei spectrale: 
EI îşi îndreaptă atenţiunea asupra împrejurării că, intensi- 
tatea unui sunet trebuie să se schimbe pentru un observator 
care se depărtează sau se apropie de sorgintea sunetului. 
Acum dacă şi lumina este o mişcare ondulatoare trebue să 
să întâmple şi aici așa ceva. Dacă ne apropiem de o lumină 
monocbhromă se va părea că face oscilațiuni mai repezi, deci 
va fi mai albastră. Acest principiu al lui Doppler nu a putut 
să fie utilizat pentru ştiinţă decât numai atunci când s'a 
reuşit a se obţine în spectru, destul de exact, o lumină de 
coloare anumită, adecă de o lungime de undă determinată. 
Acest lucru se obține prin liniile lui Frauenhofer, care au în 
spectru o poziţie determinată. Dacă știm că în spectrul cor- 

pului luminos careîn mișcare se află reprezintată o lungime 
de undă care corespunde unei linii a lui Frauenhofer şi mai 
constatăm că poziţia unei linii față de cealaltă este schimbată, 
atunci din mărimea deplasării vom putea deduce iuțeala dintre 
observator şi corpul luminos. Această determinare a iuţelii 
cu care diferă depărtarea astrului de pământ, este o des- 
coperire foarte remarcabilă, pe care, înainte cu 70 de ani, 
toți naturaliştii ar fi considerat-o ca un vis nerealizabil. Ea 
este cu totul independentă de faptul la ce depărtare se află 
steaua de noi ; iar iuțeala poate fi calculată în măsură ab- 
solută, în km. pe secundă. 


* * * 

Pe cer se poate observă, chiar şi în mod superficial, că 
apar cu atât mai multe stele cu cât este şi telescopul mai 
mare şi că distribuţia aparentă a stelelor nu eşte uniformă 
acolo unde este calea lactee, sunt mai dese. Calea lactee se 
prezintă ca o bandă puţin luminoasă aşezată pe cer aproape 
de a lungul unui meridian. Această dependenţă, a distribuţiei 
aparente a stelelor, de calea lactee, ne conduce la importanta 
cunoştinţă că, calea lactee este un fenomen care trebue să 
fie unit în mod organic cu constituţia lumii de stele fixe care 
ne inconjoară. Prin perfecţionarea metoadelor fotometrice în 
ultimii 20 de ani, a fost posibil să ne facem mai accesibilă 
problema; din distribuţia aparentă a stelelor putem trage 
concluziuni asupra distribuţiei în spaţiu a corpurilor cereşti în 
părţile care ne înconjoară ale universului. Este chiar posibil 
să proiectăm, cu o oarecare siguranţă, o schiţă care arată, 
în linii generale, următoarea distribuţie. Este firesc că trebuie 
să lăsăm timpurilor viitoare ca să transforme această schiță 
întrun tablou detailat şi artistic. Vom putea deci zice, că 

numărul stelelor fixe luminoase poate să fie o sută de mili- 
oane sau chiar şi mai mult, ele formează totuşi: un sistem 
finit şi concentrat, o gămadă mare, care are în general, 
forma unui disc destul de turtit, probabil cu unele sinuosități, 
ramificații şi limite şterse. Intinderea cea mai mare o are a- 
ceastă grămadă în direcția căii lactee, cea mai mică în di- 
recția perpendiculară pe acest plan. Luminii, care dela soare 
ajunge la noi cam în 8 minute, i trebuie cam 25 de mii de 
ani ca să ajungă la noi dela steaua cea mai depărtată a 
căii lactee, pe când depărtarea perpendiculară pe calea lactee 
este cam 6 mii de ani-lumină. Calea lactee arată nu numai 
direcțiunea celei mai mari întinderi a sistemului, ci și cea mai 
mare desime a sa. Această desime scade în toate părţile din 
jurul nostru, care nu suntem tocmai departe de centrul celei 
mari mari desimi. Desimea acesta se răreşte însă mai încet 
în direcţiunea căii lactee. 

Spiritul omenesc se va întreba însă mai departe, dacă 
avem cumva vreo cunoştinţă despre alte asemenea mari a- 
sociaţii în massă, după cum este calea lactee. S'a crezut să 
se vadă astfel de sisteme, de lumi depărtate, în formaţiuni 
ca marea nebuloasă din constelația Andromeda şi în timpul 
mai nou, în multele nebuloase spirale. Totuși acestea sunt 
numai presupuneri, față de care poate fi pusă cu acelaş drept 
cealaltă presupunere, că toate aceste formaţiuni aparţin sis- 
temului nostru de stele fixe şi reprezintă, așa zicând, mini- 
aturile sale. Nebuloasele spirale pot fi formate, în parte, din 
pulbere cosmică, care înconjoară aglomerări de stele lumi- 
noase și este luminată de acestea. In acest caz nu ar fi nici 
o cauză de a pune aceste formaţiuni în depărtări care trec 
peste sistemul căii lactee. Cu regret trebuie să recunoaştem 
că în prezent nu suntem în poziție de a da informâţii mai 

precise asupra distribuției acestor nebuloase spirale, de care 
sunt foarte multe. Este ușor de închipuit că prin multele 
masse neluminoase și prin nourii de pulbere cosmică, prin 
care întregi sisteme cereşti sunt izolate unele de altele, razele 
de lumină, care de altfel ar susține o legătură optică, sunt 
în parte stinse şi, dat fiind depărtările enorme pe care 
trebuie să le străbată, e posibil să fie cu totul fără acțiune 
Prin urmare nu este cu totul neprobabil că sistemul nostru 
stelar este, în mod optic, aproape complect izolat de celelalte 
şi că, de fapt, tot ceeace vedem pe cer, aparţine sistemului 
nostru stelar, sistemul căii lactee. Astfel de consideraţiuni 
făcute asupra unor spaţiuri atât de întinse din univers, pot fi 
considerate ca infructuoase; nu pot fi însă suprimate atâta 
timp cât spiritul omenesc nu se lasă încătuşat de singuratice 
lucrări technice. Cu o critică moderată ne este chiar permis 
să continuăm şi să ne ocupăm cu reflexiuni referitoare Ja 
faptul dacă anumite legi ale naturii sunt valabile şi pentru 
univers. Cele mai multe legi fizice sunt cu totul independente 
de o întindere nelimitată a spaţiului şi a timpului și pentru 
aplicarea lor este fără importanţă dacă spaţiul în care lucrăm 
este mărginit de păreţii odăii noastre sau se întinde până la 
cele mai depărtate stele. Dar este altceva cu legile care au 
acțiuni vaste. Intreaga clădire, atât de măreaţă, a mecanicii 
cereşti, se bazează pe legea lui Newton, iar toată astronomia 
modernă nu formează decât o serie de confirmări a acestei 
legi; mai putem chiar adăoga că, prin perfecționarea meto- 
delor de observaţie şi prin complectarea teoriei, sa ajuns la 
o colaborare din ce în ce mai rodnică a amândoura. Expe- 
riența nu ne spune însă nimic despre felul cum se comportă 
legea lui Newton faţă de depărtările stelari, iar la o aplicare 
mai largă a acestei legi, se opun cele mai mari dificultăți. 


www.dacoromanica.ro 


NAȚURA 


Acelaş lucru se intâmplă şi cu teoriile despre energie şi 
entropie, care domină toată concepţiunea modernă. «Energia 
lumii este constantă, entropia lumii tinde cătră un maxi- 
mum , esțe o formulă des citată a lui Clausius. Din o analiză 
mai minuțioasă rezultă însă că această aplicare a experien- 
telor fizice la spaţiuri infinite, reprezintă o generalizare ne- 
permisă. Pentru sisteme izolate complect conservarea energiei 
poate fi considerată ca un fapt sigur. Dar universul nu este 
un sistem izolat şi nici nu poate fi considerat ca atare. Re- 
lațiunile sunt cu mult mai favorabile la principiul entropiei, 
pentrucă valabilitatea sa este legată, chiar şi în spaţiuri 
finite, de condițiuni limitatoare. Energia şi entropia lumii sunt 
deci concepțiuni cărora nu li se poate da un înțeles real 
prin urmare şi concluziunile ce rezultă de aici sunt caduce. 
De altfel dacă am voi ca să dăm Universului în evoluţia sa 
o direcţiune către o anumită ţintă atunci ar trebui, prelun- 
gind-o înapoi, să ajungem la un anumit inceput, care ar fi 
ceva cu totul opus stării finale. Principiul entropiei ne arată 
starea finală ca o egalizare compiectă, în care toate iuţelile 
şi diferenţele de temperatură sunt dispărute, iar universul 
este redus la o linişte glacială. Inceputul ar fi trebuit deci să 
fi avut diferențe de temperaturi şi iuţeli infinit de mari — o 
consecință pentru admiterca căreia cu greu ar putea să se 
decidă cineva. Ideia că, nu numai omul şi specia umană, dar 
tot ce viețueşte pe pământ este condannat la o pieire 
sigură, are un efect adânc demoralizător chiar și asupra acelora 
care nu pun prea mare preţ pe viața lor. Ştiinţa nu poate în- 
lătura astfel de idei, căci ia indică calea către aceleaşi sco- 
puri, lăsând numai deschise diferite posibilități. Nu poate fi 
îndoeinic faptul că radiaţiunea de căldură a Soarelui, care 
întreţine toată viaţa pe pământ, încetul cu încetul va înceta 

şi, în fine, vor dispare condiţiunile de viață pentru ființele cu 
un organism superior. Sfârşitul genului uman se va apropia 
deci, încetinel dar irezistibil, probabil în o formă pe care ni-a 
arătat-o astronomul-poet Flammarion întrun mod atât de 
mişcător. Este însă probabil ca în locul acestei agonii lungi 
să aibă loc o distrugere momentană. Cine ar putee nega că 
destinul nu poate fi ascuns într'un nour de pulbere cosmică 
care se apropie de noi, urmând legi imutabile ale mecanicii 
și care va distruge prin foc tot ce a vieţuit aici şi a cugetat? 
Cine vrea să afirme că apariţia unei noui stele luminoase nu 
anunță o distrugere, în câteva momente, a unor valori su- 
fleteşti cu mult superioare acelora, pe care micul pământ le-a 
putut produce vre-odată ? 


Traducere autorizată după NICOLAE TOBIAS 


Oest. Chemicker Zeitung (No. 19 din 1913) Parle muti 


L joz 


NOTIȚE 


SPRE ŞTIINŢĂ Reproducerea acestor Notiţe este îngăduită numai cu ară- 
area numărului din „Natura: din care se var luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai intinse 


Premiile Nobeli’) au dat naştere la statistici desigur interesante — 
e vorba de nemuritori Reproduc clasificarea premiaților după naţio- 
nalitați, aşa fel ca fiecare să-şi poată constitui una care-l interesează. 

1. Anglia are până în prezent 7 premiaţi şi anume: pentru pace pe 
Randel Cremer; pentru literatură pe Kipling ; peutru chimie pe Ramsay 
şi Ruthe/ord; pentru medicină pe Ross; pentru fizică pe Raleigh şi 
Tomson. 

2. Austria are trei: pentru pace pe Bertha de Sutiner şi Fried. 


D Aceste premii au început să fie distribuite dela 1901, de când s'a pus în aplicare 
testamentul lui Alfred Nobel biografia lui Alfred Nobel s'a publicat în „Natura“, 
anul .903 . 

5. Belgia are trei premiaţi: pentru pace pe Beernaert şi Lafontaine ; 
pentru literatură pe Maeterlinck. 

4. Danemarca doi: pentru pace pe Bayer şi pentru medicină pe Finsen. 

5 Elveţia are 5 premiaţi: pentru pace pe Dunant, Ducommun şi 
Gobal ; pentru chimle pe Werner, pentru medicină pe Kocher 

6. Franţa are 5 premiaţi: pentru pace pe Frederic Passy, Renault 
şi d'Estournelles; pentru literatură pe Sully Prudhomme şi Mistral ; 
pentru chimie pe Curie şi D-na Curie, Becquerel, Moissan, Leveran, 
Sabatier şi Grignard; pentru medicină pe Carrel, Metchnikoff şi Richet. 

1. Germania are până acum 17 premiaţi, din care niciunul pentru 
pace; pentru literatură pe Mommsen, Euken, Heyse şi Hauptmann ; 
pentru chimie pe Fischer, Baeyer, Ostwald şi Wallach ; pentru medi- 
cină pe Behring, Koch, Büchner, Ehrlich şi Kossel; pentru fizică pe 
Roenigen, Lenard, Braun şi Wien. 

8. India a obținut în ultimul timp premiul pentru literatură, cu Tagore. 

9. Italia are până acum 4 premiaţi: pentru pace pe Moneta; pentru 
literatură pe Carducci; pentru medicină pe Golgi, pentru fizică pe 
Marconi. 

10. Luxemburgul are ca premiat pe fizicianul Lippmann care sar 
putea trece la Franţa. 

11. Norveg a are premiat pe Bjornson pentru literatură. 

12. Olanda are 6 premiaţi: pentru pace pe Asser, pentru chimie pe 
VantA Hoff ; pentru fizică pe Leiden, Zeeman, Van der Vaals şi Onnes. 

13. Rusia are doi premiaţi: pe Sienfievicz (polonez) pentru litera- 
tură, și pe Pavlo/ pentru medicină. S'ar putea aci adaoga și Metchnikoff. 

14. Spania are doi: pe Echegaray pentru literatură şi pe Cajal 
pentru medicină. 

15. Statele-Unite are trei premiaţi, din care doi pentru pace Roosevelt 
şi Root şi unul pentru fizică: Michelson. 

16. Suedia are cinci „premiaţi Nobel“: pentru pace pe Arnoldson ; 
pentru literatură pe D-ra Lagerloe/ ; pentru medicină pe Gullstrand şi 
pe Arrhenius şi Dalen pentru fizică. 

S'au mai decernat şi alte două premii pentru pace: unul /nstitului 
din Berna şi altul Institutului Internaţional din Haga. Aşa dar s'au de- 
cernat în total 78 premii, din care trei le-au obţinut femeile, două 


asociaţiunile şi restul de 73 bărbații. 
Ing. C. Sf. 

EDUARD SUESS 


Sunt cinci zile, de când la 13 Aprilie, în zori de zi, s'a 
stins la Viena omul care ridicându-se pe aripile gândirii de- 
asupra năvalnicilor munţi şi adâncurilor mări ale bătrânei noa- 
stre planete, a putut citi cel dintâi în urmele ce secole geo- 
logice au brăzdat pe faţa ei, istoria vieții pământului, redând-o 
în cea mai admirabilă sinteză, pe care a lărgit-o şi la astrele 
lumei. 

A murit marele dascăl al geologiei, Eduard Suess, fost pro- 
fesor la Universitatea din Viena. A murit în vârstă de 88 ani 
după ce abea cu trei ani înainte a putut să-și termine în de- 
plinătatea minţii opera sa fundamentală » Das Antlitz der Erde“, 
Faţa pământului. 

Vestea morţii lui Suess s'a întins pe globul terestru cum 
Ta împânzit el odinioară cu țesutul de linii conducătoare, cu 
ideile lui, căci or şi unde se face geologie pe rotundul pă- 
mântului, cercetătorul nu umple decât goluri în cadrul larg 
al țesutului ideilor lui Suess. 

Din acest punct de vedere, Suess cu geniala lui sinteză 
a evoluţiunii scoarței solide, va rămânea unic în istoria geo- 
logiei, în tot trecutul ei și în tot ce va să mai vie în viitorul ei. 

Când a apărut primul volum din Antlitz der Erde în 1895, 
Marcel Bertrand; fiul marelui matematician Bertrand, el însuşi 
unul din cei mai de seamă geologi francezi, exclamă că acest 
eveniment înseamnă pentru geologie, sfârşitul zilei întâiu din 
epoca creaţiunii, când lumină fu! : 

Caracteristica activității lui Suess stă în admirabila lui pu- 
tere de sinteză. Incă acum 40 ani, lucrarea sa „Die Entste- 


hung der Alpen“ conţinea primele jaloane ale marei sinteze 
«Natura», Anul IX, No. 8. 15 

alpine, opera la care lucrează și astăzi savanții civilizaţiei 
crescute în jurul acestor munţi. In această lucrare se găsesc 
primele indicațiuni pentru conceperea întregei catene ca un 
şir unitar, în care valurile de rocă se aruncă unele peste al- 
tele mânate de o cauză unitară, îmbătrânirea pământului. 

Eduard Suess şi-a început activitatea de profesor în Oc- 
tomvrie 1857 şi a continuat în timp de 88 semestre a ilustră 
catedra în jurul căreia au venit să se lumineze şi foarte mulţi 
români. 

Acest bărbat a fost unul din cei mai mari între cei mari, 
un om de o vastă şi profundă cultură generală ; personalitatea 
lui puternică s'a manifestat nu numai în domeniile ştiinţei, dar 
în toate ramurile de cunoştinţe cu care venea în contact în 
viața publică, căci Suess a fost mulți ani membru consiliului 
comunal din Viena şi membru în camera deputaţilor, şi unul 
din conducătorii liberalilor din Austria. Economist de forță 
el vedeă limpede problemele mari în viitorul lor. Lui se da- 
toreşte alimentarea Vienei cu apă din regiunile zăpezilor ale 
Alpilor şi el a propus măreaţa şi uriaşa lucrare a regulării 
cursului Dunărei dela Viena la Porţile de fier. 

In cuvântările sale loveă sigur cu argumentele metodei 
ştiinţifice înfrângând or şi ce opunere. Căldura expresiunii şi 
farmecul graiului său făceă ca or ce subiect să devie atră- 
gător. lar scrisul său eră de o plasticitate şi de un colorit 
puternic; cum nici un pictor n'ar fi putut să aşterne pe pânză. 

Și totuşi a fost un mare modest care, după cum se laudă 
el singur, toată viața n'a făcut decât să adune, să învețe. 

In momentul când părăseă catedra sa pentru limita de vâr- 
stă, când după cum spunea dânsul, puneă o virgulă în des- 
făşurarea activităţii sale, deşi pe cea mai înaltă treaptă — 
căci eră preşedinte al Academiei de Ştiinţe din Viena — se 

socotește totuşi ca trecând din nou în rândurile discipolilor 

In casa simplă din Afrikanergasse din Viena, loc de pele- 
rinaj al învățaţilor din întreaga lume şi mai ales al geologilor, 
de o potrivă erau de bine primiţi și simplu student şi sa- 
vanţi colegi. 

Văd şi acum odaia, cu fotoliul, astăzi gol, înaintea unei 
mese modeste de lucru, între păreți înțesaţi de cărți, lucrări 
clasate cu ordine după regiuni, împodobiţi ca de o pioasă 
amintire cu ciocanele marilor geologi din epoca eroică a geo- 
logiei. Suess a dispărut! Dar, semănând în lumea ştiinţifică 
concepțiile sale, ele au dat şi vor da roade ce împletesc cu- 
nuna de lauri cea mai frumoasă pe care o putea nădăjdui 
savantul, care a respins în viaţa lui orice dinstincţie sau ono- 
ruri oficiale. 

L. MRAZEC. 


Directorul Institutului geologic 
al României 


Sa 


IMAGINI CINESTEZICE 
Se vorbeşte în fizică despre imagini, atunci când chipul 
sau figura unei persoane se formează într'o oglindă de către 
razele luminoase, care vin dela persoană, cad pe oglindă şi 
se reflectă la suprafaţa ei. 

In psibologie sau ştiinţa sufletului se vorbeşte despre 
imagini atunci când organele de simţ au primit o sensaţie, 
au văzut de pildă o persoană și imaginea sau reprezentarea 
persoanei se formează în creer. Acesta poate în lipsa per- 
soanei să-și o aducă aminte, să o exteriorizeze prin vorbire 
sau desemn: ceeace a rămas în creer este o imagine-amin- 
tire (image-souvenir). 

După cum se vede cuvântul imagine l'a împrumutat psi- 
bologia dela fizică, căci după cum în fizică raza incidentă 
cade pe oglindă şi de aci se reflectă, tot asemenea și în 
corpul nostru excitaţia cade pe organul de simţ, din el sen- 
sația merge prin nervul sensitiv la creer şi de acolo se re- 


flectă la exterior printr'un nerv motor. 
Insuşirea de căpetenie a funcționării sistemului nervos 


este, că reflectează sau radiază la exterior excitaţia primită 
de centrul nervos şi această reacțiune sau răspuns se nu- 
mește act reflex. 

Și când avem mai multe feluri de organe de simţ, deo- 
sebim mai multe feluri de sensaţiuni şi de imagini sau 
reprezentări: vizuale, auditive, olfactive, tactile, termice, 
gustative. 

Cele mai numeroase şi mai durabile reprezentări, care 
contribuesc mai mult la desvoltarea sufletului nostru sunt 
cele vizuale şi cele auditive. De aceea organele de simţ ale 
vederii şi auzului sunt prin excelenţă organele sociale și 
estetice ale vieţei sufleteşti. 

Cu aceste imagini se brăneşte sufletul. Ele sunt pentru 
suflet ceeace este sângele pentru corp. Din ele se compune 
şirul nesfârșit al gândurilor, care defilează pe dinaintea con- 
ştiinţei noastre. 

Afară de sensaţiunile primite prin organele de simț din 
afară, creerul mai primeşte alte sensaţiuni dela organele in- 
terne, numite sensafiuni interne sau vitale, de plăcere sau 
de durere şi care schimbă felul nostru de a fi, ne dispune 
sau ne indispune, adică ne influențează dispoziţia sau cheful. 

Intre aceste sensaţiuni interne sunt şi acelea care vin la 
creer dela organele active şi pasive ale mişcării ; adică dela 
mușchi, oase, tendoane şi articulaţii. Ele se numesc în ge- 

neral sensafiuni cinestezice 1) şi împreună alcătuesc simțul 


cinestezic cu care ne dăm seama 
de poziţia şi mişcările orga- 
nelor noastre precum şi de mă- 
surarea spaţiului cu ajutorul lor. 

Unii nervi sensitivi au în ten- 
doane, în apropierea inserției mus- 
<hiului, ramificațiuni în buchet în- 
conjurate deo substanţă omogenă 
şi formează corpusculii sensitivi 
ai lui GOLGI. 

Sensaţiunile primite de aceşti 
nervi dau durerile articulare şi 
reumatismale. Existenţa acestor 
nervi sensitivi a fost recunoscută 
în reflexele tendinoase, spre pildă, 
în reflexul rotulian. 

Alţi nervi sensitivi pătrund în 
fibrele musculare, acestea pierd 
striaţiunea în acel loc, substanța 
musculară devine omogenă, se 
presară cu nuclei şi se înconjoară 
cu o capsulă; astfel că termina- 
țiunile nervilor sensitivi se deo- 
sibesc cu totul de terminaţiunile 
nervilor motori ale aceloraşi fibre 
musculare. De aceea s'au numit 
de KUHNE, fusuri neuro muscu- 
lare 1) Fig. 1. 


1) Kin6sis, mişcare. 


f ] 


Fig. 1. Terminațiuni nervoase 
sensitive şi motoare în muşchi. 
n.s nerv sensitiv 
n m. nerv motor 
f- m fibre musculare 
ff. fusul neuromuscular. 


1) PRENANT et Boum, Traite d'bistologie t. II p. 320 fig. 135. 

Sensaţiunile primite de nervii sensitivi ai muşcbilor al- 
cătuesc simțul muscular şi acesta este o parte din simţul 
cinestezic. 

Nervii sensitivi ai muşcbilor au fost descoperiţi încă dela 
1870 de către K- SAcHs și simţul cinestezic sa pus alături 
de cele cinci simțuri, dar până acum nu s'a dat imaginilor 
cinestezice importanța care o merită. 

Dar nu numai microscopul poate dovedi prezenţa ner- 
vilor sensitivi, ci şi experiența fiziologică. Aceasta am fă- 
cut-o în institutul de fiziologie sub conducerea d-lui profesor 
I. ATHANASIU. 

Se prepară muşchii gastrocnemiani (ai pulpei) dela pi- 
cioarele dinapoi ale unei broaşte și unul dintre ei se leagă 
de o“pârghie care va înscrie mişcările muşcbiului. 

Inscrierea se face pe o hârtie care se afumă cu o lumâ- 
nare de ceară amestecată cu parafină. 

a) Cu un curent electric se excită fafa externă a muş- 
Chiului gastro cnemian din partea opusă a celui care înscrie 
şi excitațiunea se transmite prin nervii sensitivi ai muşcbiului 
la măduvă şi de aci în direcție centrifugă trece în piciorul 
opus şi produce o contracţiune a muşcbilor lui şi deci şi a 
gastro-cnemianului. Acesta îşi înscrie mişcarea pe hârtia 
afumată. 

b) Se excită cu acelaş curent nervul sciatic din aceeaş 
parte cu muşcbiul excitat şi se obține o altă curbă. 

Nervul sciatic, pe lângă nervii sensitivi ai muşcbilor, mai 
cuprinde şi pe aceia ai pielei piciorului, care sunt mai sen- 
sibili şi de aceia excitat, produc o contracţiune mai repede: 
şi mai puternică. 

Timpul cât durează excitaţiunea se însemnează cu un 
semnal electric prin care trece curentul de excitaţiune. 

Se măsoară cu un cronograf timpul cât a durat excita- 


ţiunea şi vibraţiunile aparatului sunt în cazul de faţă sutimi 
de secundă. 


Din graficele de mai sus se poate vedea, că în amândouă 


Fig. 2. Sus, contracțiunea gastro-cnemianului produsă de excitațiunea 
gastroenemianului din partea opusă. 
Jos, contracțiunea aceluiaș gastrocnemian produsă de excitațiunea 
nervului sciatic din partea opusă. 


cazurile din momentul excitaţiunii și până în acela al con- 
tracțiunii mușcbiului a trecut un timp, numit timp pierdut 
sau perioadă latentă. Această perioadă este de 7 sutimi de 


secundă la excitațiunea muşcbiului și numai de 2 sutimi de 
secundă la excitaţiunea sciaticului,. 

Fiecare experienţă se face în anumite condițiuni. Există 
prin urmare un determinism experimental de care trebue să 
se ţină seamă şi de aceea voi nota aci patru din aceste 
condițiuni. 

Broasca, înainte de a fi supusă excitaţiunii electrice, s'a 
ţinut 20—30 minute în apă în care s'au turnat câteva pică- 
turi din o soluţie de stricnină, spre a mări reflexele. Apoi 
animalului i s'a distrus bulbul, căci prin izolarea creerului 
de măduvă se aduce o mărire a reflexelor mădulare. Curentul 
electric a fost dela început destul de intens şi în sfârşit 
muşcbiul care înscrie contracțiunea nu răspunde decât pri- 
melor două sau trei excitaţiuni ale muşcbiului din partea 
opusă. 

Dar ce importanță au pentru viața sufletească sensaţiunile 
primite dela organele de mişcare ? 

Omul primeşte impresiuni dela lumea din afară prin 
organele de simţ şi răspunde acelora prin mişcări. El reac- 
ționează şi face acte reflexe a căror intensitate depinde de 
puterea excitantului şi de energia potenţială a centrilor 
nervoși. 

Prin aceste reflexe ființa noastră caută să se adapteze 
la mediul extern, căci a trăi înseamnă a se adapta şi chiar 
personalitatea umană este în mare parte reflexul mediului 
în care se desvoltă. 

In timpul mişcării muşchilor se excită şi organele lor 
sensitive şi deia aceste organe merg impresiuni cinestezice 
la măduvă şi la creer, care fixează intensitatea, durata şi 
direcţia acestor mişcări. Se stabileşte deci între nervii sen- 
sitivi ai mușchilor, creer şi nervii motori ai muşchilor un 
circuit închis, care coordonează mişcările după impresiunile 
cinestezice. 

In creer, acestea lasă urme, care au tendința de a pro- 
duce din nou mişcările cărora ele datoresc existența. Aceste 
urme, fie ele schimbări moleculare ale celulelor, fie legături 
noi între celulele cerebrale, constituesc imagini cinestezice, 
care fac creerul să reacționeze mai ușor și mai sigur. 

Când limba vorbeşte sau intonează, când mâna scrie sau 
pictează, când piciorul merge sau dansează, se transmit la 
creer prin nervii sensitivi ai muşcbilor din aceste organe 
impresiuni de mişcare sau cinestezice şi acestea se fixează 
în celulele nervoase ale scoarţei cerebrale. /n ele se păstrează 
memoria mişcării organelor şi când aceste celule se excită 
de un centru sensitiv vizual sau auditiv, ele caută să repro- 
ducă mișcările de altă dată. 

Huzirea unei arii de dans deşteaptă reprezentările cines- 
tezice ale mişcării picioarelor şi le pune în pas de vals“ 
Când se pronunță odată cu glas tare un cuvânt — ceeace 
facem în clasă cu numele tehnice şi cele proprii — repre- 
zentarea lui cinestezică ajută să se pronunţe şi a doua oră, 
în acest caz limba începe să se miște și chiar zicem: îmi 
umblă prin gură sau îmi stă pe limbă. 

Sunt elevi de tip motor, care nu pot învăță decât cu glas 
tare și acestora la reprezentările auditive se adaugă şi le 
vin în ajutor şi cele motoare ale limbei. 

Celulele nervoase din creer, care au înregistrat mişcările 
organelor, ne ajută să repetăm mişcările mai uşor, se cre- 
iază un drum larg (Bahnungstheorie, EBBINGHAUS) în exe- 
cutarea mișcărilor noastre şi se tinde a se cheltui cât mai 
puțină energie cu îndeplinirea lor. 

Din cauza economiei de energie, organismul repetă mai 
uşor acțiunile ce le are înăscute sau dobândite şi astfel 
obişnuința devine a doua natură. 

Este chiar o lege fiziologică, aceea a exerciţiului, că cu 
cât o funcțiune se repetă mai des cu atât ea se repetă mai 
uşor. 

O dovadă despre imaginele cinestezice este şi aceasta. 
Eram obişnuit să pun mâna pe un stâlp în momentul când 
scoboram scara unei case. S'a întâmplat să nu mai intru în 
acea casă treisprezece ani. După acest timp scobor scara şi 
întind mâna în aer fără să-mi dau seama că stâlpul nu mai 
exista. Această mişcare mi se fixase în creer de mai 'nainte 
şi rămăsese în stare latentă atâta vreme. 

După cum sunt necesare în educaţia intelectuală vecbile 
cunoştinţe aperceptive, pentru ca să se poată înțelege și 
asimila cu ele cunoştinţe noi; tot asemenea sunt necesare 
în educația voinţei practice vechile imagini cinestezice pentru 
executarea unor acțiuni sau fapte noi. 

Educatorul este dator să-şi aprovizioneze elevii cu un 
total de deprinderi extrem de folositoare pentru viaţă şi 
acestea nu se pot forma decât prin activitatea trupului. Edu- 
cația noastră întreagă consistă din deprinderile ce ni le for- 
măm şi din acelea pe care le pierdem sau le părăsim. 

Nu poate fi vorba de o şcoală educativă cât timp ea este 
teoretică şi nu formează deprinderi. Deprinderile bune sunt 
îngerii noştri, după cum deprinderile rele sunt demonii 
noştri. 

In timpul educației să facem aşa ca cât mai multe ac- 
țiuni folositoare să devină obişnuinţe şi să împiedicăm chiar 
dela început — initiis obsta — acţiunile vătămătoare, căci prin 
aceasta vom tinde a face din sistemul nervos un aliat în loc 
de un duşman. 


Dintre educatorii timpurilor trecute, acela care a înțeles. 

mai bine legătura dintre desvoltarea intelectuală şi activitatea 
corporală e F. W. FROEBEL. El singur spunea: «am studiat 
la Yverdon (sub Pestalozzi) jocurile şi lucrările manuale în 
aer liber şi am cunoscut influența lor puternică pentru des- 
voltarea inteligenţei şi sufletului tot așa de bine ca şi a 
corpului 1)». 

El a perfecționat educaţia primei copilării în grădinile 
de copii prin mişcări ordonate în jocuri, în jucării cu corpuri 
geometrice, în lucrările de cartonaj, împletituri și grădinărie. 

El avea ca principiu de educaţie, că omul nu e numai 
o ființă care observă şi înțelege, ci care produce și creiază; 
ori în toate aceste jocuri şi lucrări ale copiilor e vorba de 
exercitarea muşcbilor, de creiarea de deprinderi, care se 
bazează pe formarea imaginilor cinestezice. 

Această educaţie a copilului prin desvoltarea activităţii 
personale ar urmă să se continue şi mai departe în şcoala 
primară şi secundară. E de regretat ca opera lui FROEBEL 
s'a oprit la copilărie şi n'a trecut şi la adolescenţă. Numai 
în ultimele timpuri s'au creiat câteva şcoale secundare după 
principiile lui FROEBEL, cum e acea Landerziehungsheim a 
dr. LIETZ din Ilsenburg, descrisă de dn. H. Sanilievici 2). 

Cunoscutul psibolog german KARL Groos 3), studiind jo- 
curile şi mişcările la animale, a ajuns la o nouă concepţie 
asupra valorii lor educative. Mișcările și imaginile cinestezice 
sunt comune la om ca şi la animale. Odată cu ele se for- 
mează deprinderile şi când acestea trec prin moştenire dela 
o generaţie la alta alcătuesc instinctele. Cine îl învaţă pe 
copilul mic să facă din gura sa un corp de pompă şi din 


1) G. ComeavRE, Froebel et les jardins d'enfants. 
2) Noua revistă română 1913 No. 11, 12, 13, 14. 
3) Der Lebenswert des Spiels, 1910 Jena. 

limba sa un piston, dacă nu imaginile cinestezice ale creeru- 
lui moştenite din tată în fiu? 

Graţie acestor deprinderi moştenite sau instincte, copilul 
e mai mult activ decât pasiv, el vine pe lume cu impulsul 
central al mişcărilor şi simte atât de multă plăcere în re- 
alizarea lor încât atribue viață chiar corpurilor neînsufleţite 
din jurul său numai ca să le facă să-l întovărăşească în 
mişcările sale. 

K. Groos consideră jocurile copiilor ca exerciţii pregă- 
titoare în lupta pentru conservarea individului şi a speţei. 
Cu deprinderile bune individul învinge în lupta pentru 
existență şi e în interesul speciei ca ele să fie transmise 
următorilor. 

Copilul în primii ani le repetă, e un animal instinctiv 
(Instinktspiele, Instinkttier), mai pe urmă le amplifică prin 
noi mişcări de încercare (Experimentierspiele, Initiativlier). 
Primele sunt tendințe sau mijloace de conservare, iar cele 
de al doilea sunt mijloace de adaptare progresivă, de pre- 
gătire către o viață mai superioară. 


N. MOISESCU 
onir 
TRACȚIUNE ELECTRICĂ SAU TRACȚIUNE 
CU ABUR 


Am văzut în unul din numerele trecute tot drumul pe 
care la făcut tracțiunea electrică până să ajungă pe căi 
ferate. Motorul electric s'a instalat mai întâi în tramvae, apoi 
în metropolitane, şi a rămas în aceste două domenii sin- 
gurul stăpân. Curând a trecut la căile ferate de împrejurimi, 
unde superioritatea lui e tot atât de nediscutată ca şi pe 
„liniile de tramvae sau metropolitane, dar unde împarte încă 

stăpânirea cu aburul, şi o va mai împărţi încă multă vreme; 
pentrucă aburul are drepturi de întâetate, şi mai are apoi 
pe aceste linii un fel de legături de familie cu liniile cele 
mari de căi ferate, şi legăturile de familie au mare trecere 
la trenuri şi locomotive ca şi între oameni. Ei, şi pe urmă 
nu trebue să uităm că cunoştinţele şi hotărârile omeneşti 
au şi ele inerția lor, care este un veşnic nivelator al tutulor 
salturilor progresului. 

Și cu toate acestea motorul electric a pătruns azi şi pe 
căile ferate, căile ferate propriu zise, unde locomotiva elec- 
trică dispută locul celei cu abur. 

Astăzi nu se mai poate spune că electrificarea marilor 
linii ferate este o problemă a viitorului. Este problema pre- 
zentului, una din cele mai frumoase ale ştiinţei inginereşti, 
pusă şi rezolvată în mai toate ţările civilisate. 

In America s'a început încă de mult. Azi diverse socie- 
tăți au electrificate o sumă de căi ferate ce se isprăvesc în 
oraşele NewYork, San Francisco, Cincinati etc., sau multe 
rețele împrejurul acestor oraşe. Dar, ca în toate ramurile 
tecnice, americanii lucrează şi aci niţel deosebit decât în 
Europa, ceeace se explică în parte şi prin faptul că normele: 
de construcţie şi exploatare ale căilor ferate sunt la ei în 
oarecare privințe deosebite de ale Europei. 

Dar nu e nevoe să ne îmbarcăm pentru America pentru 
ca să vedem electrificări de seamă. 

E destul să luăm trenul din Gara de Nord şi să trecenr 
Carpaţii, îndreptându-ne spre Nord şi spre Apus, şi vom da 
de o mulțime de linii electrificate, care au asupra celor 
americane avantajul că sunt mai bine studiate şi mai eco- 
nomic instalate. 

Aşa nu mai departe decât la Arad vom găsi la vecinii 

noştri, Ungurii, o linie de 58 de km. lungime electrificată acum 
de curând și încă cu un sistem care este „ultima noutate“ 
în materie de electrificări (curent continuu sub tensiune în- 
naltă). La Viena ne vom urca în trenul electric ce ne va 
duce cu mare iuţeală la Presburg, la depărtare de 68 km., 
şi ne vom gândi că și Ploeştiul nostru atât de strâns legat 
de Bucureşti ar merită să fie deservit de asemenea trenuri 
repezi şi care fiindcă sunt numeroase ar reveni şi ieftin. In 
alte părți prin Austria mai sunt vre-o 174 km. elecrificaţi, 
iar proectul de electrificare a liniilor Tirolului, care vor în- 
-cepe cu linia marelui tunel Aarlberg, coprinde vre-o 4300 km., 
deci mai mult decât toată rețeaua ţării noastre. 

Dacă trecem în Germania, ne-am aşteptă să vedem nu- 
mai maşina cu abur, căci cărbunele este acolo foarte ieftin, 
Totuşi trenuri şi locomotive electrice circulă pe liniile Blan- 
kenese-Hamburg-Ohisdorf, Murnau-Oberamergau, Basel Zell 
etc., şi pe cea mai importantă din ele: Dessau-Bitterfeld 
prima porțiune electrificată din linia Magdeburg-Leipzig-Halle 
(154 km.) şi care e privită în Germania ca o lucrare clasică 
în materie de electrificare. Din Germania ieşim cu un în- 
vățământ preţios: că tracţiunea electrică, pe care suntem 
deprinşi să o socotim ca o unealtă de lux, poate să fie în 
anumite condițiuni un lucru foarte ieftin. 

Olanda are linia electrică Rotterdam-Haag-Scheveningen, 
în Belgia problema electrificării se studiază serios, iar Anglia 
are numai întinse rețele de împrejurimi —să nu uităm că aci ca 
şi în Belgia cărbunele este foarte ieftin. Peste câteva luni trenu- 
rile electrice vor începe să circule pe linia cea mai de nord din 
Europa, între Kirams şi Riksgränsen, (130 km.) în Suedia. 

In Franţa sunt multe linii scurte electrificate dar cele, mai 
«de seamă sunt acele pe care le electrifică Compania du Midi 

în munţii Pirinei. Azi sunt 210 km. exploataţi cu elec- 
tricitate. Alţi 180 km. se electrifică în momentul de față şi 
linii noi în lungime de vre-o 230 km. se construesc pentru 
a fi exploatate dela început cu tracțiunea electrică. 

Dar să ne întoarcem îndărăt și să intrăm în Elveţia, țara 
unde curge apă multă şi repede pe pământ, şi electricitate 
multă în aer, pe râurile de sârmă ce o învăluesc ca o pânză, 
şi care duc cu ele forță şi lumină în toate oraşele și în toate 
satele. Aci e ţara viitoarelor electrificări. Liniile ce străbat 
masivii Simplomului şi Lotschbergului prin tuneluri mari 
(tunelul Simplomului de 19 km. este cel mai lung tunel din 
lume) sunt electrificate. Linia tunelului St. Gothard se elec- 
trifică şi ea. Acestea sunt linii importante cu trafic mare, 
mondial ; linii mici, locale şi electrificate găsim la tot pasul. 
Şi asta e numai un început, căci mica şi civilizata republică 
elvețiană a hotărât să electrifice nici mai mult nici mai puţin 
decât întreaga-i reţea de căi ferate. 

Trenul electric al Simplomului ne trece în Jtalia, patria 
electrificărilor şi partizana cea mai hotărâtă a lor. Azi, după 
12 ani de exploatare electrică şi de exploatare cu un anu- 
mit sistem, deosebit de al statelor germane, căile ferate 
italiene au proclamat siguranța şi superioritatea noului sistem 
de tracțiune. 158 de locomotive electrice circulă azi pe mai 
mult de 400 km. de linii electrificate — toate linii foarte 
importante. Şi electrificarea altor 2000 km. se urmează re- 
gulat, în fiecare an o anumită porțiune. Acelaş motiv a 
botărât și pe Italia ca şi pe Elveţia la electrificări: lipsa de 
cărbune, care ca şi la noi, e scump, fiindcă trebue importat 
din ţări străine, şi-n schimb bogăţia în căderi de apă. 

Și fiindcă e vorba de cărbune şi căderi de apă, să ob- 

servăm ce ecbilibru frumos este în distribuirea forțelor na- 
turale pe pământ; ţările sărace în cărbune de pământ, ca 
Elveţia, Italia, România, Tirolul, sudul Franţei, etc, au în 
schimb fie căderile de apă— acest cărbune alb, cum i se zice 
aşa de nimerit, care constitue o mare bogăţie naţională în 
acele ţări şi care nu lipseşte nici ţării noastre — fie combus- 
tibilul lichid, păcura, care abundă în Caucaz, în România și 
Galiţia. Dar pecând cărbunele de pământ ca şi păcura se 
scumpesc pe zi ce merge, fiindcă sunt produse în mare 
parte ale muncii omeneşti, marfă ea însăşi tot mai scumpă, 
şi apoi fiindcă omul le consumă foarte repede, iar natura 
le reface foarte încet, apa care curge sau cade, este veşnic 
aceeaşi, fără nici un preţ şi totuşi neprețuită, căci ea trece 
prin maşinile pe care le pune în mişcare fără a suferi vre-o 
transformare, ci urmându-şi numai ciclul ei nesfârşit şi de 
când lumea, de pe pământ în atmosferă şi din atmosferă 
iar pe pământ. 

De aceea căderile de apă care erau bune acum 50, 60 
ani numai pentru a face bucuria turiştilor şi a fotografilor, 
azi sunt puse la treabă, pentru a lumină oraşele şi a da 
viață industriei, iar mâine nu va fi curs de apă de munte 
şi poate chiar de câmpie care să nu fi dat tributul lui in- 
dustriei omeneşti. 

Inainte de a termina această călătorie pe linii electrificate, 
să mai amintim că Rusia studiază electrificarea a vre-o 
890 km. din rețeaua finlandeză, că Spania are şi ea mica 
ei electrificare (linia Gergal-Santa-F&), interesantă din multe 
puncte de vedere, şi în fine că şi căile noastre ferate stu- 
diază electrificarea unor importante linii pentru care s'au 
găsit condițiuni foarte avantajoase de producere a energiei 
electrice într'o mare centrală bidroelectrică. 

lată prin urmare atâtea administrații serioase care au 
scos de pe anumite linii locomotiva cu abur şi au înlocuit-o 
cu cea electrică. 

Dar această transformare nu s'a făcut fără o bună chel- 
tuială, căci pe când locomotiva cu abur nu are nevoe ca să 
meargă decât de o pereche de șine şi de un tender în care 
să-şi ducă provisia de cărbuni, locomotiva electrică are 
nevoe -ca şi un tramvai -de un fir aerian susținut de stâlpi 
de-a lungul căii; de cele mai adese-ori un fir nu ajunge și 
ca să nu fie unul prea gros, se pun două alături; ba în unele 
sisteme trebuesc şi patru fire grupate câte două unul lângă 
altul. De pe aceste fire locomotiva îşi ia curentul tot prin 
un soiu de arc sau troliu, care e ceva mai complicat decât 
un arc de tramvaiu. Alte ori, și numai cu anumite sisteme 
de curent electric, locomotiva ia curentul prin un soiu de 
perie, care freacă pe o şină aşezată dealungul căii şi lângă 
cale și susținută pe nişte picioare izolatoare şi care duce pe 
ea curentul electric. La acest fir de contact sau la această 
a 3-a şină curentul electric vine dela o centrală de forță, 
care produce energia electrică. Dar o linie de cale ferată e 
Inngă și trebue alimentată cu curent în mai multe puncte, 
apoi centrala nu e în totdeauna așezată cbiar lângă linie ci 
cele mai adeseori e mai departe. Această centrală este 
sau o centrală termică, cu abur sau cu păcură, adică în- 
trebuințează pentru mișcarea dinamului sau  alternaiorului 
ce produce curentul electric o maşină cu abur (maşina cu 
piston sau turbina cu abur) sau un motor care arde în el 
păcură sau benzină sau gazul de iluminat (așa zişi motor; 
de combustiune), sau este o centrală hidroelectrică, adică o 
centrală în care maşina producătoare de curent e pusă în 


mișcare de o turbină hidraulică. Această turbină e o roată 
16 

ce poartă pe ea un soiu de cupe, şi care uneori este 
inħecată de pachetul de apă, ce cade sau mai bine zis 
ce apasă pe ea dela o înălțime de câțiva metri, — asta în 
centralele de câmpie aşezate pe sau lângă un râu cu apă 
multă şi cu curgere înceată, — alte ori e o roată mai mică, 
închisă în un soiu de cutie, şi care primeşte pe una sau 'mai 
multe din cupele ei o vână de apă, care fâşneşte cu iuțeală 
mare dintro ţeavă sau conductă ce se chiamă conductă 
forțată, şi care aduce apa de undeva de sus, dela înălțime 
mare, din vre-un lac sau dintr'un torent ce curge în o vale 
repede şi o aduce forţat, adică subjugată, strânsă la un loc 
şi gata oricând a ţâşni cu putere în sus, în un cuvânt sub 
presiune, în loc să o lase să cadă sălbatec în o cădere 
naturală, în care şi-ar risipi zadarnic o parte din forţele ei. 

Acestea sunt uzinele de cădere mare, căderi amenajate, 
cum văzurăm mai sus, şi care se așează în văile strâmte şi 
repezi ale torentelor şi râurilor de munte. Ei bine, mai ales 
aceste uzine de cădere mare, ascunse prin văile munţilor, sunt 
întotdeauna depărtate de locul de întrebuințare al curentului 
electric, fie el o cale ferată, fie un oraş, fie un centru in- 
dustrial. Curentul electric, mai bine energia electrică, trebue 
atunci transportată dela locul de producere până la locul de 
întrebuințare şi acest transport se numeşte transport de forță. 


xfx 


Energia electrică e o marfă şi ca orice marfă nu o putem 
transportă, aşa slobodă, adică sub forma sub care o între- 
buințăm, căci atunci s'ar risipi toată pe drum. Trebue să o 
împachetăm. Şi ca să ne dăm seama cam ce soiu de îm- 
pacbetare poate fi aceasta, să ne ducem cu gândul la cam- 
pania din vara trecută şi să ne amintim că nimeni nu plecă 
a drum nici cu saci de pâine sau de cozonaci calzi, nici 

<u coşuri de legume, nici cu sticle de lapte și nici cu da- 
migene cu sublimat, ci îşi luă flecare câteva cutii de pesmeţi 
şi de conserve, 'două trei cutioare de lapte concentrat și 
câteva pastile de sublimat ; deci tot produse tari, concentrate, 
care ocupă loc puțin, nu se strică şi nu se risipesc pe drum. 
„Ei bine, curentul electric e şi el o marfă la fel cu cele de 
mai sus, căci după cum am văzut în unul din numerele tre- 
cute ale acestei reviste, curentul electric are şi el tăria 
lui, care se numeşte potențial sau tensiune. I se zice mai 
des voltaj, fiindcă se măsoară în volţi. Și această tărie a 
curentului poate fi mărită sau micşorată după voe. Vrem să 
concentrăm curentul cum concentrăm sublimatul în o pastilă 
nu avem decât să-i ridicăm voltajul; şi de unde la un voltaj 
scăzut electricitatea curge în sârmă cu un curent mare, la 
un voltaj de 5, 10, 100 ori mai mare, aceeaşi putere e dusă 
de un curent de 5, 10, 100 ori mai mic. Dar electricitatea 
când curge pe o sârmă se freacă de această sârmă întocmai 
ca şi apa când curge pe o ţeavă sau conductă; îi zicem 
frecare pentrucă are acelaşi efect pe care îl are şi frecarea 
mecanică, adică produce căldură. Cine nu ştie că o sârmă 
prin care trece curent se încălzeşte, ba câte odată se în- 
călzeşte aşa de tare că se poate chiar topi ? Ei bine această 
frecare, această încălzire poate deveni așa de mare, când 
curentul creşte, încât să se piardă întrînsa toată tăria, tot 
voltajul, deci toată puterea curentului. Asta e risipa de care 
tot pomeneam mai sus, şi în contra căreia nu e alt leac 
decât să pui sârmă multă, cât mai multă. Dar să nu uităm 
că sârma asta nu e sârmă de fer, care nu prea duce cu 
plăcere electricitatea, ci e sârmă de aramă sau de aluminiu 
care e de o mare conductibilitate electrică, dar care costă 
de 4—6 ori mai scump ca sârma de fer. 

Când curentul e foarte mic, ceeace se întâmplă la voltaj 
ridicat, el încape în un fir foarte subțire fiindcă atunci în- 
călzirea sau risipa de energie este și ea foarte mică. 


* 


+ E] 


Atunci să exprimăm în câteva cuvinte mecanismul unui 
transport de forță: 

Curentul electric, produs în mașinile centralei la un voltaj 
potrivit, îl transformăm în curent la voltaj ridicat (care poate 
fi de 200, 300 și chiar 700 ori voltajul ce-l avem la o lampă 
electrică). Așa transformat, îl transportăm la distanţe de zeci 
şi sute de kilometri, — până la linia noastră ferată, precum 
și dealungul ei la punctele de alimentare, sau până la oraşul 
ce trebue luminat sau până la fabrica ce trebue pusă în 
mişcare, în un cuvânt până la locul de întrebuințare, unde 
îl retransformăm iarăşi, coborându-i voltajul la câteva mii 
de volţi în cazul căii ferate, la câteva sute de volţi în cele- 
lalte cazuri. 

Să băgăm de seamă că în orice transport de forță cu- 
rentul electric sufere cel puţin două transformări. Dar, nu cumva 
aceste transformări se fac greu, adică cu pierderi mari de 
energie şi cu cheltuială mare de bani? 

Nu. Tocmai aici este una din propietăţile remarcabile ale 
electricităţii. Există o anume formă de curent, ce-i zice curent 
alternativ — şi în orice centrală mare curentul e produs sub 
această formă, — care are proprietatea că se transformă 
dela voltajul cel mai mic la voltajul cel mai mare și vice- 
versa în nişte maşini de o simplicitate uimitoare care se 
numesc transformatori, şi care au marea calitate că sunt 
aparate de repaos, adică nu comportă nici un soiu de miş- 
care. Orice mașină e un transformator de energie; şi orice 

transformator de energie când lucrează, mănâncă o parte 
din această energie, drept plată se vede pentru treaba pe 
care ne-o face; după cum mănâncă mai multă sau mai 
puţină energie, se zice că acea maşină are un randament 
mai prost sau mai bun. Ei bine, nu există nici un soiu de 
mașină care să aibă un randament mai bun decât un trans- 
formator. Dela transformatorul din centrală şi pânăla trans- 
formatorul din substațiunea de transformare, curentul la 
tensiune înaltă merge fie aerian prin unul sau mai multe fire 
subțiri suspendate pe stâlpi înalţi prin nişte izolatori puter- 
nice de porțelan, fie subteran prin un cablu. Această tensiune 
înaltă nu are decât un singur păcat: e foarte periculoasă. 
Dacă de o sârmă de tramvaiu electric la câteva sute de volți 
poți scăpă numai cu o sguduitură ţeapănă, apoi de o sârmă 
la tensiune de câteva zeci de mii de volți nu mai scapi de 
loc. Dar cu mijloacele de protecţie de care dispune azi in- 
ginerul, asemenea atingeri sunt aproape cu totul excluse. Și 
apoi care unealtă nouă a progresului nu a venit cu pericolul 
ei, de care însă omul a învățat să se ferească? 

In rezumat pentru a înlocui pe o linie existentă tracțiunea 
cu abur prin tracţiunea electrică, trebue să construim o 
centrală (afară numai dacă nu cumpărăm energia electrică 
dela vre-o centrală existentă), să instalăm un transport de 
forță cu una sau mai multe substaţiuni de transformare şi 
să mai instalăm firul de contact deasupra căii. Mai trebue 
şi oarecare dichisuri la şine, dar asupra acestora nu mai 
insistăm. 

Toate acestea cer un capital de instalație mai mare decât 
cel cerut de o simplă cale ferată pentru abur. Atunci ne 
întrebăm cu drept cuvânt, ce calități ascunse va fi având 
locomotiva electrică, pentru ca atâtea administrații serioase 


www.dacoromanica.ro 


246 NATURA 


să se fi lăsat ademenite de ea, şi ce izvoare de economie are 
tracţiunea electrică pentru ca acele administrații să se laude 
că cu toate cbeltuelile ce le-au făcut, tracțiunea electrică le 
revine totuşi mai eftin decât cea cu abur? 

Va fi uşor să răspundem la a doua parte a acestei în- 
trebări dacă vom fi răspuns la prima. 


* 
* * 


Există între o locomotivă cu abur și una electrică oare- 
care deosebiri fundamentale, care decurg din însuși modul 
în care se produce mișcarea în cele două vebicule. 

Să căutăm atunci să ne dăm seama de problema asta 
a mişcării pe roți. 

O roată sau o osie cu două roți, poate fi pusă în miş- 
care sau de o forță exterioară, care poate fi un animal, un 
om, sau altă roată sau osie, şi atunci acea osie sau acele 
roți se zic purtate; sau de un motor aşezat pe vebiculul 
purtat de roți şi atunci osia sau roțile se zic motoare. 

In primul caz forța exterioară trage sau direct de osie 
ca la trăsuri şi căruțe, şi atunci butucul roții se învârteşte 
pe osie, sau de un cadru așezat pe capetele osiei, şi care 
trage cu el osia cu roțile ei, care se învârtesc împreună, 
cum e la toate vagoanele și la automobile. Pentru asta 
cadrul se reazimă prin nişte arcuri pe capetele osiilor prin 
mijlocirea unor cutii speciale numite cutii de grăsime. In 
aceste cutii osia se învârtește alunecând în un cilindru numit 
cusinet, şi care e căptușit la interior, unde lunecă osia, cu 
un metal moale pe care cutia de grăsime lasă să picure 
unsoarea sau uleiul pe care'l poartă. Dacă nu ar fi această 
unsoare, osia ar începe să frece de metalul cusinetului şi 
această frecare ar îngreuia mişcarea. Asta se exprimă în 

limba inginerească zicând că frecarea osiei în cusineţi opune 
o rezistență la mişcare, care rezistenţă va fi cu atât mai 
mare cu cât osia va fi mai rău unsă şi cu cât vagonul va 
fi mai încărcat. 

Dacă vagonul o pornește mai repede sau dacă se pune 
să sufle vântul în contra mersului, atunci mai intervine o 
nouă rezistență la mers, care este rezisfența aerului, adică 
o isbitură a aerului analoagă cu vântul şi care la iuţeală 
mare devine foarte puternică. 

In fine rostogolirea oricării roți opune şi ea o rezistență 
la mişcare, ceva cam analog cu o frecare, care şi ea atârnă 
de greutatea vagonului şi de natura corpului pe care se 
rostogoleşte roata, şină sau caldarâm. Despre această frecare: 
de rostogolire o să mai vorbim noi. 

Toate rezistențele acestea se adună şi dacă sunt mai 
multe vagoane se adună dela vagon la vagon şi dau o re- 
sistență totală care se zice rezistența la mers a vagonului 
sau a trenului. Pentru ca vagonul sau trenul să se mişce 
trebue ca locomotiva sau calul care trage să învingă această 
rezistență, adică să desvolte o forță egală cu această rezis- 
tență şi pentru că această forță produce mişcarea sau trac- 
țiunea vebiculului, ea se numeşte forță de tracțiune. Când 
vedem un tren în mers sau un tramvaiu tras de un cal şi 
ne uităm la lanţul cu care locomotiva trage trenul sau la 
şleaul calului, putem în totdeauna să ne încbipuim că nu 
există nici locomotivă, nici cal, nici vagon, ci numai forțe: 
una care trage de lanț sau de şieau îndărăt, aceasta este 
rezistența la mers a trenului sau vagonului; alta care trage 
de lanţ sau șleau înainte, aceasta este forța de tracțiune 
desvoltată de cal sau de locomotivă. Cât timp ele sunt 
egale, vagonul sau calul merg cu aceiaşi iuțeală; când re- 

zistența la mers se măreşte şi forța de tracțiune nu se mă- 
reşte şi ea imediat, trenul sau vagonul vor înceteni; când 
din contră locomotiva sau calul se pun să desvolte o forță 
mai mare fără ca rezistența la mers a trenului să se mă- 
rească, atunci trenul sau vagonul vor porni mai repede, 
adică vor accelerà. 

Să mai observăm ceva: Cât timp vagonul merge pe drum 
şes, adică nici la deal nici la vale, rezistența la mers, deci 
efortul de tracțiune — putem luà pe una în locul celei alte 
căci în mers uniform, văzurăm că sunt egale — nu atârnă 
de greutatea vagonului decât numai în măsura în care fre- 
cările atârnă de această greutate. 

Dacă însă mişcarea se face pe un drum sau pe o cale 
ce urcă adică pe o rampă, atunci vagonul sau trenul începe 
să se opue la mişcare şi cu propria-i greutate ; începe adică 
să atârne de lanț sau şleau, cum atârnă o greutate de ca- 
pătul unei sfori; numai că nu atârnă decât cu o parte, cu 
o foarte mică parte din greutatea lui; așa la o rampă de 
1 metru de urcuş la 1000 metri de lungime, trenul atârnă 
cu a miia parte din greutatea lui, la o rampă de 20 metri 
la km. adică la o rampă de t/s cum e de pildă pe linia 
Predealului, trenul va atârnă cu a 50-a parte din greutatea 
lui, ceeace e foarte mult. 

Dar dacă trenul sau vagonul coboară adică merge în 
pantă ? Atunci trenul, în loc să atârne, începe să împingă cu 
aceeaşi forță cu care adeneaori atârna; şi dacă această forță 
de împingere devine egală cu rezistența la mers a trenului, 
adică rezistenţele din frecări şi din vânt care sunt aceleași 
fie la deal, fie la vale fie la drum şes, atunci nu mai e nevoe 
nici de cal, nici de locomotivă căci vagonul sau trenul 
coboară singur. 

Tot ce am spus până acum privesc numai mişcarea 
osiilor purtate. Cum se petrec lucrurile cu osiile motoare la o 
locomotivă ? 

Să ne închipuim că pe osie este aşezată o roată dințată 
şi că această roată dințată îmbucă, adică angrenează cu o 
a doua roată dințată mai mică, aşezată pe o altă osie, care 
ca orice osie se învârteşte în doi cusineţi fixați pe cadrul 
vagonului sau locomotivei. Să ne mai închipuim că o putere 
care rămâne mereu aceeaşi, o putere constantă, învârteşte 
această a doua osie; această putere poate fi mâna omului, 
ca în o drezină de cale ferată, sau un motor oarecare. 
Roata dințată cea mică intrând cu dinţii ei între dinţii celei 
mari, o învârteşte pe aceasta. Asta e ca şi cum o forţă 
constantă, — şi puterea ce învârteşte roata cea mică e con- 
stantă — ar lucră asupra roții celei mari în punctul de con- 
tact şi ar lucră fără să împingă în ea şi fără să tragă de 
ea, adică fangenţial la marginea ei. 

In loc dea aveă aface cu o forță care trage cum erà 
la roata purtată, avem acum aface cu o forță care învârteşte 
şi care învârteşte cu o putere mai mare sau mai mică, după 
cum e mai departe sau mai aproape de punctul sau osia 
împrejurul căreia se face învârtirea. 

Aceasta este ceeace se cheamă la o roată motoare un 
cuplu de tracțiune. 

Dar când învârtim un fus, ori de unde îl învârtim, efectul 
e acelaşi. Atunci să facem o simplificare : să facem abstracţie 
de roţile dinţate și să ne închipuim că forța ar lucră chiar 
la periferia roții locomotivei şi fireşte tot tangential. 

Pentru ca efectul să fie acelaşi, adică pentru ca cuplul să 
fie acelaşi, această forță nu va fi chiar cea de mai înainte, 
ci, dacă roata locomotivei e mai mare ca roata dinţată, cum 


www,.dacoromanica.ro 


250 NATURA 


se întâmplă de obiceiu, această nouă forță va fi mai mică 1). 

Această forță am însemnat-o pe figura alăturată cu litera 
F. Care sunt forţele care se opun mişcării? Aceleaşi ca la 
roata purtată : adică cele din frecări şi din vânt. Ele ori de 
unde vor veni se transmit osiei şi deci roții prin cusinet şi 
cutia de grăsime, deci lucrează în centrul roții şi sunt fi- 
reşte îndreptate în direcție contrară mişcării cum se vede pe 
figură. Dar aci avem aface cu roata de locomotivă, care 


Fig. No 1 
duce un tren. Deci mai avem şi rezistenţa la mers a trenului 
egală cu forța de tracţiune la lanţul locomotivei, şi care 
lucrează tot în centrul roții. In definitiv toate forţele ce re- 
prezintă rezistența la mers se adună în una singură pe care 
am însemnat-o cu litera R pe figură. Mai e vre-o forță de 
care trebue să ţinem seama? Cum nu. E greutatea loco- 
motivei sau a unei părți din locomotivă şi care revine osiei 
noastre, şi ea se transmite la osie şi roată tot prin cusinet, 
numai ca orice greutate ea lucrează drept în jos înspre 
punctul de contact al rotii cu şina. 


1) In realitate nu poate să existe o forță care să lucreze chiar la 
periferia roții, căci m'are cum. Dar când în o problemă rezultatul e 
acelaşi şi problema se simplifică nimic nu împiedică de a face în 
mintea noastră asemenea încbipuiri. 

Roata locomotivei se rostogoleşte. Să vedem atunci ce: 
rost au toate aceste forțe în rostogolirea roții. Ca să ne 
dăm seama în un chip foarte clar cum se face rosto- 
golirea unei roți care este un cerc, să facem cum au 
făcut geometrii din antichitate când au stabilit primele pro- 
pietăţi ale cercului. Să înlocuim roata circulară cu o roată for- 
mată din un mare număr de laturi sau feţe drepte şi să ne 
inchipuim că această roată stă rezimată pe şină pe una din 
aceste feţișoare. Să păstrăm forțele de adineaori şi să ne 
întrebăm: ce trebue pentru ca această roată colţurată să se- 
rostogolească? i 


Fg. No. 2 

Trebue să se dea peste cap în jurul muchiei sau colțului b; 
Ei, ăsta e tot secretul rostologirii. Ne uităm pe figura No. 2 
şi vedem că pe când forța F, care e forță motoare vreă să 
dea roata peste cap, în jurul punctului b, forțele R şi G care 
sunt forțe rezistente, se opun la această mişcare şi vor să 
ție roata pe loc. Pentru ca roata să plece trebue ca forța F 
să învingă, adică trebue ca puterea ei de învârtire față de 
punctul b să ajungă puterea de învârtire a forțelor R şi G, 
față de acelaş punct. Crebue adică ca cuplul motor sau cu- 
plul de tracţiune să ajungă egal cu cuplul rezistent. 

Să ne uităm acum și la roata adevărată, rotundă, care se 
vede alături pe aceeaşi figură. 

Contactul între ea şi şină, pe care îl privim ca un punct, 
e în realitate tot o mică suprafață, ca şi dincolo, şi rosto- 
golirea e o rotaţie a roții împrejurul punctului b, care și aci 
ca şi la roata colțurată nu e în drumul forței G, ci niţel 
mai înaintea ei. In clipa următoare rotația se va face împre- 
jurul unui alt punct c, şi aşă mai departe. Cu alte cuvinte 
roata în contact cu şina se turteşte succesiv pe câte o mică 
porțiune ca ab. Dar să nu credem pentru asta că roata ar 
deveni turtită sau colțurată. Nu; căci ferul sau oţelul nu 
scapă de legea acea generală a naturei, care ne spune că 
materia este elastică. 

Dar să ne mai uităm puţin pe fig. No. 2. Avem 2 cupluri 
rezistente, unul al forței R şi altul al forței G, care e foarte 
mic față de cel dintii, fiindcă forța G trece infinit de aproape 
de punctul b. Atâta timp cât avem între roată şi şină o su- 
prafață de contact fie ea cât de mică — și asta o avem tot- 
deauna, cum văzurăm— forța G adică greutatea roții se opune 
la rostogolirea ei prin mecanismul pe care l-am explicat şi 
aceasta este ceace am numit rezistența de rostogolire a unei roți. 
Cu cât osia sau roata sunt mai încărcate şi apasă maitare pe şină, 
cu atât suprafața se măreşte, punctul b, care este pentru un 
moment, centrul de rotaţie al roții se va depărtă de forța G, 
şi deci rezistența la rostogolire va creşte. lată cum rezistența 
la rostogolire creşte cu greutatea osiei, întocmai ca şi o forță 
de frecare. Şi dacă ne gândim numai puţin mai vedem uşor 
Şi de ce o şosea, un pavaj, opun o rezistență mult mai mare 
la rostogolire de cât o şină de drum de fier. 

In toată explicația de mai sus am presupus un lucru: că 
punctul b, care când trecem dela roata colțurată la roata ro- 
tundă, numai e un punct ci e și el o mică suprafață, rămâne 
locului, lipit de şină, ceace se exprimă zicând că roata aderă 

de şină în punctul b. In momentul când roata se dă peste 
cap în jurul punctul b, mica suprafaţă din b se înțige bine 
în şină, apăsând-o îndărăt. la să presupunem atunci că tur- 
năm o picătură de uleiu între roată şi șină. Atunci mica su- 
prafaţă din b, pe care forţa de tracţiune F ne putem închipui 
că o trage îndărăt, în loc să prindă picior pe şină, va alunecă, 
adică va fugi îndărăt, şi roata se va învârti pe loc, frecându-se 
de şină ca o roată de tocilă: Roata patinează. Şi greu a fos 
până a început roata să patineze, că pe urmă îi trebue numai 
o mică forță ca să continue. Și acum avem a face cu un 
fenomen de frecare care ne este la toţi cunoscut. Iar forța ce 
țineă lipită mica suprafaţă b a roții de şină nu eră altceva de 
cât forța acea, care ne împiedică de pildă de a urni o sanie din 
loc, adică frecarea de repaos sau aderenţa, care e deci tot o 
frecare dar mai mare de cât aceea care se exercită câna 
corpurile se mişcă. Aderenţa este atunci, ca orice frecare. cu 
atât mai mare cu cât roata e mai încărcată şi cu cât şina și 
roata sînt mai uscate şi mai netede. 

Când începe o roată să patineze? 

In momentul când roata se dă peste cap în jurul mice: su- 
prafeţe din b (fig. 2), această mică suprafaţă, intrând în şină 
împinge îndarăt in ea cu o forță egală cu forța de tracţiune. 
Cât timp această forţă de tracțiune nu împinge prea tare, adică 
cât timp ea este mai mică de cât aderenţa, punctul b rămâne 
locului şi roata se rostogoleşte. Când la un moment dat forța 
de tracțiune ar deveni mai mare de cât aderenţa, atunci punc- 
tul sau mica suprafaţă b se va deslipi de şină, va fugi în- 
dărăt, va alunecă şi roata va patină. 

Dacă nu s'ar exercită continuu asupra roților locomotivei 
această forță de frecare sau aderenţa așeză pe locomotive- 
această forță defrecare sau aderența,,care e o forță din afară 

toate motoarele ce le am aşeză pe locomotivă nu ar putea-o 
face să înainteze nici cu un pas. 

Dacă insistăm niţel asupra acestui fenomen, e că el nu e 
numai un fenomen special al tracțiunii, ci e una din acele 
legi generale ale naturii pe care le întâlnim la fiecare pas. 

Oare vapoarele s'ar puteă mişca, dacă apa nu s'ar opune 
la învârtirea roților sau elicelor lor? 

Dar oare noi am puteă face măcar un pas fără aderență ? 
Când întindem un picior înainte, ce facem cu cel dindărăt, 
de cât că apăsăm sau luăm aderență? Și dacă această ade- 
rență lipseşte, nu va fugi piciorul îndărăt, cum alunecă în- 
dărăt roata la locomotiva care patinează ? 

Și când din mers liniştit pe un parchet alunecos, o pornim 
brusc la fugă, şi alunecăm şi cădem în nas, oare nu e acest 
fenomen analog cu al locomotivei, care vrând să iuțească 
brusc, bagă dintr'odată abur mult în cilindri, şi în loc să plece 
mai repede, rămâne pe loc învârlindu-şi roţile în vânt? 

Şi de ce pe vreme de poleiu tramvaiul electric presară ni- 
sipul pe şini, iar cel cu cai îl presară între şini? 

Dar unde nu se aplică această minunată lege? 

Oare acele popoare nu încă destul de coapte în ale civi- 
lizaţiei şi care îşi trântesc legile cele mai perfecte, cele mai 
înaintate, nu se aseamănă întru totul cu o locomotivă uşoară 
în care un motor prea puternic ar învârti roţile pe loc, în 
loc să împingă locomotiva înainte, cheltuindu-şi toată ener- 
gia în frecări inutile. Și aci ca şi acolo lipseşte aderenţa, 
fiindcă lipseşte greutatea. 

Dar pentru ca răbdarea cetitorului să nu întreacă şi ea li- 
mita de aderenţă, să ne întoarcem îndărăt la locomotivele 
noastre, 

Vreă să zică în orice locomotivă, mărimea efortului de 
tracţiune pe care îl poate desvoltă motorul acelei locomotive 
este limitat de aderenţă. 

Dacă ştim acest lucru vom putea înţelege uşor unde stă 
superioritatea locomotivei electrice, ceace vom explică într’ 
unul din numerele viitoare. 


1. S. GHEORGHIU 
Inginer 


«ni 


DELA NOI 


Societatea Prietenilor Ştiinţei îşi urmează regulat şedin- 
tele în localul său. Se ţin conferinţe, unele cu experienţe, în 
fiecare Duminecă după amiază. Se fac excursiuni ştiinţifice şi 
vizite de muzee, fabrici, uzine şi laboratoare. Numărul celor 
care se interesează de această societate crește pe fiecare zi, 
iar al sprijinitorilor, morali şi materiali, creşte şi el. Socie- 
tatea are acum un mic cinematograf şi poate desfășură îna- 
intea membrilor săi filme cu caracter instructiv. O mică bi- 
bliotecă şi un început de laborator sunt puse la îndemâna 
publicului. Abiă se încheie anul și progresele societăţii sunt 
simţitoare. 

Un popularizator mai puţin are acum Natura. Colabora- 
torul nostru Andrei Lăzărescu, care ne trimeteă articole aşa 
de interesante, s'a stins de curând pe neaşteptate. Licenţiat 
în ştiinţele fizico-chimice, s'a pregătit singur pentru geografie 
şi ajunsese unul din cei mai buni profesori şi autori în a- 

ceastă specialitate. A fost multă vreme profesor la liceul din 
Craiova, iar acum de curând fusese transferat la liceul Sft. 
Sava. Aveă mare dragoste de ştiinţă şi multă râvnă pentru 
răspândirea ei. Inainte de a începe colaborarea la Natura, 
Andrei Lăzărescu luase inițiativa publicării unei «Biblioteci 
ştiinţifice», care să cuprindă capitole alese din clasicii lite- 
raturii, ştiinţifice, din care a şi publicat câteva volume. An- 
drei Lăzărescu făceă parte din categoria restrânsă, dar care 
se măreşte, a idealiştilor care sunt convinşi că prefacerile 
sociale sigure se fac nu numai pe cale economică dar mai 
ales pe calea temeinică a culturii. 

Popularizarea ştiinţei pe calea broșşurilor şi publicaţiunilor 
face mereu paşi înainte. D-l Anestin a publicat O tragedie 
cerească şi Povestea unui electron, iar d-l C. Rădulescu con- 
tinuă „Biblioteca Cosînzeana“, dând ca No. 9, nişte Culegeri 
ştiinţifice interesante. 


G. 7. 
ati 


NOTIȚE 


SPRE ŞTIINŢĂ — Reproducerea acestor Notițe este ingăduită numai cu ară- 
tarea numărului din „Natura: din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse 

Pâine proaspătă. De veacuri brutarii sunt nevoiţi să lucreze noaptea 
ca să dea lumii pâine proaspătă, pâine caldă, dimineaţa. Asta vine 
din cauză că pâinea se usucă repede şi deci îşi pierde o parte din 
gust. Se înțelege atunci că lumea ţine să aibă pâine proaspătă, dar 
se înţelege iarăşi că munca de noapte nu e tocmai plăcută brutarilor. 
Cercetărila din urmă par să aducă o deslegare elegantă acestui ne- 
ajuns. Reiese din experienţele lui Katz că pânea se usucă la tempe- 
ratura ordinară. Nu se ma: întâmplă acelaş lucru la o temperatură 
ridicată de 60° sau foarte coborâtă. Punând pâinea într'o recitoare us- 
casă, coaja rămâne tare şi chiar după multă vreme pâinea îşi păs- 
trează gustul de pâine proaspătă. 

(Biologic. 15 Mai 1914) 

DIN VIAȚA ȘI ACTIVITATEA LUI SPIRU BARET :) 


Felul cum se face alegerea membrilor în Academia Ro- 
mână, fără înscriere de candidatură şi fără vizite de stăru- 
ințe, este o mare măgulire pentru cei aleşi. Cei care se bu- 
cură de această favoare păstrează de sigur pentru totdeauna 
recunoştinţa cea mai aleasă pentru o surprindere venită din 
partea unui aşezământ cultural aşa de înalt. 

Dar, dacă acest obicei—de discreţie în alegere — este așa 
de prețuit de cei aleşi, unii dintre ei—printre care mă nu- 
mărzîn rândul întâi—se simt grozav izbiți de una din pres- 
cripțiile statutelor Academiei. Tare mi-e teamă ca nu cumva 
cuvântarea de recepție a noului ales- în specie a mea—să 
nu fie pentru D-voastră o cuvântare de decepție, o cuvân- 
tare, care-n loc să-ncălzească inima, să-nveselească sufle- 
tul şi să deschidă minţii orizonturi pe care nare obiceiul să 
le privească, din contra să cadă asupră-le tristă şi grea ca 
plumbul, 

Și temerea mea nu e fără temei. Mă găsesc printre D-voa- 
stră ca reprezentantul unei ştiinţe, pe care cei mai mulți o 
socotesc moborâtă, pentru care lumea are o deosebită groază, 
față de care chiar respectul unora nu e lipsit de un fior care 
ține pe om la depărtare; în scurt, reprezint o știință puţin 
simpatică: matematica. 

Trebue să recunosc c'aşa e. Știința matematică nu e le- 
gată de niciunul din resorturile noastre sufleteşti care s'o facă 
iubită. Istoria cu scrutarea şi reînvierea trecutului, literatura 
cu bogăţia de închipuire şi strălucirea de expresii, geologia, 
Chimia, biologia cu problemele lor de interes practic şi na- 


1) Cuvântare de recepție ținută la Academia Română în ziua de 16 Mai. 
«Natura», Anul IX, No.9. 17 

țional, mau nevoie să-şi dovedească foloasele. Fiecare din 
reprezentanţii lor aici înfățișează câte o bogăţie a ţării: bogă- 
ţie de gândire, bogăţie de simţire, bogăţie de energii. Sin- 
gură matematica nu are şi nu poate aveă o însemnătate na- 
ţională. 

Dar, nu e numai atât. Sa pus de mulți la îndoială chiar 
însemnătatea, valoarea ştiinţifică şi intelectuală a ştiinţelor 
matematice. Ce fac matematicii, zic ei, decât toarnă în for- 
mule rezultatul experienţelor altora, gândirea adevăraţilor 
oameni de ştiinţă, a celor care studiază deadreptul natura 
şi apoi, lasă formulele să gândească în locul lor. Lucrul e 
atât de adevărat, spun ei, că s'au inventat aparate şi maşini 
care socotesc—adună, înmulţesc, integrează - fac operaţiile 
cele mai complicate, mai repede şi mai sigur de cât mate- 
maticii. Pare prin urmare îndreptăţită părerea, foarte puţin 
favorabilă, pe care o avea Schopenhauer despre această 
știință şi despre cei care o cultivă. 

Mă găsesc astfel impovărat cu o îndoită greutate: a 
cuvântării mele în sine—cum zic filosofii—şi a specialităţi 
mele. Dintre ele cea dintâi m'apasă mai greu, de a doua mă 
voi descărcă ceva mai uşor. Astăzi se poate dovedi cu ar- 
gumente hotărâtoare că ştiinţa matematică nu e cu totul ne- 
folositoare. De aceea, ca o introducere necesară la viața şi 
activitatea ilustrului meu predecesor, să-mi daţi voie să arăt 
pe scurt câteva din aceste argumente. 


**x 


Voi enunţă dela început o propozițiune, în felul cum au 
obiceiul geometrii să enunțe o teoremă: Studiul științific al 
fenomenelor naturii caută să ia forma matematică şi acest 
studiu se socoteşte deplin când forma matematică a fost 
găsită. Dacă voi putea dovedi această afirmare în măsura 

puterilor mele de a înțăţişă limpede şi simplu astfel de lu- 
-cruri, însemnătatea ştiinţelor matematice va rezultă dela sine !). 

Observaţi mai întâi că publicul mare, când vorbeşte de 
ştiinţa matematică, are idee clară de caracterul ei în ac elaş 
timp abstract, general şi neindoios. «Două şi cu două fac 
patru» e propoziţiunea categorică cea mai des întrebuin- 
tată ca model, acolo unde nu trebue să fie nici o îndoială- 
Conţinutul real al acestei propoziţiuni e nul, căci forma 
matematică nu sa putut căpătă de cât prin deslegarea de 
realitate, şi totuși el e imens, căci se poate aplică la orice. 
Două lucruri şi alte două lucruri fac patru, independent de 
natura acestor lucruri şi independent de starea sufletească 
în care ne găsim când privim acele lucruri.: Ştiinţa mate- 
matică înlătură astfel din lucruri tocmai partea care ne a- 
tinge mai mult, parte uneori fermecătoare, care impre- 
sionează simţurile noastre estetice şi care inspiră mai ales 
pe artist. Numai pe această cale ea a putut deveni abstractă, 
părând că se depărtează de realitate şi părând prin urmare 
că îşi pierde interesul. Imi propun să arăt însă că nu-i 
de loc aşa. 

Oamenii s'au găsit totdeauna în curgerea vieţii lor în fața 
atâtor şi atâtor fenomene felurite: mișcările misterioase ale 
stelelor, ce-şi plimbă strălucirea pe bolta cerească; aprinde- 
rea şi arderea corpurilor din care iese o căldură bineţăcă- 
toare; lumina care înviorează pe om, animale şi plante; su- 
netul, fie al trâmbiţei de alarmă sau al viorii înstrunate sau 
al glasului fermecător modulat cu meşteşugire ; electricitatea 
«căpătată prin frecare sau născută dintr'o operaţie chimică în- 


1) O parte din ideile care urmează sunt inspirate din citirea cap. I 
(pag. 7-14) al cărții «/ntroduction to Mathematics» de Whitehead şi 
cap, V (pag. 142) al cărții «La valeur de la Science» de H. Poincaré. 

trun borcan sau în fine produsă în cantități mari şi grozav 
de periculoasă în uzinele de lumină electrică. Toate aceste 
fenomene şi câte aitele încă au, pe lângă partea lor calita- 
tivă, care impresionează deosebit simţurile fiecărui om, o 
altă parte generală care e comună tutulor oamenilor și tu- 
tulor fenomenelor de acelaș fel. Frunza îngălbenită care cade 
toamna în spirale regulate şi care în grămadă cu altele foş- 
neşte melancolic sub picioarele trecătorilor, e supusă, din mo- 
mentul căderii, din momentul ce un anumit fenomen bio- 
logic i-a dat putinţa să se desfacă de trupul copacului, e su- 
pusă, zic, la legea universală a gravitaţiunii, ca şi oricare 
alt corp. 

Intre toate aceste fenomene există legături, există un fel 
de armonie între ele, aşa în cât când unele fenomene sunt 
observate altele pot fi prezise cu siguranță. Omul de ştiinţă 
urmăreşte şi cercetează prin toate mijloacele aceste legături 
şi le enunţă sub formă de legi: el caută ce este general în 
baosul de fenomene particulare, ce este permanent în schim- 
barea neîncetată a lucrurilor Cum caută el să atingă acest 
ideal ştiinţific, e o întrebare care merită, cel puţin pe scurt, 
un răpuns. 

Noi cunoaştem lumea cu ajutorul simţurilor noastre. Ve- 
dem figurile simpatice ca şi pe cele antipatice, privim lucru- 
rile obicinuite ca şi priveliştele măreţe ale naturii, cu văzul; 
auzim vorbirea de rând a oamenilor cu care avem afaceri, 
cuvântările încărcate cu idei şi cu sclipiri de imagini, în fine 
sgomotele neplăcute ca şi simfoniile admirabile prin mijlo- 
cirea auzului şi aşa mai departe. Vedem, auzim, pipăim, mi- 
rosim, gustăm ; astfel facem cunoştinţă cu tot ce se agită 
împrejurul nostru. Știința are ca scop să descrie lumea in- 
dependent de aceste simţiri, ca o lume exterioară simţurilor 

noastre. Ea caută să descrie fenomenele ca o legătură între 
Aucrurile din afară, nu în legătură cu noi. 

In sunetul bogat, scos de Enescu din vioară, omul de 
ştiinţă nu vede nici ţinuta artistului, nici lunecarea plină de 
măestrie a arcuşului pe coarde, nici ascultarea cu evlavie a 
auditorului; el vede numai o vibrare a aerului, o tremură- 
tură la fel cu a apei liniştite, al cărei luciu a fost atins de 
aripa unei paseri în sborul ei caprițios. In culorile minunate 
ale curcubeului sau în albastrul — când mai deschis, când 
mai închis —al cerului sau în culoarea verde-albastră a pădu- 
rilor de pe dealurile depărtate, omul de ştiinţă vede o res- 
frângere de raze de lumină, purtată de un fluid misterios, 
care tremură ca şi aerul în producerea sunetului. 

In acest înţeles, purificându-se de tot ce e omenesc, şti- 
ința devine abstractă și capătă acelaş caracter ca şi mate- 
matica. Dacă se observă acum că legăturile dintre fenomene 
nu se pot exprimă precis decât cantitativ, adică prin rela- 
ţiuni numerice sau care pot deveni numerice când vrem, se 
vede că ştiinţa caută să-şi exprime legile în formule mate- 
matice, că ea are prin urmare tendinţa naturală să devină, 
cel puţin în unele părţi ale ei, matematică, adică tocmai ceea- 
ce voiam să dovedesc. 

Demonstrația mea dovedeşte astfel că matematica este 
un mod de exprimare a legilor naturale, este cel mai simplu 
şi mai potrivit chip de a înfăţişă o lege generală sau cur- 
gerea unui fenomen, este cea mai perfectă limbă în care se 
poate povesti un fenomen natural. 

Sunt fenomene ale căror legi se pot spune relativ uşor 
şi în limba obicinuită, de pildă legea gravitaţiunii universale 
şi legile căderii corpurilor, care se cunosc de toată lumea; 
dar, mult mai simple, mai precise şi mai practice sunt for- 

mulele care exprimă matematiceşte aceste legi, în orice caz, 
sunt multe altele care nu se pot spune în limba de toate zi- 
lele fără să-şi piardă preciziunea. 

Dacă nar fi decât atât şi însemnătatea ştiinţelor mate- 
matice n'ar mai fi supusă la nici o îndoială. Dar, rolul lor 
e şi mai de seamă. Ele iau parte activă chiar în căutarea 
legilor, în cercetarea mai deaproape a fenomenelor naturii, 
nu numai în topirea rezultatelor în formule. In adevăr, le- 
gile ies din observare şi experienţă dar nu ies singure, fără 
idei călăuzitoare. De altfel, observările şi experienţele sunt 
individuale, pe când legile ce se scot din ele sunt generale ; 
observările şi experienţele sunt, mai mult sau mai puţin, a- 
propiate, sunt pătate de greşelile simţurilor noastre, pe 
când legile sunt precise. Legile se scot deci din observare 
şi experiență printrun fel de distilare, prin abstracţiune şi 
generalizare. In această operaţie rolul ştiinţelor matematice 
e botărâtor, 

Faraday, renumitul fizician englez, studiase experimental 
electricitatea atât cât se puteă studiă. Numai după ce alt 
fizician englez, Maxwell, a pus rezultatele experimentale ale: 
lui Faraday în ecuațiuni — vestitele ecuaţiuni ale lui Max- 
well — un nou progres s'a putut face în electricitate şi din 
punct de vedere teoretic şi din punct de vedere practic. 
Experiențele memorabile ale lui Hertz asupra oscilaţiilor e- 
lectrice, telegrafia fără sârmă a lui Marconi, experienţele lui 
Lebedew asupra presiunii razelor de lumină pe părticelele: 
de materie, în fine legarea împreună a fenomenelor electrice 
şi luminoase, toate izvorăsc din ecuațiile lui Maxwell, re- 
văzute, perfecționate şi duse mai departe de alți oameni de 
ştiinţă, 

Matematica este astfel nu numai o limbă precisă de 

exprimare simplă, dar şi o unealtă de cercetare. Știți ce e 
o unealtă, un aparat sau o maşină, e un fransformator de 
energie. 

Ciocanul n'adaugă nimic la puterea sau energia fiera- 
rului, dar dă acestei energii o concentrare, o formă mai po- 
trivită scopurilor lui. Nici odată mar puteă fierarul să tur- 
tească fierul cu pumnul cum face cu ciocanul. 

Maşina cu abur n'adaugă nimic, ba din contra risipește 
foarte mult din energia cărbunilor ce încălzesc cazanul cu 
apă, dar dă acestei energii o formă de mișcare de cel mai 
mare folos în industrie. 

Aşa se întâmplă şi cu calculul matematic. El nu înlo- 
cueşte cercetarea naturii şi nu adaugă nimic la rezultatele 
observării şi experienţii; el e un fel de maşină în care se 
introduc rezultatele brute ale experienţei şi se scot apoi mă- 
cinate gata, rafinate, într'o formă nouă, potrivită cu alte 
scopuri. 

Și această unealtă abstractă a calculului matematic a 
suferit, ca toate uneltele şi maşinile, perfecționările cerute 
de nevoile mereu crescânde ale cercetării științifice şi aduse 
în curgerea timpului de minţile ingenioase ale geomeitrilor. 

Ridicarea greutăților făcute cu braţele de miile de egip- 
teni pentru construirea piramidelor nu semănau nici pe de 
parte cu ridicarea drugilor de fier înroşiţi în foc şi cu greu- 
tăţi enorme de macaralele mecanice moderne. Microscopul 
de astăzi cu care se fac cercetări biologice aşa de fine nu 
e de apropiat de microscopul de acum 200 de ani. 

Schimbări la fel sau petrecut şi în ştiinţa matematică. 
Neapărat şi astăzi 2 şi cu 2 fac 4 ca şi acum oricâte mii 
de ani vrem, dar metoade de calcul, operaţiuni noi, care să 
prindă în ele ce nu se putea prinde mai 'nainte s'au ima- 
ginat şi sau perfecționat necontenit în cursul veacurilor. 

Calculul inginerului egiptean care avea să refacă, după 
fiecare revărsare a Nilului, cadastrul proprietăților agricole 
era o glumă față de al profundului geometru grec Archi- 
mede; iar operațiile ingenioase dar greoae ale acestuia erau 
o umbră pe lângă cele pe care le putea face Newton. Cal- 
culul aritmetic, calculul algebric, calculul infinitezimal au 
adăugat pe rând puteri noi ştiinţei matematice şi au făcut-o 
din ce în ce mai potrivită pentru cercetarea problemelor 
naturale. 

Știința matematică are astăzi, ca şi ştiinţele de observare, 
o tecnică specială. O bună parte din matematici lucrează la 
perfecţionarea şi rafinarea acestei părţi tecnice; ei fac mate- 
matică pentru matematică, numai pentru armonia și frumu- 
seţile ei, în afară de orice aplicare practică. Fiecare îşi are 
colțişorul lui, pe care-l cultivă cu dragoste. 

Numai din când în când, câte un spirit mai îndrăzneţ, se 
ridică la problemele mari care frământă omenirea de veacuri 
şi caută, cu tecnica găsită de alţii, să le dea o deslegare. 
O astfel de minte cutezătoare, totdeauna gata să atace pro- 
blemele grele, a avut neuitatul meu profesor Spiru Haret, 
care a ocupat acest loc, în mijlocul D-voastră, timp de 20 ani. 

(Va urma) G. ȚIȚEICA 
> tra 


COADA CALOLUI SAU EQUISETUM. 


Ce de minuni mai închide şi lumea mută a vegetalelor! 
Ce arbitectură neînchipuită! Ce inginerie neîntrecută! Câtă 
prevedere pentru ziua de mâne şi pentru asigurarea persis- 
tenţii speciei!. 

Intâlneşti undeva o plantă umilă, umbrită de un zaplaz 

R = rădăcini; Ts = tulpină subterană; C = cartofi sau tuberculi; rf — ra- 
mură fructiferă; rs=ramură stearpă; Sp=spor cu aripioarele (elaterele) 
strânse; S'p=spor cu elaterele întinse; F = Ramura pe care discurile ce 
poartă sporangii sânt depărtate; D= Disc sub care sporangii sunt in- 
chişi; D’ = disc sub care sporangii au crăpat şi lasă a eşi sporii. 


www.dacoromanica.ro 


266 NATURA 


şi îndoită spre a zări lumina binefăcătoare; calci un fir de 
arbă ce se ridică iarăşi către soare; rupi o floare şi stingi 
o serie de urmaşi şi rare ori te gândeşti că în lumea aceasta 
negrăitoare e poate simţire ca şi în noi! 

lată primăvara, care ne chiamă la aer liber, la câmpie 
ori pe coamele dealurilor şi nu e rar să întâlnim o plantă 
deosebită, cu tulpini ca de stub, fără frunze mari şi lungi 
ca alte plante, şi purtând pe vârful tulpinilor nişte măciuci 
aproape conice. l-apuci tulpina şi-o tragi în lung, vezi că se 
desface în bucățele, ce ies parecă una din alta ca nişte tu- 
buri vârâte cap la cap. Această plantă e coada calului sau 
Equisetum, cărei nemţii îi zic „schachbtelbalm“ adică cu paiul 
cu cutii, cu tuburi. 

Să-i dăm puţină atenţiune şi ne vom încredință că nu 
ne-am pierdut vremea examinând o viaţă simplă în aparenţă, 
complexă însă în fond, şi în care găseşti întrupate fel de 
fel de meşteşuguri, pe care nici cele mai dibace mâni ome- 
neşti nu le-ar putea realizà şi un neînțeles simţ de prevedere 
pentru nevoi viitoare, cu care s'ar putea mândri un om civilizat 

Ca să cunoaştem planta în totul trebue s'o desgropăm 
întreagă şi dese ori trebue să săpăm adânc şi pe suprafață. 
mare spre a-i scoate toate părţile. In aceasta chiar se vede 
o minunată adaptare la mediu, căci altfel iarna tulpina aceasta 
subpământeană—căci nu e decât tulpină—ar degeră, plugul 
ar scoate-o întreagă ori în părți din pământ, iar uscăciunea 
de vară i-ar curmă firul vieţii. 

Tulpina subterană sau rizomul, e lung şi ramificat cu u- 
nele ramuri lungi şi altele scurte de tot. Acestea din urmă 
sunt umflate ca nişte mici cartofi şi au în ele multă brană, 
rezerve pentru vegetaţia de primăvară. Mulțumită acestor re- 
zerve, depe tulpinele subterane, care habar n-au de secetă 
ori de ger, se ridică tulpinile din aer încă de vreme primăvara. 

Aceste tulpini aeriene sunt destul de subțiri, goale în lă- 
untru, cu noduri moi din distanță în distanţă și cu căciulița 
pomenită mai sus în vârf. Acestea sunt ramurile de primăvară, 
de culoare cafenie-deschis și neramificate ; ele poartă orga- 
nele ce au rolul de a înmulți neamul. Tulpinile acestea ies de 
vreme, prin Mart sau April, şi vârful care sparge pămân” 
tul prin misterioasa forță de creştere— e acoperit de nişte 
frunzulițe tari, ce nu se sgârie de asprimea pământului. Ele 
cresc la noduri, unde tulpina e plină, masivă, dar fragedă, 
încât se rupe uşor dacă o tragem în lung. Bătută de vânt 
ea însă nu se rupe, căci în jurul fiecărui nod e câteun gu- 
leraş, un tubuşor format de frunze, şi acest guleraş ţine no- 
dul moale, cum tubul de metal ori lemn păstrează termo- 
metrul medicilor. Restul tulpinii, între noduri, are la mijloc 
un gol, iar în peretele subțire al tulpinii sunt alte goluri. 
E o adevărată minune cum un paiu aşă de subţire rezistă 
vântului. 

Tăind cu briciul o felioară fină deacurmezişul şi privind 
felioara cu microscopul se descopere secretul. In peretele a- 
cestei tulpini delicate sunt multe fire tari de lemn, ce se în- 
tind ca nişte sârme de oțel în lungul tulpinei, şi prin tăria 
lor dau tărie paiului, iar prin marea lor elasticitate mlădiază 
tulpina sub acţiunea vânturilor. 

In pereţii paiului mai e și o materie sticloasă (silicia), 
care îi dă şi mai multă rezistență, şi-i mai face un serviciu, 
îl face inatacabil pentru melci şi alte animale mici. Atâta si- 
licie are coada calului, încât cu cenuşa obținută prin arde- 
rea tulpinelor se pot minunat șlefui metalele. 

In vârful tulpinilor de primăvară e Aparatul sporifer cu 
o conformație interesantă, In jurul vârfului tulpinii sunt o 
mulțime de rămurele scurte, ce stau perpendicular pe tulpină. 

Fiecare din aceste mici rămurele are pe vârful ei cite o placă 
destul de mare. Fiind multe codițe și deci multe plăci, ace- 
stea se presează una pe alta şi iau forma exagonală, iar 
suprafața aparatului are aspectul unui mozaic cu plăci po- 
ligonale. 

Sub fiecare placă se prind 6—10 saci, care se îndreaptă 
în lungul rămurelei (piciorușului). In fiecare din aceşti saci 
sunt mulțime de grăuncioare mărunte de tot şi numite spori. 
Aceştia vor înmulți planta, însă nu direct din ei se naşte o 
plantă nonă, ci există o generaţie intermediară. Fiind nume- 
roase plăci, sunt pe o ramură de equisetum mai multe sute 
de saci (sporangi) şi în fiecare mii de spori, când unul sin- 
gur sau câțiva pot da o descendință numeroasă. Luxul a- 
cesta de spori e explicabil, judecând că numai întâmplarea 
poate asigură desvoltarea câtorva spori. 

Sporii stau închişi până se coc (devin maturi) în săcu- 
lețul în care sau produs. La maturitatea sporilor sacii ples- 
nesc şi pulberea fină ar putea ieşi. Spre a ajunge însă în 
libertate mai trebue ceva: trebue ca plăcile mozaicului apa- 
ratului sporifer să se depărteze una de alta; fără aceasta 
sporii închişi în sporangi, care sunt presaţi unii în alţii, n'ar 
mai ajunge să fluture liberi la discreţia adierii vântului. 

Vedeţi dar, câtă armonie trebue să fie în organizarea şi 
funcţionarea părţilor plantei; ce corelație minunată între 
organele ei, dacă depărtarea plăcilor şi deschiderea spo- 
rangilor se face tocmai la momentul potrivit, când sporii 
sunt maturi şi pot asigura înmulțirea. 

Dar în viața plantei acesteia e o tragedie. Din spor 
nu iese direct o altă plantă la fel cu părinţii. cum din 
grăuntele de popușşoi (porumb) iese alt popuşoi. Ci din spori 
ies nişte mici plante verzi, un fel de alge cu celule nedi- 

ferenţiate, aşă numiții protali. Pe protalii aceștia se produc 
alte organe de înmulţire, iar produsele acestora trebue să se 
contopească spre a da naştere ouălor, din care vor ieşi 
plante asemănătoare celor descrise. Dacă ambele soiuri de 
organe de înmulţire—unele bărbăteşti, altele femeieşti—s'ar 
produce pe acelaş protal, foarte uşor produsul organelor 
bărbăteşti ar ajunge pe organele femeiești şi fecundarea ar 
avea loc. Dar aici un protal produce elemente bărbăteşti — 
anterozoizi— celalt elemente femeieşti - oosferă. 

Işi poate cineva închipui ce dezastru pentru specia equise- 
tum ar ți. dacă sporii fini şi uşurei ar fi luaţi şi împrăștiați 
în cele patru părți ale lumii, cum e spulberat praful depe 
drum. Ici ar ieşi un protal bărbătesc, dincolo unul femeiesc, 
ici 10—20 protali bărbătești grămădiţi; la 20—30 de paşi 
mai departe zeci de protali femeieşti, veştejindu-se şi unii 
Şi alţii fără folos, căci drumul dela un protalla altul e prea 
mare pentru anterozoid, chiar când ar fi numai de câţiva 
centimetri. 

Printrun mecanism pe cât de simplu pe atât de intere- 
sant, sporii se pot îmbrăţişa chiar din sporangii în care se 
nasc şi cad mulți unii lângă alții şi mai totdeauna într'un 
grup se nasc ambele feluri de protali. 

lată un spor pe lama de sticlă preparată pentru o ob- 
servaţie sub microscop. Lăsăm lama uscată; în cameră e 
de asemeni uscat. Sporul nostru se vede atunci că nu e 
numai un simplu grăuncior, ci are un fel de aripioare, are 
4 lame fine mai late la capete, nişte lopeţi, ce stau întinse 
pe lamă. Aburim apoi cu gura lama cu sporul şi observăm 
iarăşi. Acum lamele se strâng în jurul grăunciorului, sucin- 
du-se aşa că formează toate O spirală. Sporul se usucă cu- 
rând şi sub ochii noştri lamele iar se desvârtesc, ba încă, 

uneori aşå de repede că sporul sare din locul lui. Aceste 
mișcări sunt dovada că lamele sunt bigroscopice: se întind 
la uscăciune, se răsucesc la umezeală. 

In sporangi, dacă e umed, lamele sunt strânse şi sporii 
ar cădeă lesne, dacă sporangele n'ar stă închis la umezeală, 
fiind şi el bigroscopic. Și dacă sporii ar cădeă acum, s'ar 
grămădi toţi la baza tulpinilor şi protalii ce sar naşte s'ar 
năbuşi unii pe alții. Când e uscat, lopeţile se desvârtesc, se 
încurcă unele cu altele şi un vânt, cât de uşor chiar, ridică 
sporii în aer şi-i poartă la cine ştie ce distanţe şi unele grupuri 
pot cădeă şi în locuri prielnice, pe când multe se pierd în 
zadar. 

Toate aceste combinaţiuni încă n-ar valoră mare lucru 
dacă planta ar împrăştiă sporii târziu, după ce vegetalele 
printre care trăeşte equisetum s'ar fi desvoltat bine. Atunci 
sporii plimbându-se prin aer sar opri pe alte plante şi n'ar 
ajunge pământul pe care să rodească, iar umbra plantelor 
străine ar îngreuia vieţuirea protalilor, chiar dacă ar fi ajuns 
a se desvoltă la umezeala terenului. Ramurile de primăvară 
ieşind însă mai înaintea altor plante, aceste neajunsuri în- 
cetează. 

Dar pentru această grabă trebue provizii adunate din 
vreme și tocmai acesta e rolul cartofilor (tuberculelor) pome- 
niți mai sus. In ei brana e din belşug și ramurile producă- 
toare de spori sug brana de acolo şi cresc văzând cu ochii. 

Dar tulpinile acestea sporifere pot numai să consume, nu 
să şi adune; ele şi mor curând după ce au împrăştiat sporii. 
Pentru a aduna brană, tulpina subterană ce vieţueşte mulţi 
ani şi împiedică stârpirea neamului, în cazul când timpul e 
uscat şi neprielnic  încolţirii sporilor, tulpina subterană 
face mai târziu, prin Mai şi Iunie, alte ramuri. Acestea 

sunt mult mai lungi, foarte rămuroase și cu mult clorofil în 
coajă. Ramurile acestea verzi cu frunze mici, ca nişte gule- 
raşe, adună materii de brană şi le îngrămădesc în noi tu- 
berculi sub pământ. 

Pe aceste tulpini cu ramuri fine şi bogate în silicie, nu 
se fac spori, ele sunt sterpe şi nau decât rolul de a pregăti 
proviziile pentru tulpinile sporifere din anul următor. 

lată prin urmare o plantă simplă, fără flori, care, spre 
a-și asigura traiul și perpetuarea speciei face două feluri de 
ramuri: fructifere și sterpe — unele de primăvară, altele de 
vară — și are un minunat mecanism pentru a asigură fe- 
cundaţiunea oosferelor din generaţiunea sexuată (protali). 

Ca multe alte plante de neamul ei, coada calului are 
două generaţii — cum văzurăm mai sus — : generaţia spo- 
riferă sau nesexuată și generațiunea cu sexe separate: pro- 
talii. Aceste două generaţiuni se alternează regulat, căci din 
plantă ies spori, din spori protali, din aceştia iar se naşte 
planta, cu rădăcini, tulpini, frunze, spori. 

Și aceste cicluri se urmează an cu an; ne minunăm de 
această perfectă adaptare la mediu, dar ce greu este să ne 
lămurim cum din strămoși mult mai inferiori a ajuns această 
plantă la interesanta organizaţie şi evoluţie pe care le-am 
descris mai sus! Ştiinţa nu se dă însă bătută aşa de uşor 
şi pentru cine se interesează a pătrunde tainele vieţei ve- 
getale apar luminoase fazele prin care, dela umila algă mo- 
nocelulară, s'au desvoltat strămoşii mai depărtaţi şi apoi 
mai apropiaţi ai equisetului şi apoi planta aceasta însăşi, cu 
toate multiplele ei manifestări. 

Iaşi. T. A. BĂDĂRĂU. 


Directorul Liceului Internat 

Problema prevederii timpului este una din chestiunile 
care prezintă mai mare interes pentru omenire, căci de schim- 
bările care au loc în atmosferă depinde întreaga noastră vi- 
eață. Multă vreme s'a crezut că aceste schimbări se fac la 
întâmplare sau sunt datorite injluenței Lunii şi a celorlalți 
aştri, sau în fine se atribuiau puterii supranaturale a diferi- 
telor personagii mitice pe care le născocise fantesia neîn- 
frânată a oamenilor primitivi. Credința poporului nostru în 
puterea ce o au moaştele diferiților sființi pentru a pune 
capăt unei perioade secetoase este o rămăşiţă a acelor su- 
perstiţii. Numai în ultimul timp această chestiune a fost a- 
bordată cu toată sinceritatea de către oamenii de ştiinţă, -şi 
azi Meteorologia, pe lângă diferite alte cercetări, se ocupă cu 
studiul prevederii timpului, utilizând pentru acest scop tot 
ceea ce ştiinţa şi technica modernă îi poate pune la dispo- 
ziție. Fireşte că suntem departe de soluţia definitivă a aces- 
tei însemnate chestiuni, dar rezultatele dobândite până acum 
sunt pline de promisiuni pentru viitor. Numai așa se explică 
sacrificiile băneşti, din în ce mai numeroase, pe care toate 
statele civilizate le fac pentru Meteorologie şi în special 
pentru rezolvirea problemei prevederii timpului. Este evident 
că studiul ei nu se poate face decât de către specialişti de 
profesiune şi numai în institute organizate in acest scop. 
Fiind dată însă importanța ei, toți avem interesul să ştim 
cum Sar putea, pe baza observaţiilor restrânse ce se pot 
face de către o persoană dintrun anume loc, să se prevadă 
schimbarea timpului în acea localitate. Știm cu toţii că ba- 
rometrul aneroid este intrumentul care ne poate servi a- 

cestui scop. Când presiunea aerului e ridicată acul arată 
timp frumos, din potrivă când ea e scoborâtă arată timp 
urât. De asemenea când presiunea crește sau descrește 
ne aşteptăm în general la o îndreptare sau o stricare a 
timpului. Spun în general, căci de multe ori se întâmplă ca 
indicaţiile instrumentului să nu se potrivească cu realitatea, 
spre necazul celui ce la consultat. Imi propun să arăt în 
articolul de față, în ce fel trebuesc îndreptate citirile făcute 
la barometru, pentruca pe baza lor să putem trage conclu- 
ziuni asupra timpului. 
x * x 

Faptul că indicaţiile barometrului sunt de multe ori gre- 
șite, fac pe mulţi să piardă încrederea în arătările lui. Aceasta 
este o nedreptate, căci vina nu e a aparatului (admițând 
bineînțeles că nu e stricat), ci a aceluia care nu ştie să-l 
interpreteze. Nimeni nu se va indoi că indicaţiile unui ter- 
mometru sunt juste, atâta timp cât va fi convins că instru- 
mentul este în stare bună. Cu barometrul lucru se întâmplă 
cu totul altfel; este suficient ca indicaţiile lui să nu convină 
celui ce face observaţia pentru ca numaidecât să creadă că 
instrumentul este stricat. Această stare de lucruri se explică 
foarte simplu. Când cineva citeşte un termometru se gân- 
deşte să afle temperatura mediului înconjurător, adică toc- 
mai ce este el chemat să arate; când însă citeşte un 
barometru el uifă de cele mai multe ori că acest aparat este 
chemat să indice presiunea aerului în locul unde e instalat 
el şi numai în al doilea rând timpul, căci timpul şi presi- 
uned stau în strânsă legătură. Aceasta înseamnă că cuno- 
ştința humai a valorii presiunii nu poate în genere să ne 
dea indicaţiuni asupra timpului. Pentru a puteă avea aceasta 


este necesar ca pe lângă presiune să cunoaştem şi alte ele- 
18 

mente meteorologice, precum e direcţia şi tăria vântului, 
aspectul norilor, temperatura aerului, adică observaţiuni care 
se pot face de oricine cu cea mai mare uşurinţă. Vom ve- 
dea că ţinând seama de toţi aceşti factori, suntem în măsură 
să tragem concluziuni mult mai precise privitoare la timp. 
Fireşte că acela care voeşte să capete oarecare deprindere 
pentru asemenea preziceri, trebue să-şi dea osteneala să ob- 
serve mai de aproape fenomenele meteorologice, dar această 
osteneală este pe deplin recompensată de succesul ce-l poate 


fiecare obţine, după ce câtva timp sa îndeletnicit cu acest 


fel de observaţie. 


x* x 


Pentru a putea înțelege în ce fel trebuesc interpretat e 
lecturile făcute la barometru, trebue să ne dăm mai întâi 
bine seama de relaţia dintre presiunea aerului şi starea timpului. 

Să ne încbipuim că observăm presiunea la un moment 
dat, de ex. la ora 8 dim., întrun mare număr de localităţi 
din Europa, şi că valorile presiunii, după ce le-am adus 
anume corecţiuni asupra cărora nu e nevoe să insistăm, le 
notăm pe o bartă în dreptul fiecării localităţi. După ce am 
făcut aceasta, să unim printr'o curbă toate localităţile la care 
presiunea are aceeaşi valoare. Vom obţine astfel o serie de 
curbe, care se succed la distanțe mai mici sau mai mari, 
după împrejurări. De multe ori ele se închid, alte ori rămîn 
deschise, de multe ori în fine au o formă foarte neregulată. 
Dar oricum ar fi aceste linii numite isobare, adică linii care 
unesc localitățile având aceiaşi presiune, închid pe bartă două 
regiuni bine deosebite. Uneori se întâmplă ca presiunea să 
fie ridicată într'o localitate oarecare, iar de acolo să des- 
crească de jur împrejur; alte ori se întâmplă ca într'o loca- 
litate presiunea să fie scoborâtă şi de aci încolo să crească 

spre periferie, de multe ori în fine putem observă aceste 
două fapte în acelaş timp în coprinsul Europei, bine înţeles în 
diferite părţi ale Continentului. In toate aceste cazuri isoba- 
rele au de cele mai multe orio formă aproape circulară sau 
eliptică, închizând în interior regiuni unde presiunea are va- 
loarea cea mai ridicată sau mai scoborâtă. 

Pentru ilustrareă celor spuse dăm distribuţia presiunii în 
Europa în ziua de 27 Martie st. n, ora 8 dim. anul acesta. 
Intre Islanda, Anglia şi Scandinavia se văd isobare aproape 
circulare ; în interior găsim curba de 740 mm. şi de aci spre 
exterior se succed curbele notate cu 745, 750, 755 mm. etc. 
Adică în această parte a continentului avem tocmai o re- 
giune în care presiunea este mică în interior. Din potrivă 
între Marea Adriatică şi Marea Neagră constatăm cazul celă- 
lalt. Aci vedem că în NE Mării Negre şi peste o bună par- 
te din România se găsește o regiune mărginită de isobare 
de 775 mm., iar către exterior înlâlnim succesiv curbele no- 
tate cu 770 mm.,.765 mm., etc., şi trecem astfel pe nesim- 
țite la distribuţia presiunii de care ne-am ocupat mai sus. 
Cu alte cuvinte în SE continentului ăvem o regiune în care 
presiunea descreşte din interior către exterior. 

Aceste două feluri de distribuţie a presiunii sunt carac- 
teristice şi starea timpului stă în strânsă legătură cu ele. Pen- 
tru importanța lor deosebită au căpătat şi numiri speciale : 
Astfel, când presiunea creşte din centru către exterior se 
zice că avem o depresiune, un regim de mică presiune sau 
un ciclon (această din urmă denumire se aplică mai ales 
pentru aceste fenomene în regiunea ecuatorială) ; când însă 
presiunea descreşte din centru către periferie avem un re- 
gim de mare presiune, un maximum barometric sau un anticiclon 
Prin urmare în ziua de 15 Martie 1914 avem o depresiune 

între Islanda şi Scandinavia şi un anticiclon între M. Adriatică. 
şi M. Neagră. 

Pe þartă mai observăm nişte mici săgeți; ele indică di- 
recțiunea vântului şi tăria lui. Cu cât aceste săgeți au mai 
multe liniuțe transversale cu atâta şi tăria vântului în lo- 


calitatea considerată era mai mare 1). Aşa la Paris vântul 
sufla dela SV şi era mai puternic decât la Bucureşti unde 
suflă dela ENE. 
Pe hartă mai observăm că cercurile care indică poziția 
fiecării localități, sunt înegrite la unele complet, la altele în 
1j Tăria vântului pentru scopul prevederii timpului se apreciază 
după efectele pe care le produce, după scara lui Beaufort. Când e 


calm notăm zero, iar când e uragan 12, între aceste extreme notăm. 
tăria vântului cu numerile întregi dela 1 la 11. 

parte şi la altele sunt lăsate albe. Jn felul acesta se notează 
nebulozitatea, adică câte părţi din suprafaţa cerului este 
acoperită cu nori. Când cerul e complet senin 'sau numai o 
zecime din suprafața lui e înorat, atunci lăsăm cercul alb, 
când 2—53 zecimi din cer e acoperit, înegrim un sfert din 
cerc, pentru o nebulozitate coprinsă între 4—6, înegrim ju- 
mătate, între 7 8 trei sferturi şi 9 — 10 întreg cercul. Cu 
aceste explicaţii suntem în măsură să interpretăm barta 
isobarică a Europei dela ora 8 a. m. 15 Martie 1914. 

Să ne ocupăm mai întâiu de ciclonul dintre Islanda și 
Scandinavia. In această parte a continentului vedem că 
vântul sufla tare, mai ales pe coastele Angliei, Franţei şi 
Țărilor de Jos, şi mai pretutindeni cerul e acoperit; în fine 
vântul e mai mult sau mai puţin îndreptat spre centrul de- 
presiunii. In anticiclonul din SE continentului, timpul pre- 
zintă din potrivă un cu totul alt caracter. Aci vântul e cu 
mult mai slab, în foarte multe localități e aproape calm şi 
pretutindeni el suflă din centrul de mare presiune către 
exterior; în fine în afară de mici excepţiuni, pretutindeni 
cerul e senin. Cu alte cuvinte acolo unde staționează de- 
presiunea avem timp urât, pe când în regiunea ocupată de 
anticiclon timpul este frumos. 

Acesta este un fapt cu totul general: depresiunile aduc 
timp urit cu ploaie, anticiclonii timp frumos şi perzistent. 
Acum înțelegem de ce citind barometrul numai într'o sin- 
gură localitate nu putem şti cu siguranță cum va fi timpul, 
căci timpul va fi frumos sau urît după cum localitatea de 
unde observăm barometrul se va găsi întrun anticiclon s'au 
într'o depresiune. Cum aceste depresiuni şi aceşti anticicloni 
nu rămân staționari ci se deplasează cu iuțeli destul de 
mari, mai ales cele dintâi, problema prevederii timpului se 

reduce în definitiv la cunoaşterea dinnainte a pozițiunilor 
ce aceste meteore le vor ocupà pe suprafața pământului, 
Se vede de aci că această problemă nu se poate abordă 
decât într'un Institut Meteorologic, unde zilnic se pot con- 
centra din vreme observațiile dela un foarte mare număr 
de stațiuni din întreaga Europă. Riguros vorbind ar trebui 
să posedăm zilnic observațiuni meteorologice dela stațiuni 
răspândite pe întreaga suprafața pământului şi aceste obser- 
vațiuni să fie făcute nu numai la nivelul mării, ci şi la diferite 
altitudini cu ajutorul instrumentelor înregistratoare luate cu 
ajutorul smeurilor sau baloanelor captive. Numai când se 
vor pune la dispoziția meteorologilor toate aceste mijloace 
(ceeace nu e o imposibilitate), vor putea să se achite pe de- 
plin de însărcinarea ce li se dă. Cu mijloacele de care dis- 
pun azi uneori sunt expuşi să greşească, ceiace este scuza- 
bil când ţinem seama de dificultățile de care se lovesc. Dar 
chiar așa fiind meteorologii cu experienţă fac prevederi cu 
85—90%/, şanse de reuşită, ceace înseamnă un progres ex- 
trem de mare. In America anual se evită pagube de zeci 
de milioane numai mulțumită prevederilor meteorologilor şi 
acelaş lucru şi în Germania unde găsim cel mai bun serviciu 
de prevedere al timpului din Europa. Când ne gândim că Ro- 
mânia este o ţară agricolă prin excelență nu putem decât 
luptă să se lucreze în această direcţie şi la noi. 
x îi * 

Cu toate că prevederi de timp cu şansă de reuşită nu se 
pot face decât în Institute organizate pentru acest scop, 
putem şi singuri, când avem un barometru şi ştim să inter- 
pretăm şi alți factori meteorologici, să facem prevederi de 


timp valabile bine înţeles numai pentru localitatea unde ne 
găsim. 

Să ne închipuim bunăoară că o depresiune se apropie 
de Bucureşti. Ce are să se întâmple cu barometrul? De 
oarece într'o depresiune presiunea descrește din afară către 
interior, pe măsură ce aceasta se va apropia de București, 
presiunea aci va scădea şi va atinge valoarea cea mai mică 
atunci când centrul ei va fi la cea mai mică distanţă de 
Bucureşti. Dacă depresiunea se deplasează mai departe în 
acelaş sens, presiunea va începe să creasci. Se poate însă 
ca ea să rămână pe loc şi să se mai adâncească, adică 
presiunea şi centrul se va mai cobori, lucru care se va ob- 
serva şi la barometrul din Bucureşti. Se poate însă că ea 
rămânând staţionară să se mai umple, adică presiunea în 
centru să crească, fapt care se va constata şi la Bucureşti. 
Aşa se sexplică de ce barometrul poate să crească fără 
ca timpul să se îndrepte. In acest caz trebuie să facem 
apel la alte observaţii, după cum vom vedeă îndată. Dacă 
ținem seamă de aceste lucruri putem afirmă că în general 
o scoborire continuă a barometrului este totdeauna un semn 
că o depresiune se apropie şi deci că timpul se va strică. 

Unul din elementele care trebuesc ţinute în seamă, când 
indicaţiile barometrului nu mai sunt suficiente, este direcţia şi 
tărja vântului şi mai ales sensul în care îşi schimbă vântul 
direcția. Am spus mai sus că întrun ciclon vântul suflă mai 
mult sau mai puţin spre centrul lui. Dacă observăm mai de 
aproape vedem că în jurul centrului acestuia (v. harta ală- 
turată) vântul suflă în emisfera nordică în sens invers cu 
mersul acelor dintrun ceasornic. Aceasta se datoreşte rota- 
ției pământului, care face ca orice corp care se mişcă pe 
suprafața lui să fie deviat spre dreapta în emisfera nordică 
şi spre stânga în cea sudică şi anume cu atât mai mult cu 
cât ne găsim la latitudini mai mari şi cu cât corpul are o 


www.dacoromanica.ro 


280 NATURA 


iuțeală mai mare. Pentru acelaş motiv în jurul centrului unui 
anticiclon în emisfera nordică vântul suflă în sensul mişcării 
acelor întrun ceasornic. 

Acest fapt a condus pe meteorologistul olandez Buys- 
Balot să formuleze următoarea regulă pentru a găsi poziţia 
centrului unei depresiuni faţă de localitatea în care ne găsim: 
ne aşezăm aşa ca să primim vântul în spate, atunci centrul 
ei se găseşte la stânga şi înaintea noastră. Această regulă 
ne permite să aflăm din ce direcţie ne vine o depresiune 
când costatăm că barometrul este într'o scădere continuă. 
Pentru a utiliza şi mai mult observaţiile de vânt să revenim 
la cazul când o depresiune se apropie de Bucureşti şi să 
presupunem că centrul ei trece la Nord de Bucureşti în 
sensul dela Vest spre Est. Am spus că în jurul centrului 
depresiunii vântul suflă în sens opus mișcării acelor din- 
tr'un ceasornic (în emisfera nordică). Să considerăm mo- 
mentul când Bucureștiul se găseşte la sudvestul centrului. 
In această parte a depresiunii, vântul suflă dela Sud, deci 
şi la Bucureşti vântul va sufla în acest moment tot din 
această direcție 1): Incepând din această direcție vântul suflă 
în jurul centrului depresiuni succesiv dela SSW, SW, WSW 
W etc, prin urmare şi la București pe măsură ce depresiunea 
se va apropia şi vântul va sufla succesiv din aceste direc- 
țiuni. Cu alte cuvinte: dacă presiunea scade continuu şi 
dacă vântul îşi schimbă direcţia în sensul de mai sus, avem 
toată siguranța că o depresiune se apropie având centrul ei 
la nord de Bucureşti şi venind dela vest. In acelaș chip putem 
să determinăm în ce sens se va schimba vântul, când ne 
găsim în altă poziţie față de centrul depresiunii (de exemplu 


1) Zicem că vântul suflă dela Sud când suflă dela Nord spre Sud, 
adică luăm direcția vântului ca fiind aceea încotro suflă. 

acesta să se găsească la Sud de noi) ţinând seamă că 
vântul suflă în jurul centrului în sens opus mișcării acelor 
ceasornicului. 

Dar nu numai descreșterea presiunii şi schimbarea di- 
recției vântului ne permite să ne pronunțăm dacă se apro- 
pie o depresiune sau nu. In adevăr am văzut că întro de- 
presiune vântul tinde totdeauna către centrul ei, aci deci s'ar 
face o îngrămădire considerabilă de aer şi deci presiunea ar 
trebui să se umple. Noi constatăm însă că de cele mai multe 
ori ea se menţine şi chiar se adânceşte, deci trebue să con- 
cbidem că în centrul unei depresiuni în general trebue să 
existe un curent de aer ascendent, aşa că aerul adus de vânt 
este ridicat în sus de unde apoi se revarsă spre exterior. Din 


contră întrun anticiclon aerul se scurge din centru spre pe- 
riferie, deci pentru ca aceasta să se menţină trebue ca aerul 


care se scurge din centru să fie înlocuit cu altul care se 
scoboară din regiunile superioare ale atmosferei către su- 
prafaţa pământului. Prezenţa unui curent de aer ascendent 
în centrul unei depresiuni şi a unui curent descendent în 
acela al unui anticiclon, face ca aceste două regimuri de pre- 
siune să aibe caractere cu totul diferite: depresiunea aducând 
timp urit, anticiclonul timp frumos şi persistent. 

In adevăr, într'un curent de aer ascendent masele de aer 
ridicându-se la înălţimi din ce în ce mai mari, dau de re- 
giuni cu presiune din ce în ce mai scoborită, deci acele mase 
se destind şi odată cu aceasta se răcesc. Prin această ră- 
cire, vaporii de apă care există totdeauna în atmosferă ajung 
să se condenseze, dând naştere la nori şi în urmă la ploaie, 
grindină, ninsoare etc., după împrejurări. Prin urmare: sco- 
borîrea presiunii, Schimbarea direcţiei vântului în sensul ară- 


tat mai sus şi apariția norilor sunt semne că se apropie o 
depresiune şi deci va ploua sau ninge, după anotimp. 

Următorul fapt ne mai permite să ne pronunțăm cu des- 
tulă siguranță şi cu câteva zile mai înainte, dacă o depre- 
siune se apropie sau nu. In curentul ascendent din interiorul 
unei depresiuni am spus că vaporii de apă se condensează 
când masele de aer ating o anumită altitudine!) Nu trebue să 
ne închipuim că masele de aer care se urcă mai sus au pier- 
dut toată vapoarea de apă, din potrivă ele mai păstrează o 
cantitate oarecare şi ajungând in regiuni şi mai înalte (6-9 
km. altitudine), unde temperatura este destul de scoborită, 
pot să satureze din nou aerul şi să se condenseze dând na- 
ştere din nou la nori. Aci din cauza temperaturii scoborite 
vaporii se condensează sub formă de ace de ghiaţă și dau 
naştere la acei nori fini, albicioşi şi cu o structură fibroasă, 
cunoscuţi sub numele de ciri şi ciro-straţi. Cum însă în acele 
regiuni superioare, vântul suflă cu mult mai tare decât la 
suprafața pământului, aceşti nori sunt duşi de curenţi supe- 
riori înaintea centrului depresiunii. Din această cauză apa- 
riția acestor nori d'asupra unei localităţi este un semn că o 
depresiune se apropie, chiar când barometrul nu indică nimic 
sau este în creştere. Direcţia lor şi iuțeala lor de deplasare 
ne dau direcţia de unde are să vină depresiunea şi intensi- 
tatea ei, căci cu cât presiunea şi centrul vor fi mai scoborite 
cu atâta şi vânturile vor fi mai puternice şi norii ciri se vor 
deplasa mai iute. * 

X x 

Să spunem acum câteva cuvinte şi despre starea tim- 
pului într'un anticiclon. In centrul acestuia am văzut că există 
un curent descendent: masele de aer scoborîndu-se dau de 
regiuni cu presiuni din ce în ce mai mari, ele se vor com- 


1) Această altitudine depinde de temperatură, presiunea şi umezeala 
absolută a aerului la suprafața pământului. 

primă şi prin urmare se vor încălzi. Din această cauză ume- 
zeala relativă a aerului se va micşora, vapori de apă nu se 
mai pot condensa din care cauză întrun anticiclon cerul este 
în genere senin. aşa că în timpul zilei insolaţia este foarte 
intensă, iar noaptea radiația pământului foarta puternică. Ca 
urmare a acestui fapt un anticiclon aduce vara călduri con- 
siderabile şi iarna geruri intense, în ambele cazuri timp fru- 
mos, perzistent şi cu vânturi slabe. Prin urmare dacă pre- 
Siunea este în creştere şi ridicată, dacă cerul e senin, vântul 
slab şi temperatura ridicată sau scoborită mult, după cum 
e vara sau iarna, putem afirmă cu multă siguranță că ne 
găsim într'un anticiclon şi deci să ne aşteptăm la un timp 
frumos de lungă durată. 

Cum vedem, deşi problema prevederii timpului nu se 
poate abordă cu toată seriozitatea decât într'un Institut anume 
organizat pentru acest scop, cu toate acestea oricine poate 
din simpla consultare a barometrului şi ținând seamă şi de 
alți factori metereologici să facă prevederi destul de sigure 
pentru localitatea unde ne găsim. In special agricultorii ar 
trebui să se exerseze pentru astfel de prevederi. La noi în 
țară se ignorează toate aceste chestiuni. Sunt mai multe mo- 
tive care explică această tristă stare de lucruri. In primul rând 
învățământul meteorologic şi geofisic lipsește complect de la 
Universitate, iar ceace învăţăm prin şcoalele secundare pri- 
vitor la fenomenele atmosferice este extrem de puţin şi de 
cele mai multe ori greșit. Să sperăm că cu timpul se vor în- 
drepta şi la noi toate aceste lipsuri, spre binele ştiinţei şi a ne- 
voilor noastre practice. 


Observatorul Astronomic şi Meteorologic Enric Oteteleşanu 
Bucureşti Şeful serviciului geofisic 

In zilele noastre toată lumea se ocupă cu probleme. Ma- 
tematicul se ocupă cu probleme abstracte şi bancherul cu 
probleme financiare. Inginerul pune în practică rezultatele 
problemelor technice, şi politicianul îşi pune candidatura la 
Cameră sau Senat, pentru a trece în practică problemele par- 
tidului. Astronomul, cu ajutorul telescopului, desleagă pro- 
blemele cereşti, şi ofițerul, cu ajutorul jocului de război, pro- 
blemele de strategie. Și aşa mai departe, nu există ramură 
de activitate în care să nu fie probleme de deslegat. De la 
naştere şi până la moarte tot cu probleme avem de aface. 
viața întreagă e un lanţ de probleme, unele mai uşor, altele 
mai greu de deslegat. 

Dar problemele sunt şi ele schimbătoare. O problemă a 
cărei deslegare părea a fi eri de cea mai mare importanţă, 
poate să aibă mâine puțină însemnătate şi vice-versa. Aşa 
sa întâmplat şi cu problema cancerului. 

Nu e multă vreme decând două teorii stăteau țanţoşe față 
în faţă: teoria parasitară şi cea celulară. Susţinătorii primei 
teorii afirmau cu tărie, că atâta timp cât nu se va găsi pa- 
rasitul specific al cancerului, nu se va putea face nici un 
pas înainte, nici în studierea boalei şi nici mai ales în tratament. 

Producătorul specific al cancerului nu s'a putut găsi nici 
până azi, dar cu toate acestea cunoaşterea boalei şi trata- 
mentul au făcut mari progrese. Lupta dintre partizanii teo- 
riei parasitare şi celei celulare nu e încă terminată, a devenit 
însă mult mai blândă, de când s'a văzut că nici unii nu sunt 
absolut în drept, dar nici ceilalţi absolut în nedrept Cert e 
că nu există un singur producător al boalei, cum există de 
exemplu la Difterie bacilul difteric. Din contra, diferiți pa- 
rasiți, în anumite condițiuni predispun la cancer. Ulceraţiuni 
de natură sițilitică sau tuberculoasă pot să devie de natură 
canceroasă. „lensen” a vaccinat șoareci cu bacili tubercu- 
loşi de la vițel, şi a văzut desvoltându-se „sarcome'' pe lo- 
cul vaccinului. „Fibiger“ a arătat că O anumită libarcă (gân- 
dac de bucătărie) produce cancer stomaca!, când pătrunde în 
stomacul şoarecilor. Se cunoaşte un vierme (bilbarzia) prin 
regiunile tropice, care produce o inflamație de băşică, şi a- 
deseori se transformă în cancer. 


1) După cursul d-lui Profesor Dr. Ferdinand Blumenthal, de la Facul- 
tatea de medicină din Berlin. 

Aşa dar, există în adevăr cause parasitare. Aceste cause 
parasitare sunt însă producătoare de cancer numai înfâm- 
plător şi indirect. Ele produc inflamații, abcese, din care apoi 
de obicei, după un timp mai îndelungat se poate desvolta 
un cancer; ele produc aşa-zis, numai stimulentul, care trans- 
formă celulele normale în aşa chip, că mai mult sau mai pu- 
țin uşor, ele să devie celule de cancer. In adevăr, celulele 
de cancer se deosibesc de celulele epiteliale, normale, numai 
prin mărimea lor şi formele diferite în care se găsesc aran- 
jate. Ele sunt înghesuite unele in altele, şi aşezate în formă 
de ciucuri cu multe fire, sau în formă de cuiburi. 

Insă stimulente la fel cu cel de mai sus, se pot produce 
şi pe alte căi, nu numai parasitare. Aşa de pildă, unele co- 
lori de anilină, indol, parafină, păcură, etc., numite stimu- 
lente chimice dau şi ele naştere la inflamații, care adesea se 
transformă în cancer. Tot aşa și stimulente fisice: razele 
Rontgen, Radium, etc. pot cauză ulceraţiuni maligne (de rea 
natură), ca şi stimulente traumatice (o lovitură, o arsură) 
Prin urmare, putem spune că un stimulent oarecare, fie el 
de natură chimică sau fisică, fie el o fiinţă (un parasit) poate 
fi cauza naşterii unui cancer. Din contră, nu se poate spune 
că se moşteneşte cancerul; cel mult se moşteneşte predis- 
poziţia. In orice caz bereditatea nu joacă mare rol: dintre 
157 bolnavi de cancer, pe care „Blumenthal“ i-a văzut în ul- 
timii doui ani, numai la 21 se putea găsi aceeaș boală prin- 
tre rudele bolnavilor. Totuşi, sunt unele familii în care can- 
cerul face numeroase victime, dar acest fapt se socoteşte ca 
excepţie. 

Susţinătorii teoriei parasitare au privit întotdeauna can- 
cerul ca o boală infecțioasă. Pentru susţinerea teoriei lor, în 
afară de unele cazuri de presupusă molipsire, în interiorul 
aceleeaşi familii, şi de faptul remarcabil că, în unele case şi 
localități, cazurile de cancer se adună în mod deosebit, ei 
se mai slujeau şi de argumentul că s'a văzut în experien- 
tele cu animale şi chiar la om, cum celulele de cancer trans- 
portate de la un loc la altul, trăiau mai departe și produ- 
ceau boala cancerului. Acestfapt nu poate fi de nimeni con- 
testat, dar adversarii teoriei parasitare susțin că aci nu e 
vorba de infecțiune ci de transplantare. Ei zic că ceeace ve- 
dem in experienţele cu animale, nu e decât o altoire dela 
un animal la altul cu celulele de cancer, care odată intro- 
duse în noul organism pot crește mai departe — lucru la fel 
ca la plante. 

Insă ceeace ne interesează, nu e dacă numim acest lu- 
cru transplantare sau infecțiune, ci — şi aceasta are mare 
importanță, — dacă acest fapt se produce spontan (dela sine) 
şi dacă are, în adevăr, ca urmare boala cancerului.— S'a ob- 
servat că, dacă în aceeaşi cușcă cu şoareci bolnavi de can- 
cer, se introduc şoareci sănătoşi, mare parte din ei se îm- 
bolnăvesc de cancer. Dar pentru că aceasta se întîmplă nu- 
mai atunci, când cuşca n'a fost curățată la timp şi regulat, 
credem că în cuşca murdară ploşnița şi păducbele au fost 
purtătorii de molimă: sugând sânge din părţile bolnave de 
cancer, au putut apoi prin înțepături să transmită celule de 
cancer şi la şoarecii sănătoşi. Posibilitatea astor fel de ca- 
zuri de infecţiune “spontană, trebue să o afirmăm şi când e 
vorba de om în loc de şoarece. Un microb anumit al can- 
cerului nu putem însă găsi ; dar punem cauza naşterii boa- 
lei pe socoteala celulei cancerului însăşi, care despărțită de 
terenul unde a fost produsă, și introdusă într'un nou orga- 
nism poate creşte mai departe și produce aceeaşi boală. Pu- 
tem zice: celula cancerului însăși este un parasit. 

Aci e locul să ne întrebăm, dacă numai celula de cancer 
întreagă este molipsitoare, adică producătoare de boală, sau 
şi un ferment, un virus neorganizat, un element filtrabil, care 
se extrage din celulă. Pentru unele tumori virusul acesta e 
deja găsit, și dacă se va găsi pentru toate, va trebui să ne 
schimbăm întrucâtva vederile. In acest caz avem de aface 
cu un parasit filtrabil, care este așa de mic încât nu-l putem 
vedea cu microscopul — virus invizibil —, sau cu un ferment, 
care poate transformă în celule de cancer totdeauna numai 
unul şi acelaș fel de epitel, căci la toate experiențele noi 
căpătăm o tumoare de acelaș fel cu aceea din care sa făcut 
molipsirea. 

O altă întrebare interesantă ar fi, prin ce sunt condiţio- 
nate proprietățile maligne ale celulei de cancer? Putem găsi 
la ele ceva, care să ne explice această natură rea a lor? 
O otravă a cancerului analogă cu toxinele bacililor, s'a 
căutat timp de mai multe decenii fără să se găsească; dar 
sa găsit în schimb fermente specifice, care posedă însuşiri 
maligne. S'a dovedit în celulele de cancer existența unor 
fermenți de desasimilație, care cauzează mari alteraţii orga- 
nelor, prin faptul că produc o desasimilație mărită şi atipică 
a albuminei, de unde rezultă producte streine corpului. Tot 
pe seama acestor fermenţi se pune și înclinarea ce au tu- 
morile maligne spre descompunerea ulceroasă, ceeace se 

petrece câteodată cu pierderi mari şi periculoase de sânge. 
Dar afară de schimbări în desasimilaţia albuminei, găsim şi 
schimbări în procesele de asimilație, cum e de pildă, împu- 
ținarea Catalaselor *). De observat e că aceste procese fer- 
mentative, de natură patologică, se găsesc şi în țesuturile 
vecine localizării; ele se întind în tot corpul şi conduc în- 
cetul cu încetul la slăbiciune și anemie, la acea stare de 
sfârșeală generală, care se numeşte cabexia cancerului. 

„Abderhalden“ a arătat că la oamenii în care se produc 
astfel de procese fermentative, organismul caută să formeze 
contra lor alte fermente de apărare. El a putut găsi aceşti 
fermenţi în sîngele bolnavilor, şi a stabilit o reacțiune sero- 
logică, care ne dă speranţa că în curând vom putea stabili 
diagnosa cancerului în mod sigur şi de timpuriu. Acest lucru 
e foarte dorit, căci cu cât operăm cancerul mai de vreme 
cu atât mai bune sunt rezultatele. Diagnosa cancerului se 
poate pune, ciîteodată şi cu ajutorul urinii. Inmulţirea azo- 
tului colloidal, care e tocmai un semn de desasimilaţie pa- 
tologică a albuminei, a fost deseori constată la bolnavii de 
cancer. Toate aceste cercetări sunt preţioase, însă constata- 
rea lor trebue confirmată la un material cu mult mai nume- 
ros, decât sa făcut până acum, înainte de a le acordă de- 
plină încredere și putere de generalizare. 

Partea cea mai plină de interes din problema cancerului, 
e partea referitoare la tratament. Aci, ne dă cele mai bune 
arme, pînă în ziua de azi, tot chirurgia. Cancerul este, la 
început, o boală care se ivește întrun singur loc, o boală 
aşa zisă locală, şi numai după un timp oarecare, prin mij- 
locirea limfei şi sângelui, se desvoltă și în alte părți (for- 
mează așa numitele „metastase“) de cele mai deseori în 
interiorul corpului. Dacă se îndepărtează, în mod operativ, 
partea în care sa ivit întâi, înainte însă de a se forma me- 
tastasele, se poate obţine o vindecare complectă, sau în cele 
mai multe cazuri o vindecare temporară (pentru mai mulţi 
ani). Radiaţiunile cu razele Röntgen, Radium şi Mesotorium 
întrebuințate contra tumorilor care se află în piele sau la 
exterior, fac mare concurenţă chirurgiei. Prin puterea lor de 
cauterizare, ele adeseori distrug, de cele mai multe ori nu- 


*) Catalase sunt corpuri caracterizate prin proprietatea ce au. de 
a descompune cantități nemărginite din substanțele asupra cărora reac- 
ționează, fără ca ele însăşi la sfârşitul reacţiunii să fie în cantitate 
mai mică ca la început Aşa sunt şi fermenții din secreţiunile glan- 
delor digestive, fermenţi a căror compoziţie chimică nu e încă cunoscută. 

mai micşorează tumoarea, făcând-o operabilă. Insă nu pot 
opri recidivele, şi mai ales n'au nici un efect asupra celule- 
lor de cancer îndepărtate de suprafața corpului, şi asupra 
metastaselor. 

Nici Radiaţiunile, nici chirurgia n'au deslegat încă pro- 
blema tratamentului cancerului. Această problemă cere să 
distrugem nu numai celulele de cancer aflate la suprafață, 
ci şi pe cele din interiorul corpului „Wassermann“ susține 
şi cu drept cuvânt, că rezolvarea problemei nu e posibilă 
decât prin mijlocul sângelui. Toate încercările de a transmite 
radiaţiuni pe calea sângelui, au rămas până acum zadarnice, 
şi „Blumenthal” zice că tragem o concluzie falşă, dacă cre- 
dem că n'avem decât a căuta să facem să pătrundă radiaţi- 
unile cât mai adânc în corp, spre a găsi deslegarea problemei. 

Dar sa lucrat la rezolvarea acestei probleme şi prin 
mijlocul sângelui : pe cale biologică şi pe cale chemotera- 
peutică. Biologii caută să extragă din insăşi tumorile de can- 
ccr, o substanţă care să servească de leac. 

Ideia conducătoare e următoarea: injectând unui bolnav 
extract din tumori la fel cu tumoarea pe care o are el, să-i 
ajutăm, să-i stimulăm organismul în formarea fermenţilor de 
apărare Această metodă s'a încercat cu succes la animale, 
în câteva cazuri şi la oameni. Se poate întrebuinţă tot acea- 
stă metodă şi pentru a imuniză bolnavul contra recidivei, in- 
jectându-i-se după operaţie, extractul din propria-i tumoare. 
Abderhalden lucrează mereu în această direcţie şi rezultatele 
lui sunt aşteptate cu nerâbdare. Despre succesele obținute 
pe cale chemoterapeutică, cu unele preparate ca Cosinsen, 
(Wassermann), Enzytol (Werner) şi altele, părerile se țin încă 
în rezervă. In experienţele cu animale s'au văzut rezultate 
îmbucurătoare, dar mai trebue mult lucrat spre a desbără 
aceste medicamente de proprietăţile lor prea toxice, fără a-şi 
pierde însă eficacitatea contra celulelor de cancer. 

Să sperăm că cercetările şi descoperirile’ făcute pe cale 
biologică şi chemoterapeutică însemnează un pas sigur şi 
adevărat în vindecarea cancerului. Bic să sperăm, pentru că 
ne găsim în perioada de la început, când boala şi tratamentul 
cancerului abia se începe a se studia, când adeseori după cele 
mai frumoase speranțe urmează crude desamăgiri. 


Berlin 
SEPȚIMIU SFINȚESCU 


Medicinist 


Dada 

DIN VIAȚA ȘI ACTIVITATEA LUI SPIRU BARET 


(Urmare) 


N'am pretenția să fac o biografie complectă a lui Haret, 
nici să deslușesc de aproape uriaşa activitate socială desfă- 
şurată de el. N'am nici priceperea, nici mai ales putinţa de 
a strânge într'o expunere unitară un material aşa de vast. 
De aceea să-mi daţi voie să mă mărginesc numai la câteva 
puncte esentiale care mi se pare că ar puteă să caracteri- 
zeze şi viața şi activitatea lui Daret. 

Cu toate că a fost profesor universitar atâta vreme şi a 
avut deci împrejurarea să fie cunoscut de atâtea gerieraţii 
de studenți, cu toate că a fost Ministru în atâtea rânduri şi 
a lucrat cu atâți funcționari şi colaboratori la opera mare 
căreia i se consacrase, totuși Haret na fost cunoscut, în 
“intimitatea gândurilor sale, mai de nimeni. Fire, în aparenţă, 
rece, puţin comunicativ, Haret avea o rezervă, care nu se 
potriveă cu obiceiurile noastre de a intră repede şi fără dis- 
creție în sufletul altora. De aceea el nu captivă lumea prin 
farmecul pe care-l au de obicei promisiunile nesfârşite dar 
niciodată ţinute ale unora, nici prin vecinicul zâmbet, ace- 
laş pentru toţi, al altora. 

Dragostea puternică a admiratorilor săi nu se adresă 
persoanei sale, ci autorului unei opere mărețe; lumea îl 
iubeă în faptele sale. 

De altfel, la noi, omulcare'şi face datoria cum şi-a făcut-o 
Daret, nu ne prea place, nu ne e tocmai simpatic. 

Obicinuiţi cum suntem cu deşteptăciunea noastră prover- 
bială, care găseşte uşor şi mijlocul de abatere dela linia 
dreaptă şi justificarea că această lunecare e calea cea bună 

nu ne prea place omul rigid, care merge drept, sigur şi bo- 
tărît ca un mecanism, care vine regulat ca o mașină la în- 
datoririle sale, care se ține de cuvânt şi nu amăgeşte pe ni- 
meni, în viața căruia farmecul neprevăzutului e redus la 
minimum, la care din contra totul e cântărit şi socotit. Oa- 
menii cu socoteală sunt prețuiți când nu mai sunt; când 
i-avem însă nu ne plac, prea ne aduc aminte de felul nos- 
tru obicinuit de a lucră, ceace nu ne convine, şi prea au 
aerul să susțină că fiecare act al unui individ, oricât de mă- 
runt ar fi el—şi actul şi individul —, atinge, într'o oarecare 
măsură, interesele societăţii în care trăeşte acel individ. * 

lată în ce înțeles Daret nu se bucură de prea multă sim- 
patie, în acelaș înţeles în care văzurăți că şi ştiinţa matema- 
tică nu e simpatică. Prins de preocuparea unor probleme 
mari şi grele, el na avut răgazul să studieze meşteșugul 
care face succesul persoanei ca persoană. El maveă nici 
vorba dulce, nici cuvântarea meşteșugită, ci se mărgineă să 
spună simplu, drept și curat cuvântul adevărului izvorit din 
adâncul sufletului. 

Şi cu toate acestea, în acest suflet mare, în cute, pe care 
nu le puteă vedeă oricine, eră o simțire caldă, ascunsă par'că 
de curiozitatea publică. Cine a citit articolul său postum din 
» Viaţa Românească“ despre „Inteligența animalelor“, cine 
a văzut testamentul său, a putut constată o față neașteptată 
a inimii lui Haret. 


xx 


De obicei lumea vede în viața lui Haret două părți cu to- 
tul deosebite, fără nici o legătură între ele: activitatea lui 
științifică şi profesorală de o parte, activitatea socială de 
altă parte. Mie mi se pare, după cum voi încercà să dove- 
desc, că aceste două activități nu fac decât una singură; că 

ele sunt numai două feţe ale unui acelaş fel de activitate 
intelectuală; că ele sunt strâns legate, cum sunt legate între 
ele cele două feţe ale unei aceleaşi medalii, gravate de un 
artist mare. 


** x 


Haret s'a născut la laşi în 15 Fevruarie 1851. Invăţătura 
primară şi-a început-o în familie şi apoi la şcoala primară 
din Dorohoi, iar la 28 Aprilie 1860 a fost înscris în clasa 
doua dela şcoala din Sărărie (laşi), de sub direcţia lui Toma 
Săvescu, care a trăit să-şi vadă şcolarul urcând pe rând 
toate treptele scării sociale, care a avut durerea să-l înso- 
ţească până la locașul de veci şi care s'a stins şi el îndată 
după aceea. 

„Copilul Spiru Haret, a scris acum vre-o trei ani bătrâ- 
nul Săvescu, ajuns elev în clasa doua, semestrul al doilea, 
desvăli dela început talent mare și aplicațiune serioasă la 
învățătura tutulor obiectelor clasei; urmând aşa fel în anii 
viitori (1561 și 1862) până la semestrul al doilea din clasa 
patra, obținu la toate obiectele examinate şi la conduită nota 
generală de eminent. In ce priveşte caracterul, copilul eră 
serios, dar blând la fire; retras de copiii gâlcevitori şi stând 
la sfat cu cei buni ; liniștit şi tăcut în bancă ; prompt și de- 
cisiv, rar şi lămurit da răspunsul, când eră întrebat din obi- 
ectul clasei“, Astfel şi-a făcut Haret începuturile învăţăturii. 

Viaţa de liceu şi-a povestit-o singur într'un articol întitu- 
lat «Amintiri din viața de şcoală», publicat acum 7 ani în 
Gazeta Matematică (Volumul XII, pag. 174-pag. 182), cu 
împrejurarea sărbătoririi a 25 ani de profesorat a lui Daret *). 


1) Reprodus şi în Natura (Anul VII, pag. 98- 1v8). 

„In Septemvrie 1862, spune el, am intrat în liceul S-tul 
Sava, care pe atunci se află instalat într'o veche casă, azi 
dispărută, în urma canalizării Dâmboviţei... In acea casă mică, 
veche, umedă, cu clasele înşirate în jurul curţii, în nişte în- 
căperi clădite la întâmplare, unele întro stare de infecţie de 
nedescris, am petrecut şapte ani din viaţa mea, ani de ve- 
selie, de cântece şi jocuri, întrerupte din când în când de 
iuți supărări pe care ni le pricinuia o lecție prea mare ori 
dimensiile prea de tot reduse ale porţiilor pe care ni le ser- 
veă economul țigan al internatului. Numai de un lucru n'am 
avut niciodată a ne plânge: de lipsa de libertate“. Şi aşa 
continuă Daret povestirea sa foarte interesantă despre viața 
de internat, viața de şcoală şi despre organizarea de pe a- 
tunci a învăţământului secundar. 

Aici, o mică parenteză. Vremea când şi-a făcut Daret li- 
ceul a fost o vreme eroică. Se pomenesc şi astăzi numele 
unora din profesorii, de pe atunci, rămaşi vestiți, unii prin 
vasta lor cultură şi chipul înalt de a-şi înțelege menirea de 
profesori, alţii prin ignoranța lor totală şi pretenţiile uneori 
absurde faţă de elevi. 

Toţi aceşti profesori însă erau legaţi şi aveau multă dra- 
goste de şcoală şi de elevii lor, şi fără intenţie de paradox, 
rezultatele şi unora şi altora erau, întrun anumit sens; aprope 
tot aşa de bune. Şcolarii fruntaşi au profitat dela profesorii 
cei slabi aproape tot atât ca dela cei buni. Siliţi să'nvețe 
singuri, să descurce cu propriile lor puteri demonstrațiile 
din cărţile streine pe care le aveau la îndemână, acești şco- 
lari au câştigat iniţiativa şi dragostea de a studià şi calea 
sigură de a înțelege bine lucrurile. Dar, să las pe Haret să 
povestească singur: 

«A fost o mare greutate, şi pentru colegii mei şi pentru 


www.dacoromanica.ro 


DIN VIAȚA ȘI ACȚIVITATEA LUI SPIRU HARET 293 


mine, primii paşi făcuţi în matematicele raționate. Aveam 
ca profesor pe răposatul Al. Borănescu, om excelent, cu 
care puteai face ce voiai când ştiai să-l iei cu binele; dar 
aveă uneori şi Supărări mari, care, din norocire, nu durau 
mult. Dar pot afirmă că metoda lui nu prea semănă cu a 
pedagogilor de astăzi. In orice caz știu că mie mi-a trebuit 
multă vreme şi multă bătae de cap pentru ca să-mi dau 
seama că lungile înşirări de fraze care constituiau demonstra- 
țiile spuneau cevă real şi nu erau numai nişte convenţii 
născocite anume pentru necazul băeţilor... 

Petreceam uneori seri întregi pe câte o pagină sau pe 
câte o problemă, căreia nu-i puteam da de rost... 

Greutatea noastră veneă mai ales de acolo că nu intra- 
serăm bine în raționamentul matematic, nu ne pătrunseserăm 
cum se cade chiar dela început de procedeurile lui speciale. 
De aceea adeseori lucrurile simple ne împiedicau, şi trebuiă 
să muncim cine ştie cât pentru a ne lămuri câte ceva care 
pe urmă ni se păreă lucru de nimica. 

Cu toate acestea, perioada aceea de muncă încordată, 
când fiecare pas înainte eră o adevărată cucerire pe care o 
datoram mai ales stăruinţii noastre, a fost poate aceea care 
a avut cea mai mare influență pentru mulţi din noi şi care 
ne-a dat oțelirea care ne-ar fi lipsit, dacă împrejurările ar fi 
fost mai uşoare pentru noi. Ca rezultat practic mai imediat, 
mi-e mi-a rămas din anii aceia cursul de algebră şi cel de 
trigonometrie, redijate... Pe cel de al doilea lam imprimat 
în 1873, cu oarecare îmbunătăţiri şi servă încă şi azi ca text 
de şcoală. 

Ceace a mai rezultat în special pentru mine a fost că în 
timpul acela m'am hotărât în mod definitiv să urmez stu- 
diul matematicelor... 

E adevărat însă că gustul pentru studiile ştiinţifice mi-l 
deşteptase mai-nainte, încă de pe când eram în clasa treia, 
lectura unor articole din revista /sis sau Natura, pe care o 
publică Dr. Barasch. 

Mai ales unele capitole despre lună şi locuitorii ei îmi 
înflăcăraseră mintea până întratât, în cât petreceam noaptea 
ceasuri întregi cu ochii la stele, căutând să ghicesc ceace 
rudimentara mea ştiinţă astronomică nu puteă să-mi dea. 
Un camarad îmi procură un mic tratat de astronomie de 
Quetelet. Dar neștiind franțuzeşte, am muncit un an, în tot cursul 
clasei a patra, ca să-l traduc cu dicționarul lui Codrescu, 
pe care tocmai atunci îl căpătasem la premiu. Traducţia 
aceea a fost imprimată mai târziu de societatea Junimea 
din Iaşi». 

Observaţi acum un fapt care mi se pare esenţial pentru 
înțelegerea minţii lui Haret. Citirea unui articol despre lună, 
la vârsta de 13 ani, îl impresionează puternic, mai mult decât 
pe atâţi alți cititori ai revistei lui Barasch. E adevărat că 
articolul eră scris, într'o limbă fermecătoare; lam citit şi 
eu acum de curând şi lam găsit că puteă să-ncânte mintea 
unui elev. 

Impresiunea aceasta, odată încolţită, creşte și devine do- 
rința de a cunoaşte astronomia. 

Norocul i-aduce în mână o carte, cum nu se puteă mai 
potrivită pentru un elev de liceu, şi uşoară la înţeles şi com- 
plectă, trecând peste cadrul programelor obicinuite de cos- 
mograție. Pe aceasta o traduce, o complectează și mai târ- 
ziu o tipăreşte Daret. Problemele referitoare la sistemul pla- 
netar, la legea gravitaţiunii lui Newton, sunt scbiţate în ea pe 
scurt, dar de ajuns ca să deştepte o curiozitate neastâmpă- 

rată. Dotărât, elevul Daret trebueă să urmeze matematicele 
ca să poată studiă mai târziu acele probleme. 

La 1869 el termină liceul şi se înscrie la Universitatea 
din Bucureşti în secțiunea fizico-chimică. Studenţii de pe 
atunci erau necăjiţi de multe nevoi şi mai erau ademeniţi 
să-şi întrerupă studiile ocupând cu concurs numeroasele lo- 
curi libere din învățământ. Foarte puţini treceau examenele 
de fine de an şi mai puţini încă ajungeau să-și ia diploma 
de licenţă. 

Cu toate acestea Daret, de și trecuse concurs, chiar după 
primul an de facultate și luase catedra de matematici dela 
Seminarul Central, sa prezintat regulat la examene şi şi-a 
trecut licenţa. 

In urma stăruinții d-lui Maiorescu, Ministrul Instrucțiunii 
de pe atunci, se declară o bursă vacantă pentru studiul 
matematicelor şi în Septembrie 1874 Haret trecu concursul, 
reuşi și plecă la Paris. Astfel se realizà „această dorinţă, 
care de mult îl frământă“, cum se exprimă singur în amin- 
tirile sale. In sfârşit visurile dela 13 ani vor puteă acum să 
se întrucbipeze. Dar începuturile au fost grele. 

„Chiar îndată după începerea cursurilor la Paris, poves- 
teşte el mat departe, am putut să-mi dau seama de marile 
lipsuri ale instrucției mele matematice, cu toată licența mea 
trecută cu bile albe la București. Erau părți întregi de ma- 
terie pe care nu le cunoșteam şi mai ales îmi lipseă de- 
prinderea rezolvării de probleme“. 

De sigur amintirea acestor neajunsuri pe care le-a în- 
tâmpinat în cercetarea problemelor pe care le urmăreă, l'a 
făcut să privească ca o binefacere pentru elevi publicarea 
în țară a revistei „Gazeta Matematică“. 

Trecând cu ușurință peste aceste greutăţi, Daret şi-a 

luat din nou licența în matematice la Paris în 1875, şi în 
1876 şi-a luat şi licența în științele fizice. 

Acum eră liber să se avânte încotro voia. Puteă acum 
să-ncerce să prindă în ecuaţiuni mişcările tainice ale stele- 
lor, care-i ațâţaseră curiozitatea atâta vreme. 

De obicei studenţii care se duc la Paris sau aiurea, după 
ce-și trec din nou licenţa acolo, se simt desorientaţi. 

Se deschid atâtea drumuri înaintea lor, în cât mulţi se 
rătăcesc, sau, ceace e mai periculos, în dorinţa lor nemăr- 
ginită de a atinge dintro dată culmile ameţitoare ale ştiinţei 
şi neavând nici răbdarea stăruitoare, nici priceperea deplină 
se descurajează repede. Şi atunci cei mai mulţi se mărgi- 
nesc la o problemă particulară, la un câmp restrâns, mai 
uşor de cercetat cu mijloacele obișnuite, sau, și mai des, 
obțin dela unul din profesorii lor și subiectul de tratat și o 
mică indicație de metoada ce duce mai uşor la capăt. Aşa 
am făcut, în mare parte, cei care am trecut doctoratul. 

Haret, cel dintâi Român care a trecut doctoratul în ma- 
tematice la Paris, aveă de sigur de mult în minte problema 
pe care vrea s'o trateze. Rămânea acum să-şi dea seama de 
întinderea și greutăţile ei şi să caute mijloacele de a o atacă. 
Un an i-a fost de ajuns să facă această recunoaştere pre- 
liminară, căci şi ştiinţa îşi are un fel de strategie a ei. 

In momentul când Ruşii trec Prutul la 12 Aprilie 1877 
Daret e gata şi el să treacă dela punerea problemei la des- 
legarea ei, să intre prin urmare în acţiune. Puțin a lipsit 
ca acest din urmă pas să nu-l poată face». Datoria către ţară 
era mai puternică şi mai imediată de cât rezolvarea unei 
probleme de Mecanica cerească. 

O telegramă a Ministrului de Instrucție, a regretatului 
Gh. Chițu, îl linişti şi-l lăsă să-şi termine lucrarea. 

Un an după aceea, în 1878, când s'au semnat preliminările 
dela San Stefano, teza lui Daret era gata şi susținută cu strălucire. 


Ki 


Ce ese această teză a lui Daret, despre care toți ați au- 
zit vorbindu-se, despre care s'au făcut pe atunci dări de 
seamă pline de laude în revistele streine şi în gazetele noas- 
tre, care sa retipărit şapte ani după susţinerea ei in Memo- 
riile Observatorului din Paris, care e citată in articolele şi 
cărţile lui Poincaré, care e menţionată îu enciclopedii ştiiri- 
țifice şi pretutindeni unde se vorbeşte de aplicarea legii lui 
Newton la mişcarea planetelor ? 

Cred că nu voi abuză de atenţiunea D-voastă, dacă voi 
arătă pe scurt şi elementar, care e problema mare pe care 
a încercat s'o rezolve Haret. 

In desvoltarea astronomiei se pot deosebi două epoci: 
una geometrică înainte de Newton, alta mecanică dela New- 
ton încoace 1). In cea dintâiu s'a studiat forma drumurilor 
pe care le descriu planetele, în a doua epocă sa cercetat 
mecanismul care sileşte planetele să descrie aceste drumuri. 

Keppler arătase că planetele descriu, după anumite legi 
— legile lui Keppler—, elipse, adică nişte curbe ovale, împre- 
jurul soarelui, care se găseşte în unul din cele două focare 
ale fiecărei elipse. 

Newton deduce de aci că lucrurile se petrec ca şi când 
soarele ar atrage fiecare planetă proporţional cu masele soa- 
relui şi planetei şi invers proporțional cu patratul depărtării 
dintre ele. Dar Newton generalizează această lege a gravi- 
tațiunii planetelor către soare şi o transformă în legea gra- 


1) La aceste două epoci se poate adăogă o a treia epocă fizică, 
care, cu spectroscopia şi fotografia, începe pe la mijlocul secolului trecut. 

vitațiunii sau atracțiunii universale: două corpuri oare care 
din uuivers se atrag după legea lui Newton. 

Sub această formă nouă, legea lui Newton complică dru- 
mul planetelor, dar devine mai fecundă. O nouă ştiinţă ia 
ființă având la bază această lege universală: Mecanica ce- 
rească, având de scop să studieze mecanismul sistemului 
planetar. 

Ca să vă daţi seama de complicaţia acestui mecanism, 
să spun în câteva cuvinte unele amănunte. Dacă n'ar fi în 
univers decât soarele şi o planetă pământul de exemplu—, 
atunci planeta ar descrie împrejurul soarelui o elipsă, pre- 
cum spunea Keppler. Dacă însă pe lângă soare şi pământ 
mai e o planetă—și ştiţi că sunt mai multe—, atunci în miş- 
carea pământului trebue să ținem seama şi de atracţia aces- 
tei planete. Avem ceace astronomii au numit, cu un cuvânt 
pitoresc, problema celor trei corpuri, problemă vestită, po- 
menită în analele ştiinţei tot aşa de des ca şi quadratura 
cercului, la rezolvarea căreia sau încumetat mulți mate- 
matici, care a frământat toată viața pe Poincare şi care a 
fost rezolvată imediat după moartea acestuia, de către un 
matematic finlandez Sundmann. 

Să-mi daţi voie să fac aici o mică digresie. Există prin- 
tre matematici o convingere intimă și puternică, care-i sus- 
ține în cercetările lor abstracte, anume că nici una dintre 
problemele ştiinţei lor nu poate rămâne fără răspuns. Mai 
curând ori mai târziu, sau problema capătă o deslegare de- 
finitivă, sau se dovedeşte—aşa cum ştiu matematicii să do- 
vedească, botărât şi fără îndoială—că problema, aşa cum e 
pusă e cu neputinţă. Nu se poate mulțumire sufletească mai 
mare decât să ştii că munca ta ştiinţifică nu e o muncă a 

lui Sisif, ci că duce acum sau că ajută pe alţii să-i ducă la 
un rezultat sigur 1). 

Dar să revenim la problema celor trei corpuri. Al treilea 
corp ceresc, în afară de soare şi pământ, turbură astfel, în 
virtutea legii lui Newton, mişcarea eliptică a pământului. 
Astfel de turburări sau inegalităţi se observaseră şi înainte de 
găsirea legii lui Newton, dar se puseseră pe socoteala gre- 
șelilor de observare. Acum se vedeă că ele sunt naturale. 

Vă încbipuiţi prin urmare ce turburare se găseşte în sis- 
temul planetar din cauza atracţiunii tutulor planetelor între 
ele. Din fericire masa soarelui fiind mult mai mare ca a plane- 
telor, atracţia lui are rol precumpănitor şi, întro primă 
aproximaţie, cum zic' matematicii, fiecare planetă descrie 
împrejurul soarelui câte o elipsă după legile lui Keppler. 
Astronomii nu se mulțumesc însă să cunoască mișcarea pla- 
netelor într'un interval restrâns de timp, ci doresc să prindă 
în formulele lor itinerarul planetelor pentru vecinicie. Şi 
atunci se pune întrebarea, turburările mici, care se pot lăsă 
de o parte într'un interval mic de timp, nu se strâng cu 
timpul în aşa fel, încât planetele, într'un viitor mai mult sau 
mai puţin depărtat, sau să se depărteze unele de altele şi 
şi de soare şi să se piardă în adâncurile nemărginite ale 
spaţiului, sau din contra să se apropie de soare, pe care să 
cadă şi să se contopească cu el? 

Intrebarea aceasta cu un caracter în acelaş timp ştiinţific 
şi filosofic, problema aceasta a stabilității sistemului plane- 
tar, cum se numeşte în mecanica cerească a preocupat pe 
rând pe toţi astronomii mari. 

De altfel, mai toți oamenii mari de știință, după ce au 


1) A se vedeă cuvântarea lui D. Hilbert despre Problemele mate- 
matice ținută la Congresul matematicilor din 1900 la Paris. 

căpătat tecnica specialități lor, după ce au studiat probleme 
particulare, pe care le-au putut duce complect până la ca- 
păt, către sfârşitul carierei lor sau cel puţin în maturitatea 
desvoltării lor ştiinţifice, şi-au pus unele din aceste probleme 
filosofice mari, referitoare la soarta universului. Lordul Kel- 
vin de exemplu, marele fizician englez, a studiat adesea în 
articole şi în conferințe chestiunea căldurii solare, a răcirii 
soarelui şi prin urmare a stingerii vieţii pe pământ. Nu e 
vorba de cuvinte frumoase, spuse la anumite ocaziuni so- 
lemne, ci de punerea la încercare a teoriilor ştiinţifice spre 
a răspunde la unele întrebări eterne. 

Aşa e şi cu stabilitatea sistemului planetar. Revin oare pla- 
netele cam pe aceleaşi drumuri împrejurul soarelui ? Adică, 
după cum o zi revine după alta, după cum o lună revine 
în urma alteia, după cum un an curge la rând după un alt 
an, după cum deci toate se reîntorc periodic aproape cu 
aceleași prefaceri, nu cumva şi planetele, după oare care 
abateri, revin şi ele din nou pe aceleaşi drumuri, că avem 
deci vecinica reîntoarcere a lucrurilor pe care o spunea 
Zarathoustra lui Nietzsche ?. 

Laplace a arătat că problema stabilității e în strânsă le- 
gătură cu neschimbarea sau invariabilitatea axelor mari din 
elipsele descrise de planete. Dacă depărtarea cea mai mare 
a fiecărui planete de soare rămâne neschimbată sau creşte 
şi descreşte alternativ, atunci stabilitatea e asigurată. După 
cum spuneam, masele planetelor fiind foarte mici față de a 
soarelui, putem, într'o primă aproximație, lăsà la o parte 
patratele lor. In aceste condiții Laplace şi apoi Lagrange 
arătară că axele mari sunt invariabile. Vre-o 30 ani mai 
târziu, în anul 1808, matematicul francez Poisson, demon- 
strå că acele axe sunt invariabile şi când se ține seama de 
patratele maselor. 

Un alt matematic francez, Mathieu, crezi că a reuşit, 
în 1875, să demonstreze invariabilitatea când se iau în so- 
coteală şi cuburile maselor. Haret, în teza sa memorabilă, 
arată că această afirmare nu e exactă. Cea din urmă frază 
din această teză sună: /nvariabilitatea axelor mari nu există 
deci decât pentru prima şi a doua putere a maselor“. Sună 
simplu ca tot ce e mare, dar, pentru cine înțelege, sună 
adânc. Stabilitatea sistemului planetar nu e sigură, cum cre- 
deă Laplace. 

Aceasta e teza lui Daret. Ea e altoită pe impresia puter- 
nică a elevului de clasa treia, ea e provocată poate de des- 
crierea pe scurt a acestei probleme din astronomia lui Que- 
telet pe care a tradus-o tot ca elev, în orice caz ea e în- 
coronarea cea mai de seamă a celui dintâi Doctor român 
în ştiinţele matematice la Paris. 

Această lucrare însemnată, care a înscris pentru totdea- 
uza numele lui Daret în ştiinţă, arată o însuşire specială a 
minţii sale, darul de a privi problemele mari în faţă şi de a 
găsi calea pe care aceste probleme pot fi atacate mai uşor `). 

G. ȚIȚEICA 


it 


O CĂLĂTORIE DE STUDII IN GERMANIA 
BELGIA ȘI FRANŢA 


In dorința ce am avut de a asista la cursurile şi lucră- 
rile practice de chimie, mam dus să vizitez câteva şcoale 
din streinătate. 

Primul stat, unde am asistat la cursuri şi lucrări practice 
de chimie, a fost Germania, la Berlin. 


1) Restul cuvântării cuprinde actlvitatea socială a lui Haret. 

Aci, prin intervenția d-lui Ministru Beldiman, mi s'a per- 
mis să asist la două gimnazii reale Dorotheenstädtiche Ré- 
algymnasium şi Königliches Kaiser Wilhelms-Realgymnasium“ 
şi unul clasic «Kaiser Friedrich-Schule». 

Cursul de chimie, în gimnaziile reale mai ales, se face 
în ultimii trei ani de studiu. In primul an profesorul face 
cursul şi experienţele, iar elevii observă fenomenele petre- 
cute, notând în acelaş timp toate acele observări. 

In ultimii doi ani, în afară de orele de curs propriu zise, 
mai sunt prevăzute în program şi alte două ore pe săptămână 
de lucrări practice; acestea se fac întrun anumit laborator. 

In privința modului de comportare şi predare, metoada 
profesorului german e cu totul diferită de a tutulor celor- 
lalți profesori din alte țări. Aci, imediat ce profesorul a in- 
trat în clasă, începe examinarea, pe care o face, nu cu un 
elev sau doi, ci pune chestiuni asupra lecţiunii, întregii 
clase; chiar lecţia care urmează să fie dată, profesorul face 
ca prin diferite întrebări puse, să fie uşor pricepută, înles- 
nind cu modul acesta pregătirea elevului în afară de şcoală. 

Profesorul german poate face cu ușurință lucrul acesta, 
el având a-și face numai cursul lui, neinteresându-se de loc 
de absentarea vreunui elev, de motivarea absenţelor lui 
etc., acestea fiind lăsate în grija altora ; nu mai vorbesc de 
disciplină, care nu lasă nimic de dorit. In afară de aceasta, 
profesorul nu este obligat a da numai de cât o notă 
unui elev, ci abia după trei luni el poate să-i dea notă, care 
este rezultanta tutulor chestiunilor puse în acel interval de 
timp. Populaţia claselor e mult redusă, cel mult 30 elevi 
într'o clasă; aceasta ușurează mult pe profesor şi-l face să 
fie cât mai des în contact cu elevii. 

In privința lucrărilor practice, de şi sunt ore anume pre- 


wwW.dacoromanica.ro 


O CĂLĂTORIE DE STUDII 303 


văzute în program pentru ele, totuşi sunt facultative ; elevii 
le urmează însă regulat, ei simțind nevoia în complectarea 
cât mai largă a cunoştinţelor dobândite în mod teoretic. Lu- 
crările se fac de obicei asupra materiei predate in anul de 
studiu. Pentru aceste lucrări există o sală anume, înzestrată 
cu tot ce trebue. Aci fiecare elev îşi are la o masă, una 
sau mai multe cutii, în care-și pune cele necesare, afară de 
reactivi care sunt comuni. Toate necesariile sunt date fiecă- 
rui elev la începutul anului şcolar cu inventar în regulă, la 
finele anului elevul trebue să predeă în mâna profesorului 
tot ce a primit. 

Coate lămuririle în privința lucrărilor practice, sunt date 
de profesor în scris şi apoi elevul e urmărit cât se poate de 
aproape în executarea lor. Trebue amintit că profesorul de 
chimie, în toate lucrările sale nu este ajutat de nimeni; el 
face toate experiențele şi controlează şi lucrările practice 
ale elevilor. 

In legătură cu audiarea acestor cursuri, am vizitat: La- 
boratoarele de chimie anorganică, organică şi technologică 
dela Sc. Politecnică; Un muzeu şcolar în care am putut ve- 
deă tot ce apare nou atât ca cărți, căt şi ca instrumente, 
aparate de fizică şi chimie, hărţi geografice etc; Urania, cu 
o bogată instalaţie de fizică şi chimie, şi unde copii pot ur- 
mări diferite experiențe; există aci şi o bogată colecţie de 
zoologie, botanică, mineralogie, geologie etc.; Grădina zoo- 
logică şi în deosebi Aquarium în care se poate vedeă tot 
ce populează fundul apelor; Fabrica de porțelan; O fabrică 
pentru construirea aparatelor de fizică şi chimie etc. 


xY x 


Dela Berlin am trecut la Liege, unde tot prin stăruința 
d-lui Ministru Beldiman către Ministrul nostru dela Bruxel- 
les, mi s'a permis vizitarea şcoalelor. 

Aci, ca învățământ secundar, statul are numai o singură 
şcoală Athénée Royal», comparabil liceului nostru, toate 
cele alte şcoli secundare fiind întreținute de diferite instituțiuni. 

Am asistat la cursuri şi lucrări practice, care sunt obli- 
gatoare pentru elevi; populaţia claselor şi aci nu este mai 
mare de 25—30 elevi. 

Lucrările practice se fac în laborator anume pregătit, cu 
două ore prevăzute în program, pe săptămână ; elevii fac 
diferite experienţe şi analise calitative, notând toate feno- 
menele observate, construindu-şi singuri aparatele necesare 
etc. Pentru orientare, au sau un manual la dispoziţie sau 
iau note după dictare ; sunt conduşi în lucrări, atât de pro- 
fesorul respectiv cât şi de un asistent. 

In afară de Athenee Royal, prin deosebita bună voinţă a 
consulului nostru de acolo, d-l G. Simonis, mi s'a permis să 
asist şi la cursurile şi lucrările practice dela colegiul „St 
Servais“ condus de preoții iesuiţi. 

Metodele urmate în ambele școli sunt cu totul diferite de 
ale germanilor ; procedeul lor de urmat este în a se exa- 
mină un număr oarecare de elevi, apoi a li se explică lecţia 
care urmează. In legătură cu aceşte şcoli şi tot prin stă- 
ruințele d-lui G. Simonis am mai vizitat: 

1. Scoala tehnică „St. Louis“ condusă tot de preoții 
iesuiţi ; în ea se pregătesc elevii pentru diferite specialităţi, ca 
mecanică, electricitate, chimie etc. 

2. Laboratorul de chimie industrială şi analitică, precum 
şi laboratorul de fizică dela Universitate. 

3. Câteva mine de Huilă, coborându-mă până la adân- 
cimi de 400—450 m.; unde am văzut sistemele de estrage- 
rea huilei. 

4, Fabrica de sticlărie (cristalerie) „Val St. Lambert“. 

Aceasta e o fabrică foarte mare în care lucrează peste 5000 
lucrători ; sticla se lucrează, sau punând pasta în tipare şi 
apoi presând-o, sau cu ajutorul suflătorului ; se lucrează aci 
două varietăţi de sticlă, una mai ordinară din care se fac 
diferite vase, pahare ordinare, sticle de lămpi etc. Am văzut 
făcându-se prin presă bucăţi de sticlă foarte groase care ser- 
vesc de pavaj și care cântăreau până la 20 kgr. o bucată. 

Din o altă varietate de sticlă (sticla de Plumb) se făcea 
sticlăria cea mal fină; acestea se lucrau numai cu suflătorul, 
din această varietate se făcea sficlăria zisă de cristal: pa- 
bare, cane, sticle pentru parfum, sau pentru flori, compotiere 
etc; am văzut asemenea modul cum se lucrează sticle în 
două culori, precum și diferitele desenuri şi decoraţiuni ob- 
ținute pe sticlă. 

5. Inaltele furnale pentru obținerea fontei; cele vizitate 
de mine aparţineau societăţii «Espérance Longdoz» (Se- 
raing) unde am fost condus de însuși inginerul uzinei ; am 
vizitat depozitul de material brut (oxizii de fier), ce se aduce 
atât din Suedia cât şi din Silesia, depositul de cărbuni (Coks) 
precum şi depositele de ingrediente, trebuitoare în reacțiune 
ca: Bioxid de Mangan, Castină etc.; asemenea locul unde 
aceste materiale sunt cântărite fiecare în parte, încărcate în 
vagonete şi apoi transportate la furnalele înalte pentru a le 
încărcă ; am asistat la scurgerea sgurei topite şi la scurgerea 
fontei albe în creuzet precum şi la transportarea sa, în anu- 
me cazane, aşezate pe vagonete şi aduse la transformarea 
lor în oțel sau fier. 

Am vizitat laboratorul de chimie, aşezat pe lângă această 
fabrică, unde se face analisa minereului întrebuințat, a căr- 
bunelui, ingredientelor etc. precum şi a gazelor combustibile 
care au rezultat din reacţiunile petrecute în furnalele înalte ; 

tot în acest laborator există o instalațiune de mici cuptoare 
unde, în mic, se procedează la amestecul minereului de fier 
cu cărbunele şi celelalte ingrediente, pentru obţinerea în mod 
cantitativ, atât a fontei albe cât şi a gazelor combustibile 
rezultate, şi după aceste date se procedează apoi la lucra- 
rea în mare. După calculele lor rezultă că, din o încărcare 
a unui furnal înalt cu 14-800 kgr. minereu de fier şi 5000 
kgr. coks, se obţine 5300 5700 kgr. fontă albă. 

Incălzirea unui furnal înalt durează 24 ore, după care 
începe a se scurge fonta. 

Convertisoarele »Bessemer“, pentru transformarea fontei 
albe în oţel, întrebuinţează procedeul Thomas. Inainte ca 
fonta să fie introdusă în convertisoare, era pusă în nişte cup- 
toare de o capacitate cam de 250.000 kgr. în care era topită ; 
în această stare era apoi transportată imediat în convertisoare 
cu o capacitate cam de 13.500 kgr. fiecare, în care prin 
adăogire de ingrediente, necesare purificării fontei, şi suflarea 
unui curent puternic de aer, operaţiune care durează 15—20 
minute, toată fonta era transformată în oţel. Convertisorul 
e apoi întors în poziţie orizontală pentru a se scurge mai 
întâi sgura, rezultată din corpii străini ce se găseau în fontă 
şi care este vândută în comerţ sub numele de „Făina Tho- 
mas“ un foarte bun îngrășământ chimic, fiind bogat în să- 
ruri ale fosforului. După scurgerea sgurei, se scurge şi oțe- 
lul topit în nişte basine mobile şi de aci pus în tipare făcute 
din pământ rețractar, având o capacitate de 120 kgr. 

Din acestea e apoi scos, înroșit din nou şi dus la lami- 
noare unde este întins, după trebuință, în şine, bare etc. 

Din 13.500 kgr. fontă rezultă 12.000 kgr. oţel curat. 

Furnalele pentru transformarea fontei albe în fier intre- 
buințează procedeul de : Pud/age», precum şi laminarea sa. 

6. Uzinele de zinc «Haute Flâne», aparţin societăţii 
« Vieille- Montagne . Minereul întrebuințat este Calamina adusă 
din Italia, Franţa, Germania etc, care după ce este transfor- 
mată în oxid, e amestecată cu cărbune și acest amestec, mă- 
cinat bine, e pus în nişte cuptoare anume făcute. Acestea 
sunt făcute din pământ refractar şi confecţionate chiar în 
fabrică; am văzut modul lor de conțecţionare. Metoda în- 
trebuințată este distilarea; încărcarea unui cuptor este de 
15 kgr. (minereu şi cărbune) şi dă în medie 10 kgr. zinc 
curat, care e pus apoi în tipare. 


Yi x 


Dela Liege am trecut la Paris, unde prin intervenţia Mi- 
nistrului nostru, mi s'a permis să asist la cursurile şi lucră- 
rile practice dela liceul „St Louis“ precum şi dela şcoala 
normală primară superioară din St. Cloud. 

La liceu, mai ales, cursurile se fac de profesori bine pre- 
gătiți, întrebuințând metoadele cele mai raţionale pentru înțe- 
legerea cursului ce predau. Lucrările practice se fac cu câte 
două ore pe săptămână, pentru fiecare clasă, ore prevăzute 
în program. Lucrările constau în studiarea corpilor celor mai 
principali, făcând diferite reacțiuni asupra caracterizării lor, 
construindu-şi în acelaş timp toate aparatele de care au nevoe. 

Inainte de începerea lucrărilor practice se explică elevi- 

„lor toate fenomenele ce au de observat. Elevii notează cele 
explicate şi apoi încep lucrările, conduşi fiind atât de pro- 
fesorul respectiv cât şi de un asistent. La aceste lucrări nu 
iau parte decât cel mult 20 elevi, fiind împărțiți în două 
serii pentru clasele mai populate. 

Și la acest liceu, ca şi la toate celelalte, există de ase- 
meni o sală specială de curs și una de lucrări practice. 

O comparaţie între cursurile şcoalelor, ce am vizitat, şi 
ale noastre, vorbesc numai din punctul de vedere al lucră- 
rilor practice de chimie, nu se poate face. 

Comparaţia după mine nu se poate face decât între fapte 
puse în aceleași condițiuni, însă noi din punctul de vedere 
al lucrărilor practie de chimie, ne găsim în o absolută infe- 
rioritate. Săli pentru lucrările practice ale elevilor nu există ; 
ore prevăzute în program pentru asemenea lucrări, aseme- 
nea nu există, de şi în toate statele, cum am văzut există şi 
încă obligatoare de zeci de ani. Dacă, pe unele locuri s'au 
început a se face oarecare începuturi de lucrări practice şi 
la noi, aceasta se face din simpla inițiativă a profesorului. 

Pentru ca să scoatem acest curs din umbra în care zace 
acum şi care-l face să fie odios pentru majoritatea elevilor, 
găsesc că în prima linie trebue, pentru un moment, la licee, 
să se destine o anume sală pentru acest curs şi lucrări prac- 
tice, dacă nu va fi posibil să fie separate; să se prevadă 
în program ore anume pentru aceste lucrări, care să fie de 
cel puţin două pe săptămână de fiecare clasă. Aceste lucrări 
practice să fie făcute in ultimii doi ani de studiu; trebue de 
asemeni ca aceste laboratoare să fie înzestrate cu tot mate: 
rialul trebuincios. 

In privința cantității de materie ce trebue făcută în fiecare 
clasă, în nici o țară nu se dă cu cântarul ca la noi; se ştie 
numai ce parte de chimie trebue făcută în cutare clasă, 
modul de tratare şi împărțire e lăsat la aprecierea profesorului 

Un fenomen caracteristic, și care l'am observat la toate 
şcoalele ce am visitat, este că la intrarea elevilor în clasă 
sau chiar în laborator, ei sunt primiți de profesorul respectiv. 


G. Constantinescu 
Profesor la liceul din Ploești 

DESPRE ENERGIE 1) 


I. Introducere. Când mi sa propus să ţin o conferință la 
serbarea dată în folosul elevilor Liceului de aici, am stat 
câteva momente la îndoială. Crebuiă să înving mai întâi 
inerția naturală oricărui om, şi să înlătur teama care provine 
în cazul meu din lipsa deprinderii de a vorbi în public și 
mai ales din neobișnuința de a da cuvântării haina meşte- 
șugită şi strălucitoare potrivită pentru astfel de serbare şi 
demnă de publicul ales şi cult al Craiovei. 

Totuşi am primit. Şi am primit din două motive cu totul 
deosebite. 

Intâi, dintrun motiv sentimental. Să nu vă mire acest cu- 
vânt în gura unui profesor de o specialitate care n'are nimic 
comun cu sentimentele omeneşti. Oameni suntem toţi, prin 
urmare și în pieptul celor care se ocupă de lucruri abstracte 
bate o inimă tot aşa de caldă ca şi în pieptul celorlalţi. Am 
avut deci un motiv sentimental care m'a botărit să ţin această 
conferinţă. 

Mă leagă de liceul de aici legături vechi dar puternice. 
Mă leagă amintirea a șapte ani de învăţătură, pe care nu i-am 
uitat şi nu voi puteă să'i uit vre-odată. Liceul de aici e pentru 
mine un fel de casă părintească, unde, în epoca de formare 
a minţii şi a sufletului, am primit elementele de căpetenie ale 
culturii mele. Mă simt, dacă îmi daţi voie să mă exprim aşă, 
ca un fel de fiu intelectual al Craiovei. Aici am avut norocul 
să găsesc profesori pricepuţi, care mi-au dat dragostea de a 


1) Conferință ţinută în seara de 24 Febr. 1914 în sala Teatrului Na- 
ţional din Craiova, la deschiderea serbării în folosul elevilor liceului 
Carol |. 

învăță, dragostea de a şti, dragostea de ştiinţă. Aici mi sau 
deschis, cum zice poetul, porţile gândirii către o lume ideală. 
Și înţelegeţi atunci foarte bine că cerându-mi-se să țin o con- 
ferinţă pentru elevii liceului, nu mă lăsă inima să refuz, eram 
dator să plătesc, cu cât de puţin, datoria nemărginită de re- 
cunoştinţă pe care o păstrez acestui focar de cultură al 
Olteniei. 

Dar, mai am un al doilea motiv care ma botărit să țin 
această conferinţă, un motiv cu totul de altă natură, un mo- 
tiv de propagandă. De câtăvă vreme am început să ies din 
cercul strâns al specialității mele şi să mă ocup cu răspân- 
direa ştiinţei. Am chiar cinstea să fiu președintele unei so- 
cietăţi care are tocmai ca scop răspândirea ştiinţei, Societatea 
„Prietenii ştiinţei“ înființată din iniţiativa neobositului V. Ane- 
stin, un adevărat fiu al Craiovei, de sigur bine cunoscut de 
d-v. Socotesc prin urmare această conferință şi ca un fel 
de propagandă pentru popularizarea ştiinţei. 

II. Popularizarea ştiinţei. Ciudată împerechere de cuvinte 
e această «popularizare a ştiinţei». In aparenţă nu pare să 
existe contrazicere mai mare ca între ideia de popularizare» 
şi ideia de «știință . 

Ce este ştiinţa? E totalitatea adevărurilor cercetate, con- 
statate, şi strânse sistematic. Știința e quintesenţa cunoştin- 
telor omeneşti, e produsul de distilare a tot ce au văzut, 
au constatat, şi gândit atâtea creere omeneşti în decursul 
veacurilor, e mărgăritarul plămădit în frământări şi chinuri 
de învățații cufundaţi în bibliotecile şi laboratoarele lor, ca 
şi mărgăritarul produs de stridiile din adâncul oceanului. Şi 
atunci, oricine se poate întrebă: produsul acesta gingaş al 
minții omeneşti, popularizarea e vorba să-l aducă din nou 
la forma lui rudimentară, la forma lui vulgară de care abiă 

şi cu multă greutate s'a desfăcut? Lucrul acesta pare tot 
aşa de absurd ca şi când într'o mină de aur, după ce s'a 
săpat, sa cercetat şi s'a găsit filonul cu aur, după ce s'au 
adus la uzină cantităţile mari de pământ cu aur, după ce 
s'a sfărâmat, s'a spălat şi s'au scos din câteva tone de mi- 
nereu numai câteva grame de aur curat şi strălucitor, s'ar 
sfărâmă şi s'ar preface în praf tot acest aur strâns cu trudă 
şi s'ar aruncă în vânt. lată cum înțeleg mulți popularizarea 
ştiinţei. Multă lume îşi închipueşte că popularizarea coboară 
şi falşifică ştiinţa. 

Și, după toate aparențele, protivnicii popularizării par să 
aibă dreptate. 

— Ce-mi poate da, poate zice unul din ei, o carte poş- 
tală ilustrată sau o gravură ieftină din surâsul vestit al Gio- 
condei. Fineţea de expresie căpătată de Leonardo da Vinci 
după o muncă îndelungată, nu poate fi prins într'o foto- 
grafie banală, 

— Dar ce ziceţi de melodia dureroasă „Miserere“ de 
Verdi, cântată pe o flaşnetă, când mai încet când mai re- 
pede, sau oprindu-se chiar la momentul cel mai patetic, 
după capriciul individulul care învârteşte manivela. 

— Aţi văzut vreodată, mai poate spune el, o statue a 
Venerei de Milo în coşul unui italian pe stradă şi care nu 
seamănă cu originalul decât în faptul că mare mâini? Și 
când te gândeşti că la muzeul Louvre din Paris, toți cei 
care vin să admire această admirabilă producţiune a geniu- 
lui artistic grecesc stau ceasuri întregi să descopere în cutele 
feţei, în armonia proporţiilor, în ţinuta fără cusur, secretul 
acestei opere artistice fără pereche, te apucă indignarea s'o 
vezi pângărită în copii vulgare. 

Și totuşi judecata aceasta, care are toate aparențele une 
bune judecăți, nu mi se pare dreaptă. 

Intr'adevăr, popularizarea ştiinții are ca scop să răspân- 
dească din ştiinţă atâta cât se poate, dar mai ales are ca 
scop să provoace dragostea de ştiinţă, dorința de a face 
știință adevărată. Şi scopul acesta nu mi se pare rău. 

Observaţi că acelaș lucru se poate spune despre copiile 
după tablourile sau statuile celebre. Ele nau ca scop să 
înlocuiască originalul, ci, dacă sunt bine făcute, ele dau do- 
rința de a vedea originalul, precum și pregătirea de a-i în- 
ţelege mai uşor şi mai bine frumuseţile. 

Mai mult decât atâta, presupun că aţi vizitat un muzeu, 
cum vor face de altfel elevii în folosul cărora se dă acea- 
stă serbare, ați văzut atâtea și atâtea tablouri şi statui splen- 
dide. Intorşi acasă, încetul cu încetul amintirea momentelor 
de desfătare de acolo se va şterge. Pe când o copie foto- 
grafică vă va reaminti totdeauna plăcerea simțită. 

Să vă fac o mărturisire. Cânt puţin din vioară. Nu m'ași 
gândi un moment să fac cuiva plăcere cântându-i. Dar, pen- 
tru mine, după ce am auzit un concert admirabil, parcă îi 
mai gust odată plăcerea cântându-l eu acasă din vioară. 

Eu maud ce cânt eu, nu simt notele falşe şi scârţâitu- 
rile care ar supără pe altul ; eu ascult in realitate din nou 
orchestra pe care am auzit-o cu câtva timp înainte. 

Dar să ne întoarcem la popularizare. Nu, ea nare sco- 
pul să vulgarizeze ştiinţa, s'o scoboare din măreţia ei ad- 
mirabilă. Din contră ea vrea s'o arate mai frumoasă și mai 
mândră decât o arată multe cărţi aspre şi obositoare. 

Să-mi daţi voie să fac aici o mică comparaţie. Când 
acum un an şi jumătate, în vara anului 1912, A.L. R. Prin- 
tesa Elisabeta şi Prinţul Carol au venit în mijlocul ascultă- 

torilor la deschiderea cursurilor de vară la Vălenii de Munte, 
ei n'au pierdut nimic din gingăşia şi demnitatea lor, din con- 
tra, sau popularizat, au devenit mai populari, dar nu s'au 
vulgarizat. 

III. Energia sufletească. După această desfăşurare de ar- 
gumente în favoarea popularizării ştiinţei, este momentul să 
vă întrebaţi, care este scopul pe care-l urmărim noi cei care 
ne ocupăm de răspândirea ştiinţei. Vă pot spune imediat 
că scopul nostru este îndoit; el este în acelaş timp ştiinţi- 
fic şi naţional. Că aceia care se ocupă cu ştiinţa, caută s'o 
răspândească pentru a înmulți numărul cercetătorilor de şti- 
ință, asta este evident, n'are nevoie de nici o demonstraţie, 
cum zic cei din meşteşugul meu. Că mai urmărim şi un 
scop naţional, asta nu se vede aşa de limpede şi cere prin 
urmare câteva desluşiri. Să-mi daţi voie să le desfăşor. 

In sufletele noastre ale tutulor sunt puteri ascunse, de 
care nici noi, nici alţii nu ne dăm bine seama. După cum 
celulele care compun trupul nostru sunt rezultatul nu numai 
al brănirii şi vieții noastre de astăzi, ci și al vieţii tutulor 
strămoşilor noştri; tot aşa viața noastră sufletească, senti- 
mentele, gândirea și voința noastră de astăzi își are isvorul 
în bună parte în viața sufletească a înaintaşilor noștri. Și 
aceşte puteri sufleteşti, rezultatul vieţii vijelioase a gene- 
raţiilor trecute, stau adormite în sufletele noastre, cum stă 
petrolul în zăcămintele dealurilor noastre, cum stă izvorul 
de apă bună de beut in stânca şi straturile pământului nostru. 
Dar, după cum bogăţiile ascunse în sânul pământului nu 
capătă valoare decât atunci când sunt scoase la lumină şi 
întrebuințate cu pricepere, acelaş lucru se petrece şi cu pu- 
terile noastre sufleteşti. Ele trebuesc deşteptate şi puse la 
lucru bun şi folositor. 

Firea poporului nostru e din cele mai alese. Suflet blând, 
bun şi iertător, minte ageră, isteață şi pătrunzătoare. Trupul 
lui sprinten ţine la oboseală. Campania din vara trecută a 
arătat între altele că în popor e o energie şi trupească și 
sufietească, mai aleasă şi mai bogată decât ne încbipueam. 
Pentru deşteptarea acestor energii trebueşte să lucreze orice 
bun român. Punerea la lucru a puterilor care dorm în sufle- 
tele noastre, aceasta e datoria profesorilor în general, şi a 
noastră a popularizatorilor de ştiinţă în particular. 

lată, fără înconjur, motivele care ne îndeamnă să răspân- 
dim ştiinţa. Vrem ca energia sufletească a poporului nostru 
sá crească. 

IV. Energia. Toată lumea ştie ce însemnează om energic. 
De obicei se înţelege un om strajnic. Mai precis însă, în- 
semnează un om care ştie ce vreă, ştie unde vrea s'ajungă, 
care ştie să iasă din încurcătură, care-şi pune toate puterile 
să'nlăture piedicele care-i stau în cale, prin urmare care 
aduce la îndeplinire sigur şi fără greş însărcinarea ce i se 
dă. E un om bun la lucru, e un om de treabă în cel mai 
înalt înțeles al cuvântului. 

Cuvântul «energie» are în ştiinţă un înțeles analog, dar 
şi mai precis. Trebue să vă spun din capul locului că noțiu- 
nea de „energie“ e fundamentală în ştiinţa modernă. Se poate 
zice că ştiinţa se ocupă cu studiul, cu cercetarea şi cu pre- 
facerea energiilor, precum şi cu mijloacele care ajută aceste 
cercetări. 

Toate puterile naturii care produc feluritele fenomene de 
care se ocupă ştiinţa sunt izvoare de energii. Vântul care 
suflă şi uneori ia acoperişurile caselor este o energie, care 
poate fi întebuinţată. Corăbiile cu pânze şi morile de vânt 
se servesc de astfel de energie. Apa care curge la vale şi 

care uneori distruge podurile şi îneacă satele, poartă pe ea 
plutele muntenilor, învârteşte roata morilor sau a ferăstrae- 
lor. Căldura soarelui care topeşte zăpezile, care înmugurește, 
înverzeşte, îmboboceşte, înfloreşte pomii şi copacii grădini- 
nilor şi pădurilor noastre, este una din cele mai de căpete- 
nie energii ale naturii. 

Dar, pe lângă aceste energii pe care le vedem lucrând, 
câte altele stau adormite şi aşteaptă să fie puse ia lucru. 
Păcura şi benzina care se scot din pământ pot fi arse în 
cuptoarele fabricelor noastre, sau ale maşinilor de drum de 
fier, sau în motoarele automobilelor şi aeroplanelor. 

Priviţi un cartuş care stă mort în cartuşieră. Pare că 
doarme somnul de veci. Il duce soldatul unde vrea. Dar, 
când l'a aşezat la locul lui în pușcă şi a tras trăgaciul, s'a 
isprăvit, soldatul nu mai are nici o putere asupra lui. Sa 
deşteptat în el o viaţă care cere să fie trăită, s'a deşteptat 
o energie, de care va suferi duşmanul care i se va găsi în 
cale. Grămezile de zăpadă ce stau pe coastele şi povârnişu- 
rile munţilor, nu inspiră nici-o teamă îndrăzneţilor excur- 
sionişti, iubitori de poziţii admirabile, şi cu toate acestea o 
adiere de vânt sau un răsunet mai puternic le poate pune 
în mişcare, şi atunci avalanşa cu grozăviile ei răstoarnă şi 
distruge tot ce întâlneşte. 

Cum studiază știința toate aceste energii? Pe o cale 
foarte naturală. A cercetat fiecare energie în parte şi apoi 
a studiat legătura dintre ele. 

Dar ca să se înțeleagă lucrurile mai uşor, să-mi daţi 
voie să le deslușesc prin câteva exemple simple şi uşoare. 

Munca de a ridica o greutate la o anumită înălţime e 
legată de numărul de kilograme pe care-l are greutatea şi 
de numărul de metri la care am ridicat-o. Energia cheltuită 

sau munca făcută se exprimă printr'un număr, prin numărul 
de kilogrammetri, care se capătă înmulțind cele două numere 
de mai nainte. Din punct de vedere organic această muncă 
se înfățișează după sudoarea feţei, după istovirea trupului 
celui care a făcut această muncă. Va să zică prin faptul că 
am ridicat o greutate, am cheltuit acel ceva pe care-l nu- 
mim energie. Pe de altă parte, prin faptul că greutatea se 
găseşte sus, mai sus decât era mai-nainte, se află inmagi- 
nată în ea tocmai energia pe care am chbeltuit-o ca s'o ri- 
dicăm acolo. Căci, dacă se întâmplă să cadă de-acolo, îi 
putem simţi, uneori cam neplăcut, efectul. Trecătorul liniștit 
care merge pe trotuar, nu se simte prea fericit când îi cade 
în cap zăpada de pe acoperișul casei. Isbitura de care sufere 
e legată de înălțimea acoperișului şi de greutatea zăpezii, 
ca şi energia de care vorbeam adineauri. 

Observaţi că ceace se petrece în acest fenomen fizic 
foarte simplu şi elementar, se petrece şi în lumea morală. 
De ce zicem noi că englezii, francezii şi germanii sunt su- 
periori turcilor de pildă. Pentrucă cultura, civilizaţia engle- 
zească, franceză, sau germană e la un nivel mai înalt decât 
cultura turcească. E o deosebire de înălțime. Această înăl- 
țime a culturii sa căpătat prin munca continuă şi stăruitoare 
a atâtor generaţii din trecut, întocmai cum se'rtdică o greu- 
tate printr'o muncă obositoare. Cultura unui popor este prin 
urmare o rezervă, un depozit de energie, din care se adapă 
întreg acel popor. 

Dar să mergem mai departe. Eu cu puterile mele n'aşi 
putea ridică dintr'o dată o greutate de 1000 kgr. la o înăl- 
time de 10 metri bunăoară, cea ce ar face o muncă de 
10000 kgrm. Dar, pot face altfel, pot desface greutatea în 
50 pachete de câte 20 kgr., pe care să le ridic pe rând la 

înălțimea unde vreau să le urc. Voi face această urcare de 
59 de ori, dar la sfârşit greutatea mea va fi întreagă sus. 

Apoi acelaş lucru se petrece şi în lumea morală. Noi 
n'avem cultura şi tradiţiile care fac puterea englezilor, a 
francezilor sau a germanilor. Noi nam putea face dintr'o 
dată cea ce pot face ei. Dar, dacă nu putem face dintro 
dată, putem face cu încetul şi rezultatul să fie acelaş. Se 
cere însă un singur lucru, un lucru de nimica, dar care e 
esențial, se cere stăruință. Se cere să facem fiecare numal 
puținul pe care-l putem face, dar să-l facem cu adevărat, 
să-l facem bine şi stăruitor. Aci mi se pare că e tot secretul 
ridicării unui neam ca şi al ridicării unei greutăți. 

Cea ce acum e interesant şi capital din punct de vedere 
ştiinţific, e faptul că energia nu se pierde; ea-şi poate schimbă 
forma, poate suferi felurite prefaceri, dar se păstrează, nu 
se distruge. Lavoisier dovedise acest lucru pentru materie: 
Cantitatea de materie nu se schimbă oricare ar fi preface- 
rile la care am supune-o. Alţi oameni de ştiinţă de pe la 
mijlocul secolului trecut, Mayer, Helmholtz, Joule, au do- 
vedit că acelaş lucru se petrece şi cu energia. 

Energia chimică cuprinsă în cărbuni sau în păcură se 
transformă în cuptorul maşinii de drum de fier în energie 
de căldură. Aceasta la rândul ei se preface în energia de 
apăsare a aburilor din căldarea maşinii, iar această din urmă 
energie, apăsând asupra pistonului, se preschimbă în ener- 
gia de mişcare care ne transportă, pe noi sau mărțurile 
noastre, unde vrem. In toate aceste schimbări ale energiei 
este o legătură strânsă, o legătură precisă între cantitatea 
de energie care se transformă şi cantitatea de energie căpă- 
tată. E cu putință să nu putem întrebuință toată energia pe 
care o avem la îndemână, ca o parte din energie să fie 

pierdută pentru noi ìn frecărille maşinii. Un lucru e sigur, 
dacă se adună toate formele acestea, şi cele de care ne-am 
servit şi cele de care nu ne-am putut servi, regăsim ener» 
gia totală întrebuințată la început. Şi scopul cel mare al 
învățaţilor şi al inventatorilor de geniu este să întrebuinţeze 
cât mai multe energii ale naturii şi să le întrebuințeze bine 
şi fără pierderi. 

Din toate aceste lucruri se pot scoate multe învățături şi 
pentru viaţa noastră socială. 

Mai întâi, după cum energia fizică ni se înfăţişează sub 
diferite forme, — sub formă de mişcare, de sunet, sub formă 
de căldură, de electricitate, de lumină, sub formă cbimică— 
tot aşa şi energia sufletească poate fi de foarte multe fe- 
luri, după priceperea şi înclinările fiecărui om. Unul poate 
face ştiinţă, altul literatură sau artă; unul se pricepe să pună 
în valoare produsele agriculturii, altul să administreze un 
aşezământ particular sau public cu destoinicie. Toate acestea 
sunt energii sufleteşti care fac puterea unui neam. Ele bo- 
tărăsc fisionomia caracteristică a unui popor. Ele au format 
vioiciunea, eleganța şi limpezimea de gândire a francezului, 
ele au produs spiritul de disciplină şi puterea de muncă stă- 
ruitoare a germanulu!; ele au dat naştere spiritului de ini- 
țiativă şi de respect reciproc al englezului. Prin urmare a- 
ceste energii sufleteşti trebuesc cultivate cel puțin cu aceeaș 
grije şi preocupare ca şi energiile fizice din care scoatem 
foloase materiale. 

Numai din insumarea acestor energii se poate ridică un 
popor, numai din buna lor întrebuințare iese progresul 
unei ţări. 

V. Incheiere. — Sunt nevoit să mă opresc: nu din cauză 
că subiectul ar fi terminat, aş puteă zice că nici nam pă- 

truns până în miezul lui; dar, mi-e teamă că energia D- v 
de răbdare şi de ascultare, a unei expuneri de aşa natură, 
să nu fie pe sfârşite. 

Totuşi, înainte de a încheia, mai e o întrebare care se 
pune în chip natural și la care mă simt dator să răspund. 
Ce legătură poate fi între conferința aceasta despre energie 
şi călătoria elevilor liceului în Italia? 

Dacă, precum am convingerea, s'a prins bine firul des- 
fășurării ce-am făcut, apoi legătura iese uşor în lumină. 

In adevăr, ce vor face aceşti tineri acolo? Vor admiră 
monumentele în ruine dar încă mărețe, ale strămoşilor no- 
ştri Romani; vor vedeă urmele nepieritoare ale vieţii puter- 
nice ale acestui glorios neam, care a cucerit, a stăpânit și 
a organizat întreaga lume veche. Şi de sigur, din adâncul 
cutelor sufletelor lor, se va deştepta energia străbună, care 
nu s'a putut pierde cu totul în curgerea veacurilor, energie 
de care neamul nostru a dat dovezi strălucite anul trecut; 
energie, de care vom avea nevoie, mai multă nevoie, poate, 
întrun viitor foarte apropiat. Aceasta îndreptățește, cred, 
rostul conferinţei mele în mijlocul serbării de faţă. 

G. ȚIŢEICA 
oraa 


NOTIȚE 


Mijloc pentru stârpirea şovolanilor. Directorul stațiunei pentru 
încercări de chimie agricolă din Görz, d-l Bolle susține, că josjura de 
zinc este o otravă foarte puternică pentru șoareci. Modul de întrebuin 
țare e foarte simplu. Amestecăm 1 gr. de fosfură de zinc cu 100 gr. 
de mălai, adăogăm apă şi facem din aceasta mămăligă pastile mici, 
pe care le presăram pe câmp în zilele călduroase. 

Pastilele făcute din mămăligă cu 2 gr. de fosfură la 100 gr. de 
mălai omoară chiar şoarecii mari. După ce s'au aruncat pastilele 
otrăvitoare pe câmp, animalele şi păsările domestice trebuesc oprite 
de a umblă prin acele locuri, până nu cade o ploaie bună. 


Dr. -T. (Pometheus, 18 Aprilie 1914). 

